
Alienware pri Windows" 7. 


ZMAGOSLAVJE NE 
POZNA MEJA 


ALIENVY 4 
GAME VIČT 


IGRAJTE KJERKOLI IN UPORABITE MOČ ALJENWARE MI4X. 


Z močjo in komfortom Alienware" M14x je zmeraj čas za igro. Opcijska tretja generacija Intel? Core" 
i7 procesorjev pomeni superiorno operacijsko moč kjerkoli in kadarkoli. S samo 2.92 kg' začetne teže 
lahko svoj M14x vzamete kamorkoli in zmeraj igrate zmagoslavno. 


Obiščite nas na dnevih tehnike v poslovalnicah 
Ljubljana (25/8/2012) in Celje (23/8/2012) in testi- 
rajte svoj nov igričarski stroj. Na voljo bodo kar . 


Ce O m sh O p štirje različni modeli. Preizkusite moč. 


Več informacij na www.comshop.si. 


" Teža je odvisna od modela in proizvodnje. 

Dell, Dell logo. Allenware so zaščitene blagovne znamke Deli Inc. Ultrabook, Celeron, Celeron Inside, Core Inside, intel, Intel Logo, Intel Atom, intel Atom inside, in 
tel Core, intel Inside, intel Inside Logo, Intel vPro, (tanium, Itanlum Inside, Pentium, Pentium Inside, vPro Inside, Xeon in Xeon Inside so zaščitee blagovne znamke 
intel Corporation v ZDA in/ali drugih državah. Za več informacij o Intel procesorjih poglejte www.intel.com/go/rating. "(HT] omogočeno na določenih Intel" Core" 
procesorjih. Zahteva Intel" HT Technology podprt sistem. Posvetujte e s prodajalcem. Delovanje bo variiralo glede na specifično strojno in programsko opremo, 
ki jo uporabljate. Za več informacij o podpori HT Technology. poglejte http://www.intel.com/info/hyperthreading. Microsoft, Windows, Windows 7, Windows MI4x sistemi so konfipuri- 
Vista in Windows Vista logo so zaščitene ali registrirane blagovne znamke Microsoft Corporation v ZDA in/ali drugih državah, Copyright 2012 Deli Inc, Vse pravice v) B k 
pridržane. Reprodukcija ali distribucija brez pisnega dovoljenja Deli inc, je strogo prepovedana. Deli Corporation Ltd., Dell Hoyse, The Bovlevard, Cain Road rani s tretjo generacijo 
Bracknell, Berkshire, RGI2 ILF intel" Core" i7 procesorjev. 

GLEDAL SLIKICE. Če 

NE ZNAM ABECEVE, 

ŠE NE PoMENI, DA 
SEM BUTAST. 

RAČUNALNIŠKI ZABAVNIK 


Alpress d.o.o., Dunajska 5, Ljubljana 
Samo Žargi, telefon: 059 08 99 30 


Dunajska 5, 1000 Ljubljana, jokerojoker.si 
telefon: 059 08 99 35 


NAGLAVNI IN GOVORNI VREDNIK 
David Tomšič 
DEZIJN"" IN GRAFIČNI ZLOM 
David Tomšič 
REDIGENT PO CESTI GRE 
Sergej Hvala 
JOKER CREAM TEAM'" 
Aggressor, LordFehbo, 
Navi, Sneti, Ouattro, Šerlok 
LUSTRATORKI 


Tanja Semion, Primož Bertoncelj 


Marko Polak, telefon: 040 796 323 
marko. polakg)alpress.si 


telefon: 059 08 99 30 


Naročniki imajo imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Ednas Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

DVDja ni več, DDV ostaja! 


Veseli bomo, če nas podpre čimveč bralcev. Hvala. 


OULIKLIŽINAJ 

Ha d nim 


Vsebina avgustovskega Burkeža je mesecu rito- 
prasku primerna. Ne pa tudi količina črk, saj je 
malih črnih znakov zelo veliko, četudi je član- 
kov manj. A že prihodnji mesec bo Joker 


igričarsko bolj naphan, kajti sredi avgusta se 
odvija Gamescom, nemški špilavski velesejem, 
koder bo / je / je bilo videti marsikaj. Morda ce- 
lo Half-Life 3! 


IiROVJE, KONZOLEC MN 


Ko drkalica smrt stori .. 


Game of Thrones 38  Deponia 52  Virtua Fighter 5 

Iron Front 40 Mali opisi za PC 54 Final Showdown 12 
Hoodwink 42  Rumplkamra 55  Expendables 2 71 
Inversion 51  Spelunky 71 Drkamož 18 

K E » z | še S$ .. Di 
zala st. Von Sendi (A Nike 

Junaški shod oprijetih kostumov in kipečih jošk je bi/ v San Diegu in se mu reče Comic - Con. 18 
Preljubi fotri Ob novi prigodi Plačancev se spomnimo na filmske legende naše mladosti. 26 
Zora bioničnega človeka Vedež o kibernetiki. O umetnih udotih in učih, to pomeni. 28 
Puberteta nalinijskih svetov Po dolgem času smo širše vpogledali v zvrst MMORPGJev. 63 


. je drkalec izredno nesrečen. Kaj mu je storiti, povemo mi. m 


Ne vseh jajc v isto košaro 7wdi vsebino konzol je moč varnostno shraniti. Kar je v redu. 


Uvodnjak 

Uma Turban - 
Crkožer 80 
Slikosuk 81 


Zadnjih nekaj mesecev na spletu zasledim vse 
več propagande o veganskem načinu življe- 
nja. Lepo in prav, si mislim, vsak je to, kar 
mu sede, in nič nimam niti proti promociji to- 
vrstnega načina življenja. Dokler ne začne za- 
hajati v ekstreme tipa, kako smo vsi morilci in 
kakšno trpljenje povzročamo kravam, ko jim 
krademo teličke. Da ne izgubljam besed o pri- 
merjavi klavnic z nacističnim holokavstom. 
Vse pogosteje se sliši tudi, da bi bilo treba 
živinorejo popolnoma ukiniti, ker je zločinska. 
Pa sem jel razmišljati, kako bi se svet spre- 
menil, če bi se dejansko znebili ne le prehra- 
njevanja z živalmi, marveč še njihove reje. 
Kmetijstvo je nadvse povezana panoga, sood- 
visna od mnogoterih dejavnikov. Dandanes 
večino obdelovalne zemlje namenimo prehra- 
ni živali, od travnikov do tonamenskih kultur. 
Če iz enačbe izbrišemo rejne živali — v resnici 
jih ne moremo, lahko jih izpustimo ali vse po- 
bijemo, nič od tega pa ni rešitev —, bi torej 
potrebovali krepko manj površin in ostale bi 
se pričele zaraščati. Ta trend v Sloveniji že 
opažamo, ko propadajo manjše kmetije brez 
naslednikov. Prej lepo urejeni travniki se 
spreminjajo v gozd. Število divjih živali na- 
rašča. Ne le srnic in zajčkov, marveč bolj ne- 
prijetnih primerkov — miši, podgan, divjih 
prašičev. Slišim, da je letos na Gorenjskem 
prava invazija. Več divjadi za sabo potegne 
več plenilskih vrst, na čelu z lisicami in volko- 
vi. Medvedov imamo že danes preveč in jih 
skušamo izvažati, pa je javnost še zmerom 

vsako leto ogorčena, ko ministrstvo odredi 
odstrel viška. Spet drugič taista raja panično 
zahteva lovce, ko se kosmatinec sprehaja po 
Rožniku. Če živinorejo ukinemo, se to ne bo 
dogajalo vsaki dve leti, marveč vsakih nekaj 
tednov. Skupaj s plenilci pridejo mrhovinarji 
in oportunisti, pa eksplozija insektov, ki se 
gostijo na truplih. 

Za slednja ne bodo odgovorni le mesojedi, 
večina jih bo posledica kužnih bolezni in para- 
zitov, ki se lahko med divjo populacijo nebrz- 
dano širijo. Posledično bomo morali spreje- 
mati drage programe omejevanja vsaj za tiste 
bolezni, ki so nevarne človeku, izkoreniniti jih 
pak ne bomo mogli. Lep primer tega je stekli- 
na, ki je v Sloveniji praktično nimamo, tudi 
zato, ker damo kup proračunskega denarja za 
cepljenje lisic z vabami, ki jih mečemo iz letal. 
Kako varen bi bil pred njo tvoj pes, če bi se 
zvitorepke tako namnožile, da bi ne mogli več 
zaščititi vseh? In steklina je samo ena bole- 
zen, kje so šele ostale. 

Še bolj se pozablja, da rejne živali proizvajajo 
gnoj, ki je za rast poljščin nujno potreben. 
Brez njega bi bili pridelki logaritmično manjši, 
pridelava iste količine hrane pa zato precej 
dražja. Taisti aktivisti so seveda proti rabi mi- 
neralnih gnojil, ker so baje sama kemija. In še 
tisto, kar pridelamo, bi nam z veseljem požrla 
divjad, na njivo pa bi moral poleg motike no- 
siti puško, da ne bi po tebi planil kak volk. 
Lepo je protestirati proti nečemu, če se ne za- 
vedaš posledic. Guattro 

Colby 71,58 Mladinska knjiga 35 
Fivia 91 TS Media 86 


Naslovnica prikazuje dan v zdajšnjem življenju filmskih mamojebcev iz osemdesetih let prejšnjega stoletja. 

otujemo zavoljo širjenja obzorij, najsi gre 
za divljenje nad nepoznano prirodo, uži- 
vanje v utripih življenja tujih mest ali spo- 
znavanje starih vekov. Marsikomu se si- 
cer zdijo zgodovinske znamenitosti duha- 
morne, a ob ustrezni historični razgledanosti in zdra- 
vi radovednosti so časoplovne poti obilen vir izkust- 
venih točk. Uzreti v živo veličastje ancientnih čudes, 
kot so gradovi, piramide, zidovi, palače in velikanske 
glave, ter predstavljanje njihovega namena in nastan- 
ka je navkljub današnji podrejenosti množičnemu tu- 
rizmu še vedno neprecenljivo. Enako velja za po- 
fočkanje na prizorišča velikih pripetljajev, resničnih 
ali bajeslovnih, pri čemer je za boljši otip preteklosti 
kajpakda potrebna merica otroške domišljije. 
Kraji, ki nudijo premike skozi čas, so vsepovsod. Lah- 
ko je to razvalina trdnjave na bližnjem griču, polje ve- 
like bitke ali notranjost srednjeveške katedrale. Pose- 
bej zanimive so tiste točke, kjer so se odvili za naš 
prostor pomembni dogodki. Atenski partenon, simbol 
antične Grčije, ki je v marsičem postavila temelje za- 
hodne civilizacije ... Forum Romanum, središče stare- 
ga Rima, ki je na tem koncu Evrope pustil neizbrisen 
pečat ... na Drini čuprija, slavolok Osmanskega cesar- 
stva, ki je preoblikoval Balkan ... dunajski prestol 
Habsburžanov, na katerem je sedela Marija Terezija, ki 
ji gre zasluga oziroma krivda za slovensko šoloobvez- 
nost ... Normandija, ki predstavlja začetek konca tret- 
jega rajha ... In še neka dežela, katere dogodki so z 
najbolj mastnimi črkami vpisani v anale zapadne pol- 
oble, če ne kar vsega človeštva. To je Izrael, od koder 
izhaja večina svetopisemskih zgodb obeh zavez, te pa 
tvorijo stebre krščanstva in s tem naše kulture. 
Edinstvena velepomembnost Svete dežele za vse tri 
abrahamovske religije je obenem njen največji prob- 
lem, ki se zlepa ne bo rešil. Tempeljski grič, neznaten 
košček Jeruzalema, terjajo zase vse tri strani. Židje 
mu pripisujejo vrsto dogodkov, kakršna sta stvarjenje 
Adama in Abrahamovo žrtvovanja sina, zato je tam 
stalo njihovo največje svetišče, na kar spominja Zid 
objokovanja. Kristjanom je območje sveto zaradi Kri- 
stusovega pasijona, dočim muslimani verjamejo, da 
je Mohamed od tamkaj na krilatem konju obiskal ne- 
besa, kar označuje mošeja Al-Aksa. Stari Jeruzalem 
je sicer zaradi pravičnosti že stoletja razdeljen na četr- 
ti, vendar je to blažev žegen, na kar pričajo stalni inci- 
denti. Pri tem je tisto tradicionalno ravsanje armen- 
skih in grških menihov še najmanj problematično. 
A ravno to, da je dežela brezšivno vpeta v dogajanje 
vseh treh svetih knjig, torej Svetega pisma, Tanaka in 
v manjši meri Korana, jo dela tako kulturološko priv- 
lačno. Glede na njeno relativno majhnost je blažen in 
s kakšnim pripetljajem povezan prav vsak njen koš- 
ček. Tako v obmorskem Ašdodu, bivši filistejski utrd- 
bi, uzreš razvaline templja, ki bi ga naj goloročno po- 
drl Samson. Ob Mrtvem morju te kažipot usmeri na 
stransko cesto do morebitne Sodome, kjer z malo 
sreče vidiš slani steber, v katerega se je spremenila 
firbčna Lotova žena. Malo proti severu je ena najsta- 
rejših stalnih naselbin na svetu, Jeriho, katerega zido- 
vi so padli pod bojnimi rogovi Izraelcev. Dolina Elah 
je tista, koder je Davidov pravični kamen srečal beti- 
co zavojevalca Goljata. Na haifski gori Karmel je pre- 
kok Elija dokazal nadmoč Mojzesovega boga nad 
Baalom ... 
Najbolj zanimivi za kristjane so seveda kraji iz Novega 
testamenta, začenši s Cerkvijo oznanenja. Tam je na- 
mreč angel Gabriel Mariji oznanil spočetost od svete- 
ga duha. Sledenje Jezusovemu tozemskemu življenju 
se prične v palestinskem Betlehemu. Kjer so bile pred 
dvema tisočletjema žive jaslice, danes stoji bazilika 
Jezusovega rojstva. Naslednja postaja je kapela v 
Nazaretu, ki označuje Jožefovo tesarsko delavnico, 

taisto, v kateri se je obrti izučil tudi božji sin. Lučaj iz 
Nazareta je vas Kana. Janezov evangelij jo omenja v 
zvezi s prvim Jezusovim čudežem, spreminjanjem 
vode v vino. Še bolj se je v verske spise zapisalo bliž- 
nje Galilejsko jezero, saj se je tam primerila cela vrsta 
čudodelstev, od hoje po vodi do zmagovitega ribolo- 
va. Slično proslavljena je vasica Betanija, kjer je Je- 
zus obudil od mrtvih prijatelja Lazarja. 

Daleč najbolj oblegane so točke iz četrte vrstice Apo- 
stolske vere: "... trpel pod Poncijem Pilatom, križan 
bil, umrl in bil v grob položen ...". Tudi zato, ker so 
nagnetene v krogu enega kilometra v Jeruzalemu. 
Zgodba odrešenikovega konca se odpre z zadnjo ve- 
čerjo z dvanajsterico na Sionskem griču. Poznani pri- 
zor je žal videti le na pominkih, saj tam ni nikakršne 
starodobne gostilnice, osličkov in opankarjev. Kot uči 
Knjiga, je šel Jezus nato molit v vrt Getsemani. Ta gaj 
pod Oljsko goro, kjer je Judež za trideset srebrnikov 
prodal učitelja rimskim vojakom, obstaja še danda- 
nes. Čez cesto od njega je znamenita Via Dolorosa, 
steza, ki markira Jezusovo nošnjo križa na vzpetino 
Golgoto. To ni nikakršna spokojna romarska pot, 
marveč osrednji in najbolj gužvasti del obzidanega 
Jeruzalema. Od nekdanje Pilatove rezidence do cer- 
kve Jezusovega groba se vije skozi najbolj pisan in 
glasen bazar cenenih spominkov, piratskih plošč ter 
falaflov. 

Resda je mnogo svetopisemskih krajev naknadno do- 
ločenih, bodisi od srednjeveške Cerkve, bodisi od tu- 
rističnega društva, in ne historično podprtih, pred- 
vsem pa brez enega samega izvirnega objekta. Zato 
si v naivnem pričakovanju bibličnih prizorov včasih 
razočaran, ko ne zagledaš drugega kot neugledno, 
največ nekaj stoletij staro kapelo in trumo neomika- 
nih ruskih turistov. A kljub bajeslovnosti in sodobni 
onesnaženosti s pločevino ter stojnicami kiča je ob- 
čutek deljenja prostora z dejanji iz najbolj razširjene 
zbirke povesti nepozaben. 

Tale tematika se zna zdeti komu brezvezna in kratko- 
malo čezlesna. Toda religiozne navedenosti ne oziraje 
na veroizpoved posameznika sodijo v kanon splošne 
izobrazbe, zakajti naš vsakdan je prepojen s svetopi- 
semskimi prilikami in referencami. Tega često ne 
opazimo, saj so nam navezujoče zgodbe, simboli, 
cerkve, prazniki, fraze in običaji samoumevni. Na 
žalost mnogokdo ne pozna niti osnov izročila oziroma 
se do njega obnaša posmehljivo. Vseeno ga to ne ovi- 
ra pri terjanju božičnice, žrtju velikonočne potice in 
celodnevnem praskanju po riti 15. avgusta. Da šole 
nimajo v programu veroslovnega predmeta, je res ne- 
zaslišano. 


David Tomšič 


UVODNJAK 


Sveta dežela zaradi draginje in ne pretirane odprtosti 
za turizem ni destinacija za vsakogar. A če si zgodo- 
vinsko in versko podkovan ter si igral prvi Assassin's 
Creed, zna nuditi odlično potovanje po koreninah 
naše kulture. Da je ohranjenih spomenikov komaj 
kaj, je kriva burna zgodovina Svete dežele, saj so si 
pokrajino iz rok v roke podajali krivoverni zavojevalci. 
Ti so med drugim uničili oba najsvetejša templja. 
Prvega, Salomonovega, je porušil babilonski kralj Ne- 
bukadnezar, Herodovo svetišče pa Rimljani. Za njimi 
so prišli Grki, Arabci, potem Bizantinci in križarji. 
Slednji so, kot velijo kronike in legende, v iskanju 
svetih skrivnosti preobrnili sleherni kamen. Ko so jih 
spodili mameluki, je pokrajina prišla pod egipčansko 
nadvlado, tem so jo prevzeli Turki, njim so jo hoteli 
suniti Francozi, nakar so do samostojnosti tamkaj 
vladali Britanci. Nihče se ni kaj prida menil za kultur- 
no dediščino, zlasti ne židovsko, ki je šla v nos tako 
srednjeveškim Evropejcem kot muslimanom. 

Vseeno je bogata zgodovina pustila mnogo slojev ar- 
heoloških zanimivosti, ki segajo od ostankov palače 
največjega judovskega kralja Davida prek jeruzalem- 
skega obzidja, ki ga je zgradil Sulejman Veličastni, do 
škrbin v stolpih Ake, ki so jih zadali Napoleonovi to- 
povi. Izpostavitve in ogleda vredna je Herodova nedo- 
stopna utrdba Masada na hribu ob Mrtvem morju. Tja 
so se leta 66 med judovsko vstajo zoper okupatorja 
naselili uporniki, tako imenovani zeloti. Rimljanom 
njihovo partizanstvo ni bilo pogodu, zato so po dol- 
gem obleganju zgradili leseno klančino in visok stolp 
ter naposled prestopili zidove. Po pričevanju takratne- 
ga zgodovinarja Jožefa Flavija so našli le tisoč trupel, 
saj so zeloti storili množičen samomor. Masada je za 
Izraelce najbolj najbolj pomembna nesakralna zapuš- 
čina preteklosti. Kako globoko je v njihovi narodni za- 
vesti, pove dejstvo, da imajo v vojaški zaprisegi vrsti- 
co, da "Masada ne bo nikoli več padla." 

Bolj epska in nič manj pogumna je štorija iz leta 1291. 
Takrat se je odvilo sklepno dejanje evropske prisot- 
nosti v Jutrovem, obleganje Ake, zadnje križarske po- 
stojanke. Ko je obrezani sovrag vdrl v zunanjo utrdbo, 
so vitezi templjarji do zadnjega moža branili notranji 
grad, da so lahko ostali kristjani po podzemnem tune- 
lu ušli v pristanišče. Ti hodniki so se ohranili vse do 
danes in za nekaj šeklov lahko po njih preganjaš dob- 
rih sedem stoletij stare prikazni, ki bežijo z bajnimi 
templjarskimi zakladi. Je viteški red med kopanjem 
pod Tempeljskim gričem našel skrinjo zaveze, apo- 
krifne evangelije o drugačnem življenju Jezusa ali ka- 
ke druge svetinje? Tega bržda ne bomo izvedeli, saj 
templjarskih skrivnosti niso nikoli odkrili. 

(Več o Izraelu in vitezih templjarjih najdeš v vedežih v 
Jokerjih 215 in 183 oziroma na stranki.) 


Hotnice so to 


Slovar slovenskega jezika pove takole: hotnica je vlačuga, pro- 
stitutka, barska dama oziroma vobče pohotna ženska. A tale rubrika nima zveze z lovačami. V 
svoji besedotvorni kreativnosti smo namreč s tem imenom označili različne objekte velikega 
poželenja, nekakšne fetiše torej, le brez privzetega vpliva na genitalije. Skupno hotnicam je, da 
niso nujne za življenje, kamoli za preživetje, bi jih pa zaradi nenavadnosti, vpadljivosti, status- 
nega simbola in splošne kulskosti imel vsak. Pri tem posedovanje lastniku instantno zviša atri- 
bute sreče / ugleda / japijevstva. In zmanjša vsebino mošnjička, kajti nenavadnost je vedno 
dražja od navadnosti. 
Hotnice so vseh vrst. Za nekoga v to množico najprvo sodijo gizdalinska oblačila in drugi mod- 
ni dodatki. Nam so bliže hude igrače, najsi bo to velika škatla legic, aeroplan na daljinsko ali 
steampunkovski nerfgun. V poštev pride tudi druga geekovska roba, denimo oficielni kostum 
Dartha Vaderja za tisoč dolarjev, polica izbranih akcijskih figuric, Pac-Manova lobanja, miza v 
obliki delujočega gamepada in zunanja diskovna shramba, zakamuflirana v deloreana iz Back 
to the Future. Jabolčne naprave so že same po sebi neke vrste hotnice, vendar za dodatno di- 
ferenciacijo uber-appostolov od plebejcev poskrbi vrsta hotniških dodatkov, začenši s special- 
nimi etuiji in objektivi. Višek samozadovoljstva je, ko mili ifon doma napičiš na zvočnik v obliki 
velikega zlatega roga. Da imaš v svojem pristanu take posebnosti, ti itak znatno poviša 
življenjsko srečo in nenazadnje kakovost bivanja. Na primer nenavadno oblikovano knjižno po- 
lico, svetleče gobice po stenah, radiatorsko okostje dinozavra, lučke na nočni omarici z 
držalom od AK-47 in pravljični bonsaj z vilinskim domovanjem. V dnevni sobi pa ogromen 
džakuzi ali, še bolje, bazen na balkonu. Ki je prozoren. In v 25. nadstropju stolpnice. V garaži pa 
lamborghini urusa, novega bikovskega terenčka. 
Žal so časi sila neprimerni za materialno preseratorstvo. Toda 
hotnice niso samo nepotrebne in luksuzne reči. Lahko so baga- 
telne malenkosti, zgolj malo drugačne od tipičnih. Recimo lepil- 
ni trak z vzorcem ceste, izvirni podstavki za glaže, hecna duda 
za mladiča, kopalke, ki lezejo v rit, realističen dildo, tuš zavesa 
s Psihovo grafiko ... Še imenitneje je, če si toliko ročen, da sam 
izdelaš nekaj edinstvenega in s tem najbolje potešiš lastno hot- 
nost (in ustvariš hotnost okolice). Nenazadnje pa more biti ho- 
tnica nekaj za pod zob, denimo edinstvena tortica, minihambur- 
ger ali - odvisno od okusa poželjivca - debel kos mastne, slast- 
ne tlačenke. (lf) 


Kolo za v torbico 


Po kolesarskih stezah v teh dneh švigajo črede Rogovih veteranov, 
košaričarjev, gorskih krip, najetih bicikl Jev in mestnih pohajačev s 
krmili, ki spominjajo na rogovje. A poleg dojemanje dvokolesa kot vo- 
zila za tople dni se krepi njegov imidž dopolnilnega prevoznega sred- 
stva. Pomanjkanje parkirišč in splošna potreba po mobilnosti povzro- 
čata, da avtomobilom zmanjkuje štrene. In ker je prevažanje običajnih 
koles v avtu težavno, na veljavi dobivajo zložljivi modeli. 

Zgodovina slednjih je dolga, saj je znal okvir prelomiti že skromni po- 
ni. Potem ko si z mehanizma spraskal stoletno rjo in v garaži poiskal 
kako cev za vzvod, seveda. Danes je kolesarski origami do uporabni- 
ka prijaznejši, kajti ključna zahteva je lahkotno zlaganje brez orodja, 
ki po možnosti traja le nekaj deset sekund. Prav slednje je osrednji 
pokazatelj kakovosti, kajti ceneni koleslji za stotaka pri tem pogorijo. 
Če res potrebuješ zložljivost, se splača ozreti po uveljavljenih proizva- 
jalcih, ki imajo sistem razvit do potankosti. Ključne so dobre, velike 
zapone in enostavna nastavljivost vseh elementov. 

Poleg angleškega Bromptona taka kolesa razvija čezlužni Dahon, ki je 
pri nas dobro zastopan. Zložljivček višjega razreda prav gotovo ni ba- 
gatelen nakup, saj se cene pričnejo pri petsto evrih. Odvisne so še od 
namembnosti, saj se tudi ta kolesa delijo glede na način uporabe. Pre- 
prosta mestna guralica je manj strupenega videza in cene kot Daho- 
nov najhitrejši konjiček, vector x27h. Ta zložljiva osa stane poldruge- 
ga tisočaka in čeprav se je drži določena hecnost, je prava cestna 
specialka v malem. Z okrepljenim aluminijastim okvirjem tehta deset 
kilogramov in ima 20-colske cestne pnevmatike. Ta velikost omogo- 
ča primerno ravnovesje med zložljivostjo in ergonomično vožnjo. Po- 
leg tega pedaliranje lajša ogromna gonilka s 27 prestavami. Vector ta- 
ko kot ostala Dahonova flota prenese rit s težo do sto kilogramov in je 
zaradi nastavljivosti uporaben tako za hobite kot za dvometraše. 

Ta kolesa se vozijo presenetljivo luštno in so robustna ter kakovostno 
izdelana. Je pa treba vzeti v zakup, da gre kljub kompaktnosti za ma- 
siven strojček, ki si ga ravno ne moreš obesiti čez ramo in ga v bisagi 
prenašati okrog. Tudi sistema vlečenja za sabo Dahonovi modeli ne 
poznajo. A kljub temu so dovolj priročni, da zložene brez težav flikneš 
v prtljažnik spodobnega avtomobila. Prav veliko prostora v njem sicer 
ne ostane, ampak za v službo ali na potep je to super rešitev. (nv) 


Kolesarski škrat 


Druga vzhajajoča zanimivost so bicikli na električni pogon. Ti so po- 
sebej primerni za daljše vožnje na delovno mesto, saj so motorji v 
prvi vrsti zasnovani kot pomoč pri pedaliranju. Tako se ne spotiš in 
čeprav je kolo težko ter manj okretno, z že kar neokusno lahkoto 
brziš celo v hribovit teren z recimo 25-stopinjskim naklonom. Le ko- 
renčka se prepotenim čeladarjem, ki klanec grizejo na običajnih ko- 
lesih, ne spodobi strgati. Štromarska potuha ni neslišna in brnenje te 
hitro izda. 

Ob tem se tipično škatlasta oblika počasi umika elegantnejšim di- 
zajnom. Akumulatorje na osnovi svinca izrinjajo priročnejši litijevi ali 
nikljevi. Pri motorjih so se uveljavile izvedbe brez krtač, skrite v pe- 
stu obročnikov. Osrednji element, ki frajerskega električarja loči od 
plebejcev, pa je posebej oblikovano ohišje. Optibike je recimo polno 
vzmeteno gorsko kolo, primerno za brezpotja. Z oblikovno-tehnič- 
nega vidika pa je še zanimivejši picycle, ki so ga zasnovali v ame- 
riškem podjetju Pi Mobility. Njihov model ima sistem dvokolesnega 
pogona, saj s pedaliranjem ženeš zadnje kolo, medtem ko je motor 
skrit v sprednjem pestu. 

Piciklov zaščitni znak je širok, cevast aluminijev okvir, ki vsebuje za- 
logo litijevih baterij. Do kraja jih napolniš v treh urah, kar zadostuje 
za vsaj trideset kilometrov prevožene poti. Kot dodatek je omo- 
gočeno polnjenje s pedaliranjem ali spuščanjem nizbrdo. A kot pri 
električnih avtomobilih je treba računati na omejeno kapaciteto in 
predvsem trajnost akumulatorčkov. Zdržali naj bi petsto polnilnih 
ciklov, nakar jih je treba zamenjati. Če se zaradi tega ne sekiraš, jih 
lahko dodatno obremeniš tako, da s priključkom za avtomobilski 
polnilnik na poti filaš telefon, kamero, satelitski navigator ali kaj 
četrtega. Od elektronike na krmilu mežika zaslonček, ki prikazuje 
porabo baterije, hitrost in ostale tehnične podatke. Vozilo je tudi si- 
cer polno naprednih drobnarij, kot so hidravlične zavore, domiselno 
sprednje vzmetenje, notranje prestave in karbonski jermen namesto 
verige. 

Ker za fijakanje s temi kolesi ne potrebuješ vozniškega dovoljenja, 
naj hitrost ne bi presegla 25 kilometrov na uro, čeprav se da z nekaj 
friziranja iz njih iztisniti dvakrat več. Motor nenazadnje napenja 1700 
vatov moči in ni uporaben le kot asistenca pri pedaliranju, ampak je 
zmožen kolo poganjati samostojno. 

Cena vozila je tehnikalijam primerna. Osnovna izvedba stane 6000 
dolarjev, medtem ko posebna, ki ima močne luči in avtogram moto- 
ristične legende Kennyja Robertsa, denarnico olajša za 9000 $. Pici- 
kli ob tem niso izdelani v kaki kitajski tovarni, temveč jih sestavljajo 
ročno v kalifornijskem razvojnem centru. Butični sistem še postav- 
ljajo na noge in pravijo, da so trenutno z naročili povsem zasuti. 
Upamo, da jim uspe, kajti pijeve pogumne krivine si želimo sprem- 
ljati tudi v prihodnje. (nv) 


OZNANILA 


setem plenjenju World of Warcraftove temnice 

nisi dobil želene sekire? Se ti je ob monotonem 
mlatenju v The Old Republicu od zehanja zaskočila 
čeljust? Imaš na riti velik tur in streha zamaka? Po- 
gum, vse to bo uredil Guild Wars 2! 
NCsoftov fantazijski mmorpg je pač postal čarobna 
beseda, s katero veteranom teh narišeš nasmeh na 
obraz. Naslov na eni strani obljublja spremenljiv svet 
in prekinitev tlake ter golega pehanja za vse bolj na- 
brušenimi meči. Na drugi pa prijaznost, ki manjka 
hardcore mmorpgjem, kjer te za prvim vogalom zaš- 
tiha horda igralcev. Guild Wars 2 ni prvi s takimi na- 
meni, toda ameriški razvijalec Arenanet je s predhod- 
nikom že pokazal, da zna storiti nekaj drugačnega. 

Že ob stvarjenju lika ne boš začrtal le telesnih potez, 
marveč nastavke zgodbe. Odvisno od teh začetnih iz- 
bir boš v kvestih kasneje dobival samosvoje opcije. V 
pomembnejših pogovorih boš imel izbiro, kako rešiti 
nastalo situacijo, podobno kot v Old Republicu. Gos- 
tilniški spor bo moč razplesti z garbanjem ali z nama- 
zanim jezikom. Izkušenjskih stopenj bo kar 80, toda 
plezanje skoznje bo hitro, avtorji pa upajo, da bomo 
to odmislili in se osredotočili na pripoved, ki bo sledi- 
la osrednji rdeči niti. Medtem bodo imele stranske na- 
loge svobodnejšo obliko in se bodo redno menjavale. 
Kvestanje naj zato ne bi bilo kolovratenje med vedno 
istimi ponudniki zadatkov s klicaji nad beticami in 
med španciranjem po beti nas je denimo povozil vlak 
beštij, ker se je tam blizu rodil nov dogodek. Uspeš- 


nost udeleženih naj bi vplivala na to, kako bo Guild 
Wars 2 izbiral nove misije. Če ga bodo igralci preveč 
biksali, bodo faloti morda začeli trkati na okovane du- 
ri večjih mest. 

V žolco boš tolovaje predeloval kot eden od osmih 
poklicev, od mlatilnega bojevnika in spretnega zmi- 
kavta do inženirja ter več vrst čarodejev. Na prvi po- 
gled bodo sledili ustaljenim vlogam, toda med njimi 
denimo ne bo zdravilca, marveč bo imela vsaka klasa 
lastne prijeme za obnavljanje življenjske energije. Da 
te zverjad ne bo preveč po buči, boš uporabljal tudi iz- 
mikanje. Naenkrat bo moč klikati po deseterici veš- 
čin, ki jih boš izbral pred bojem. Toda prvih pet bo ve- 
zanih na orožja, med katerimi boš lahko sredi boja 
menjaval in tako hipno spreminjal izbor trikov. Zato 
bo v boju med igralci (PvP) ključno pozorno opazova- 
ti nasprotnika. To in delanje prevalov bo poskrbelo za 
dinamične spopade, kar bodo še krepile kombinacije 
urokov. Tako bo denimo puščica, poslana skozi zave- 
so ognja, ustvarila ognjeni izstrelek. Glavnina PvPja 
se bo dogajala na velikanskih kartah, kjer se bodo v 
zavzemanju utrdb pomerili trije strežniki naenkrat. 


Zmagovalni bo domov odnesel vrsto priboljškov, na 
primer hitrejše zbiranje izkušenj po vsem ozemlju. 
Razvijalci pravijo, da so z GW2 končno dosegli gra- 
fično podobo, ki njihovemu oddelku za risanje ne de- 
la sramote. Impozantna velemesta petih igralnih ras 
se bodo razprostirala v morju uličic in stolpičev. Poleg 
ljudi in vikinških Nornov jih bodo naseljevali rogateži, 
simpatični pritlikavci ter drevomoži in drevožene. 
Brez heca, igral boš hodeče sadike. Ampak a veš, kaj 
je pri vsem najbolj fajn? Pri kvestanju se bomo lahko 
obirali, kolikor nas bo volja, saj Guild Wars 2 tako kot 
predhodnik ne bo hotel naročnine. Pljunil boš petde- 
setaka za igro, izdatki v dodatni nalinijski trgovini pa 
bodo neobvezni. To pa je zmaga. (ag) 

NCsoft za PC, 28. avgusta 

Far Cry 3 


aj je temelj serije Far Cry, ki so jo za Ubisoft spočeli nemški Crytek in 
K jo je nato prevzel Ubijev montrealski studio? Šur, v Oddaljenih skovi- 

kih prvoosebno streljamo, se skrivamo in raziskujemo odprt svet. A 
krovna lastnost je preživetje v vse bolj neugodnih okoliščinah. V enici jih je 
prineslo skrivnostno otočje, kjer smo obiskali tako plaže in skalne kanjone 
kot močvirja ter gosto džunglo. V dvojki smo se pred štirimi leti preselili v 
afriško savano in gozd. Trojka pa obeta duhovno vrnitev h koreninam, le da 
ne bomo vojaško izvežban plačanec, kar smo bili v obeh osnovnih prejšnjih 
delih (niz je imel še nekaj manj znanih konzolnih odvrtkov), marveč nor- 
malen človek. 
Kot mladenič Jason Brody bomo prišli na tropski otok, kjer nas bo vrtinec 
dogodkov in zadrogiranih, napol blaznih lokalcev ločil od punce. Koliko bo 
zgodbe, bomo še videli, a Ubisoft Montreal napoveduje inteligentno obrav- 
navo tega, kako življenjska ogroženost pripravi drugače priljudnega, civili- 
ziranega človeka do skrajnih ukrepov. Jason bo namreč po sili razmer po- 
stal utrjen pustolovec, ki bo najprej streljal in šele nato vprašal, kdo gre. 
Ko je treba preživeti, ni več prostora za omikanost. A do katere točke bo 
dovčerajšnji turist zmogel raztegniti svojo moralo in etiko, preden bo zdrsnil 
v temo? Morda si misliš, da bi ti ostal hladen kot špricer, toda verjetno bi 
drugače žvižgal, če bi te, tako kot Jasona psihopatski zoprnež Vaas, prive- 
zali na vrv s kamnom in te zabrisali v vodo, da se utopiš. Take stvari člove- 
ka ponavadi rahlo spravijo iz ravnotežja in sličnih motencev naj bi bilo v Far 
Cry 3 vse polno. 
Po dvojkini kritiki izkoriščanja Afrike bo tak premik pozornosti na osebno 
raven konkretna sprememba. Ta se obeta tudi v igranju. Za tiste, ki so va- 
jeni izvleka kalašnikovke in rešetanja vsega, kar pride na pot, zna biti pre- 
tresljivo, da vsaj nekaj časa ne bomo mogli streljati. Namesto tega bomo v 
nekaterih misijah zgolj tekali, skakali in plavali, pri čemer bomo morda še 
zadeti od čudne substance, kar nam bo dodatno zmedlo orientacijo. 
To pa seveda ne pomeni, da bo špil mutiral v platformščino in da ne bo 
vseboval akcije. Šlo bo preprosto za razgibanje recepta in za gradnik v kon- 
tekstu nečesa, čemur (bisoft pravi '360-stopinjski pristop'. S tem označu- 
jejo željo, da bi bilo moč z domala vsako situacijo v igri opraviti s silo, pri- 
kritostjo ali kreativnostjo. Velike besede, zlasti glede ustvarjalnosti, ki zna 
pomeniti edino, da bomo v hiši našli bombo in jo vrgli med sovražnike. Ali 
pa bomo nemara mogli upleniti jadralnega zmaja in se do cilja neslišno za- 
peljati po zraku, ne da bi nas sploh kdo opazil? Odvisno od tega, ali bo ne- 
linearni, odprti paradiž dizajniran spretno, česar se vsekakor nadejamo. 
Svet bodo za razliko od puste dvojke naseljevale živali - med drugim ne- 
varni krokodili in živčni psi, izurjeni za ubijanje - ter bo poln zanimivih ko- 
tičkov, kot so zapuščene razvaline in opusteli rudniki, v katere bo seveda 
treba vtakniti nos. Hkrati pa bo ta svoboda združena s skriptanimi, filmski- 
mi prizori, kjer bo Brody po zgledu serije Uncharted skočil skozi okno, 
sprožil prej nastavljeni eksploziv, zmasakriral nekaj tolovajev in se zavihtel 
v čakajoče vozilo. Uwe Boll, potrebujemo te le še kot akcijsko figurico za 
vudujsko mučenje. 
Nadejamo se lahko tudi številnih prevoznih sredstev, od džipov do ladij, bo- 
gate izbire orožij in splošne grafične čudovitosti na osnovi pogona Dunia 2. 
Kako bo s pogovorov vrednimi ljudmi, raznolikostjo in umetno pametjo so- 
vražnikov, razgibanostjo misij, morebitnimi nadnaravnimi elementi in ka- 
kopak vključenim večigralstvom, pa bomo sodili, ko bo zunaj mrzlo. (sn) 

Ubisoft za PC, PS3 in xbox 360, 30. novembra 


OZNANILA 


tani Viktor Antonov iz Arkane Studios na pripombe, da je Dishonored 

morda preveč krvav. On že ve - navsezadnje gre za človeka, ki je 
oblikoval City 17 v Half-Life 2. Pritrjuje mu vodja oblikovalcev Harvey 
Smith, ki je prej pri lon Stormu ter Originu delal na Deus Exu in Thiefu. Ter 
v sozvočju so ostali člani francoske hiše, znane po Arx Fatalis in Dark Mes- 
siah of Might and Magic. Vse to bo odmevalo v ambicioznem Dishonoredu, 
ki obeta, da bo nekaj posebnega, čeprav 'zgolj' gradi na doslej naučenem. 
Brez dvoma bo šlo za enega večjih letošnjih frpjskih naslovov, ki spomni na 
Witcher, Thief ter System Shock in v katerega Bethesda vlaga $ za glasove 
in frise zvezd, kot so Susan Sarandon, Michael Madsen in Brad Dourif. 
V prvi osebi bomo nastopili kot mojstrski morilec Corvo Atano, ki službuje 
kot varuh kraljice steampunkovske fantazijske dežele Dunwall, dokler mu 
ne naprtijo njenega umora. Državni prevrat uspe, zaprtega Corva pa obišče 
skrivnostna entiteta, ki mu daruje posebne moči in ga poveže z uporniki. 
Kdor bo označen za sovražnika, bo umrl pod našimi rezili, strelivi in čarov- 
nijami! Zmerom bomo vedeli, koga je treba eliminirati, in prave pesko- 
vniške svobode vandranja po ogromni deželi v slogu Skyrima ne bo. Na- 
mesto tega bomo izkusili zaporeden, linearen niz vnaprej določenih misij. 


U bijanje mora biti podrobno in raznoliko," pravi mladi, japijevsko zrih- 


Dishonored 


Če bo vse skupaj delovalo, bomo še videli, saj znajo tovrstne situacije postati tako kom- 
pleksne, da interna logika klecne. Toda Arkane nam hočejo dati izdatno proste roke pri 
tem, kaj storiti v dani situaciji. Če bomo hoteli biti nindža, bomo nindža - če bi gospod 
želeli krvošpric in črevlek, pa tudi prav! Sovražnike bomo z mečem v desnici in eno od 
številnih pripravic v levici obmetavali s telekinetičnimi viharji in žičnimi granatami, jim 
polnili vampe s puščicami iz samostrela ter nadnje klicali trope nagravžnih podgan, da 
bodo cvilili, kričali in tekali okoli, oviti v plamene. Ko nam bo šlo za nohte, pa se bomo 
lahko teleportirali in jih s tem zmedli. Naši osnovni nasprotniki bodo s kugo okuženi 
neumneži, ki nas bodo skušali zombijevsko obkoliti in nas zgrabiti. A tolovajev naj bi bila 
cela vrsta. Arkane pravijo, da delajo zgolj na okvirnem sistemu s številnimi sposobnostmi 
in orožji. To, katere bomo izbrali za svoj lik in kako jih bomo kombinirali, bo povsem od- 
visno od nas. Nekako tako kot v Bioshockih, le da še napredneje. 


Toda vsaka od teh bo minisvet, v okviru katerega bomo imeli proste roke 
glede marsičesa. Tako pogovarjanja z ljudmi kot izbire, kako se bomo za- 
povedanega lotili. 

V osnovi se bomo lahko odločili za akcijski ali skrivalni pristop, pri čemer 
bo slednji nenavadno dodelan. Prav z vsakim nasprotnikom naj bi bilo moč 
opraviti na pasiven način! Ne bo šlo le za ždenje v sencah, dokler stražar ne 
bo šel mimo, temveč za kreativno rabo veščin. Ena temeljnih bo prevze- 
manje nadzora nad ljudmi in bojnimi stroji, med njimi pajkovskimi nakaza- 
mi na visokih nogah v stilu Half-Lifovih striderjev, v katerih se bodo skriva- 
li vojaki z eksplozivnimi strelicami. Ali pa si bomo prisvojili stražarja s 
ključem do vrat zapora. Varuhi se ne bodo enostavno pojavili v svetu, mar- 
več bodo v njem že obstajali in jih bo vodila bojda strašansko življenjska 
umetna pamet. 

Navzlic tem obetavnostim bo morda prava zvezda igre prizorišče, s katerim se ubada An- 
tonov. Podlaga za Dunwall je mesto London, a ne tako, kot ga poznamo z aktualnih olim- 
pijskih iger, marveč so vzeli njegovo viktorijansko podobo ter ji vbrizgali dobršno mero 
Cityja 17. Temu so nato pridružili distopijo po knjižnem zgledu H. G. Wellsa (Vojna sve- 
tov) ter filmskem Fritza Langa (Metropolis). Nič kaj židana ne bo okolica, dasi se barvna 
paleta zadržuje v rdeči in rumeni. A navsezadnje je namen ustvariti moreč svet, ki bo v 
sozvočju z nelepimi čustvi protagonista. Grafika bo stilizirana in nalašč so najeli umetni- 
ka, ki je izrisal pripadnike delavskega in vladajočega razreda ter jim okrepil značilnosti. 
Zato se bodo po ulicah opotekali moteče mišičasti delavci, ki so vsakdanje pregloboko 
pogledali v kozarec in že nagarbali ženo ali dve, dočim bodo po graščinah postopali zaf- 
nani aristokrati in opičji kapitalisti, ki bi za košček profita prodali matere. Mi pa bi jih dali 
na Bolho, da bi lahko igrali ta izjemno obetajoči naslov! (sn) 

Bethesda za PC, PS3 in xbox 360, 12. oktobra 

OZNANILA 


World of Warcraft: Mists of Pandaria 


svet World of Warcraft, se v eni potezi zavihtel na 

mmorpgjski tron in nikoli več pogledal nazaj. 
Tudi če bi, ne bi videl kaj dosti, kajti tekmeci so tako 
zadaj, da so videti kot turi na orkovski riti. WoW si 
pač še vedno daje v žilo deset milijonov ljudi. No, so 
se pa razmere vendarle nekoliko spremenile, saj je 
med njimi več priložnostnih igralcev. To se odraža v 
vsebini dodatkov, ki so se prej osredotočali na levela- 
nje in haranje po temnicah, medtem ko četrti med nji- 
mi uvaja novosti za zelo širok krog ljudi. 


S edem let in pol je tega, kar je Blizzard spustil na 


Dotaknimo se najprej običajnosti. Deathwingova ka- 
taklizma ni pustila le brazgotin na starih kontinentih, 
marveč je strgala starodavno tančico, ki je pred oko- 
lico skrivala deželo Pandarijo. Kontinent, ki je na kar- 
ti Azerotha na samem jugu in torej nasproti Northren- 
du, je poseljen s čuda bitji, kot so povodni možje, 
žuželčji možje in medvedji možje oziroma Pandarijci. 
Dvonoge pande s fetišem na pivo, kitajsko kulturo in 
kungfu smo v WoWu pričakovali že dolgo, saj so po- 
stali stalni gostje sveta v Warcraftu 3. Odslej bodo 
igralna rasa, in to prvič pri obeh frakcijah. Kot puho- 
glav medo bomo igranje začeli na plavajočem otoku, 
ki je v bistvu ogromna vandrajoča želva. Na deseti 
stopnji se bomo potem odločili, ali bomo kerlc in se 
udinjali Hordi ali reva, ki bo odšel k Aliansi. 

Meglice bodo prvi dodatek za WoW, ki bo hkrati pri- 
nesel tako novo raso kot poklic. Po death knightu pri- 
haja menih (monk), ki bo hibridna vloga, saj bomo 
lahko pri specializaciji izbrali tako tanka kot zdravilca 
ali tepežkarja. Na katerikoli poziciji že bo, je igranje z 


ritoprask 2012 


njim videti dinamično, saj bomo denimo tudi za rano- 
celništvo skakali sovragom v frise. Takisto bo menih 
poznal izmikanje s kotaljenjem proč. Sprva so celo 
načrtovali, da bi morali z njim po diablovsko klikati za 
vsak udarec, a so si premislili. 

Nov stopenjski strop bo 90, a zanimivejši za veterane 
bo predrugačeni sistem talentov. Vlaganje točk v dre- 
vesa z bonusi se docela poslavlja, namesto tega bo- 
mo vsakih petnajst stopenj izbrali eno od treh novih 
sposobnosti, in to ne glede na izbrano specializacijo. 
S tem bo prirejanje lika enostavnejše, kajti stari sis- 


tem naj bi bil glede na odziv vsakdanjih strank preveč 
zakompliciran. 

K nedeljskim igralcem prav tako stremijo s scenariji, 
kratkimi instancami za do tri igralce. Tam bomo med 
drugim branili pandarijsko pivovarno pred napadom 
tolovajev in pomagali pobegniti Jaini Proudmoore iz 
Theramora, ki ga uniči ogromna magična nevihta. 
Druga velika noviteta za tiste malo manj resne bodo 
boji med udomačenimi bitjeci (companions). Hodeče 
škatle, murloški marinci in mini Diabli se bodo mlatili 
v poteznem načinu, kjer bodo mogli uporabiti tri iz 
množice naučenih sposobnosti. Pri tem bodo napre- 
dovali po stopnjah, ni pa videti, da bi jim bilo moč na- 
vesiti kakršnokoli opremo. Živalce bomo lahko uja- 
gali tudi v divjini in seveda jih BO TREBA VSE POLO- 
VITIHM! 

Zakrknjeni raiderji so ob kjutkanih novostih dobili čir, 
zato zanje prihaja challenge mode - hitrostno čiščenje 
temnic. V dirki na čas bodo tekmovali z vsemi ostali- 
mi igralci in lovili desetinke sekund z boljšo rotacijo 

urokov. Oprema bo normalizirana, zato bodo ob vsto- 
pu v tako ječo vsi na isti ravni. Komur je bolj všeč boj 
z igralci, pa je pred najbolj nedoločeno obljubo Ne- 
vihtnikov: da se bo na Pandariji zopet razplamtel boj 
med Hordo in Alianso, ki naj bi se skozi posodobitve 
zaostroval. Frakciji se zravsata takoj ob odkritju Pan- 
darije, šušlja pa se, da bo glavni negativec kar Gar- 
rosh, orkovski poglavar! Če si bom zares spet želel 
smrdljivim nočnim vilinom zariti sekiro v hrbet, po- 
tem bo Blizzardu res spet uspelo. (ag) 

Activision Blizzard za PC, 25. septembra 


SKYLANDERS: GIANTS Activision za skoraj vse, oktobra 
Skylanders (Joker 224, 82) je bil nadvse prijetno presenečenje. Šlo 
je za lahkotno, deško, risankasto diablovščino z elementi ploščad, 
katere posebnost so bile otipljive figurice likov. Postavil si jih na 
majhen podij, povezan z igralno napravo, in šele tedaj so se pojavi- 
li v igri. V začetnem paketu si dobil tri, ostale si dokupil. Pokemoni 
za novo generacijo, skratka. Ker se igra dobro prodaja, bomo hitro 

u. dobili nadaljevanje. Deležni bomo novih in starih normalnih Skylan- 
derjev, ki bodo z Giants povsem združljivi - do te mere, da bo moč 
uvoziti shranjen položaj z njimi. Nadalje bodo tu svetlikajoče se va- 
riante in končno še ogromne izvedenke, dvakrat večje od navadnih. 
Tako v roki kot na zaslonu. Način igranja bo sličen prvencu, čar pa 
bodo nadaljevanju dajali zlasti sveži velepošastini, ki bodo z rokami 
lomili skale in cvrli nasprotnike z laserji iz očes. Na simpatičen, ne- 
nevaren način, kajpak, da se družine ne prestrašijo! (sn) 


| SLEEPING DOGS Sguare Enix za PC, PS3 in 
xbox 360, 17. avgusla Od zadaj gledana akcijada, 
ki je bila nekoč True Crime: Hong Kong, bo po dol- 
gem in zamotanem razvoju naposled ugledala luč 
dneva. Postali bomo policist Wei Shen, ki se pod 
krinko pridruži triadam v Hong Kongu in jih skuša 
uničiti od znotraj. Mesto kani biti peskovniško odpr- 
to nalik metropolam v seriji Grand Theft Auto, po 
kateri se Speči psi nespregledljivo zgledujejo s po- 
vsod posejanimi misijami, skrivnostmi, uličnimi dir- 
kami, krajo avtov in kupovanjem oblek. Enako so 
prepoznavni drugi vplivi, od ritmičnega boja v slogu 
Batman: Arkham Asyluma prek upočasnjenega 
streljanja iz Maxa Payna do akrobatskega preč- 
kanja ovir in teka po strehah, kakor to počne As- 
sassin's Creed. Sleeping Dogs se hočejo od drugih 
ločiti zlasti po azijskem prizorišču, brutalnih kung- 
fujskih pretepaških obračunih, v katerih bomo na- 
sprotnike treskali ob zidove in jim tiščali frise v nu- 
delj župo, rižojedih prasicah ter dramatični noir 
zgodbi. Ta naj bi raziskala, kdaj nastopi točka, ko 
krinka kriminalca postane novi obraz policista. (sn) 


z Zi V m 
| TRANSFORMERS: FALL OF CYBERTRON Activi- | 
d sion za PC, PS3 in xbox 360, 24. avgusta Dobri War for | 
/ Cybertron (J204, 80) bo s Fall of Cybertron dobil neposred- | 
».4 " no nadaljevanje, ki bo osvetlilo uničenje domačega planeta 
MNA) utobotov zaradi spopada z Decepticoni. Vnovič bomo igra- 
li iz tretje perspektive in izkusili obe strani. Toda zgodbeni 
plati tokrat posvečajo dosti več pozornosti in se trudijo, da bi 
skozi dodatne podatke pri terminalih prikazali obilico ozad- 
ja. Stopnje ne bodo odprte, vendar naj bi nudile več svobo- 
de, med drugim pri odločanju med robotsko in šofersko 
obliko. Seznam nastopajočih konzervnikov bo obsegal pe- 
tintrideset različnih, torej ne le osnovnega nabora z Optimu- B 
som Primom, Bumblebeejem in Starscreamom. Prevzeli bo- 
4 %, mo denimo nadzor nad dinozavrskim 'botom Grimlockom, 
— ki se bo v prazgodovinsko pošast spremenil, ko bo nabral 
44 dovolj jeze pri udrihanju z mečem. Svoje bojevnike bomo 
lahko ovesili z opremo in jih prebarvali. Tokrat ne bo sode- 
lovalnega spletnega načina, se pa vrača odstranjevanje va- 
lov sovražnikov po zgledu načina horde iz Gears of War. (sn) 


PK Že o BPLNOVSNKJA ZME NNLE| | me. 

SLY COOPER: THIEVES IN TIME Sony za PS3 in vito, koncem lela Četrti del skrivaško-bojevalno-ploščadne serije bo rožnatega nilskega konja Bentleyja poslal bob- 
nat na kup staro klapo - med njo tudi glavnega junaka, rakuna Slyja. Skupaj bodo morali poiskati zapis preteklosti njegove družine, s katero se je neki neznanec s časovnim 
strojem ostudno pošalil. Jasno je, da bo recept ostal enak, se pravi tretjeosebno tiholazenje, mlatenje in skakanje, ki zajema vrvohodstvo, po odprtih nivojih. So pa novi razvi- 
jalci, kalifornijski Sanzaru Games, domislili obleke, ki bodo zmikavtskemu rakunu dale sposobnosti. Ko si jih bo navlekel, bo lahko izstreljeval puščice, odbijal ognjene krogle 
in upočasnjeval čas. Vsako bo našel v svojem svetu, kot bosta fevdalna Japonska in srednjeveška Anglija. To se sliši neizvirno, saj je obleke uvedel že Mario. Vendar nismo 
presenečeni, saj se Sanzaru ne morejo pretirano hvaliti z dosedanjimi izdelki. No, nemara špil izpade lušten zaradi Slyjevih kompanjonov in članov družine iz preteklosti. (sn) 

4 FORTNITE Epic Games za PC, 2013 Ko je Cliff Bleszin- 

[ . ski pokazal prvi dražilnik za Fortnite, smo ga gledali postra- 
ni. Ej, naslednji super duper veliki Epicov naslov je videti 
kot špilčič za dolpoteg, ki se ukvarja z najbolj obrabljeno | 
tematiko, zombiji. Nakar so povedali, da bo to prvi naslov, 
izdelan z Unreal Enginom 4! Najnovejši pogon bo torej $ 
predstavljala neka risanka in ne Gearsi ali Unreal?! A Fortni- 
te ga ne potrebuje za prelestnost, temveč za velik, spremen- 
ljiv svet, ki ga bomo lahko izdatno rušili in spet gradili. Prav- 
zaprav ga bomo morali, kajti pahnjeni bomo v postapoka- 
liptično urbano džunglo. Iz nje bo treba podnevi sestaviti 
utrdbo, kamor se bomo zatekli pred mrakom. Tedaj bodo 
namreč površje preplavile nagnite gnusobe, ki hočejo naše 
možgane, jetra in dvanajsternik. Svetovi se bodo za vsako 

| partijo generirali naključno, vanje pa bomo lahko povabili 
druge igralce. Čuje se podobno Minecraftu, le da z moder- 
nejšim videzom in bolj usmerjeno ter napeto igro namesto 
sestavljanja virtualnih legic. Natanko to Fortnite tudi bo. (ag) 


ka Z 


MECHWARRIOR ONLINE [Infinite Game za PC, koncem lela 
Mecwharrior Online častitljivo robotsko franšizo pelje v večigrals- 

| ko zastonjsko smer, slično World of Tanks s hodečimi konzerva- 
mi. Po dva ducata igralcev se bo merilo v okrog petnajstminutnih 
bitkah, kjer bodo z atlasi, jennerji in ostalimi znanimi mechi iz 
četrtega tisočletja bobneče pošiljali granate in laserske curke v 
sovražnike. Avtorji obljubljajo taktično globok izdelek, zasnovan 
okrog štirih različnih razredov mechov. Lahki bodo brzeli po 
gričih in sporočali položaj sovraga soborcem treh težjih izvedenk, 
ki jih bodo od daleč zasuli z raketami ali nanje jurišali s kanoni. 
Robotom bomo lahko odstreljevali okončine in jih onesposablja- 
li. Tudi okolica bo imela vlogo - na polarnih stopnjah se bodo na 
primer laserji počasneje segrevali. Ob tem ne pozabljajo na udar- 
no naravo jeklenih kolosov, saj bodo ti rožljali in ječali pod zadet- 
ki, medtem ko bo kabina, v kateri bomo prvoosebno sedeli, utri- 
pala v alarmnih lučkah. Ljubitelji železja bodo uživali v garaži, 
kjer bodo kupovali meche in jih prilagajali s kopico različnih kre- 
pel, oklepov in, ja, hladilnikov. Mechwarrior, pač. (ag) 

GRID 2 Codemasters za PC, xbox 360 in PS3, poleti 2013 Po štirih letih od zadnjega cestnega dirkanja so Codemasterji ponosno najavili novo poglavje. Na žalost pa je 
kljub filmu, slikam in mnogo presežnikom, konkretnosti bore malo. Pravijo, da bo igra nudila najbolj vzdušno cestno preganjanje ... inteligenca najjača in dinamično spre- 
minjajoča se ... grafika vrhunec te generacije konzol ... večigralstvo bogato, globoko in socialno ... vključenih mnogo avtomobilov, tisočkonjskih superšportnikov in bolidov 
... nabor stez segal od pist, kot je Yas Marina, prek podeželskih cest do mestnih ulic ... poudarek na karieri ... vdelano rivalstvo med znamkami in svetovi, recimo GTR pro- 
ti 911 ali mišičnjaki proti japancem. Hja, vse našteto smo videli že v Shiftu. Nič ne dvomimo, da se bo v redu šofiralo, saj tega njihovim izdelkom nismo nikoli očitali. Želi- 
mo le, da bi igro res dodelali in vključili vse elemente. No, za en korak nazaj že vemo in skupnost ni vesela: kabinskega pogleda ne bo. Lenoba ali nepotrebnost? 

je kdo ob naslovu instinktivno pomislil na Trackmanio, se ni 
uštel, kajti tudi nova rešetaška serija Shootmania prihaja iz 
pariške hiše Nadeo. Šlo bo za podoben princip kot v omenje- 
ni dirkačini, le da v prvoosebni strelski izvedbi. Shootmania 
namreč ne bo le staromodna večigralska streljačina po zgledu 
Guaka 3, marveč bo imela preprosto orodje za brzinsko iz- 
delavo zemljevidov. Z njim bomo po pokrajini razpostavili 
stavbe in pritikline igralnih načinov, ki bodo segali od lovlje- 
nja zastavic do zasedanja strateških točk. Narejena ozemlja 
bomo nato delili s svetom skozi Nadeov spletni servis Mania- 
Planet. Nažiganje bo namenoma enostavne sorte, saj bo na- 
slov štartal le s tremi orožji: raketometom, railgunom in sa- 
mostrelom, ki bodo vsi imeli skupno samoobnavljajoče se 
strelivo. Razpadanje teles bo močno stilizirano, saj Shootma- 
nia ne bo poznala krvi. Po besedah avtorjev je namreč "nasilje 
poet Raj NJI tisto, kar drži ešport nazaj". Prvi del Shootmanie bo Storm, ki 
Pu pesraližev Pe—- ;<4 Seji o bo prinesel zeleno, gozdnato okolico. Kasneje naj bi mu sledi- 
li drugi, kot je Cryo v zimski idili. Z rdečimi poškropci. (ag) 

OZNANILA 


Diablo Ill zavdal igralcu 

Nekoč se je zdelo, da bo smrti v zvezi z igrami kmalu 
toliko, da sploh ne bodo več novice. A vendar se že 
lep čas ni čul noben primer. Zato toliko bolj izstopa 
žalostni konec tajvanskega 18-letnika. Najstnik je v ki- 
berkavarni 13. julija v privatni kabini začel z mikaste- 
njem Diablovih služabnikov, štirideset ur kasneje pa 
se je zgrudil mrtev kot mrtvak. Okoličani poročajo, da 
fante vmes ni šel ne na sekret, ne po hrano. Vzhod- 
njaška različica modusa hardcore, očividno. 


The Old Republic bo free-to-play 

Še pred nekaj meseci so BioWarovci zatrjevali, da 
trdno verjamejo v naročniški model za mmorpaje. A 
besede so požrli, kajti Stara republika bo jeseni ponu- 
dila brezplačno inačico, ker da je "naročnina velika 
ovira ljubiteljem Vojne zvezd." Po kmečko: upad upo- 
rabnikov je bil tako velik, da so jih finančniki pričeli 
grdo gledati. Free-to-play verzija bo nudila neomejeno 
igranje do zadnje, petdesete izkušenjske stopnje, 
medtem ko bo končna vsebina, kot so raidi in karkoli 
je prišlo v posodobitvah po izidu, na voljo za nakup z 
novo igrino valuto, Cartel Coini. Upamo, da levelanje v 
primeri z naročniki ne bo bistveno osiromašeno, saj je 
prav štorija, ki jo naš lik piše skozi napredovanje, naj- 
močnejša plat Old Republica. 


Še zadnji DLC za Modern Warfare 3 

Modern Warfare 3 še vedno nese zlata jajca in Activi- 
sion ga kani sesati do zadnjega. Pravkar so za xbox 
360 izdali nov pakelje večigralskih kart in dodatnega 
večigralskega načina, Collection 3: Chaos Pack. Šes- 
tega septembra pa bodo za Microsoftovo konzolo pri- 
cinili finalno razširitev, Collection 4: Final Assault, v 
kateri bodo štiri večigralska prizorišča. Dve od teh sta 
že na voljo naročnikom na servis Call of Duty Elite. Za 
PS3 in verjetno PC bo Collection 4 prispel mesec kas- 
neje, potem pa bo že čas za Black Ops 2, ki pride 13. 
novembra. In kolo se bo zopet zavrtelo. 


Playstation Plus na slovenskih PSN-računih 

Dolgo je trajalo, a plačljiva storitev na PS Networku, 
Playstation Plus, je odslej na voljo lastnikom sloven- 
skega PSN-računa. PS« ni take vrste, da bi omogočal 
večigralstvo, saj to ostaja zastonjsko, marveč lastni- 
kom playstationa 3 (vita še ni zaobjeta) v zameno za 
letno (50 evrov) oziroma trimesečno (15) naročnino 
daje dostop do brezplačnih iger in popustov za številne 
artikle v spletni trgovini Playstation Store. Ne da bi 
odštel en sam dodaten belič, recimo dobiš Space Ma- 
rine, Infamous 2, LittleBigPlanet 2 in Deus Ex: Human 
Revolution, medtem ko je mnogo drugih na voljo s po- 
pusti. Če je nekaj v zvezi s Plusom, to označuje rume- 
na ikona. Prav tako je pri določenih naslovih omogo- 
čen enourni preizkus. Povrhu imaš kot Plusovec v ob- 
laku 150 MB prostora za shranjene položaje. Ponudba 
se bo dopolnjevala s tremi novimi naslovi na mesec, 
manjše beneficije pa so še samodejno nadgradnjo sis- 
tema, sinhronizacija trofej, ozadja, avatarji in beta ver- 
zije. Minus je, da ko ti naročnina poteče, ne moreš več 
dostopati do zastonjskih iger, toda če jo kasneje obno- 
viš, dobiš vse nazaj, dokler si na istem računu. 


MineCon v pariškem Disneylandu 

Minecraft je z inačicami za mobilne platforme in xbox 
presegel devet milijonov prodanih kosov, folk pa v 
njem sestavlja vse živo, od Star Wars prek Zelde do 
kompletnega Srednjega sveta. Ni čudno, da ima igra 
svoj srečevalni dogodek MineCon, ki je nastal čisto 
spontano. Predlani in lani se je odvil v Ameriki, letos 
pa ga bodo organizirali v pariškem Disneylandu 24. in 
25. novembra. Verjetno bo imel več obiskovalcev kot 
lanski v Vegasu, ko je prišlo 4500 ljudi. 


OuakeCon 2012 


Hotel Hilton Anatole v teksaškem Dallasu je bil med 
2. in 5. avgustom zopet prizorišče festivala v žlampa- 
nju ameriških energijskih pijač Guakecon - letos je bil 
glavni sponzor tozadevni proizvajalec Bawls. Šalo na 
stran, prireditev studia Id, ki je malce slavitev njihovih 
naslovov, še bolj pa veliko zanesenjaško srečanje 
igralcev, je znova uspela. Še bolj, kot so si organiza- 
torji bržda želeli, saj so ljudje v dolgih kolonah ostaja- 
li pred vrati dvoran. Posebej zajetna je bila udeležba 
na prostoru BYOC (bring your own computer - LAN- 
party, kamor pritrogaš svojo mašino), saj se je tja 
stlačilo več kot 2700 nažigačev. To pomeni ogromno 
švica, a so luči tam ponavadi ugasnjene, zato ni pene, 
ker nihče ne vidi, kdo smrdi. 

Za Doom 3 BFG Edition so pokazali čisto novih 
osem levelov, ki bodo združeni v kampanjo The 
Lost Mission. Očitno bodo notri neki monstrumi. 


Vsebinsko gledano s(m)o na letošnjem OuakeConu 
pričakovali prvi prikaz Dooma 4, za katerega že od 
maja 2008 vemo, da ga Id paca. Toda spet smo osta- 
li poklapanih ušes. Možje pravijo, da so se od Raga 
naučili, da ni dobro prehitro kazati vsebine, ker lju- 
dem do že zmanjka sline. Zato bomo demonskega 
novinca videli šele, ko bo blizu trgovin. Povedali so 
še, da so zaprli svoj oddelek za mobilniško igrovje in 
vse tamkajšnje ljudi preusmerili na prihajajoči Doom. 
Ko pa bo 16. oktobra izšla prenovljena trojka, zvana 
BFG Edition, bo na njem delal čisto ves studio. Spo- 
mnimo: Doom 3 BFG Edition bo pomladitev za PC, 
xbox 360 in PS3, kjer bomo imeli baterijsko svetilko 
končno našvasano na čelado! Pa še kako dobroto bo 
imel, med drugim stereoskopijo in dodatno igralno 
vsebino. 

Namesto doomovskega smo dobili prijetno prese- 
nečenje druge vrste, ko sta Apogee in studio Inter- 
ceptor za Steam naznanila rimejk legendarne streljan- 
ke Rise of the Triad. Mladež ob tem zmiguje z rameni, 


Carmackov govor je bil to pot dolg tri ure in pol in 
je poslušalce spet uročil. Bi bil daljši, pa je bil 
možakar prehlajen. Prvič se je usedel po uri in pol. 

Kot je bilo napovedano, so oculus rift postavili na 
Kickstarter. Do zaključka naše redakcije so želeno 
vsoto 250.000 dolarjev presegli za šestkrat. 


stari mački pa so ob spominu na ure, ko je na šolskih 
računalnikih namesto Worda tekel RotT v multi- 
playerju, potočili solze. Vzpon triad je izšel konec leta 
1994 in je bil ena najuspešnejših, predvsem pa najza- 
nimivejših inačic Dooma (Anali, sedem strani! -Sne- 
ti). Bil je prva streljanka z dvoročnim vihtenjem pištol 
in prefriganimi sovragi, ki se se znali napraviti mrtve 
in te pihniti v hrbet. Najbolj pa si si jo zapomnil po 
ubrisanih orožjih, kot je bila bazuka, ki je streljala roje 
raket ali zidove plamenov. Interceptor se bo originala 
držal dokaj tesno, zato bomo dobili dumačino stare 
šole z veliko skakanja, skrivnostmi ter krikom "LUDI- 
CROUS GIBS!", ko bo zadosti nesrečnikov na zaslonu 
eksplodiralo v dež letečih črevc. Lajkamo. 


Tvrdka za govornim programom Ventrilo je še petič 
naključnemu srečnežu podarila avtek, tokrat ford 
shelby GT500 coupe 2012. Očitno imajo keš. 


Bethesda je rolala Dishonored, toda največja kolona 
se je nabrala za štantom, kjer je Idjev tehnološki guru 
John Carmack osebno kazal projekt navideznore- 
sničnostnih očal oculus rift, pri katerega razvoju po- 
maga (predstavitev v prejšnji številki). Rulja je bila 
podobno navdušena kot novinarji na E3ju. Stric John 
je navrgel, da so v napravo vgradili kos tehnologije iz 
raket njegovega podjetja Armadillo Aerospace! Obe- 
nem je bil vesel, ker mu zaradi poraznega štarta Raga 
na PCju prisotni menda niso preveč težili. Pri Doomu 
4 da neumnosti ne bodo ponavljali. (ag) 


Novi Rise of the Triad gradijo na Unreal Enginu 3 in 
naj bi bil sposoben izjemno črevesnega prikaza ... 
razčrevesenja. Da, na sliki je v roki excalibat! 


avgust 2012 


OZNANILA 


Ouya, konzola z Androidom 


Marca 2013 bo v Ameriki naprodaj nova sobna kon- 
zola ouya. Sprva je šlo za projekt, ki je denar fehtal na 
Kickstarterju, toda zanimanje je eksplodiralo in zgolj 
od ljudi so zbrali skoraj 8 milijonov dolarjev. Onegaj, 
za katerim stoji nekaj industrijskih veteranov, bo po- 
ganjal Android 4.0. Drob kanijo tvoriti Nvidijina več- 
namenska procesorska rešitev tegra 3 s štirijedrnim 
procesorjem, en giga delovnega in osem skladiščnega 
pomnilnika, wi-fi, HDMI za prenos slike v ločljivostih 
do 1080p, bluetooth, USB in ethernet. Kljub temu ka- 
ni biti cena borih 99 dolarjev oziroma evrov. 
Igre, ki bodo morale obvezno vsebovati zastonjski 
modus, bomo nadzorovali z brezžičnim klasičnim joy- 
padom, na katerem bo dotikabilen zaslonček, moč pa 
jih bo nabavljati v ouyini spletni trgovini. Sistem bo 
nemudoma povezljiv tudi s streamerskim servisom 
OnLive - seveda v državah, ki to omogočajo, med ka- 
terimi Slovenije ni in je bržda nikdar ne bo. Najzanimi- 
vejše pri vsem skupaj je, da bo moč konzolo enosta- 
vno odpreti in jo hardversko spreminjati ter da naj bi 
bil vsak prodani kos istočasno razvojna platforma, za 
katero ne bo treba plačevati nikakršnih licenčnin. 
Podpore nekaj je, zlasti od neodvisnih skupin, med 
katerim izstopa Robert Bowling, nekdanji viden član 
Infinity Warda, ki se namerava ouyi docela zavezati s 
svojim novim studiem Robotoki. Veliki izdajatelji pa 
čakajo, kot je zanje značilno. 

Ko bodo ouyo lansirali, naj bi podpirala štiri kon- 
trolerje naenkrat za večigralstvo na kavču. Od veli- 
kih izdajateljev govorijo z Namcom in Sguarom. 


Windows 8 je končan 


Razvoj osme različice Oken je pri koncu. Do prodajal- 
cev strojne opreme je že šla različica RTM (Release to 
Manufacturing). Tako bodo na dan splovitve 26. ok- 
tobra v trgovinah že računalniki z nameščenim siste- 
mom. Presenetili so tudi s ceno. Lastniki Oken od XP 
naprej bomo lahko na najnovejši OS nadgradili za raz- 
veseljivo nizko ceno 40 dolarjev. Evropsko ceno bodo 
bržda objavili, ko bo naša izpostava redmondske tvrd- 
ke napovedala lokalizirano izdajo. Nakup ob za novem 
računalniku bo znašal 70 dolarjev. 

Windows 8 bo na voljo v navadni in profesionalni raz- 
ličici. Pomnimo, Sedmica je bila na voljo v kar šestih 
okusih in po šestih različnih cenah. Ločili ju bomo po 
barvi škatel; profesionalna bo črna in bo nudila več 
dodatnega softvera, od oddaljenega namizja in šifrira- 
nja datotek do prijave v domeno ter virtualnih trdih di- 
skov. Tudi Media Center bo moč namestiti le v izdajo 
Pro. Novosti vključujejo Internet Explorer 10, trgovino 
Marketplace in spremenjen uporabniški vmesnik, ki 
je izgubil gumb Start v starem smislu in preobleko 
Aero Glass. Videzu ne pravijo več Metro, kajti to naj bi 
bilo le razvojno ime. 

Po dolgem času bo Okna moč poganjati še na čem 
drugem kot Intelovi procesorski arhitekturi. Windows 
RT bo različica, namenjena procesorjem ARM, in bo 
rabila v prvi vrsti tablicam, saj jo že kažejo na manjši 
od sestric surface. Programje med različnimi proce- 

Po škatlah nenavadnih oblik se Microsoft vrača k 
bolj konzervativnemu dizajnu. Tudi zmede s števil- 
nimi različicami ne bo več. Itak bomo vsi furali Pro. 


sorji seveda ne bo delovalo, bo pa arhitektura ARM 
podprta v vseh Microsoftovih razvojnih orodjih, da bi 
bil hkraten razvoj neboleč. 

Toda z novostmi niso zadovoljni vsi. Valvov šefe Gabe 
Newell je na konferenci Casual Connect, kjer se zbira- 
jo razvijalci občasniških igric, mimogrede navrgel, da 
so Windows 8 katastrofa ter da prihodnost vidi v Linu- 
xu. In glej, nedolgo tega so napovedali, da kani 
Steam priti na ta zastonjski OS. Newell je hkrati potr- 
dil, da bodo napravili vse, da bi večina naslovov, ki jih 
ponujajo v Pari, delovala na Linuxu. Govori se, da na- 
vezujejo stike s Ubuntujem, vse pa naj bi bilo del nji- 
hove strategije. V nos jim namreč gre okenska tržni- 
ca, ki bo Steamu neposredno konkurirala. 

Microsoftu seveda take govorance niso povšeči, po- 
sebej ker je v kratkem času to že druga zaušnica. 
Prvo so dobili od ugledne raziskovalne hiše Gartner 
Group, ki je v enem svojih poročil osmico označila za 
'slabo'. Izjavo so sicer umaknili, a škoda je že bila 
storjena, saj je njihovo mnenje takoj povzelo dosti 
medijev. Mi se bomo komentarjev vzdržali, dokler ne 
vidimo končne inačice. 


Samsung galaxy S3 na 
krilih vetra 


Iz Seula je prišla vest: deset milijonov splovljenih ko- 
madov zmagovalnega mobilnika galaxy S3 v prvih 
petdesetih dneh. Cilj: štirideset milijonov do kraja leta. 
Proti iphonu 4S, ki je v prvem vikendu prodaje dobil 
štiri milijone predanih lastnikov, v treh mesecih pa 37, 
je to resda malo. Vendar ni od muh za androidni fon. 
Slično odlični predhodnik je za doseg osemmestne 
številke potreboval skoraj pol leta, dočim je HTC v 
svoj konkurenčni štirijedrnik one X uspel v dveh me- 
secih prepričati le dva milijona kupcev. 

Samsung se je nadalje pohvalil s skupno cifro proda- 
nih mobilnikov. V drugem četrtletju so potržili več kot 
50 milijonov pametnih telefonov, od aca do nota, Ap- 
ple pa 'le' 30 milijonov ajfonov. Korejci so zato zelo 
konfidentni. V kratkem ima priti rdeča verzija tretje 
galaksije in taka s 64-megabajtno shrambo, sistem 
4.1 oziroma Jelly Bean pa bo na telefon prišel jeseni. 
Nadgradnja bo poleg optimizirane odzivnosti prinesla 
Chrome kot privzet brskalnik, glasovnega pomočnika 
Google Now in več možnosti z nazaslonskimi vtičniki. 
Pa peti iphone, ki se bo verjetno imenoval le iphone, 
brez zaporedne brojke? Špijoni sporočajo, da je tovar- 
na v Šangaju že zagnala trakove, iz katerih letijo te- 
lefoni s povečanim 4-inčnim zaslonom brez ločenega 
sloja za zaznavanje dotika, objektivom na sredini, 
podporo NFCjYu, štirijedrnim procesorjem, združljivost- 
jo z vsemi LTE-frekvencami, drugačnim priključkom 
in režo za še manjšo telefonsko kartico zvano nano- 
sim. Baje. Izšel bo zelo verjetno konec septembra. 

Nov rigorozen ukrep Severne Koreje 

Pjongjang si je izmislil novo demonstracijo totalitariz- 
ma. Zavoljo nadzora oziroma onemogočenja pretoka 
informacij so prepovedali telefone s kamerami in blue- 
toothom. Imaš ga lahko le, če plačaš tisoč dolarjev, 
kar je menda njihova stokratna povprečna plača. Še 
več, delovanje mobilnika je omejeno na domači okoliš. 
Kaj to pomeni v praksi, ne vemo, saj so informacije 
pičle zaradi skorajda hermetično zaprte meje, širijo pa 
jih bodisi iz obmejnih krajev s Kitajsko, bodisi tajni ja- 
ponski agenti. Fotografiranje je v Severni Koreji tako 
ali tako prepovedano, saj bi utegnilo škodovati ideal- 
nemu režimu ljubljenega vodje Kima Jonga Una. Sk- 
ratka, našim vladarjem smo lahko res hvaležni za vse 
svoboščine, ki jih imamo. 


Sin zapravil 1500 evrov na Xbox Livu, fotru nič jasno 
V zgodbi, ki je dovolj neumna za velik naslov na 
24ur.com, je 12-letni Britanec na Xbox Livu porabil 
konkretne novce. Mali je uporabljal očetov račun, ki je 
bil vezan na njegovo kreditno kartico, in kupoval vse 
mogoče, od mikrotransakcijskih drobnarij do polnih 
špilov. A nepopisno zabit ni otrok, marveč njegov ro- 
ditelj, ki "ni vedel, da te stvari stanejo, saj te Itunes 
vedno vprašajo po geslu, tu pa pritisneš gumb in de- 
nar izpuhti z računa." Izgovor je seveda votel, saj te 
sistem jasno vpraša, ali si ziher, da bi rad izvedel tran- 
sakcijo. Še bolj je smešno, da fotr kar pol leta ni ugo- 
tovil, kaj se dogaja. Tabloidi so štorijo pograbili z vse- 
mi štirimi, mi pa se spomnimo časov, ko smo se reža- 
li Američanom, ker imajo na zavojčkih zobotrebcev 
navodila za uporabo. Zdaj jih potrebujejo tudi Britanci. 


Elektronska slikanica v slovenščini 

Amazon se je pred kratkim pohvalil, da v promet spra- 
vlja več elektronskih kot papirnatih knjig. Trend se po- 
zna tudi pri nas in čeprav je bera e-čtiva v slovenščini 
borna, se nekaj premika. Feri Lainšček in ilustrator 
Igor Ribič sta v Applovo štacuno |bookstore poslala 
elektronsko slikanico z naslovom Sestrica in bratec. 
Prijem nadaljuje dediščino Mačka Murija, ki je v obliki 
interaktivne ilustriranke domoval na zgoščenki. Se- 
strica in bratec sta tako prva slovenska zvočno-elek- 
tronska knjiga, ki je izšla na jabolčnih servisih. Name- 
njena je mlajšim otrokom, zato je ob povedne ilustra- 
cije postavljena majhna količina teksta z velikimi črka- 
mi. Poglaviten del je možnost vklopa pripovedovalca, 
ob čemer se prebrane besede sproti osvetljujejo. 
Otrok se tako med poslušanjem uči razvozlavanja 
stavkov. Ko na posamezne besede pritisne, se prebra- 
no ponovi. Knjižica je itak 
poučne nravi, saj na pri- 
meru dvojajčnih dvojčkov 
pojasnjuje razlike med 
spoloma in drugačnost 
med ljudmi. Do konca le- 
ta jo nameravajo izdati še 
v kartonasti obliki, za 
elektronsko verzijo pa ra- 
čunajo 4,5 evra. 


OZNANILA 


Tutuna knojhanja vtutmu 


Od leta 2005 smo brenkali, žagali in solirali v mnogih izdajah serij Guitar He- 
ro in Rock Band, dokler se niso farbasti knofi na plastičnih kitarah čisto zli- 


zali. Zdaj, ko so taki glasbeni špili po istem kopitu 
Serlok sprašujeta, kako melodije ter ritme uporabiti 


noge igre so nas postavljale v čeveljce 

glasbenih legend, od Beatlov do Me- 

tallice, nakar so se kitaram pridružila 

druga igračkasta glasbila ter mešalna 

miza v DJ Heru. Aja, pa peli smo kara- 
oke in plesali. Toda čeprav so se ritemske igre med 
široko uspešne žanre prebile šele v minulem desetle- 
tju, se njihova zgodovina začne leta 1996. Tedaj je 
izšel PaRappa the Rapper za playstation, kjer se je 
po joypadovih gumbih tapkalo v ritmih hip hopa. In 
kaj se je odtlej pripetilo v zvrsti? Nič kaj dosti. "V 
teoriji ni prave razlike med igrama, kot sta PaRappa 
in Guitar Hero. Mislim, da obstajajo boljši načini, ka- 
ko narediti glasbo vizualno razumljivo," je do neino- 
vativnosti kritičen Simon Flesser, avtor hibridne igre 
Beat Sneak Bandit. V njej na iphonu in ipadu s tap- 
kanjem po zaslončku vodiš nepridiprava po nočnih 
kradljivskih pohodih. 


V Beat Sneak Banditu so miselno-spretnostno-plo- 
ščadni osnovi s tapkalnim vodenjem lopovčka v rit- 
mu glasbe dodali novo plast zabave in svežine. 


Žokanje po pravih strunah 


Ta zamisel je le ena v gardi novih predstavnic žanra, 
ki so prišle na trg po sesutju tipičnih kitarsko-in- 
štrumentalnih iger. Skušajo se uveljaviti tako, da zna- 
no osnovo mešajo z arkadnimi miniigrami (Beat the 
Beat), pretepanjem (Orgarhythm, Kickbeat) in igra- 
njem vlog (Theatrhythm). Spet druge, kot je Rock 
Band Blitz, so se vrnile h konceptu Freguency in na- 
daljevanja Amplitude z začetka tisočletja, kjer si v 
plovilcu šibal po trakovih v 3D-prostoru in tako po- 
ustvarjal glasbo. Računalničarjem je znan slični Au- 
diosurf. Vedeti je sicer treba, da ne gre za korenite ko- 
rake v novo smer. Še vedno pritiskaš gumbe v okvir- 
nem skladu z navodili na zaslonu, spremenil se je pre- 
težno le lišp. Toda nekaj se vendar dogaja. 

Rose so deležne tudi kitarske igre, kjer je viden pre- 
mik od plastičnih brenkal k pravim. Rocksmith, ki ga 
je Ubisoft lani izdal v ZDA za PS3 in xbox 360, v Ev- 
ropi pa ga bo moč zaradi sodnih neprilik kupiti šele 


Kick Beat na viti neusmiljeno garbanje sovražnikov 
z lovljenjem ritma glasbe spremeni v akrobatsko 
plesni nastop. 


oktobra, tako vsebuje adapter, v katerega lahko pri- 
ključiš večino električnih in akustičnih kitar ter za- 
brenkaš glasbo Kings of Leon, The Black Keys, Ra- 
diohead in The Cure. Rocksmith je moč kupiti v pa- 
ketu s kitaro les paul junior, za kar je v Ameriki treba 
odšteti preračunano okrog 250 evrov. A kritike in 
prodaja so pokazale, da je taka izobraževalna ritem- 
ska igra za začetnike pretežka, dočim se izkušeni ki- 
taristi kmalu naveličajo poustvarjanja in si zaželijo 
kreativne svobode, ki je ni. No, Ubijev Laurent Detoc 
ob medlem odzivu na Rocksmith sumi, da si morda 


Rocksmith je opravil dokončni preskok od zgolj ig- 
re do resnega pripomočka za učenje igranja na za- 
resno kitaro. Morda bodo z njim prve korake nare- 
dili bodoči Satrianiji, Hammetti in Zuljani? 

izcuzani, se industrija in 
drugače. 


sploh ne želimo novosti: "Čeprav vsi pravijo, da 
hočejo inovacije, jih v resnici nočejo. Ko berem kriti- 
ke iger, vidim pomanjkanje navdušenja za nekaj, kar 
je novo. Ljudje imamo raje tisto, kar poznamo." 


V prihodnostih 
Heroji na goslih? 


Morda gre bolj za to, da ustvarjalci ne vedo natanko, 
kaj bi. Nekateri pravijo, da recept iz Rock Bandov de- 
luje, da pa je bilo preveč poudarka na rocku in meta- 
lu, čeprav je še toliko zanimivih žanrov, kot so funk, 
ska ali soul. Drugi menijo, da bi bilo treba najti nov 
igralni mehanizem, ki se ne bi zanašal le na znane ko- 
made in knofkanje, a ne izustijo konkretnih idej. Tretji 
vizionarsko napovedujejo, da bodo ritemske igre na- 
domestile glasbene videe in postale nov način kupo- 
vanja glasbe. "Ponuditi bi morali čisto nov vmesnik. 
Predstavljate si, da igrate z violino ali harmoniko!" pa 
razmišlja Flesser in se navdušuje nad Wii Music, kjer 
si različne inštrumente igral na različne načine, bolj 
organsko. Kot drugačne pristope k ritmičnim igram 
omenja Guitaroo Man za PS2, kjer je bilo treba poleg 
gumba za ritem loviti 'smer' muzike, in odbite Elite 
Beat Agents za DS. Nemara ni naključje, da so vsi ti 
trije naslovi japonski. 


' AAAANA f 
č vod . 


Guitaroo Man je mešanica Guitar Hera in Transfor- 
merjev, kjer ob muziki japonske skupine Coil z ig- 
ranjem na brenkalo obračunavaš z napadalci. 


Par novih not se torej nakazuje, toda ritemske revolu- 
cije ni na vidiku. Ne gre pa pozabiti, da so glasbene 
igre prehodile dolgo pot, in priznati velja, da so neka- 
teri veliki naslovi v zadnjih letih združili veliki zabavni 
industriji na prej neviden način. Z besedami Jamesa 
Barnarda, ustvarjalca Hiragana Pixel Party za iphone, 
ki ritem uporablja za učenje japonščine: "Čeprav je 
igram z glasbili počasi odzvonilo, si pred petnajstimi 
leti nihče ne bi mogel predstavljati nečesa, kot je Rock 
Band! To, da so nekateri najboljši svetovni glasbeniki 
pustili, da njihove pesmi uporabijo v videoigrah, priča 
o tem, koliko več kredibilnosti imajo le-te danes!" 

OZNANILA 


Evolucija tudi v Sloveniji 


12. julija je Simobil nepričakovano na tiskovni konferenci naznanil, da so začeli 
tržiti novo generacijo mobilnega omrežja LTE. Zaenkrat s signalom pokrivajo 
omejen prostor v Ljubljani, na letališču Jožeta Pučnika in Bledu. Tri poslovne in 
turistične destinacije, torej. Guattro pogleda, kaj imamo od tega ostali državljani. 


tehnologiji LTE smo pisali marca 
(Dolgoročna evolucija, Joker 224, id 
na stranki: 9540) in se spraševali, 
kdaj bomo uvrščeni med razvite države 
z Nigerijo in Uzbekistanom na čelu. Pri 
nas je še vedno aktualna tretja generacija mobilnih 
omrežij iz leta 2003, ko je Mobitel jel tržiti UMTS, 
prvo tehnologijo 3G. Ta je podpiral hitrosti prenosa 
do 384 kilobitov, kar je bilo dovolj za prve videopo- 
govore, toda med Slovenci se zijanje v sogovornike 
ni prijelo. Smo pa pozdravili hitrejši podatkovni pre- 
nos. Ta se je skozi leta nadgrajeval tako, da imajo 
današnja omrežja HSPA-- skoraj stokrat večjo poda- 
tkovno pipico. Tja do štirideset megabitov na sekun- 
do, če naprava podpira dvokanalni prenos. To je do- 
volj hitro, da si lahko v vozečem avtomobilu na pre- 
nosniku, tablici ali telefonu brez težav ogleduješ vi- 
deo z YouTuba v visoki ločljivosti ali spremljaš olim- 
pijske igre v živo. Uporabno je tudi doma, če ne mo- 
reš do druge širokopasovne povezave. 
LTE je nov zbir komunikacijskih protokolov in so ga 
razvili zato, ker je neprestano flikanje tretje generacije 
postalo preveč zahtevno. Ker ne izpolnjuje vseh po- 
gojev, ki jih predpisuje mednarodno telekomunikacij- 
sko združenje, mu baje ne bi smeli reči 4G. No, veči- 
na operaterjev ga oglašuje pod tem imenom, tudi za- 
to, da jasno sporoči kvalitativni preskok, ki je pri pre- 
nosu podatkov opazen. V teoriji prva različica stan- 
darda sicer šiba z do 100 megabiti na sekundo, v 
praksi naj bi pri 80. A poglavitna prednost je v njego- 
vi odzivnosti. Ping, ki je pri klasični tretji generaciji 
presegal sto milisekund, je sedaj zvečine nizka dvo- 
mestna številka. Pri brskanju po spletnih straneh to ni 
kritično, pri omreženem večigralstvu pa je izkušnja 
konkretno kvalitetnejša. Da bo postal pravi 4G, bo 
moral LTE pri stoječem odjemalcu, recimo doma, in- 
formacije pretakati gigabitno in med premikanjem s 
sto megabiti. To je v načrtu za nadgradnjo, LTE ad- 
vanced. Tak razvoj pozdravljajo zlasti proizvajalci av- 
tomobilov, med katerimi je najbolj zavzet BMW. 


Mrežni kabel je izklopljen 
Na tiskovni konferenci na Brniku smo prvič uzrli, kako 
hitro je novo omrežje. Brskanje po spletu je bilo ob- 
čutno bolj odzivno kot pri tretji generaciji in docela pri- 
merljivo z običajno, ožičeno povezavo. Spletna stran 
Speedtest je pokazala neverjetnih 84 Mb/s. Rezultati, 
primerljivi z optičnimi povezavami, torej. No, v Ljub- 
ljani so bili prenosi konkretno nižji - petnajst megabi- 
tov k uporabniku in pol manj od njega smo namerili 
ob Bavarskem dvoru in v BTCju. Je pa to vseeno lepa 
številka, posebej če vzameš v zakup, da reč deluje 
enako dobro, ko se voziš po mestu, in dvakrat hitreje 
od obstoječega 3G. Razlog za relativno nizke številke 
je ozek frekvenčni pas, ki v Ljubljani znaša zgolj 5 MHz. 
Bled ima 10, Brnik 15 MHz. Svoje naj bi doprinesla tu- 

Simobilov oziroma Huaweijev modem deluje seve- 
da tudi v omrežjih prejšnje generacije, a brez brez- 
šivnega prestopa s '4G' na 3G! No, tovrstni popo- 
rodni krči so pričakovani in ne dvomimo, da jih bo- 
do v doglednem času odpravili. 


di elastičnost omrežja, kajti uporabniki si pasovno širi- 
no celice zaenkrat delijo. Najvišjo hitrost boš torej do- 
segel le, kadar na istem kraju ne seslja podatkov 
nihče drug. 

Kaj pa, če se zapelješ izven dometa signala LTE? Po- 
vezava se kratkomalo prekine, saj tehnologija še ne 
zna samodejno preklopiti nazaj na prejšnjo generaci- 
jo. Še več, Simobilovo omrežje je trenutno le podat- 
kovno in govora ne podpira. Če bi slučajno imeli v ro- 
kah telefon, ki nosi oznako 4G, se danes z bazno po- 
stajo ne bo povezal. Niti kot mobilna dostopna točka. 
To operaterja ne ovira pri trženju. Podatkovni dostop 
do LTE dobite v paketu Mobilni internet 4G, katerega 
mesečna naročnina znaša 36 evrov. Ta prinaša spod- 
obnih 30 gigabajtov prenosa in po novem se podatki, 
ko presežete mejo, ne bodo več dodatno zaračunava- 
li, le hitrost vam bodo znižali na 64 kb/s in jo dvignili, 
ko boste dokupili gigabajte. Novost so uveljavili tudi v 
običajnih podatkovnih paketih, kar pomeni, da nas 
končno lahko neha skrbeti, kako astronomski bo ra- 
čun, če gremo čez zapovedano količino. Modem Hua- 
wei E392 ponujajo za 150 evrov brez vezave. Lastniki 
novega ipada ali kake druge ameriške naprave, ki se 
kiti z oznako 4G, pa boste razočarani. Dotični gizmi 
delujejo namreč na frekvenci 700 MHz, ki je v naših 
omrežjih ni in ne bo. Pri nas bo LTE uporabljal ob- 

močja 800, 1800 (tu trenutno deluje Simobilova po- 
nudba) in 2600 MHz. Počakajte na evropske, ki bodo 
baje dosegljivi 'kmalu'. Najprej pri operaterju, ko se 
bo omrežje konkretno razširilo, pa verjetno še pri 
običajnih trgovcih. 


Kaj pa država? 

Zadnjo besedo pri dodeljevanju frekvenc in koncesij 
za trženje LTE ima Agencija za pošto in elektronske 
komunikacije (APEK). ln tu nastopi prava težava: po 
besedah sogovornikov na Simobilu in Mobitelu naša 
izvršna oblast nima konkretne strategije, kako razvi- 
jati komunikacijsko družbo, katere pomemben del bo 
dolgoročna evolucija. Superministrstvo pod vodst- 
vom Žige Turka jo piše šele sedaj. Po zadnjih infor- 
macijah koncesij za najbolj zaželeno območje 800 
MHz ne moremo pričakovati pred koncem leta 2013. 
Zato tudi pri Mobitelu čakajo, kaj se bo izcimilo, in 
kljub uspešnim testom svojih baznih postaj zaenkrat 
ne bodo nadgrajevali. 

Vsaj leto in pol bo torej pri nas šlo bolj po kavbojsko, 
na sekundarnih frekvencah, za katere operaterja pa- 
pirje imata. To lahko s pridom izkoristijo tuji operater- 
ji in s svojim signalom pokrijejo obmejne kraje. Italija- 
ni to že počnejo. Pri podatkovnem prenosu ti je na- 
mreč vseeno, kateri firmi plačuješ račun, in prebival- 
cu Nove Gorice je najmanjši problem imeti italijanski 
IP. Reč je problematična zato, ker je tehnologija dokaj 
nova in pri konkurenčnih signalih prihaja do motenj, 
česar UMTS že davno ne pozna več. 

A to so tehnikalije, ki bodo bržda rešene, preden bo- 
mo po lahko po vsej Sloveniji uživali v najhitrejšem 
mobilnem internetu. Imamo tri vstopne točke, ki po- 
krivajo omejen prostor in katerih hitrost ne jemlje di- 
ha, vendar delujejo. Imamo obljubo, da se bo omrežje 
kmalu širilo naprej. In imamo državni aparat, odgovo- 
ren za to, da je LTE bolj črka na papirju kot megabajt 
na naših mobilnih napravah. No, nekaj se je le pre- 
maknilo. Naj se še malo. 


Visoke hitrosti in nizki odzivni časi LTEja bodo me- 
ka za igralne servise, kot je oblačni OnLive. Bomo v 
mobilnikih še sploh potrebovali močne procesorje? 

OPRIJETIH KOSTUMOV IN BUJNIH JOŠK 


a veliko Zemljanov so videoigre zgolj igri- 
ce, v katerih streljaš male zelene, stripi 
nedvoumni poneumnjalniki mladeži, ZF- 
filmi obupno trapasti, namizno igralništvo 
pa jim seže le do monopolija. Takim se 
zdijo druženja odraslih fanov omenjenih področij, ki 
se za nameček preoblečejo v sebi ljube čudežne like, 
zbori čezlesnikov, katerim pritiče edino tisti kostum, 
katerega rokavi se zavežejo na hrbtu. Kakšna sreča 
je torej Comic-Con za nenavadni del človeštva - tak, 
ki je kljub štirim ali petim križem na plečih (o)hranil 
otroka v sebi in si zna privoščiti občasne izlete v prav- 
ljične svetove. In ki se temu primerno opravi ter mu 
ni prav nič nerodno. 


SLIKOSUČNI JUNAKI 


Srečanj ljubiteljev take in onake fantazije je po svetu 
vse polno. Celo pri nas imamo ljutomerski Grossma- 
nov festival, ki ga vsako leto napade četa nemrtvih. 
Najbolj proslavljen dogodek te baže pa je sandieški 
Comic-Con, ki ima obenem najdaljši staž, saj nav- 
dušence povezuje že polnih 43 let. Štartal je kot lokal- 
sličic z oblački so bili tiste čase temelj mladostniške 
domišljije in edini stalni medij za superjunake. A pri- 
reditev je hitro napredovala in obiskovalci so šli v ti- 
soče, desettisoče, letošnja statistika pa navaja prek 
130.000 udeležencev. 

Skozi leta se je vsebina spremenila. Zgodbe na papir- 
ju, čeprav so vseprisotne in podlaga za druge medije, 
niso več v prvem planu, saj so jih zasenčile holivud- 
ske priredbe. Filmski studiji so Comic-Con vzeli za 
svoj in ga ob prisotnosti režiserjev ter igralcev izkori- 
stijo za najave in ekskluzivne odlomke. Zato je na 
sandieški prireditvi vselej mnogo zvezdnikov vseh ka- 
librov. Pravzaprav je to največji dogodek, kjer se sli- 
kosučni ustvarjalci neposredno srečajo s svojimi fani. 
Navdušenje je seveda dvosmerno, razen če nisi Alfie 
Allen oziroma Theon Greyjoy. 

Ker prihaja zadnji del somračne sage, smo letos že 
četrtič zapored videli vampirje in volkodlake s prešušt- 
nico Kristen Stewart na čelu, Silvester in še en skaka- 
lec čez plot Arnold sta promovirala Expandables 2, 
Robert Downey Jr. se je fotografiral z ironmanovskimi 
maškarami, Peter Jackson je žel ovacije Tolkienovih 
fanov, Mila Kunis je besedičila o svoji vlogi v novem 
Čarovniku iz Oza, redni obiskovalec in samooklicani 
geek Guillermo del Toro je predstavljal ZF-akcijado 

Pacific Rim, po pričakovanjih so bile na kupu ekipe 
serij Game of Thrones, Glee, True Blood, The Vampi- 
re Diaries in še bi lahko našteval. 

Stripi vseeno imajo svoje mesto in na Comic-Conu 
vsakič častno podelijo eisnerje, oskarjevske nagrade 
za različne dosežke v tej panogi, imenovane po ute- 
meljitelju grafičnega romana Willu Eisnerju. Letos sta 
največ nagrad pobrala Marvelov Daredevil in sveža 
slikanica Tale of Sand. 


SMENJ BIL JE ŽIV 


Celebrityji se kajpak ne smukajo med udeleženci, 
marveč čvekajo v konferenčnih dvoranah. Tam so 
prav tako mnogotera predavanja mojstrov obrti, od 
striporiscev do 3D-dizajnerjev. A glavni in najbolj 
privlačni del Comic-Cona je samo razstavišče, kjer se 
tre paviljonov vseh sort. Poleg velikih imen, kot so 
Marvel, DC Comics, Lego, Hasbro, Sony in Warner 
Bros., ima lasten štant nebroj malih založb stripov, 
mang ter animejev, tako zapadnih kot vzhodnih. Sle- 
dijo raznoteri prodajalci igrač, kostumov, akcijskih fi- 
gur, orožij, pliša in druge ljubiteljske robe, pri čemer 
ne gre za cenen kitajski kič, marveč se diviš nad po- 
nudbo vsake stojnice. Mnogo je tudi izdelovalcev 
ustvarjalnih orodij, od flomastrov prek softvera do ri- 
salnih tablic. Kot mimohodec si spodbujan v preizkus 
prav vsega. 

Comic-Con torej ni le razstava za firbcanje, marveč 
smenj v pravem pomenu besede. Dolarji neprestano 
menjajo lastnike in četudi ti zmanjka gotovine, to ni 
razlog, da si ne bi omislil plišastega facehuggerja, ob- 
leke japonske srednješolke, figurice Leonidasa ali 
pištoključa iz Final Fantasyja, saj vsi trgovci jemljejo 
plačilne kartice. Če si količkaj geeka, se ti zmeša od 
ponudbe. Še tako obskuren anime, film ali igra ima 
svoj nabor 'spominkov' in človek bi imel kar vse. Na 
svoj račun pridejo takenako butični zbiratelji, ki odkri- 
jejo marsikatero hotnico, recimo prvo izdajo kakega 
stripa v brezhibni obliki, še neodprt trideset let star 
vojnozvezdni modelček ali redkega lego striclja. 
Poseben del prireditve je vrsta mizic, kjer s podpisani- 
mi sličicami za pet dolarjev vnovičnih pet minut slave 
iščejo pozabljeni junaški igralci, ki se jih spomnijo le 
najbolj metuzalemski sprehajalci. Na primer mišič- 
njak Lou Ferrigno, ki je igral Hulka v nanizanki s kon- 
ca sedemdesetih. Opaziti je bilo tudi Davida Hassel- 
hoffa, vendar je bil njegov pravi razlog obiska baje 
promocija modelčkov Knight Riderja. 

Julij je v koledarju lju- 
biteljev superjunaških 
svetov obkrožen z rde- 
čo, saj se tedi v kalifor- 
nijskem San Diegu tra- 
dicionalno zgodi Comic- 
Con, največji sestanek 
ljudstva z bujno domiš- 


ljijo. Nekdo, ki je zakrin- 
kan v LordaFebota, ra- 
portira z letošnjega, ki 
se je odvil med 12. in 15. 
prejšnjega meseca. 


Ob robu visokoproračunskim projektom in komer- 
cialnosti pa je Comic-Con odličen prostor za neodvi- 
sne, neuveljavljene risarje. Ti lahko za drobiž najame- 
jo lasten kvadratni meter in se predstavijo oziroma 
prodajajo svoje izdelke, naj gre za umetniške slike ali 
stripalbume. Oba Jokerjeva ilustratorja bi tam ned- 
vomno pritegnila pozornost! 


MAŠKARADA 


Poleg zakulisnih konferenc, šopinga, delavnic in vse- 
sortnih interaktivnosti v stilu nabijanja konzolnih in 
namiznih iger ima Comic-Con še eno, pravzaprav 
najbolj markantno ter slikovito plast. To je cosplay, 
šemljenje v like iz popkulturnih vsebin. Statistike, ko- 
liko obiskovalcev je preoblečenih, ni, a od oka bi re- 
kel četrt. Tu ne gre za paradiranje v cenenih kupljenih 
kostumih za nekaj desetakov. Cosplay je rokodelski 
hobi in zvečine so preobleke plod lastne kreativnosti, 
rezultat pa jemlje sapo. Toliko pisane, izvirne, tudi 
humorne kostumografije ne vidiš v nobenem gleda- 
lišču. 

V barviti povorki so vključene čisto vse podobe, ki ti 
pridejo na pamet, najsi gre za prepoznavne stripovske 
dobrotnike in zlobnike, kompletne zasedbe iz japon- 
skih zgodb, filmske like, markantnejše junake iz iger, 
Disneyjeve princeske, nesmrtne vojnozvezdnike ali 
domiselne zmešanice vsega, kot sta R2D2-Kitty in 
zombijasta Sneguljčica. Kadavrov je nasploh veliko, 
saj jim v okviru prireditve pripada lasten festival Zom- 
bie Walk, na katerem se na sandieških ulicah borijo 
za pravice nemrtvih. 

Obenem je maškarada prava paša za moške oči, kaj- 
ti večina našemljenih punc je noro seksi in razkriva 
mnogo kože. Kipeče grudi, oprijete riti, ploski tre- 
buščki in kamelji prsti so, kamorkoli vržeš uč. In vse 
je polnoletno! Če se želiš onegaviti s Catwoman, tem- 
no vilinko, gospo Hulk, vampirko, Leio ali vodom 
Winxic, ni boljšega placa za poskušanje sreče. 


Tak sejem bi rad obiskal vsakdo, a San Diego ni za 
vogalom in aranžma za izlet je brž štirimesten. Nikar 
obupati! Bližja, malce manjša, a enaka prireditev z 
vsemi pripadajočimi elementi, od filmskih napovedi 
prek prodaje igrač do šemljenja, je londonski MCM 
Expo (Londonexpo.com). Odvije se na razstavišču 
Excel zadnji teden maja ter oktobra in je, tako kot Ga- 
mescom, zaradi dostopnosti nujen za geekovskega 
slehernika. Priporočam! 

m Robert Downey mlajši se je izkazal s svojo priljudnostjo, Dogodkov, kakršnih je sandieški Comic-Con, je po 

Sly in Arnie sta simpatično razglabljala o Plačancih 2, videti pa je bi- 
lo tudi Snetijevega fotra Dolpha in njegovega krstnega botra Randyja. 


RAPORT 


TRIDELNI HOBIT>> POTRJEN! 


Vsakdo, ki zadnjih let ni preživel v temi pod Meglenim 
gorovjem ob ribji dieti, ve, da Hobit, predhodna prav- 
ljica Gospodarja Prstanov, dobiva večdelno filmsko 
uprizoritev. Prvo poglavje (nexpected Journey bomo 
videli letošnjega decembra, nadaljevanje There and 
Back Again pa ob letu osorej. Ker ima knjiga komaj 
tristo strani, petkrat manj od nadaljevalne trilogije, je 
razdelitev nenavadna. Še toliko bolj pa je presenetlji- 
va sejemska izjava režiserja Petra Jacksona, da bo na 
kraju Hobit verjetno tridelen, saj je materiala več kot 
dovolj za šest ur. No, tedaj je šlo le za Petrovo željo, 
kajti razširitev projekta terja nove pogodbe in usklaje- 
vanja z igralci. A par tednov po Comic-Conu je špe- 
kulacija postala resnica. Tretji del z zaenkrat nepotr- 
jenim podnaslovom dospe poleti 2014. V studiu War- 
ner Bros. se pač zavedajo zlatosti licence in najbrž ne 
bi dvakrat pomišljali, če bi jim režiser predlagal se- 
dem delov. Dolarji ne smrdijo, kajti The Lord of the 
Rings je obrnil tri milijarde zelencev in si prislužil se- 
demnajst oskarjev. 


Tole sta Oin in Gloin, dva od trinajsterice bradonos- 
cev, ki tvorijo odpravo k Smaugovi Gori. Režiser ni 
povedal, če se je med snemanjem moral posluževa- 
ti sličnih trikov kot v Gospodarju, da je Gimli kljub 
velikosti igralca izpadel manjši od ostalih. 


Štorija, ki se prične z nesmrtnimi besedami "V duplini 
pod zemljo je nekoč živel hobit," govori o kosmato- 
nogcu Bilbu, Frodovem stricu, ki ga Gandalf in trinaj- 
sterica škratov povabi na nepozabno pustolovščino. 
Pojdejo namreč nad zmaja Smauga, ki je pred veki 
zavdal škratjemu rodu in odtihmal leži na bajnem za- 
kladu pod Samotno goro. Pot bo druščino vodila sko- 
zi gore in pragozdove, srečali bodo trole in varge, go- 
bline in orle, orke in viline, prvi film pa se bo zaključil 
z Bilbovo najdbo Prstana. Česar Golum seveda ne bo 
vesel. 

Kako bodo filmarji sestavili nadaljnje peripetije pritli- 
kavcev v dve nadaljevanji, ni jasno. Jih bo Smaug fa- 
sal v dvojki ali v trojki? Kdaj se bo potemtakem odvi- 
la odločilna bitka petih armad ob vznožju Core? Kroži 
veliko govoric, od tega, da bodo material za tretji del 
posneli nanovo, do tega, da imajo že sedaj dovolj 
posnetkov. Je pa Peter navrgel, da lahko pričakuje- 
mo razširjeno zgodbo, ne le ozke temeljne knjige. 
Imajo namreč pravice do pisateljevih podaljškov na 
kraju Gospodarja, ki zadevajo šestdesetletno dogaja- 
nje med Bilbovo in Frodovo dogodivščino. Zato se bo 
Hobit brezšivno spel z Bratovščino Prstana. 


Lego je Comic-Con izkoristil za predstavitev prvega 
hobitovskega kompleta, Bilbove dupline s par škra- 


ti. Ti imajo tako kot hobiti krajše in nepremične no- 
ge. Prvi nabor pol ducata setov dospe ob filmu. 


Po izkušnjah gre pričakovati, da bodo scenaristi kaj 
priredili po svoje. Navsezadnje je iz prejšnje trilogije 
izpadel Tom Bombadil, pa tudi (Sarumanov) konec je 
bil prirejen. Na Comic-Conu so tako že predstavili vi- 
linko Tauriel, ki je v knjigi ni. A resnici na ljubo bukva 
itak nobenega od gozdnih vilinov ne navaja poimen- 
sko, zato jim ne gre zameriti vključitve Galadriel in 
Legolasa, čigar fotr je pravzaprav kralj Mračnega le- 
sa. Poleg Orlanda Blooma in Cate Blanchett je starih 
igralcev še nekaj, recimo Christopher Lee (Saruman), 
Hugo Weaving (Elrond), Elijah Wood (Frodo) in Andy 
Serkis (Golum). Vendar so njihove vloge z izjemo la- 
na MeKellana (Gandalf) obrobne. Glavni lik bo igral 
Anglež Martin Freeman, ki se ga med ostalim spom- 
nimo kot Arthurja Denta iz Štoparskega vodnika. 
Ostali igralci s Thorinom Hrastovim ščitom vred pa 
niso znana imena. 

Peter je največjim malikovalcem pokazal nekaj ek- 
skluzivnih minut škratovskega razbijanja krožnikov, 
srečanja s troli in pohoda skozi podzemlje. Ter petja, 
kajti knjižna podlaga ima veliko pesmi, zato bo ta sim- 
patični element, ki smo ga videli že v napovedniku, 
sem ter tja delikatesno vključen. Čeprav so snemali s 
podvojeno hitrostjo, torej 48 sličic na sekundo, kar naj 
bi naredilo sliko jasnejšo zlasti ob 3D-gledanju, so film 
predvajali s klasično brzino 24 fps. Gledalci na april- 
skem CinemaConu, ki so dobili polno hitrost, nad 
učinkom niso bili navdušeni, saj naj bi bila slika pre- 
ostra in naj bi bolj spominjala na TV-oddajo kot filmski 
spektakel. Kakšen bo končen izdelek, se mora studio 
zato še odločiti. Glede na to, da je filmanje doslej stalo 
pol milijarde, gotovo ne bodo tvegali slabega odziva. 
Mimogrede, Mladinska knjiga bo sicer film pospremila 
s ponatisom knjige z novo naslovnico, vendar bo šlo 
za star prevod Dušana Ogrizka iz leta 1986. Mnogi iz- 
razi se zato razlikujejo od Gradišnikovega Gospodarja, 
denimo Bilbo se piše Bogataj, ne Bisagin, vilini so vi- 
linci, troli ajdi in orki grdini. LordFebo 


Štirinajsti škrat Peter Jackson ni povedal, kaj in kdaj 
mu je dalo idejo za dodatno razdelitev pripovedi. Je 
pa to, da se za kaj takega odločiš sredi projekta, iz- 
jemen primer. Mimogrede, Peter je poudaril, da iz 
Silmariliona ni črpal, saj pravic zanj nimajo. 

TEDENSKE DOZE ŠTORIJ 


Za svojega so Comic-Con vzele tudi televizijske hiše. 
Nič čudnega, če pomislimo, kako zvesto zna biti ob- 
činstvo pred (zdaj ne več tako) malimi ekrani. Trekiji 
so itak svojevrstna rasa, v dolgoletni zgodovini zabave 
pa se je podobno kultnih serij nabralo dosti. Ne le 
znanstvenofantastičnih, kot sta Firefly in Galactica, 
katerih štanta sta oblegana še leta po zaključku. Prak- 
tično vsak serijal, ki da kaj nase, mora biti prisoten. 


m 


Gneče ob True Bloodovem štantu ni zmanjkalo. Tvo- 
rile so jo zlasti predstavnice ženskega spola, ki so 
ugotovile, da ima tudi Alcide (Joe Manganiello, le- 
vo) prav čedno rit. Letos jo namreč pogosto pokaže. 


Tako so pri True Blood tiskovko izkoristili za slovo 
stvaritelja Alana Balla in povedali, da nas v tej sezoni 
čaka obilo divjega vampirskega in volkodlaškega 
seksa. Ostale pošasti bodo z veseljem rovarile po re- 
sno pravljičnem Grimmu, ki se je po opotekavem 
začetku lepo pobral, in pri neposrednem konkurentu 
Once Upon a Time. Pri slednjem bodo v zbfi)rko pri- 
povedk uleteli Trnuljčica, Mulan, Jakec s fižolčki in 
celo dirkalni hrošč Herbie. Človek dobi občutek, da 
so oboji nekje odkrili legendarno češko nanizanko 
Arabelo. Starz so tipali, kako težko ljudstvo čaka zad- 
njo sezono Spartaka s podnaslovom War of the Dam- 
ned, in prikazal napovednik. Videli jo bomo prihodnje 
leto. Showtime so se v glavnem posvečali novim pri- 
godam Dexterja in so samo tako mimogrede, v kotu 
zavrteli dražilnik za drugo sezono izvrstne politične 
srhljivke Homeland. Baje Carrie niti elektrošoki niso 
ozdravili obsedenosti z Brodyjem, temveč so jo kveč- 
jemu okrepili. Bomo videli konec septembra. 


Tudi tako lahko poskrbiš za promocijo nizike, pose- 
bej če ta govori o kuhanju prepovedanih substanc. 
Breaking Bad ne izgublja zagona in zgolj ugibamo 
lahko, kako globoko bo Walter padel pred smrtjo. 


Podobno skrivnosten je bil Jonathan Nolan, brat bolj 
znanega Chrisa (Batman), ki je razkril le nejasno og- 
rodje druge sezone Person of Interest. Večidel se bo 
zgodba vrtela okoli Fincha in njegove ugrabiteljice, ki 
jima bo Reese za petami. Ne smemo pozabiti na Elia- 
sa, ki bo, četudi za rešetkami, še vedno premikal fi- 
gure po šahovnici. Za kaj več bi bilo treba oba krea- 
torja pošteno upijaniti, tega pa ni poskusil noben no- 

Revolution z lahkoto zavzema mesto najbolj pričako- 
vane premiere letošnje jeseni. Se bo naveza Abram- 
sa (Lost, Fringe) in Kripkeja (Supernatural) izkazala 
za zmagovalno? Trailer ni bil všeč kar vsem ... 


vinar. Se vidi, da se Nolan zgleduje po JJ Abramsu, 
ki rad skriva podrobnosti in je, glej zlomka, eden od 
producentov. Lov se bo pričel 27. septembra. 

Le dan kasneje bodo naše vesolje napadli nekdanji 
Opazovalci, zdaj zavojevalci iz prihodnosti v finalni iz- 
daji serije Fringe. Kljub temu, da se je produkcija zav- 
lekla zaradi psihičnih težav Johna Nobla, zamuda ni 
bila prevelika. Razplet naj bi bil vreden slovesa, ki si 
ga je nadaljevanka pridobila skozi leta. Vsaj tako 
obljublja JJ, ki ima po tistem, ko so mu ukinili Alca- 
traz, v ognju že novo železo. Skupaj z Ericom Kripke- 
jem, avtorjem Supernaturala, ki jeseni dobi že osmo 
sezono, sta namreč zasnovala novo serijo Revolution. 

Kevin Bacon je še en v dolgi vrsti hollywoodskih 
igralcev, ki ga je premamila televizija. A verjetno bi 
mu še bolj kot vloga lovca na psihopate ustrezala ta- 
ka, v kateri je psihopat :). 


Ta se bo bavila s svetom, v katerem nenadoma zma- 
njka elektrike. Ne, da bi se štromarjem kaj pokvarilo. 
Preprosto je izginila: generatorji ne delujejo več, bate- 
rije so mrtve, še statična elektrika je le preteklost. Kot 
bi nekdo sprožil EMP planetarnih razsežnosti. Ljudje 
se s težavo prilagajajo novonastalim razmeram, pose- 
bej ker so oropani osnovnih komunikacijskih orodij. 
A vendar obstaja nekaj, kar v omejenem prostoru po- 
vrne dragoceni štrom, zato je za nenavadni artefakt 
vredno ubijati. Prikolico so po hitrem postopku raz- 
glasili za eno najuspešnejših predstavitev na prireditvi 
in stvarnikoma se upravičeno smeji. Obkrožite si 17. 
september! Aja, pilotsko epizodo je posnel režiser Iron 
Mana, Jon Favreau. 

Uspehu Dexterja gre bržkone zahvala, da bomo dobi- 
li kar dve novi nadaljevanki, v katerih bosta pomemb- 
na serijska morilca. Prva prihaja izpod prstov morbid- 
nega Briana Fullerja (Dead Like Me, Pushing Dai- 
sies), ki se mu je nekako uspelo dokopati do pravic 
za sliko in priliko Hannibala Lecterja. Hannibal, kjer 
bo v naslovni vlogi nastopal Mads Mikkelsen (Bondov 
nasprotnik v Casino Royale), se bo dogajal tri leta 
pred Rdečim zmajem. Doktor s prefinjenim okusom 
za človeško meso bo, kot mu je v navadi, pomagal 
detektivu Willi Grahamu (Hugh Dancy, videli smo ga 
v Black Hawk Down in Elli Enchanted) za zapahe 
spravljati podobne psihopate, kot je sam. 

Druga taka serija bo The Following, kjer si bosta na- 
sproti stala Kevin Bacon in James Purefoy (Mark An- 
tonij iz Rima). Bacon bo agent FBI, ki se zaplete v 
mrežo serijskih morilcev in ugotovi, da jih nekdo na- 
črtno vzgaja in vodi. Avtor serije je Kevin Williamson, 
ki je podpisan pod scenarija Krika in Vem, kaj ste sto- 
rili lansko poletje, na malih ekranih pa je trenutno pri- 
soten z Vampirskimi dnevniki. Upamo, da se zgodba o 
psihopatih ne bo spremenila v Dawson's Creek. 

Pa da ne bomo samo o morilcih: na TV prihaja še en 
superjunak, DCjev Green Arrow, torej je bila sejemska 
predstavitev na mestu. Zelena puščica se je sicer red- 
no pojavljal v zadnjih sezonah Smallvilla, toda nova 
nizika nima neposredne povezave z njim. Tudi igralec 
je drug, dokaj neznani Stephen Amell. Kako se bo 
znašel v vlogi z lokom opremljenega milijarderja in 
borca proti zločinu, bomo preverili oktobra. Guattro 


Zombijska serija The Walking Dead ima vzpone 
padce, a se je med ljudstvom kar prijela. Na sejmu, 
kakršen je CC, njeni ustvarjalci morajo biti prisotni, 
saj nastaja po kultnem istoimenskem stripu. 


IGRA PRESTOLOV, S3 


Na Comic-Conu se je predstavil tudi šopek nastopa- 
jočih v HBOjevi seriji Igra prestolov, ki so v največji 
dvorani slabo uro besedovali pod bradatim vodstvom 
Georga R. R. Martina. Glavnih producentov in scena- 
ristov Davida Benioffa in Dana Weissa v San Diego ni 
bilo, saj sta švicala na Severnem Irskem, kjer se je že 
začelo snemanje tretje sezone fantazijske serije. 

Ta bo predstavljala odmik od koncepta prvih dveh se- 
zon, ki sta bolj ali manj v celoti prekrivali vsaka s svo- 
jo knjigo iz niza Pesmi ledu in ognja. Zaradi glomaznih 
tisoč sto strani tretje bukve, Vihre mečev, so se 
ustvarjalci odločili, da bodo uporabili le del nje. Na- 
tančne podatke o tem, koliko, skrivajo še bolj ljubo- 
sumno kot Dany svoje joške, ee, zmaje v drugi sezoni. 
So pa zato obelodanili, da bodo snemanja na tujem 
poleg Dubrovnika, ki rabi za Kraljevi pristanek, in 


hi j nit 
Emilia Clarke (Daenerys), Rose Leslie (Ygritta), 
Michelle Fairley (Catelyn) in Alfie Alen (Theon) so 
po klepetu šli na pijačo. Vrgli so jih iz lokala, ker je 
Alfie za zapitek hotel plačati železno ceno. 

Islandije, ki se izdaja za dom divježev ter belih hodcev, 
potekala tudi v Maroku. Tam bodo ustvarili sužnjarska 
mesta, kamor pot iz Gartha odpelje Daenerys. 

Navkljub kar nekaj bridkim lanskim smrtim se bo 
igralski zbor v tretji sezoni le še razširil. V prestolnici 
bo Tyrion, ki ga je očka Tywin po prihodu v mesto 
odstavil s položaja kraljevega pomočnika, med dru- 
gim meril sile z babico brhke Margaery, čakajoče na 
Joffovo roko, starikavo Olenno Tyrell, katere se je za- 
radi pikrega jezika in bodečih opazk prijelo ime Trno- 
va kraljica. Igrala jo bo Dianna Rigg, ki je v šestdese- 


el v britanski vohunski nanizanki The Avengers. 


V zaključnem prizoru druge sezone smo si končno 
lahko dodobra ogledali strašne bele hodce, ki prodi- 
rajo s severa proti Zahodnjemu. Najbrž hočejo ople- 
niti kronske zaloge pomad proti gubam. 


Kitu Harringtonu v vlogi Jona Snega, ki si trenutno 
celi zlomljeni gleženj, in rdečelasi Ygritti se bosta on- 
kraj Zidu pridružila menokožec Orell (Mackenzie Cro- 
ok, ki nas je zblojeno zabaval v izvirni inkarnaciji Pi- 
sarne ter v Piratih s Karibov) in Tormund Poguba ve- 
likanov (bradati norveški igralec Kristofer Hivju). 
Branu se bosta med iskanjem sanjskega triokega vra- 
na pridružila koliščarska mulca Jojen in Meera Reed, 
televizijski gledalci pa bodo končno spoznali Cately- 
nino žlahto, strica Bryndena Črno ribo in brata Edmu- 
ra, ki bo moral pokazati, ali ga je toliko v bregešah 
kot nečaka Robba. Ta se sveže poročen še vedno bo- 
ri za prestol, taiste cilje pa ima Stannis Baratheon, ki 
si liže rane po porazu na Črni vodi. 

Tako kot doslej bo George Martin znova prispeval 
scenarij za eno epizodo, in sicer za sedmi del z naslo- 
vom Jesenska neurja. Tretja sezona Igre prestolov bo 
premiero doživela 31. marca (pri nas najbrž spet le 
dan zatem), do tedaj pa bomo spremljali, koliko na- 
grad bo letos stlačila v svoj devžej. Poteguje se kar za 
ducat emmyjev, med drugim za najboljšo serijo in 
najboljšega stranskega igralca. Stiskamo pesti, da bo 
Peter Dinklage prvi, ki mu bo to titulo uspelo osvojiti 
dve leti zapored. StricBedanc 


Stannis Baratheon je med eksplozijo ognjice na Črni 
vodi izgubil Davosa Morjavrednega, v tretji sezoni 
pa bomo spoznali njegovo ženo Selyso in od sivolu- 
ska iznakaženo hčerko Shireen. 

TEŽKOKATEGORNIKI 
VELIKEGA PLATNA 


Kakopak je bilo največ hrušča in trušča okoli za- 
ključnega Batmana, ki se je premierno pričel vrteti ra- 
vno tiste dni. Zato nisi mogel nikamor, ne da bi se 
spotaknil vsaj ob enega uhljatca, zbiratelji pa so si 
lahko ogledali ves njegov avtomobilski park, začenši 
z vesoljsko kočijo Adama Westa. 


Večina nas je že pozabila štorijo Total Recalla s 
Svarcijem iz leta 1990. A zagotovo si je sleherni gle- 
dalec zapomnil mutaniko s tremi joški. 


To pa ne pomeni, da so drugi predstavljeni filmi poželi 
kaj manj zanimanja. Predelava Total Recalla, kjer sku- 
ša Švarcija imitirati Colin Farrel, je že v naših kinih. 
Prav tako zbirka geriatrikov, ki sta se jim za Expenda- 
bles 2 pridružila Chuck Norris in Jean-Claude Van 
Damme. Marvelovci imajo na spisku Iron Mana 3, ki 
bo zaključil sago o Maščevalcih. Ne ciljajo toliko na 
spektakularnost, saj bi Avengerje težko presegli, mar- 
več na to, da štorijo primerno speljejo do finala. Potr- 
dili so tudi, da Hulka v filmu ne bo. Za povrh kanita 
uleteti nadaljevanji Thora in Stotnika Amerike. Tony 
Stark se vrne maja prihodnje leto, naslednja bržkone 
leto kasneje. Šušlja se že o novih Marvelovih projektih, 
ki naj bi vključevali Ant-Mana - modela, ki se proti 
zlobnežem bori pomanjšan na velikost žuželke. 


za Marvelovega 
Ant-mana iz leta 1962, čeravno je eden od ustanov- 
nih članov Avengerjev. Je bil pač v senci večjih ju- 
nakov. VEČJIH, štekate? 


DC Comics zdaj, ko je Nolan zaključil svojo trilogijo, 
stavi na (ponovni) zagon Supermana. Po odzivu so- 
deč se imamo nadejati poštenega spektakla, za kate- 
rega je odgovoren Zack Snyder. Očitno je obračunal s 
pretirano zblojenostjo, ki je najedala Sucker Punch, 
ter se vrača k akcijski mračnosti Watchmenov in 300. 
Man of Steel, kakor se bo reklo novemu Supermožu, 
s Henryjem Cavillom (Tudorji, Immortals) namreč ne 
kani igrati na lahkotnejšo noto, marveč ostro usekati 
z nasprotnikom v podobi generala Zoda (Michael 
Shannon iz Boardwalk Empire). Podporna zasedba je 


la. 


Mož iz jekla se je z generalom Zodom že spopadal v 
Supermanu 2 pred 22 leti, a je bilo vse skupaj far- 
sično. Zdaj naj bi bil ton filma resen. Ponoven let s 
Kriptona bi nam pa lahko prihranili. 


zvezdniška: Amy Adams kot Lois Lane, Russel Crowe 
kot pravi in Kevin Costner kot Kal-Elov krušni ata, 
urednik Daily Planeta pa bo Laurence Fishbourne. 
Tudi tu je zapisana letnica 2013, moti le to, da gre zo- 
pet za pripoved o Supermanovem začetku. Nismo te- 
ga videli že dostikrat? 

Sam Raimi, ki so mu ukinili pravice za Spider-Mana, 
je predstavljal na prvi pogled zanimiv projekt. Oz, 
Great and Powerful je predzgodba znamenitega Ča- 
rovnika iz Oza, ki se osredotoča ravno na nesrečnega 
moža za zaveso in na to, kako je dospel v prečudovito 
deželo. Coprnik bo James Franco, vsa reč pa je 
občinstvo pustila dokaj ravnodušno, letečim opicam 
navkljub. Kaj se ve, morda bi Robert Downey Jr., ki je 
bil prva izbira za naslovno vlogo, ljudstvo bolj prema- 
mil. Bomo videli marca. 


En u" 
Vas je zanimalo, kaj se je dogajalo v Ozu, preden je 
tja skupaj z bajto treščila Doroteja? Ne? Kaj pa, če 
povemo, da eno od coprnic igra Mila Kunis? 


Zadnji veliki stripovski projekt je Dredd, ki bojda nima 
nobene povezave s Stallonovo različico iz leta 1995. 
Največji junak angleškega ZF-stripa želi poudariti ti- 
sto, kar je risane sličice napravilo vrhunske, se pravi 
mrko prihodnost totalitarne distopije, in dodati močni 
glavni vlogi, ki ju upodabljata Karl Urban (McCoy v 
Star Treku) ter Lena Headey (Cersei Lannister). Četu- 


Resni Karl Urban je za Dreddovo kamnito faco kot 
naročen. Če niste brali stripa, vam močno pripo- 
ročamo, da ga poiščete. Kjerkoli že. 

di se zgodba sliši, kot bi zmešali Die Hard (policaj, za- 
prt v stolpnici), Robocopa 2 (uničujoča droga) in Trai- 
ning Day, do neke mere zaupamo scenaristu Alexu 
Garlandu (28 Days Later), da je napravil užitno mi- 
neštro. V ZDA septembra, pri nas mogoče. 

Dosti gre pričakovati tudi od Elysiuma, novega filma 
Neilla Blomkampa, ki je odgovoren za odlični južno- 
afriški District 9. Spet se bo ukvarjal s problematiko 
revnih priseljencev, le da ne bo šlo za vesoljce, mar- 
več Zemljane, ki ilegalno uletavajo na vesoljsko po- 
stajo, kamor so se pred rajo umaknili bogataši. Da 
ločnica ostaja, skrbi vladna predstavnica, ki jo bo 
upodabljala Jodie Foster, po robu pa se ji bo - ne po 
lastni izbiri - postavil v glavo zabriti Matt Damon. Ak- 
cije menda ne bo manjkalo, kolikor poznamo Neilla, 
pa bo znal znova vplesti aktualno družbeno kritiko. 


Ne, ne, to ni Bruce Willis. Tak je lepi Matt Damon, 
ko mu pobriješ lase. Ko bo počistil Elizij, bo verjet- 
no sprejel vlogo v naslednjem Die Hardu. 


Akcijski kotiček velja zaključiti z novim projektom 
Guillerma del Tora, Pacific Rim. Avtor Favnovega la- 
birinta na režiserski stolček ni sedel polnih pet let in 
očitno je ves ta čas gledal animeje, kajti njegov novi 
film bo, pazi to, govoril o pošastih, ki se dvignejo iz 
globin Tihega oceana. Japonci jim pravijo kaiju in 
najbolj znana predstavnica je Gojira oziroma Godzila, 
kot ji pravimo barbari. Nakar se jim človeštvo postavi 
po robu z - OGROMNIMI ROBOTI! JA!!! A tudi ti ten- 


Guille rmo Det Toro 


Guillermo del Toro je oboževalec grotesknega in kot 
naročen za boj med pošastmi in jagri. Zgoraj sta pi- 
lotska oklepa. Robot jager bo visok 75 metrov! 

Zgodbe o Maščevalcih bo s tretjim Iron Manom ko- 
nec. Marvel pa že pripravlja novo serijo, katere juna- 
ki bodo Guardians of the Galaxy. Zivi bili pa videli. 


ko piskajo, dokler monstrumom v malodane od- 
služenem jagru, kot pravijo plehnatim kantam, ki 
zahtevajo dva pilota, ne dasta po nosu bivši pilot ter 
popolna novinka. Da bo vse podrejeno spektaklu, 
bržkone ni treba razlagati, del Toro pa je tudi tokrat 
našel stransko vlogo za Rona Perlmana. 

Verjetno nihče ni dvomil, da ne bomo videli še enega 
Resident Evila, ki jih Anderson in Jovovička štancata 
po tekočem traku. (V tokratnem, že petem po vrsti, ki 
nosi podnaslov Retribution, se bo spet pojavila Mic- 
helle Rodriguez, ki je v enici imela manjšo vlogo.) Ali- 
ce, ki jo upodablja Mila, se bo na lovu za zombiji mo- 
rala soočiti z lastno preteklostjo, ki bo vse njene mo- 
tive in dejanja bojda postavila pod vprašaj. Anderson 
je pri pisanju novega dela baje resno vzel vse komen- 
tarje in pripombe ljubiteljev špila, zato obljublja kar- 
seda prvinsko izkušnjo. Film bo v kinih sredi septem- 
bra, tudi pri nas in v 3D. 


Veste, kaj bi bilo carsko? Ce bi Alice v filmu imela 
samo toliko nabojev, kot ti jih nadvse skopo odmer- 
ja špil. S polnimi nabojniki je lahko biti zajeban. 


Mesec dni kasneje bo uletela še ena dokaj simpatična 
reč, ki sliši na ime Hotel Transilvanija. Dotično usta- 
novo, ki je skozi leta postala znano letovišče za 
pošasti, upravlja sam Drakula. Ta za 118. rojstni dan 
svoje hčerke povabi nekaj prijateljev, nepričakovano 
pa se med njimi znajde povsem človeški turist — ravno 


Risarji, ki so se kalili na Cartoon Networku, vse bolj 
poprijemajo za velike projekte. Vampirski Hotel 
Transylvania zna biti nadvse luštna reč. 

tisto, od česar si monstrumi želijo odpočiti. Še huje, 
na vsak način hoče zapecati čedno vampirko, kar gre 
atu v zobe. Drakulo bo ozvočil Adam Sandler, režiral 
pa bo Genadij Tartakovski, kreativec, ki si je med 
drugim izmislil Dexterjev laboratorij ter Samuraja Ja- 
cka. 18. oktobra, v 3D. 

Ne smemo pozabiti niti na zadnji del Twilighta. Eh, 
vraga ne smemo, saj niti ne moremo, zdaj ko je zares- 
na zveza Kristen in Roba odfrčala čez plot in špljoc- 
nila po rumenih časopisih. Razkol vseeno ne bo vpli- 
val na filmsko vzdušje, saj so peti in zaključni film 
Breaking Dawn - Part 2 snemali sočasno s štirico. 
Bavil se bo z Bellino preobrazbo v vampirsko milfo. V 
vlogo Renesmee so postavili mlado Mackenzie Foy, 
za prikaz hitrega razvoja pa bodo njene obrazne pote- 
ze lepili na telesa drugih igralk. Frkljin obstoj bo tre- 
nja z dominantnim klanom Volturi prignal do vrelišča, 
zato rokoborbe ne bo manjkalo. 


Družinska idila gor ali dol, Somrak se bo novembra 
privalil do konca. A mir ne bo trajal, kajti po platnih 
se že ozira pohujšljiva serija 50 Shades of Grey. 


Že v marcu pa nas bo naskočil še en od filmov po 
knjigah Stephenie Meyer. Platensko verzijo fantazija- 
de The Host oziroma Duša, ki se ukvarja s parazitski- 
mi prišleki iz vesolja, cimpra povsem druga ekipa kot 
Somrak. Melanie bo igrala lrka Saoirse Ronan, dočim 
bo njen ljubavni interes Jared postal Max Irons. Po- 
dobnost slednjega s Pattinsonom najbrž ni naključna. 
Guattroaš Navi 


IGRICE-CON 


Ker je postavljen ravno med E3 in Gamescom, dobi 
Comic-Con na igralskih štantih par drobtin z losange- 
leškega sejma, maloštevilna razkritja pa se v glavnem 
tičejo stripovskih franšiz. Pri slednjem je letos pred- 
njačila Marvelova najava igre z usekanim antijunakom 
Deadpoolom v glavni vlogi. Psihotični rdeči nindža si 
zna, podobno kot Wolverine, urno celiti rane. Stranska 
posledica regeneracije je stalno obnavljanje možgans- 
kega tkiva, zaradi česar je tipson precej premaknjen. 
V stripih vulgarno zajebava vse po spisku in poka sek- 
sistične štose, njegov zaščitni znak pa je še neposred- 


v ge 
4: 


Deadpool je izvežban v rabi katan in pištol, zato bo 
igralno nekakšen Dante v rdečih pajkicah. Le da bo 
za razliko od njega rad uporabljal pesti. KABLAM! 


Pa 

no nagovarjanje bralca, tako imenovano 'podiranje 
četrtega zidu'. Ravno zato si je od nastopa leta 1991 
nabral širok krog privržencev. Deadpool-d-gejm bo 
tretjeosebna akcijada v režiji High Moon Studios in Ac- 
tivisiona, v kateri bo možakar počel, kar zna plačanec 
brez kančka morale najbolje početi: streljati sovrage v 
jajca, boksati v goltanec in sočno kleti. Platform in da- 
tuma izida še ne vemo, je pa očitno, da bo po krvavo- 
sti konkuriral Ninja Gaidenu. 

Druga najava se je tikala nanizanke z gladiatorsko 
druščino okoli Spartaka. Spartacus Legends bo boril- 
ni špil, ki ga Ubisoft počne za xbox 360 ter PS3. V 
njem se bomo v vlogi Spartaka, Kriksa in ostalih mi- 
šičnjakov, nad katerimi vzdihuje ženski del domačega 
gledalstva, mlatili v areni. Obljubljajo mnogo različnih 
orožij in bojnih stilov, ki jih bo moč skozi igro nadgra- 
jevati. Ker bo naslov niziki stilsko zvest, bomo v škat- 
li dobili krpo za brisanje krvi z ekrana. Hec. 


a' aa h as o Anm x 
Igra bo tračanskemu gladiatorju in soborcem sledila 
zlasti v prvi sezoni ter v prekvelu Gods of the Arena. 
Zato izven teh bojišč bržda (še) ne bomo šli. 


Več obrvi je namrščila obelodanitev Ultime Forever za 
PC in ipad. To bo lahkotnejše spletno poglavje v ne- 
kdaj častitljivi frpjski seriji, narejeno po sistemu free- 
to-play. Po Britanniji bomo kolovratili kot bojevnik ali 
mag in od zgoraj gledano akcijsko klali zverjad vseh 
vrst. A veterani serije so povzdignili glas, da bi si 
franšiza zaslužila konkretnejšo igro. Zato so jih avtorji 
iz studia Bioware Mythic (Warhammer Online) jeli mi- 
riti, da bodo igro, podnaslovljeno Ouest for the Ava- 
tar, peljali po sledeh štirice, v kateri si se dokazoval v 
osmih krepostih. In je, mimogrede, imela podnaslov 
Guest OF the Avatar. Je pa hecno, da ti bo zadatke 
nalagala Lady British, medtem ko jih je v izvirniku 
Lord British. Njega EA ne sme ali noče več uporablja- 
ti. Upajmo, da bo naslov vreden imena in ne le pos- 
kus molže, kakršen je Lord of Ultima. 

Kdor je bil pripravljen čakati v kolonah, je mogel pre- 
izkusiti vrsto prihajajočih iger, kot so Darksiders 2, 
Borderlands 2 in pretepaško Injustice: Gods Among 
Us. Posebej so se izprsili Epic Games in prvič v divjini 
pokazali Gears of War: Judgment ter slikice iz Fortni- 
ta. Unreal Engine 4, baby! Aggressor 


a m 
Ultima Forever slogovno nemalo spominja na Toreh- 
light. Vojščak na sliki in mag bosta sprva edina po- 
klica, toda število kanijo kasneje razširiti na osem. 


po 

Ob tem, kd 


e 

filma osemde: 


pomnim se, kakšnega carja sem se poču- 
til, ko sem sredi osemdesetih dobil VHS- 
; videorekorder. Nič več trpljenja ob Mitu 
da Trefaltu, nič akcije na zaslonu le takrat, 

38" ko se nas je nacionalka usmilila s Sutje- 
sko. Hura! Postal sem buržujski objekt zavidanja 
sošolcev in sam svoje vizuelne sreče kovač - seveda 
z izdatno pomočjo edine mestne videoteke. Bila je v 
stanovanju v drugem štuku rudarskega bloka, kjer si 
se na stopnicah spotaknil ob tri pijance in zastru- 
pljenca z živim srebrom. Šele nato si odprl vrata 
temne čumnate, kjer je mestni geek sposojal kasete 
za denar na roko. Presnete, da se razumemo, kajti 
original je bil tedaj podoben demokraciji. Smo slišali 
zanjo, izkusili je še nismo. 


"TALK TO THE HAND... 
3. OOD7 HAND" 


Sledila so leta serijsko izposojanih kaset, na katerih je 
ameriški delavec iskal protiutež feminizirancem in sa- 
mozavestnim ženskam, ZDA pa identiteto po porazu 
v Vietnamu. Danes mi je glede teh izdelkov jasno 
dvoje. Prvič: če bi bil po naravi militanten, bi verjetno 
komaj čakal, da nabildam, grem v JLA in sa tankom, 
oraom, možda i čakijom obračunam s sovražniki do- 
movine. Na ekranu so pogumni hrusti sijočih mišic z 
rabo težkega hardvera pobili na tone sovražnikov, s 
čimer so rešili svobodo, deželo in svet. Ne rečem, 
mogoče je bilo vse skupaj res zarota politike in židov- 
ske kabale - predsednik Amerike je bil tedaj Ronald 
Reagan, veliki zagovornik kapitalizma, osebne svobo- 
de in nošenja orožja, dočim sta največji topodročni 
studio Canon leta 1979 prevzela izraelska producenta 
Menahem Golan in Yoram Globus. Ali pa je šlo za ho- 
moerotični podaljšek kulta telesa; navsezadnje so v 
najboljših akcijskih filmih iz osemdesetih ženske le 
motnje ljubezenskega odnosa med mišičnjaki. Kaj naj 
z babami, v službi države so tudi njihovi tiči! 

A ravno take teorije me pripeljejo do točke drugič. Ti 
filmi me niso spremenili v republikansko mašino 


omhi ikon hollyw 


smrti, marveč sem se ob njih nesmrtno zabaval. Kaj 
drugega bi lahko počel ob teh očarljivih odklopih, kjer 
se sovražni vojaki rade volje nastavljajo herojevemu 
rešetalu, ki jih serijsko spreminja v faširano meso, 
kjer je edina dobra eksplozija orjaška eksplozija in 
kjer mora glavni lik obvezno prijaviti vsaj eno sarka- 
stično enovrstičnico, ki jo lahko nato ponavljaš v 
družbi prijateljev? Brez kasnejšega cinizma in nave- 
ličanosti sem vstavljal nove kasete ter buljil v oltarje 
mačizmu, kjer je heroj absolutno prepričan v svoj 
prav. ln ima za sabo vsaj tri tanke in par reaktivcev, 
če ne kar vesoljsko postajo z laserji, da svoje mnenje 
predstavi malopridnim voditeljem državic tretjega 
sveta. To je vse: nobenih parodično-samoironičnih 
popadkov, s kakršnimi sta Last Action Hero in Guen- 
tin Tarantino kasneje razsula žanr, nikakršnih družbe- 
nokritičnih ter psiholoških nians, kot sta Dirty Harry 
in Straw Dogs. Le testosteronska fantazija, kjer orga- 
zem tvorijo svinec in rakete. 


"YIPPEZE-KE-7A7, 
MOTFIERFUCKERP 


Ni trajalo dolgo, da je propaganda dosegla cilj in sem 
vsak nov izdelek pričakoval zadržanega diha. Toda 
čeprav sem se imel za žanrskega izvedenca, mi ne bi 


The system gave him a Raw Deal 
Nobody gives him a Ram Deal. 


(DOLPH LUNOGREN 
| h pi Ba 


% E TR A 9. 
Stopam mimo prodajalne zelenjave, kioska s stripi in krčme z gerušem. Ne vidim jih, kajti moj cilj je video- 


mat0g HRiska platna začenjajo luknjati, teke š strojnice 
e 5neti:spom | 
K Švarci, Šilvo, Čak, Doltej 


Oodsk£ga akcijskega 
vse Vam Damm! 


bilo treba kataloško gledati vsega. Studiji so obvladali 
posel, saj so se zatekli k učinkovitemu prijemu: v gla- 
vne vloge so dajali ljudi, ki sploh niso bili igralci! Štu- 
diranci so odstopili prostor naturščikom, katerih gla- 
vna lastnost ni bila prilagajanje scenariju, marveč to, 
da so bili mojstri svojih področij. O odrskih sposobno- 
stih Norrisa, Sehwarzeneggerja, Lundgrena in kompa- 
nije lahko razdremo marsikako, toda o nečem se mo- 
ramo strinjati: ni jih. Finta je bila v tem, da jih je imela 
kamera rada in da niso spreminjali njih, temveč okoli- 
co. Švarcija si drugače oblekel in mu v roko namesto 
meča dal puško, da je iz Konana postal soldat. Toda 
bil je še vedno on, nespregledljiv, večji od življenja, 
komaj čakajoč, da si v usta zatlači cigaro in začne de- 
liti pravico, kot jo razume desnica. 

Ti patroni so poosebljali osemdeseta, dobo ekscesa 
in slabih frizur. V uravnilovski socialistični državi, kjer 
smo morali biti vsi enaki, so zatrli dvesto tisoč sloven- 
skih alkoholizirancev brez osebnih vizij in utelesili 
krevsajoča kromosoma XY: močni, frajerski, brez- 
kompromisni, avanturistični, predani idealom in bra- 
tom po orožju. Zvečer smo poslušali, kako so mež- 
narji bili zvonove s kemblji v obliki njihovih granitnih 
čeljusti, in se zbujali ob rezgetanju mitraljezov, ko so 
čistili naslednjo zaplato srednjeameriške džungle. 
Imeli smo radi svoje očete, toda če bi prišlo do resnih 
škripcev, bi poklicali Fotre! 


SYLVESTER 


K ORRIS 
NAM DAMAME <'UCK.N0s"5 gg z, 


LLONE 


FIRST BLOOO PART Hi 


teka. Pri pultu oddam včeraj nabranih pet kaset in se zapodim med police. V šoli je okej, mokre sanje so že, 
kajti sošolkam brstijo prsi, a jaz sanjam o več. O njih, v katere se levim: vojakih, delilcih pravice, pretepačih. 

ARNOLD 
SGCEWARZENIZGGER 


Življenjepis: tri kilometre od Gradca stoji vasica Thal, 
koder je 30. julija 1947 privekal na svet Arnold Alois 
Schwarzenegger. Na eno ramo je takoj dal mater, na 
drugo zdravnika in odvandral v gozd po jelovino, o 
čemer so starke še dolgo spletale bajke. S tem je na- 
povedal, da bo nekega dne znan od tečaja do tečaja. 
Pri petnajstih je začel resno vaditi z utežmi, potem ko 
se je že nekaj časa ukvarjal z drugimi športi. Oče, 
bivši nacist in vaški velmož, ga je rad namlatil, a 
uporniškemu, v ameriške mišičnjake in filme zaljub- 
ljenemu Arnoldu ni bilo moč izbiti iz glave ideje, da bo 
odšel iz holcerske vukojebine (tam imajo danes v nje- 
govi rojstni hiši beden muzej) in postal Nekdo. 


j ul 
Med Arniejeve nadimke sodijo Avstrijski hrast, Olim- 
pijec in Kralj. V svoji telograditeljski karieri je bil ta- 
ko amaterski kot profesionalni prvak Evrope in sveta. 


In oh, kako mu je to uspelo! Najprej je bil zmagovalen 
bodibilder, potem svetovno znan igralec in naposled 
viden politik, guverner zvezne države Kalifornija, po- 
ročen s članico Kennedyjevega klana Mario Shriver. 
Ne bi bilo izključeno, da bi kandidiral za predsednika, 
a se ni rodil v ZDA. Ima moč v desničarski republi- 
kanski stranki, ki ga je očarala takoj, ko je koncem 
šestdesetih prispel v obljubljeno deželo. Poslušal je 
verbalni spopad med predsedniškima kandidatoma 
Nixonom in Humphreyjem, o čemer je povedal: "Hum- 
phrey je govoril o socializmu, ki sem ga ravno zapu- 
stil, Nixon pa je poudarjal podjetništvo, nizke davke 
in krepitev vojske. Bilo je kot piš svežega zraka. Odt- 
lej sem republikanec." Po naravi radoživi Švarci ga je 
sicer sral s hispansko gospodinjsko pomočnico, ki ji 
je sredi devetdesetih zaplodil sina, zaradi česar se je 
lani ločil od Shriverjeve, in je videti gozdarsko pre- 
prost. A videz vara, kajti stric Arnie je inteligenten, 
sposoben človek, ki je denar skozi leta pridno nalagal 
v nepremičnine in ima okrog pol milijarde dolarjev 
premoženja. 

Prava veščina: Schwarzenegger je ikona musklfibra, 
ki je v ZDA prispel kmalu po tistem, ko je leta 1967 
postal amaterski mr. universe. Leta 1970, pri triind- 
olympia in ga obdržal naslednja štiri leta. Zapovrstjo 
je premagoval stare mačke in nove tekmece, saj je 
razvil svojstven način vadbe in se gnal čez vse meje. 
Nekateri pravijo, da zaradi steroidov, kar je kasneje 
priznal, a menda je žrl legalne. Drugi se pridušajo, da 
mu je pomagala naravna danost, saj naj ne bi imel 
spodnjega para reber. No, uspeha ni brez garanja in 
Arnold JE garal. Znanstveno je analiziral mišice svo- 
jega idola Rega Parka in delal z utežmi šest dni na te- 
den. Bil je enak obsedenec kot v rojstni vasi, ko je čez 
vikende vlamljal v graško telovadnico, da ne bi zamu- 
dil treninga. "Če sem izpustil vadbo, se naslednji dan 
nisem mogel pogledati v ogledalo." 

ČLOVEKI 


Dutch v Predatorju in T-101 v Terminatorju poleg Ko- 
nana ostajata Svarcijevi najbolj ikonski vlogi. Bolj- 
šega pokroviteljskega nasmeška in mišic preprosto ni. 


Filmska zapuščina: med grajenjem telesa se je po- 
skušal kot zidar in igralec, a slednje brez večjega 
uspeha, dokler ni dobil vidne vloge v filmu Pumping 
Iron o svetu bodibilderstva. Tam so ga opazili iskalci, 
ki so se trudili najti orjaka za mečevalsko epopejo 
Conan the Barbarian. Ostalo je zgodovina. Arnold, 
lastnik 1847. zvezde na h'woodskem bulvarju, je pos- 
nel več kot štirideset filmov in se neizbrisno zapisal v 
kolektivno zavest tistih, ki smo odraščali v osemdese- 
tih in devetdesetih. Bil je barbar v Konanu, robot v 
Terminatorju, soldat v Commandu ter Predatorju in 
brez spomina v Total Recallu, pa detektiv-vzgojitelj v 
Kindergarten Copu ter noseč v Twins, ko je prestopil 
meje svojega varnega območja ... in dobrega okusa. 
Nikdar ni zavrgel značilnega koroškega naglasa, 
čeprav dobro zna angleško. Itak, saj bi fraze, kot je 
"TI be back", ne zvenele tako nepozabno, če jih ne bi 
izrekel z germanskim pridihom. Leta 2010 je po izte- 
ku guvernerskega staža zapustil politično pisarno in 
se vrnil k igralstvu. Plod tega so Expendables 2 in kar 
trije filmi za 2013, med njimi akcijada Last Stand, kjer 
se bo kot lokalni šerif ubadal s tihotapci mamil, ki 
hočejo koruptirati njegovo perfektno Ameriko. Hja, 
saj smo vedeli, da se bo vrnil. Nam je povedal! 


V Expendables 2 je Arnie star že 65 let, kar je sta- 
rost, pri kateri se nekateri komajda premikajo. On 
pa daje pojmu 'geriatrična nevarnost' nov pomen. 

SYLVESTER STALLONE 


Življenjepis: ko sta frizer italijanskega rodu Frank in 
plesalka rusko-francoske krvi Jacgueline 6. julija 
1946 povila Sylvestera Gardenzia Stallona, si nista 
mislila, kakšen kerlc bo postal. Bržda ga je k vztraj- 
nosti navedlo odraščanje v revni, delavski newyorški 
četrti Hell's Kitchen, ki je se je še poslabšalo, ko sta 
se starša ločila. Dokler ni odšel na univerzo v Miami- 
ju, je živel z materjo in si želel postati faca v šovbizni- 
su. To ga je privedlo do nastopanja v erotičnem muzi- 
kalu na Broadwayju. A pri tridesetih je uspel z Rocky- 
jem in odtlej se ubada skoraj izključno s filmanjem. 
Bil je trikrat poročen, v drugo z Brigitte Nielsen, in 
ima pet otrok iz dveh zakonov. 


Oba Stallonova osrednja lika, Rambo in Rocky Bal- 
boa, sta izmišljena, a koreninita v realnosti. Oba sim- 
bolizirata bojevniške travme, vsak s svojega konca. 


Prava veščina: prilagajanje, tipično za igralca. Stallo- 
ne ni bil nikdar bodibilder, a se je trudil in se odrekal, 
da je dosegel mišičasto telo. V ta namen je prestal 
marsikatero bolečino: na snemanju Rockyja IV je pro- 
sil Dolpha Lundgrena, naj ga useka v prsi, kolikor 
močno zmore, zaradi česar je bil štiri dni na intenzivni 
negi, pri Expendables pa si je poškodoval vratno vre- 
tence. Strganih mišic ne šteje več, saj rad sam izvaja 
kaskaderske prizore. Prav tako ni bil pretepač, da bi 
na podlagi tega dobil vlogo Rockyja, marveč se je 
enostavno naučil boksa, kot bi se česa drugega, če bi 
vloga to od njega zahtevala. 

Filmska zapuščina: med temi junci je Stallone filmsko 
najbolj sposoben. Kot igralec ima sicer značilni fris in 
geste, vendar se vsaj do neke mere prelevi v lik iz 
scenarija. Boksar Rocky in komandos Rambo imata 
oba njegova skrivljena usta, ki so posledica nedelu- 
jočih živcev zaradi težkega poroda. A težko bi rekel, 
da sta en in isti človek, saj sta prva dela polnokrvni 
drami. Primerjaj s Schwarzeneggerjem, ki menjava 
med tremi frisi (zlovešč, bolščeč, tišči me srat), in 
Norrisom, ki ima enega (tišči me srat). Poleg tega 
Stallone ni le igralec, marveč tudi pisec in režiser. 
Udejanjil je scenarije za vse Rockyje in Rambe ter Co- 
bro, plus režiral kakih deset filmov, med njimi Expen- 
dables in Ramba 5. Skripto za Rockyja, s katerim je 
osvojil oskarja za najboljši film in zaslovel, je spisal po 
nekaj manjših vlogah ter nastopu v mehkem porniču 
The Party at Kitty and Stud's. (Tega je sprejel le zato, 
ker je bil brez denarja in je spal na cesti. Pod naslo- 


vom Italian Stallion so ga v promet dali čez nekaj let, 
da bi profitirali na rovaš Slyjevega imena.) Navdih za 
boksarsko dramo je dobil, ko je videl dvoboj med Mo- 
hamedom Alijem in Chuckom Wepnerjem marca 
1974, nakar je pisal dvajset ur zapovrstjo. Ko je tekst 
ponujal studiem, ni sprejel nobene ponudbe, dokler ni 
naletel na United Artists, ki so mu omogočili nastop v 
glavni vlogi. Trmast, nepopustljiv, viharen, raznovr- 
sten ... pri Stallonu nikoli ne veš, kaj boš dobil. 


Stallone zanika rabo steroidov, priznava pa jemanje 
rastnega hormona, da bi telo hitreje prihajalo k sebi 
po treningih. Bojda ga žre pol Holivuda. 


GHUCK NORRIS 


Življenjepis: Carlos Ray Norris se 10. marca 1940 v 
Oklahomi ni rodil, ampak je bil izstreljen iz maternice 
naravnost v čelo najbližjega komunista. Če sta Rea- 
gan in Bush kdaj drkala na moškega, je bil to brez 
dvoma Norris, utelešenje močne Amerike, ki najprej 
strelja in brca riti ter šele nato sprašuje. Bil je plaho 
dete, ki je s trdim delom postalo vojak v Koreji (tam 
je dobil nadimek Chuck), mojster borilnih veščin, ig- 
ralec ter ustanovitelj fundacije za promoviranje kara- 
teja med mladimi, s čimer jim je dajal cilje in jih spra- 
vljal s ceste. Danes 72-letni Norris je glasen zagovor- 
nik krščanstva in zaprisežen republikanec, ki podpira 
nošnjo orožja ter kreacionizem - nauk, da človek ni 
posledica evolucije, marveč ga je ustvaril Bog. Itak, 
saj vsi vemo, da evolucije ni. Je le seznam bitij, ki jim 
je Chuck Norris dovolil živeti. 


MN 
Disko Chuck stopa iz aviona v Leejevem filmu Way of 
the Dragon (1972). To je varka, saj zna Norris leteti. 
On ne pristane, temveč ukaže Zemlji, naj se dvigne. 


Prava veščina: nemara je celo res, da se končajo vse 
stvari razen trpljenja, ki ti ga prizadeja mitična brca iz 
obrata Chucka Norrisa. V tem je tip stručko, saj je bil 
od 1968 do 1974 šest let neprekinjeno ameriški 
prvak v karateju v srednji kategoriji. Istočasno je prvi 

V filmih Čak rad uporablja ognjene palice. Še ena 
prevara, kajti njegove brce iz obrata so močne in hit- 
re kot krogle. Manj efektiven je bil v zakonu. Od prve 
žene se je ločil po 30 letih zakona in se znova po- 
ročil z 28 let mlajšo. Ta lahko zdrži njegovo seme. 


zahodni tekvandojec, ki je prejel naziv velemojstra 
osme stopnje, in je osnoval lastno veščino chun kuk 
do. Sliši se smešno podobno kot chuck kuk do, a če 
bi dobil po kepi eno iz njegovega repertoarja, bi se 
smehljal škrbasto. Kljub svojemu ASA!-znanju pa se 
je v zavest ljudi zapisal po 'dejstvih o Chucku Norri- 
su', satiričnih faktoidih, ki Norrisa spreminjajo v baje- 
slovno bitje. Neznanokje so se začeli leta 2005 in po- 
stali del internetnega vsakdanjika. Solze Chucka Nor- 
risa zdravijo raka - škoda, da ni še nikdar jokal! 
Chuck Norris ne spi, on čaka! Chuck Norris je nekoč 
obiskal Deviške otoke - odtlej so le še Otoki! Chuck 
Norris zmore zaloputniti vrtljiva vrata! Chuck Norris 
zna deliti z ničlo! Chuck Norris se lahko dotakne MC 
Hammerja! Ampak hej. Za tako zapuščino si je kriv 
sam, saj je njegova filmska kariera za gledalca ena 
sama bolečina. Ta je obenem glavni izvozni artikel 
Chucka Norrisa. 

Filmska zapuščina: ena njegovih prvih vlog je bil ma- 
fijski pretepač v filmu Way of the Dragon, za katero ga 
je osebno poklical Bruce Lee. "Se pravi, ti bi rad na 
platnu pretepel prvaka v karateju?" ga je vprašal 
Chuck. "Ne, na platnu bi rad UBIL prvaka v karateju," 
mu je odvrnil Bruce. Norris je bil v prizoru pet minut, 
nič ni govoril in potem je umrl. Od tam je šlo le še 
navzdol. Kot pojavo ga nisem cenil niti, ko sem bil star 
štirinajst let, saj sem imel Missing in Action, s katerim 
je zaslovel in kjer se vrne v Vietnam osvobajat ame- 
riške vojake, za slabo izvedenko Ramba 2. Danes mi- 
slim, da je The Delta Force, koder obračuna s proti- 
izraelskimi teroristi, sionistični drek, ob nadaljevanki 
Texas Ranger pa se lahko divje ne smejim le, če se 
prej s kladivom mahnem po jajcih. Če že moraš gleda- 
ti kaj z njim, naj bosta to The Octagon, kjer se ve- 
činoma bori in je tiho, ter komedična zafrkancija Inva- 
sion (l.S.A.. Nadmočen brcač in dobronameren krist- 
jan gor ali dol, njegovi filmi so še bolj zanič kot tisti z 
nindžami. Res je, so B-kategorije, a celo v njihovem 
okviru je dostavil same medle, nezapomnljive like. Je 
pa seveda to človek, ki s scanjem vreže svoje ime v 
beton in govori Braillovo pisavo. Zato bom raje utihnil. 


STEVEN SEAGAL 
Življenjepis: 60-letni Seagal je poročen tretjič in je 
oče sedmih otrok. Pri štirinajstih se je preselil na Ja- 
ponsko, nakar se je vrnil v ZDA in tam začel dolgolet- 
no igralsko kariero. 1,93 metra visoki Seagal judov- 
sko-irske krvi je bil sprva vitek in uspešen, nakar se je 
zredil in pristal pri klepanju filmov, ki so šli direktno 
na video. Morda se je preveč prepuščal uživaštvu z 
ženskami, med njimi s fatalko Kelly LeBrock, ali glas- 
bi. Je namreč blues kitarist, ki je doslej izdal dva al- 
buma, Songs from the Crystal Cave in Mojo Priest. 
Mnenje tega pisca je, da nista slaba. Najraje muzicira 
na ranču v Koloradu, kjer prakticira budizem, zago- 
varja pravice živali in glasno podpira dalajlamo ter ti- 
betansko neodvisnost od Kitajske. 

Prava veščina: Seagala poznamo po tem, da nasprot- 
nike lomi na boleč način z rabo aikida. Ta obrambna 
japonska veščina se osredotoča na izkoriščanje na- 
sprotnikove energije za preusmerjanja, vzvode ter 
lomljenja. Natanko to počne Steven, ki ga gre v po- 
gledu borilnega mojstrstva onikati, saj je na Japon- 
skem kot prvi zahodnjak odprl šolo aikida. Na YouTu- 
bu je kup videov iz Seagalovih izpitov in TV-nasto- 
pov, kjer kmalu uvidiš nemalo podobnosti s filmi. Mu 
pa zamerim, da je veščino zlorabil za osebno promo- 
cijo, saj aikido zapoveduje, da na napadalca paziš. Ko 
Seagal Tommyja Leeja Jonesa v Under Siege prem- 
lati kot vola, oslepi in mu zabije nož v lobanjo, tega 
nekako ne upošteva. 


Bandana daje Štefanu slaboriten videz, hkrati pa 
skriva plešo. Včasih je že malo komično gledati te 
stare prdce, ki se trudijo dokazati, da so še vedno 
enaki junci kot pred nekaj desetletji. Niso. Čas beži. 

Filmska zapuščina: šteje okrog štirideset filmov, sko- 
raj vsi so kruto nasilni, ko Seagal igra policista z bian- 
co menico za smrt ali mrkogledega maščevalca. V gi- 
bljive slike je padel po naključju, ko si je eden od nje- 
govih učencev v Ameriki, filmski agent Michael Ovitz, 
vbil v glavo, da lahko v zvezdo spremeni kogarkoli. Iz 
dobe, ko je polnil kina, sta izpostavitve vredna Out for 
Justice ('Nico' - to je tam, kjer pride v bar in nalomi 
par težakov z biljardno kroglo, ovito v firtah) iz 1991 
ter omenjeni Under Siege iz 1992, ki je bil višek nje- 
gove široke prepoznavnosti. K temu je širokogrudno 
pripomogla Playboyeva zajčica Erika Eleniak. Karie- 
ra 'repača' (ker je imel lase dostikrat spete v rep) je 
še dajala znake življenja leta 2001 z Exit Wounds, kjer 
se mu je pridružil reper DMX, nakar se je umaknil na 
zadnje police videotek in v vseh ducatih filmov pri- 
speval le eno kulsko stvar, izjavo za na majice "Eve- 
rybody wants to be a tough guy, but nobody wants to 
pay the price." Pred nekaj leti je bil v Machete videti 
kot slaba šala, ki išče senco nekdanje veličine. Je pa 
lani zaštartal akcijsko TV-serijo True Justice, ki niti ni 
zanič in bo deležna druge sezone. V njej dela vse, kar 
mu je najljubše: tepe, strelja, reže s katano in izgleda 
zajebano. Škoda, da enako ceni hamburgerje. 


V kar nekaj filmih, zlasti tistih za na video in v Mačeti, 
Seagal vihti samurajski meč, katano. Pojma nimam, 
ali je pri tem res dober, je pa to eno od mogočih 
orožij pri aikidu, tako da predvidevam, da nekaj ve. 


DOLPHI LUNDGREN 


Življenjepis: kot vemo, je Dolph Snetijev oče. V epizo- 
di hude pijanosti ga je zaplodil Fabiu na vrhu ravno ti- 
ste proge vlakca smrti, kjer je Fabio potem med spu- 
stom z obrazom ubil raco. A kronisti tega ne prizna- 
vajo in povrh natolcujejo, da Dolfe ni nordijsko bo- 
žanstvo, ki se je utelesilo iz Asgarda, marveč da se je 
kot Hans Lundgren rodil (2) zemeljski materi (!?!) 3. 
novembra 1957 na Švedskem. Tam je hotel postati 
rock zvezda, a je diplomiral iz kemije in naredil zado- 
sti kariere v Hollywoodu, da ne bo nikdar lačen. 


,- 4 NI 

Deviška kožica in gospodarji vesolja (He-Man and 
the Masters of the Universe) je bil Dolfetov nasled- 
nji film po Rockyju IV. Vihtel je meč in imel moč. Se 
še kdo lahko pohvali s tem, da njegov fotr He-Man? 


ritoprask 2012 


V New Yorku je hotel delati modno kariero, a so ga 
zavrnili, ker je bil 'nekoliko preveč tršat'. Sušlja se, 
da je na začetku kariere jemal steroide. Res čudno. 


Prava veščina: Lundgren je bil v letih 1980 in 1981 
evropski prvak v karateju vrste kyokushin (razgiban 
slog z domala akrobatskimi prvinami). Učil se je ig- 
ralstva, toda 195 centimetrov visoki, z utežmi nabil- 
dani blondinec je pri tem očitno raje trl šolske klopi in 
občasno ravnatelja, ker naučil se pač ni NIČESAR. 
Celo kultne izjave nima, ker bi jo težko oblikoval iz 
treh zlogov, kolikor jih zna. 


Sto osem kilogramov težki Lundgren prebiva v obal- 
nem španskem mestu Marbella. Ima dve hčerki, rad 
igra bobne, vozi težek motor in kadi cigare. Uživač. 


Filmska zapuščina: Dolfeta imam rad, a nisem še vi- 
del filma z njim v glavni vlogi, ki ne bi bil grižast izce- 
dek. Glede na to, kako lesen je, ne bi nikdar uganil, 
da se je nastopanja učil z mlado Andie McDowell, ko 
je v zgodnjih osemdesetih prispel v New York. Tja je 
šel iz Avstralije, kjer je bil telesni stražar in porivač 
črne amazonke Grace Jones. Belo hrenovko je v sež- 
gano štručko tlačil tako učinkovito, da mu je Grace 
priskrbela vlogico v bondijadi A View to a Kill. Preboj 
mu je uspel z Rockyjem IV, kjer je bil nepozabni ruski 
boksarski stroj Ivan Drago - vlogo je dobil tako, da je 
težil Stallonovemu mrzlemu bratrancu in izrinil pet ti- 
soč konkurentov. Sledili so He-Man, Showdown in 
Little Tokyo in vrhunec kariere, Universal Soldier ob 
boku Van Damma. Vsi so imeli skupno to, da so bili 
glasni, razbijaški in prazni, kot se za akcijade iz osem- 
desetih spodobi. A ko je žanr uvenel, je Lundgrenova 
zvezda ugasnila, kajti dvometraša, ki ne zna igrati, 

nova doba ni potrebovala. Prek Johnnyja Mnemonica 
se je preselil na video, dokler ni pristal v družbi z Uwe- 
jem Bollom v In the Name of the King 2. Če ne bi bilo 
Stallona in Expendablov, bi mu preostala še karate in 
vodka. 


JZAN-GLAUDE 
VAN DAIMIME 


Življenjepis: Van Damme je edini svetovno znani bel- 
gijski izvozni artikel. Kljub modrokrvnemu izvirnemu 
imenu Jean-Claude Camille Francois Van Varenberg, 
ki ga je dobil 18. oktobra 1960, ni graščak, marveč 
sin računovodij. Uspeh v Hollywoodu, ki je temeljil na 
znanju borilnih veščin, je imel ceno, saj je bil odvisen 
od kokaina in se ločil. Še vedno trpi za bipolarno mot- 
njo, izmenjavanjem skrajne potrtosti in navdušenja, 
za kar jemlje zdravila. Nemara ne ve, da je Midway 
ravno na njem utemeljil Mortal Kombat. Ko se s stu- 
dijskimi velmožmi niso mogli dogovoriti za licenco, so 
njemu na čast izdelali lik Johnnyja Caga. 


Utrujeni fris iz JCVD je kilometre oddaljen od pretty 
boy podobe iz osemdesetih, ko je v Bloodsportu se- 
suval Bola Yeunga. Istega kot Bruce Lee v Dragonu. 


Prava veščina: brce iz raznožke v zraku ne bi naredil 
nihče, ki ne obvlada. Van Damme je s treningom ka- 
rateja začel pri desetih, kar je podprl z dviganjem ute- 
ži (to je vodilo do naslova bodibilderskega prvaka 
Belgije) in petimi leti učenja baleta. "Treningi baleta 
so neverjetno težki. Če zmoreš to, zmoreš vsako urje- 
nje." Marinci bi se ne strinjali, a kakorkoli. Koncem 
sedemdesetih in začetkom osemdesetih je bil Varen- 
berg car lazar belgijskega in evropskega polkontakt- 
nega ter kontaktnega karateja, za dobro mero pa še 
kickboksa. V vsej osemletni karieri je kasiral en sam 
knockdown in je aktiven še zdaj. 


to, ker smo mislili, da bo šlo za vesoljske soldate. 
Potem smo izvedeli, da gre za multipraktike. 


Filmska zapuščina: kot pravi Adi: "Barab je blo kot 
podgan, Jean-Claude Van Damme pa sam. Ves čas je 
poskakval, se tepu je kot žvau. Kerga kol je vžgal, ta 
se ni pobrau." V klasični zgodbi tipa 'od cunj do boga- 
stva' je Van Damme leta 1982 poln upanja prispel v 
Hollywood in začel trkati na vrata agentov. Ker je imel 
za sabo tepežkarske uspehe, je kmalu dobil manjše 
vloge, čemur je sledil Predator, kjer naj bi nastopil kot 
vesoljska zverina, a se to potem ni uresničilo. Nič hu- 
dega, 1988. je posnel Bloodsport, enega iz novega va- 
la h'woodskih borilnih filmov, ki so se po Enter the 
Dragon uprli vladajočim azijskim tigrom. Po Kickbo- 
xerju, Cyborgu in Double Impactu je naredil Universal 
Soldier in svoj najuspešnejši projekt, ZF-triler Time- 
cop, ki je stal 27 milijonov dolarjev ter jih prinesel več 
kot sto. A to je bilo že leta 1994, ko so akcijade za ma- 
soven uspeh začele zahtevati mehkejše ljudi z vsaj ne- 
kaj igralskih sposobnosti. Van Damme jih, tako kot 
ranogi njegovi kolegi, ni imel, zato se je obdržal le pri 
nišni publiki v videotekah, ki se mu ne smeji niti v 
Street Fighterju. Miru pa ne da, saj je lani posnel tri fil- 
me, letos pet, med njimi četrtega Univerzalnega voja- 
ka, in naslednje leto bo štiri. Mimogrede, najbolj blesti 
v JCVD, o katerem smo pisali v Jokerju 189. 


Spectrum vs. C64 in film Mortal Kombat vs. film 
Street Fighter — velika debata starih šolskih dvorišč. 
Van Damme je bil Guile, Kyle Minogue pa Cammy. 


BRUCE: WILLIS 


Življenjepis: si vedel, da je Bruce Willis po rodu Švab, 
19. marca 1955 rojen v Zahodni Nemčiji domačinki 
in ameriškemu vojaku? Logično, kdo drug kot Tevton 
bi lahko postal nepremagljiva mašina, ki jo teptajo, 
streljajo in minirajo, a hodi dalje. Čeprav po zlomlje- 
nem steklu. Pri dveh letih se je preselil v ZDA, kjer je 
imel težave z jecljanjem, dokler se ni ozdravil v šol- 
skem gledališkem krožku. Ko je po maturi postal var- 
nostnik in zasebni detektiv, ga to delo ni navdušilo. 
Zato se je vrnil k igranju in se preizkusil na broadway- 
skih odrskih deskah, preden je odrajžal v Kalifornijo. 
Je izpričan republikanec, ki zagovarja ameriško vo- 
jaško posredovanje po svetu in kar uspešen poslo- 
vnež, za ženo pa ima mlado manekenko. 

Prava veščina: Walter Bruce Willis je nastopač, ne 
izučen pretepač. Naprej se je prebil s svojim delavsko 


ČLOVEKI 


DRUGI STARI IN 
3OLJ NOVI FOTRI 


Vem jaz dobro, da bi šlo podrobneje na- 
pisati še o kom. A ne delam enciklopedi- 
je in mislim, da so našteti glavni frisi ak- 
cijad iz osemdesetih. Kar pa ne pomeni, 
da bom tiho o spremljevalni zasedbi. Ka- 
ko bi lahko brezbrižno šel mimo Charle- 
sa Bronsona, tihega moža suhljate po- 
stave, ki je v seriji Death Wish (glej enico 
in trojko!) upodobil vigilantskega arhi- 
tekta, čistečega ameriške ulice kriminal- 
nih elementov? Clinta Eastwooda, ki je 
nadaljeval s štepanjem Dirty Harryjev? 
Michaela Dudikoffa, ki je upodobil ame- 
riškega nindžo, danes pa trenira brazilski 
ju-jitsu? Potem so tu Peter Weller — Ro- 
bocop ... bivši igralec ameriškega nogo- 
meta Carl Weathers, ki mu je tujski lovec 
odrezal roki v Predatorju in je bil Apollo 
Creed v Rockyju ... Kurt Russel, ki ni ni- 
kdar presegel svojega oponašanja Solid 
Snaka v Escape from New York ... Si- 
gourney Weaver, ki je bila v Aliens bolj 
prešvicana kot najbolj masten dec ... in 
Michael Douglas, ki je bil s podrejenost- 
jo Kathleen Turner svojčas izgubljen v 
Romancing the Stone. On je iz osemde- 
setih izšel kot zmagovalec, a še bolj so 
uspeli drugi trije. Mel Gibson, ki je začel 
z Mad Maxom ... Harrison Ford, ki je iz 
Hana Sola mutiral v Indiano Jonesa in 
nato v superzvezdnika ... in Tom Cruise, 
ki si je v osemdesetih naredil temelje s 
Koktejlom (o fuj!) in Top Gunom (šving!) 
za poznejšo lukrativno kariero ter vročo 
špranjo Katie Holmes. 


Katke ne omenjam po naključju. Če so 
bili v akcijskih filmih osemdesetih moški 
samozadostni, so kasneje dobili ženske, 
ki niso bile le kosi mesa. Ni jih bilo treba 
zgolj rešiti, z njimi so spletli čustveno 
vez. Po eni strani se tako niso več mogli 
iti homoerotičnih zvez, po drugi pa so 
jim postajali podobni. Daj na eno stran 
zaslona sliko Schwarzeneggerja in na 
drugo Willa Smitha, pa ti bo vse jasno. 
Od tu izhajajo relativno nežni fantje, kot 
so Damon (Bourne), Pitt (Klub golih pe- 
sti), DiCaprio (Blood Diamond), Diesel 
(Hitri 8 drzni) in podobni. Bonda ne šte- 
jem sem, ker je v svoji uglajeni kategori- 
ji, dočim je Mickey Rourke po igralskih 
sposobnosti preveč nad sodrgo. 

Toda na srečo imamo par moških, ki ve- 
do, kako se stvarem streže. Pivo po gr- 
lu, mitraljez v roko in babo na štrik! Iz 
nove stare garde je opazen čedni Hava- 
jec Dwayne 'The Rock' Johnson, zvezd- 
nik rokoborske lige WWE in diplomirani 
kriminolog, ki pa nima velikih kinohitov 
in je preveč nedolžen. Pri norcih na akci- 
jade je bolj priljubljen bivši plavalec, Bri- 
tanec Jason Statham, ki niha med kine- 
matografsko slavo (Šibrovki, Transpor- 
ter, Expendables) in butičnimi dolpotegi 
(Crank in Death Race). Svoje prispevata 
Christian Bale kot Batman in Hugh Jack- 
man kot Wolverine, tu je obetavni Scott 
Adkins (Ninja, Undisputed 3), ki dobro 
deli brce, ne odneha stari vrestler Randy 
Couture, večja jajca morda najde Mic- 
hael Fassbender, ki ima ogromno poten- 
ciala ... 

Pod črto: še je upanje za čisti testoste- 
ron. Še je upanje za surovi XY. 


Osmojen, pretepen, preznojen — tak je Bruc 

e v Die 
Hardih. Nova štirica je bila akcijsko kul, a je nekje 
sfalila: postavila ga je v preveč fantazijske situacije. 


mišičastim telesom in dokaj vsakdanjim obrazom, ki 
ga krasi značilni cinični nasmešek, pobran iz starih 
detektivk. Čik v kotu ust in pametne opazke so del 
imidža. 

Filmska zapuščina: ni karakterni igralec, a ima zado- 
sten razpon, kar mu je omogočilo, da je preživel levi- 
tev klasičnega akcijskega filma osemdesetih. Niti ni 
ikona '80s-akcijad': resda je fantastični Die Hard pos- 
nel 1988, potem ko se je uveljavil v TV-seriji Delo na 
črno s Cybill Shepherd. A levji delež kariere je naredil 
v devetdesetih in ničtih, s Pulp Fiction, 12 Monkeys, 
Armageddonom, Tears of the Sun in Sin Cityjem. 
Bruce je pač igralec, ki se je sprva šlepal na rompom- 
pom, a ga je presegel, ko se je Hollywood usmeril na 
nove pašnike, kot so stripovski filmi. Njegova kariera 
še zmerom tiktaka, saj ima obetavne visokoprofilne 
nove projekte za v kina, med drugim Kane and Lynch 
po strelskem špilu. Mogoče zato Bruce niti ni Foter. 
Je bolj stric, ki te pelje k žlahti na pokopališče in s ta- 
bo deli minuto tišine, preden gresta v poklon starim 
časom streljat prekupčevalce z drogo. 

h O RESNIČNO ALI SAO SPOMIN? 
V KINU OD 3. AVGUSTA 


M U »4W 
ORIGINAL FILM «a ntertaini ContinentalFilm.si TotalRecall-Movie.net SONY PICTURES A 


Oscar Pistorius je še bolj kot po protezah, zaradi katerih je 
dobil nadimek Blade Runner, znan po spopadu z mednarodno 
atletsko zvezo, ki mu ni dovolila nastopiti na olimpijskih 
igrah v Pekingu. Po pritožbi na športno sodišče so prepoved 
umaknili, zato je lahko tekmoval na svetovnem prvenstvu lani 
v Deguju, kjer se je prebil v polfinale. Njegov rekord na 400 


naša 45,07. Letos je doživel krst pod olimpijskimi 


krogi in s trinajstim časom na 400 m spet prišel do polfinala. 


ima k sreči še vse okončine, čeravno so mu pred leti grozili z amputacijami. 
Takrat so ga konkretno prestrašili, toda ali je v 21. stoletju izguba uda ali čutila res 
tako usodna? Kakšne odgovore ponujajo medicina, mehanika, kibernetika in elek- 
tronika? So sintetični nadomestki organskega tkiva znanstvena fantastika ali pa se 
spreminjamo v kiborge in tako z lastnimi možgani nadaljujemo razvoj svoje vrste? 


ravijo, da si zdravi ljudje ne znamo 

predstavljati, kakšen je svet, če si 

oropan enega čutila oziroma katere- 

ga od udov. Triki z vezanjem oči ali 

nekajurnim sedenjem v invalidskem 
vozičku so prostovoljni, saj lahko prevezo kadarkoli 
snamemo oziroma vstanemo in odkorakamo. Neka- 
teri pa so obsojeni na življenje s protetičnimi pripo- 
močki. Morda je ravno zato človeštvo rado sanjalo o 
tem, kako nadomestiti izgubljeno funkcionalnost ali 
celo nadgraditi tisto, kar nam je dala narava. S to 
idejo se poigrava množica filmov in nadaljevank: Ro- 
bocop, Vojna zvezd, Zvezdne steze, Mož za šest mi- 
lijonov dolarjev, Bionična ženska ... Enako velja za 
igre, od pradavnih Syndicata, Mortal Kombata in Bio- 
forga do najnovejšega Deus Ex: Human Revolutiona. 
V njihovih svetovih umetne okončine delujejo brez 
napak in nosilcem zagotavljajo prednosti. A glej ga, 
zlomka, v resničnem življenju je moč najti ne kaj do- 
sti slabše delujoče naprave. Celo take, ki jih že ne- 
posredno nadzorujemo z možgani! 


Kljuka in lesena noga 


Ljudje smo izgubljali okončine praktično od takrat, ko 
obstajamo. Ce je šel prst, še ni bilo problema, res- 
nejše poškodbe pa so bile rade usodne. Ko smo po- 


stali civilizirani, smo napredovali v zdravilstvu in pre- 
živeli marsikaj hujšega. Ena najstarejših ohranjenih 
protez tako prihaja iz starega Egipta: gre za lesen prst 
na nogi, vpet v usnjeno uzdo, ki ga je držala na me- 
stu. Številne bitke starega in srednjega veka so tak- 
isto skrbele, da se razvoj nadomestnih okončin ni us- 
tavil, a je bil žal omejen z mehaničnim znanjem takra- 
tnih 'inženirjev'. Kljub temu so že v srednjem veku 
znali napraviti roko, ki se je s sistemom vzmeti odpi- 
rala in zapirala ter tako omogočala pisanje ali držanje 
predmetov. No, tovrstne ekstravagance so bile rezer- 
virane za najbogatejše ali najbolj zaslužne, dočim je 
plebs okoli štorkljal z doma narejenimi gorjačami. 
Smo pa zato že pred skoraj tri tisoč leti znali delati 
čisto poštene umetne zobe. Ob manku ustne higiene 
so pravi zobki izpadali kot za stavo, zato so jih nado- 
meščali z živalskimi ali človeškimi zobmi - nemalo- 
krat lastnimi, nabitimi v leseno podlago. Tovrstne 
proteze so se hitro uničevale, a jih je bilo moč enosta- 
vno nadomestiti, uporabnik pa tako ni bil obsojen le 
na srebanje juhe. Ena najbolj slavnih protez je tista 
prvega ameriškega predsednika Georga Washingto- 
na. Zanjo večina ljudi napak misli, da je lesena, a je 
bila v resnici iz slonovine in zlatega okovja, ki je pre- 
moglo celo vzmet. Bojda je Washington na portretih 
tako namrščen ravno zato, ker je moral držati usta 
skupaj. 

Les so dandanašnji uspešno zamenjali moderni in lah- 
ki materiali, kot so plastika, aluminij, silikon in razni 
kompozitni materiali, pa titan za umetne kolke. Šport- 
ne proteze uporabljajo ogljikova vlakna ali še kaj bolj 
vesoljskega. Ravno s takimi dosega južnoafriški atlet 
Oscar Pistorius na sliki zgoraj neverjetne rezultate. At- 
letska zveza mu več let ni dovolila tekmovati z zdravi- 
mi tekači, ker naj bi imel neupravičeno prednost. Leta 
2008 je proizvajalec protez Ossur dokazal, da so mu 
zgolj povrnili tisto, za kar ga je prikrajšala narava. Ro- 
dil se je namreč brez mečnic. S podobnimi težavami 
se srečujejo invalidi kolesarji. Bojda so bili njihovi kar- 
bonski podaljški preveč aerodinamični, zato so jih 
pričeli regulirati. In to dosegamo že z mehanskimi pro- 
tezami. Kaj pa, če pristopi elektronika? 


Stroj v službi človeka 


Škripci, vzvodi in vzmeti lahko do neke mere posne- 
majo določene sklepe, recimo kolenskega ali skočne- 
ga. A omejuje jih mehanska narava, ki za zaplete- 
nejše operacije potrebuje ročni nadzor. Predvsem pa 
se ne znajo samodejno prilagajati spreminjajočim se 
pogojem. Tu nastopi elektronika, ki jo povežejo s ko- 
račnimi motorji. Boljša računalniško oplemenitena 
kolena in pete zato ne omogočajo le hoje, marveč tu- 
di tek, ne da bi jih za to moral posebej nastavljati. 

VEDEŽ 


Težko je verjeti, da tale kos železja in elektronike 
stane dvajset tisoč evrov. Pa gre za enega osnov- 
nejših modelov, ki omogoča le 'zaklep' kolena, da 
ne klecne pod obremenitvijo, in ga samodejno iz- 
tegne, ko pritisk popusti. C-leg je delo dunajskega 
Bocka. Proteza, ki omogoča skoraj naravno hojo 
ali celo tek, denimo rheo, je kar petkrat dražja. 
Slednjo izdeluje islandsko podjetje Ossur, ki je po- 
leg Avstrijcev in ameriškega Freedom Innovations 
glavni igralec na trgu pametnih sklepov. 


Med največjimi stručkoti na tem področju so sosedje 
Avstrijci, ki izdelujejo C-leg, enega najbolj razširjenih 
kolenskih sistemov. Žal je reč ustrezno draga, okrog 
dvajset tisočakov samo sklep, brez 'montaže' ter 
'okovja', in je naše zdravstveno zavarovanje ne krije. 
Do nje moraš samoplačniško, kar je spodbudilo akci- 
je zbiranja pokrovčkov plastenk. Tega se je prvi domi- 
slil mn3njalničarjem dobro znani Anže Pratnemer. 
Njegov solo podvig je botroval temu, da z zbiralnimi 
akcijami nadaljuje športno humanitarno društvo Ne- 
ver Give Up. Obstajajo še dražje in boljše različice, nu- 
dijo recimo dovolj močan motor, da dvigne tvojo težo 
pri hoji po stopnicah. A kljub ceni gre za napravo, na- 
menjeno vsakodnevni rabi. Sklepi za športno dejav- 
nost, pri kateri so nujne odzivnost, moč in zdržljivost, 
so v lastnem cenovnem razredu. 

Samodejne proteze so sicer fine, a jim manjka važen 
člen: zavesten in hkrati intuitiven uporabnikov nad- 
zor. Tu stopimo na področje prave bionike, ko stroj 
na nek način postane del človeka samega, ne le nje- 
govo orodje. Zaenkrat poznamo štiri načine, kako to 
doseči: eksoskelete, nadzor prek elektrod z drugimi 
mišicami, nadzor z zaznavanjem impulzov periferne- 
ga živčevja in nevralne vmesnike, ki ukaze berejo ne- 
posredno iz možganov. 


Nemara bodo v prihodnosti umetne okončine obli- 
kovala kar podjetja, ki izdelujejo športno opremo. 
Tako si je vsaj zamislil oblikovalec Colin Matso, ko 
je skreiral model proteze, napravljen po smernicah 
za copate in drese znamke Nike. Gre le za študijo, 
kajti model na sliki ima umetno nogo fotomontira- 
no in je drugače povsem zdrav. 


ritoprask 2012 


Glej, premikam se! 


Eksoskeleti zaznavajo in krepijo dejanske človekove 
gibe, zato jih lahko uporablja tudi zdrav človek. Pomi- 
slite na Ripley v filmu Aliens, ko se spopade s kralji- 
co. To je načeloma to. Seveda od delujočih modelov 
ne gre pričakovati premetavanja zabojev in pretepa- 
nja z vesoljci, čeprav ameriška vojska dela na tem. 
Medicinski modeli so namenjeni zlasti tistim, ki so 
prešibki, da bi lahko nosili lastno težo. Naprednejši 
modeli z umetno pametjo pa paraplegikom, ki lahko 
nato končno vstanejo iz vozička. V tem primeru čipi 
skrbijo tako za premikanje kot za vzdrževanje ravno- 
težja. Eksoskelet krmiliš z nagibanjem v smer, po- 
dobno kot pri razvpitem dvokolesniku segway. Kara- 
tejskih brc in košarkarskih skokov ne zmore, a pre- 
cejšnja dosežka sta že hoja in tek. 


Na prvi pogled je stvar videti hudo nerodna, pose- 
bej če zraven štejemo nahrbtnik z baterijami. Ta 
kljub glomaznosti zaenkrat zagotavlja le kako uro 
delovanja. Tudi tu, podobno kot pri električnih av- 
tomobilih čakamo na novo generacijo hrambe. 
Vendar to ljudi, ki bi radi končno vstali iz vozička, 
niti najmanj ne moti. 


Pa dobro, noge so primarno namenjene hoji. Roke so 
povsem druga pesem. Brez prstov in njihove spretno- 
sti tegale članka ne bi bilo, kajti sistemi prepoznava- 
nja glasu, sploh slovenskega, so še vedno srednja 
žalost. Temu primerno je nadzor dosti bolj zapleten. 
Prve umetne roke, ki so premikale prste, so se zatekle 
k zanimivemu triku: natrenirati druge mišice in signal, 
da so se skrčile, prenesti skozi elektrodo. Eden od 
pionirjev tega početja je avstralski umetnik Stelarc, 
čigar ustvarjalni opus temelji na sožitju elektronskega 
in biološkega organizma ter obojesmerni manipulaci- 
ji. Že pred več kot dvajsetimi leti si je tako izdelal tre- 
tjo roko, ki jo je krmilil s trebušnimi mišicami. Danes 
zdravniki v ta namen običajno uporabljajo mišice ra- 

Claudia je ena prvih pacientk z delujočo kompletno 
bionično roko. Nadzoruje jo z živci, ki so jih iz am- 
putirane roke presadili na njen prsni koš. Za pre- 
mikanje okončine ji ni treba razmišljati, le gib na- 
pravi, kot bi ga s pravo roko. Nekako tako, kot je 
Mortej ukazal Neu v Matrici: "Stop trying to hit me 
and hit me!" No, mehanska roka je zaenkrat bolj 
nerodna kot prava. Do skoraj popolne replikacije 
bomo zatorej še počakali kako desetletje. 


menskega obroča, pa tudi druge, odvisno od tega, kaj 
pacientu najbolj ustreza. Učenje je sicer dolgotrajno, 
a so rezultati zadovoljivi. 

Ravno dolgo šolanje je botrovalo elegantnejšemu pri- 
stopu. Čemu brati mišično aktivnost, če lahko s tipali 
zaznavaš živčno? Procesor nato različne impulze pre- 
vede v gibanje, ki ga hočeš izvesti, in hop, umetno ro- 
ko podzavestno nadziraš, kot bi lastno! Pilotski primer 
je Američanka Claudia Mitchell, ki je leta 2004 ostala 
brez roke v ramenu. Zdravniki so živce iz ostanka roke 
napeljali na njen prsni koš, kjer so se počasi obnovili, 
nato pa jih povezali s senzorji in jo leta 2008 opremili 
S prvo pravo bionično roko. Operacija je uspela še 
predobro, saj niso obnovili le motoričnih sposobnosti, 
marveč tudi čutne. Zato Claudia sedaj v neobstoječi 
roki zaznava vročino, mraz, bolečino in celo dotike. 
Če torej hočeš, da čuti tvoj stisk roke, jo moraš zgra- 
biti za joško. Hec. Danes dohtarji raje živce napeljejo v 
krn, dočim tipala namestijo kar v manšeto proteze. 
Seveda pa gre še vedno zgolj za prototipe. 


IRAAROSCOVJE 


Protetika — skupaj z ortotiko veja ortopedije, ki 
se ukvarja z oblikovanjem, nameščanjem in pri- 
lagajanjem protez ter opornic. 
Proteza — naprava, ki kozmetično, funkcionalno 
ali vsestransko nadomesti manjkajoči del telesa, 
naj bo to dojka, zob, oko, roka, noga ali srce. Be- 
seda je grškega izvora in pomeni dodatek. 
Kibernetika — strojna veda, ki se ukvarja s krmi- 
ljenjem naprav in izdelavo vmesnikov med člove- 
kom ter strojem. 
Bionika — sprva je beseda označevala povzema- 
nje rešitev iz narave v napravah, recimo letalska 
krila, podobna ptičjim. Danes pa gre bolj za sko- 
vanko biologije in elektronike. V medicini je bio- 
nika natančno definirana kot nadgradnja bio- 
loškega organizma z umetnimi dodatki, ki dose- 
gajo ali presegajo naravno funkcijo izvirnika. 
Kiborg — okrajšava za kibernetski organizem. Bit- 
| je, ki normalno funkcionira zaradi mehanskih ali 
| elektronskih dopolnil. Ne gre ga mešati z androi- 
dom, ki je stroj s človeško podobo. Vader je ki- 
borg. Replikanti iz Blade Runnerja so androidi. 


Enako velja za nevralne vmesnike, ki smo jih že lahko 
videvali po računalniških sejmih. Ti impulzov ne be- 
ležijo iz perifernega živčevja, marveč skušajo informa- 
cijo razbrati neposredno iz možganov. To niti ni tako 
težko, odkar smo izumili magnetno resonanco in 
končno lahko dokaj natančno razbrali, kaj se dogaja v 
naših sivinah, ko počnemo določene reči. Na trgu je 
bilo kar nekaj komercialnih produktov, tudi cenejših, 
recimo OCZ nia, ki ga ne delajo več. A kaj več kot ig- 
rača za nekaj dni niso. Natančnost odčitavanja je na- 
mreč premosorazmerna s količino odštetih bankov- 
cev. Nemara se vam premikanje kazalca na računal- 
niškem zaslonu samo z mislimi ne zdi nič posebnega, 
tetraplegiku ali Stephenu Hawkingu pa je lahko življe- 
njskega pomena. Kar je še pomembneje, tovrstni sis- 
temi lahko delujejo dvosmerno, le da je prenašanje in- 
formacije v možgane malček bolj invazivno. 


Zgoraj je Adam Jensen, kibernetsko obogaten pro- 
tagonist iz Deus Exa, igre, ki se v celoti bavi s pro- 
blematiko (zlo)uporabe tovrstnih pripomočkov. 
Spodaj pa je kiborški policist Murphy, med brati 
znan kot Robocop. 


Električne oči in ušesa 


Obilica dela je že s tem, da bi naši možgani nadzoro- 
vali umetno okončino. Da pa bi strojna oprema po- 
sredovala podatke možganom, meji na znanstveno 
fantastiko. A vendarle smo sposobni tudi tega. Na- 
prava lahko dejansko postane naše čutilo, kar je sve- 
ti gral bionike. Kajti biti slep ali gluh je še huje, kot da 
ti manjka ena roka. Sprejemanje informacij je namreč 
človekovo bistvo in večina defektov, ki te oropajo vi- 
da ali sluha, nastane na periferiji, torej v očesu ali 
ušesu, oziroma pri prevajanju signala. 

Zato so prej omenjeno karto možganske aktivnosti naj- 
prej pograbili strokovnjaki, ki so se ukvarjali s slušno 
prizadetimi. Dokler ima človek vsaj deloma ohranjen 
sluh, mu namreč pomaga preprost aparat, ki zgolj 
okrepi jakost zvoka. Za gluhe od rojstva pa pomoči ni 
bilo, dokler niso pričeli razvijati kohlearnih vsadkov. 
Da neposredna električna stimulacija slušnega živca v 
naših možganih proizvaja zvok, se je vedelo že od ta- 
krat, ko si je leta 1790 Volta porinil elektrode v ušesa. 
Toda resno so s tem pričeli eksperimentirati pred pri- 
bližno pol stoletja. Prve naprave so bile grobe in paci- 
enti so slišali vse kaj drugega kot dejanske zvoke, a že 
v šestdesetih so bile naprave zadosti kvalitetne, da je 


Zdravniki priporočajo, da tistim, ki so primerni za 
polžev vsadek, elektroniko vdelajo čimprej. Zato 
poseg opravljajo že pri malčkih. Tako namreč uja- 
mejo fazo, ko pričnemo zavestno prepoznavati in 
razumeti govor. Operacija je resda videti grozljiva, 
a bo brazgotina nevidna, saj jo bo zakrilo lasišče. 
Elektroda gre direktno v notranje uho, kjer elek- 
trični impulzi dražijo živčne končiče v polžu. 


bilo moč razločiti govor. Večji problem so bili pacien- 
ti, ki so se morali naučiti povezati zvoke z gibanjem 
ustnic, da so besede razumeli. Miniaturizacija je po- 
skrbela, da zdaj ljudje ne izgledajo več kot roboti, še 
vedno pa je mikrofon dobro viden v lasišču, kar ustva- 
ri videz, kot da si prikorakal iz ZF-filma. 

Vse sicer ni rožnato. Nekaterim vsadek ne pomaga ali 
prinese neprijetne stranke učinke, od glavobolov in 
fantomskih zvokov do nekroze okolnega tkiva. Vse- 
eno so tisoči pripravljeni plačati to ceno, da lahko 
slišijo, in solze sreče so ob tem dogodku pravilo. 

Še bolj drastični so pristopi k vračanju vida. Nekate- 
rim pomaga že laserska stimulacija mrežnice, ki se s 
tem zbudi, dočim so za nami že prvi uspešni poskusi 
vsajanja tipal v očesno ozadje, ki prevzamejo funkcijo 
poškodovanih paličnic in čepkov, napajajo pa se 
brezžično. Tovrstni sistemi delujejo le, če je optični 
živec nepoškodovan, torej je defekt v očesu samem. 
V nasprotnem primeru je treba poseči neposredno v 
možgane. Postopek je podoben kot pri kohlearnem 
vsadku, le da mikrofon zamenja kamera, ki prenaša 
impulze neposredno v center za vid po fini mrežici 
elektrod, nameščeni neposredno na možgansko skor- 
jo. Gre za res invaziven proces, katerega rezultati so 
trenutno nadvse skromni. Redki slepi prostovoljci, ki 
sodelujejo v poskusih, sicer zaznavajo svetlobo, a da- 
leč od kakršnekoli jasne slike, niti ne morejo prepo- 
znati barv. Če smo za sluh potrebovali pol stoletja, ga 
bomo vsaj še toliko potrebovali za kolikor-toliko spo- 
doben približek zdravemu vidu. In še malo dlje za za- 
znavanje globine. 


Dean Lloyd boleha za retinitisom pigmentosa, red- 
ko boleznijo, zaradi katere celice v njegovi mrežni- 
ci odmirajo. Rešitev: v oko ima vsajen sprejemnik, 
ki pošilja električne signale neposredno v optični 
živec. Vir podatkov je kamera v očalih, signal pa se 
prenaša brezžično. To ne pomeni, da lahko z očali 
špega za hrbet ali jih celo pusti pri sosedu: domet 
oddajanja je vsega nekaj centimetrov. 

Ali smemo postati kiborgi? 


Z vprašanjem, kako daleč smemo pri bioničnem 
nadgrajevanju samih sebe, se na prefinjen način u- 
kvarja lanskoletni Deus Ex. Če se danes sprašujemo 
o zasebnosti, ki nam jo kradeta Facebook in Goo- 
gle, je grozljivo pomisliti, kako nas lahko nekdo nad- 
zoruje prek čipov v umetnih okončinah, ki jih vkla- 
plja in izklaplja po želji ali nas celo obsodi na smrt s 
tem, da nam odtegne zdravilo proti zavrnitvi orga- 
nov. Dejstvo je, da bo treba pred množično rabo to- 
vrstnih razširitev doreči marsikaj etičnega. 


Znanost je torej napredovala dovolj, da nam lahko za- 
dovoljivo nadomesti manjkajoče okončine, ki v do- 
ločenih primerih celo presegajo tisto, kar je shranjeno 
v našem genskem zapisu. Stroj lahko dostikrat zaobi- 
de biološke omejitve, kot je recimo le 270-stopinjsko 
vrtenje zapestja, kar za sabo potegne nove probleme. 
Obstajajo namreč ljudje, ki bi na tak način radi 'izbo- 
ljšali' svoje povprečno telo. V medicinskih analih je 
mnogo pacientov, ki so zahtevali amputacije, ker se 
jim je nek del telesa zdel odvečen. Nadalje se postav- 
lja vprašanje, kako ravnati s temi bionično 'popravlje- 
nimi' osebki. Tekač Pistorius je tipičen primer. Kaj 
lahko se namreč zgodi, da bodo čez dvajset ali tride- 
set let paraolimpijske igre dosti bolj zanimive in ce- 
njene od tistih, na katerih nastopajo 'navadni' ljudje. 
Ti bodo tako postali drugorazredni in se šli zavestno 
pohabit, da bi se izboljšali. Visoka cena 'nadgradenj', 
ki je vsaj deloma posledica kartelnega dogovarjanja 
največjih proizvajalcev, nas pred invazijo kiborgov 
zaenkrat še uspešno varuje. 

Ja, karikiram, vendar so to dileme, s katerimi se bo- 
mo hočeš-nočeš srečali. Ne bom pridigal, da se ne- 
mara preveč igramo Boga, kajti namen je plemenit: 
povrniti tisto, kar je človek izgubil. Če tega ne bi sto- 
rili, bi zagrešili zločin, kajti sredstva imamo. Verjetno 
pa se bomo morali naučiti, kje je meja, ki je ne sme- 
mo prestopiti, saj bi se s tem - razčlovečlli ... 

Mladinska knjiga 


Ko vas zgrabi, vas ne spusti ... 
do zadnje kapizievri 


HARLAN ENA SAM 
ou 


-a 
a 

a 

x 
DORI 
ta 
o 
o 


adnje tedne smo lahko ves ljubi dan gle- 

dali športnike, kako se v Londonu borijo 

za čast in slavo. Pri tem smo bili hvalež- 

ni, da nismo na njihovem mestu. Komu 

se pa ljubi divjati po tej vročini? Še po 
pivo v hladilnik je težko. A nekateri nimajo niti vode 
in lahko do nje pridejo le s sodobno tehniko. 


Kako določijo zmagovalca v deseteroboju? 
Atletika velja za kraljico športov, mnogobojci pa za 
najbolj vsestranske atlete. Četudi se njihovi rezultati 
ne morejo primerjati s tistimi, ki jih dosegajo speciali- 
sti za posamezne discipline, mora njihova spretnost 
obsegati vse atletske veščine: tek, skok in met. 
Deseteroboj je običajno dvodnevna disciplina. Prvi 
dan so na vrsti tek na 100 in 400 m, skoka v daljino 
in višino ter met krogle. Naslednji dan skačejo s pali- 
co, mečejo kopje in disk ter odtečejo 1500 m in 110 
m z ovirami. Obstaja še težja, tako imenovana enour- 
na različica, pri kateri mora športnik zadnjo disciplino 
začeti največ eno uro po začetku prve. 

Določiti zmagovalca ni enostavno. Nekdo bolje teče, 
spet drugi je rojen metalec. Kako ju primerjati? Lo- 
gična izbira je bila točkovanje posameznih disciplin. 
A so možje v kravatah hitro ugotovili, da tako prid- 
obljeni zbiri niso zgodovinsko primerljivi. Zato so v 
Ameriki najprej udejanjili sistem formul, ki so temelji- 
le na takratnih svetovnih rekordih v posameznih do- 
godkih. Enako je nato postopal mednarodni olimpij- 
ski komite leta 1912, le da so uporabili olimpijske re- 
korde. Osnova je bila tako sicer postavljena, toda 
kmalu se je pokazala njena slabost: prevelika odvis- 
nost od rekordov, ki so se spreminjali iz leta v leto. 
Pred vojno so zato Finci predlagali nov sistem, ki je 
točke podeljeval eksponentno. Nič točk je pomenil 
rezultat, ki bi ga dosegel otrok pri igri, 1150 pa sveto- 
vni rekord. Tudi te tabele so se obdržale le do sredine 
šestdesetih let, nakar so jih zamenjali, saj so dajale 
preveliko prednost športnikom, ki so bili odlični v eni 
ali dveh panogah ter le povprečni v ostalih. 


eže Najmanjše razlike napram specialcem mnogo- 
bojci dosežejo v teku z ovirami (manj kot 5%), naj- 
več pa pri metu diska, kjer so krajši za četrtino. 


Vam svetuje že od 

Vitki Ouattro teče, skače, meče in nabira točke, 
nakar si iz lastnega švica naredi osvežilno pijačo. 


Današnje tolmačenje rezultatov je atletska zveza spre- 
jela šele leta 1984. Kot temeljni kriterij ostajajo do- 
sežki specialistov za posamezne discipline, a v manjši 
meri. Usain Bolt bi tako recimo za svoj rekordni tek 
na 100 m (9,58) dobil 1200 točk. Najhitrejši desete- 
robojec jih dobi dobrih tisoč. Nekoč so sodniki, da jim 
ni bilo treba ves čas preračunavati časov, imeli liste s 
tabelami, koliko točk je vreden vsak dosežek. Danes 
to sproti počnejo računalniki. Od leta 1997 v mnogo- 
boju nastopajo tudi ženske, saj so jim končno napra- 
vili lastne tabele. A na olimpijskem stadionu lepši 
spol še vedno tekmuje 'le' v sedmeroboju. 

Kaj pa rekordi? Trenutno najboljši deseterobojec je 
Američan Ashton Eaton, ki je junija letos zbral 9036 
(OVER 9000!!!) točk in tako podrl enajst let star re- 
kord Čeha Šebrleta. Upravičeno je prvi favorit za 
zmago na olimpijskih igrah - med branjem teh vrstic 
boste že vedeli, če mu je uspelo. Raznolikost te zani- 
mive discipline je botrovala tudi legendarni računal- 
niški upodobitvi z osembitnikov, ki se je ponašala s 
sliko in priliko nekdanjega svetovnega rekorderja, 
Britanca Daleya Thompsona. V prejšnji številki smo 
mu posvetili tako rumplkamro kot naslovko. 


Kako razsolijo vodo? 

Razsoljevanje vode je bilo vedno eden od izmikajočih 
se ciljev. Težko se je pač voziti po morju in s sabo to- 
voriti sladko vodo. Ta se je nekdaj v sodih kmalu 
usmradila ali se je v njej zaredilo kaj neprijetnega. 
Večine morjeplovcev ni ubil skorbut, marveč enosta- 
vno dehidracija. 

Odstranjevanje soli iz morske vode danes tehnično ni 
več problem. Uporabljamo predvsem dva načina: 
podtlačno destilacijo in membransko obratno osmo- 
zo. Pri prvem, namesto da bi vodo kuhali, iz posode 
preprosto izčrpamo zrak. Skladno s tlakom se zniža 
vrelišče, nastala para pa v cevi kondenzira. Iz pipe 
priteče voda, dočim sol ostane v posodi in jo lahko 
uporabimo za pečenko. Obratna osmoza deluje na 
principu polpropustne membrane. Zaradi pritiska na 
raztopino se voda iztisne skozi opno, toda molekule in 
ioni natrijevega klorida ne morejo skoznjo. Podobno 
delujejo dializni aparati in da, naše ledvice. Dodatna 
lepota obeh sistemov je, da lahko iz vode očistita svi- 
njarijo, ne le soli. Zato ni čudno, da se za novosti v 
razvoju tovrstnih naprav najbolj zanima vojska, ki se 
zaveda, da z opremo obteženi fantje brez nje ne bodo 
prišli daleč. Sploh v puščavskem svetu, kjer se zadnje 
čase največ potikajo zaradi nafte. 

Žal sta sistema dosti bolj zapletena, kot je njun prin- 


cip, in temu ustrezno draga. Ze majhna prenosna na- 


prava, primerna za jahto ali vojaški vod, stane nekaj 


deset tisočakov v evrih. Hitro uvidiš, da zalogovnik za 
vodo in nekaj paketov klorovih tablet ni tako nerodna 
rešitev. V krajih, kjer drugega vira vode ni, recimo v 
Arabskih emiratih, pa za razsoljevanje postavljajo 
prave tovarne, saj je zanje dragocenejša od nafte. Du- 
bajska favna se recimo napaja iz kompleksa v prista- 
nišču Jebel Ali. Iznajdljivi Arabci poleg razsoljevanja 
tam iz odvečne toplote, ki nastaja pri procesu, prido- 
bivajo tudi elektriko. Uporabljajo namreč podtlačno 
destilacijo, ki je stroškovno primernejša za industrij- 
sko rabo. Voda je sicer še vedno nekoliko slankasta, 
vendar je odgovorna za vse zelenice, po katerih jo 
obilno polivajo. Letno namreč dobijo samo 88 mili- 
metrov padavin, kolikor jih v Sloveniji prineseta dve 
konkretni aprilski plohi. Preden so postavili tovarno, 
so se resno poigravali z idejo, da bi z ladjami z An- 
tarktike vlačili ledene gore. Morda se zdi taka ideja. 
absurdna, a zgolj pokaže, kako visoko nekdo drug 
ceni tisto, kar se tebi zdi samoumevno. Avstralci kot 
puščavski kontinent jih popolnoma razumejo in so v 
zadnjem času še sami odprli veliki tovarni, ki jim 
vsako leto pomagata v borbi s hujšo sušo. 


eže Dubaj ima več zelenic kot marsikatero evropsko 
mesto. Lahko si jih privoščijo, saj imajo največjo 
razsoljevalnico morske vode. 


Kaj pa, če se sami znajdete v robinzonovski situaciji, 
ko ostanete brez sladke vode, slane pa je na pretek? 
Morda vam življenje reši preprost trik. Potrebujete le 
škaf ali vedro, kozarec, recimo za vlaganje, kos čiste 
PVC.folije, vrvico in kamen. V škaf nalijte za štiri prste 
morske vode in vanjo postavite kozarec. Prekrijte 
škaf s folijo in jo trdno privežite, potem pa na sredino, 
naravnost nad kozarec, položite kamen. Vse skupaj 
pustite na soncu. Voda bo pričela hlapeti in se nabira- 
ti na foliji, nakar jo bo gravitacija pripravila do kaplja- 
nja v kozarec. Mnogo bolje kot piti lasten urin, mar 
ne? Na zdravje! 

redstavljaj si sceno. Rihtaš se na spletni 
zmenek s punco, katere kratki opis na Ur- 
genca.com ti je vzbudil zanimanje. (Okej, 
saj vem, da tam ni žensk, marveč le za- 
maščeni dlakavi tipi z biseksualnimi na- 
gnjenji. Ampak ostaniva v deželi sanj.) Preden za fi- 
zično srečanje žrtvuješ dragoceni čas, ko bi lahko 
kolinil gravže v Mass Effectu 3, si jo zaželiš videti na 
spletni kameri. Vez se vzpostavi in šov se začne. 
Najprej ti pokaže obraz in vso glavo. Potem lahko 
prečekiraš dojki iz slehernega zornega kota, da oce- 
niš primernost za hranjenje potomstva. Sledijo tre- 
buh, hrbet in noge s podrobnim kadrom stopal. Na- 
posled se bejba razkreči in ti na ogled postavi vso 
špiljo, ki si želi kapnika. 
Ampak to še ni vse! O ne! Vstavi si tudi ginekološko 
kamerico in ti nazorno predstavi topologijo svoje Po- 
točke zijalke, če bi si jo slučajno zaželel uporabiti. Na- 
zadnje po mejlu dobiš seznam njej všečnih jestvin, 
glasbenega okusa, otroških travm, erogenih con in 
maternih znamenj, ki bi se lahko v naslednjih dvajse- 
tih letih spremenila v melanom. 
Bi hotel iti na dejt z osebo, ki jo takole poznaš do obi- 
sti? Če bi, ti nič ne zamerim, topologija Potočke zijal- 
ke je fascinantna. Toda zase vem, da ne bi, ker bi bil 
ob ves užitek osvajanja neznanega teritorija. Je že 
prav, da vem, da ne gre za zamaščenega dlakavega 
tipa z biseksualnimi nagnjenji. Vsega mi pa tudi ni 
treba vnaprej izdati. 
A prav to neznansko radi počno filmarji! V kino grem 
sicer rad, čeprav se trudi, da bi se mi priskutil, od 
strganih sedežev in lepljivih tal prek operaterjev, ki 
vztrajajo na glasnosti, obrnjeni do konca (Kolosej, 
dvorana 6 - recept za slušni aparat), do debilov, ki se 
obvezno morajo usesti blizu mene in po telefonu oča- 
rano debatirati, kako so si ravno tisti dan privoščili 
bio klistir. Toda osrednje zamerilo so postali napo- 
vedniki. Predfilmi, trailerji, prikolice, kakor jih že ime- 
nuješ. Z njimi te posiljujejo četrt ure pred začetkom 
predstave, obvezno so predolgi in nezmotljivo vsebu- 
jejo hudournike kvarniških prizorov. Docela vajen 
sem že, da v trejlerjih vidim vse najboljše scene iz ho- 
livudskih komedij. Vse pogosteje pa mi s tem uničijo 
akcijade, fantazijade in kriminalijade. 


Taki popadki pametnih marketinških buč niso nič no- 
vega. Filmski napovednik je stara zadeva, katere an- 
gleški naziv izvira iz tega, da so jih sprva prikazovali 
na koncu osrednjih filmov ('to trail' - zasledovati, sle- 
diti). Prvega so zasukali davnega leta 1913, razevete- 
li pa so se v šestdesetih, ko so jih začeli režiserji na- 
mensko montirati. A to je bila doba, kjer so pred filmi 
vrteli risanke (od tod Pixarjev navdih!), plesne točke 
in druge zabavnosti, ki niso imele neposrednega ko- 
mercialnega namena razen tega, da so gledalcu po- 
nudile dodatno vrednost obiska. Danes gre za čisto 
prodajanje, v katerem nam povedo praktično vse o 
trženem izdelku. 
Tega smo se žal navadili, jaz skupaj z vami. A trgov- 
ski refleks začenja presegati meje zdravega razuma. 
Pred leti sem se hehetal ob trailerju za What Lies Be- 
neath s Harrisonom Fordom in Michelle Pfeiffer, ki je, 
hote ali nehote, izdal osrednji štos. Kaj naj torej rečem 
ob predfilmu za Paranormal Activity, v katerem je vi- 
deti zaključno sceno? Ob štiriminutnem kolažu bist- 
venih scen iz Amazing Spider-mana? Naj se smejem 
ali jočem ob nič manj kot šestindvajsetih prikolicah 
za Prometeja, ki so jih lansirali med aprilom in ma- 
jem? Jaz v opisu na vse kriplje pazim, da ja ne bi česa 
sčvekal, ti šaljivci pa v napovednikih razkrijejo doma- 
la kompleten film. Da ne omenjam napovednika za 
novi Total Recall, kjer takoj izveš glavno finto in ti raz- 
krijejo, kaj je z babo. Saj je res, da znamo stari gardi- 
sti Švarcijevo verzijo na pamet, pa še Dicka smo ver- 
jetno prebrali. A kar je preveč, je preveč. Zdaj čakam, 
da bom v trailerju za Hobita videl, kako fentajo Smau- 
ga. Ne samo, da mi ne bo treba čitati romana, še film 
mi bodo zbili v tri minute po zgledu Cliff's Notes. 
Jasno, niso vsi taki. Nekateri studiji imajo smisel za 
mero. Tudi pri igrah se še držijo nazaj, čeprav se mi 
zdi, da se zna to spremeniti, ko gledam ves ta halo 
okrog Hala 4. A preveč filmskih napovednikov je ne- 
spodobno razkrivalnih in končni efekt je ta, da jih pre- 
prosto ne gledam več, če v to nisem prisiljen. S tabo 
je nemara drugače, bi te pa znali zanimati vzroki za 
stanje. O tem sem pobaral nekaj Američanov in vsi 
so rekli enako: "Samoumevno je, da so trailerji taki. 
Hočem vedeti, kaj bom šel gledat!" No, tako torej čez 
lužo, kjer so vajeni robo pred nabavko otipati ter iz- 
prašati. In ker smo postali izpostava ZDA, je logično, 
da smo v Sloveniji enaki. 

Sneti 

» Matic Pozavec iz Kopra 
(Future 3oldier), 

- Borut Kotar iz Vrhnike 
(Dirt Showdown), 


Kako se reče lesernemu 
mobilniku? 


Pinokia! 

Levo moj Alester Sarwyck, desno Cersei Lannister in Zelezni prestol. Ta je vkup dan 
čev še vedno ostrih rezil, da nobena visočanska rit ne bi pozabila na vladarske nevarnosti. MW 

Če se zadaj nabere preveč lokostrelcev, ki te filajo s puščicami, pride smrt hitro celo na 
najnižji zahtevnosti. Ne velja pa boja študirati, saj je preveč poln neumnosti in hroščev. 

vesti napad, se je treba žrtvi približati iz smeri, kjer te ne more videti. Nato drkaš levi gumb. i 

Martin ima odličen občutek za dramatiko in Cyanide so mu skušali slediti. Alesterjeva 
vrnitev domov, da bi počastil mrtvega očeta, mineva v napetem, morečem vzdušju. 


IGROVJE 


Game of 


časih mi je igri mučno dati oceno. Enim jo prilepim zlahka 
- 70 označuje solidnost, 90 odličnost in 60 to, da je za si- 
lo naredila izpit pri profesorju Snetem. Pri določenih pa bi 
cifre na koncu opisa najraje ne vpisal. Največkrat pri na- 
slovih, kjer ni na prvem mestu vnašanje ukazov. 
Sliši se nelogično. Kako lahko pri IGRI ni bistveno IGRANJE? Ob- 
razložim. Kleč je v prepoznanju tega, kaj igranje je. Svojčas je bi- 
la definicija preprosta: z rabo nadzornega aparata, kot so tipkov- 
nica, miška, joystick in joypad, premagati ovire. A sčasoma se je 
pojem igranja razširil na doživljanje. Še vedno gre za interaktivno 
zabavo, kjer sodeluješ. Vendar ni nujno, da enako poglobljeno kot 
pri 'klasičnih' špilih. Dober primer je Asura's Wrath, konzola- 
stična akcijada izpred nekaj mesecev, kjer ne počneš drugega 
kot lahkotno udrihaš in sodeluješ v kupu sekvenc GTE. Nič po- 
sebnega, toda izkušnja je izvrstna, saj bolj norega animeja že dol- 
go nisem niti videl, kaj šele, da bi v njem sodeloval. Pomisliti je 
moč tudi na Heavy Rain ali na igre tipa Assassin's Creed, GTA4 
ali Spec Ops: The Line. Tu bi bilo lahko igranje dosti globlje, ven- 
dar gre ta potencial na rovaš sveta, likov, videza, odvijanja. Kar 
šteje za večino današnjih igralcev, je paket, ki ga doživiš. 
Podobno je z Game of Thrones. Če gledam čisto igranje, je ta tret- 
jeosebni frp dokaj boren in nezpiljen ter se ne more meriti s 
poštenimi predstavnicami zvrsti, kot so Skyrim, Witcher, Amalur 
in Dark Souls. Toda ko primislim sveže ideje in ambiciozno, kom- 
pleksno, literarno zgodbo, se situacija do neke mere spremeni. 
Zato vedi, da je 66 fiktivno povprečje, ki ne pomeni dosti. Če si 
frpjaš bolj potrpežljive in odprte baže ter čislaš močne fabule, je 
Game of Thrones več kot vsota svojih delov. Zlasti pa, ako si za- 
ljubljen v svinjarijski fantazijski svet Georga R. R. Martina, 


Noč je temna in polna strahov 


Temačni, kruti začetek je značilen za to igro, ki zahteva kar nekaj 
vložka, da se pod rjo pokaže jeklo. Izmenjaje igraš v vlogi dveh li- 
kov. Eden je Mors Westford, ostarel klavec divježev in član Noč- 
ne straže. Kot vemo bralci Pesmi ledu in ognja ter gledalci HBO- 
jeve televizijske serije, je to združba obsojencev, ki so lahko izbi- 
rali med strašno kaznijo ali življenjem daleč na severu. Tam ogro- 
men zid varuje celino Zahodnje pred polarnimi nevarnostmi, zanj 
pa skrbi Straža. Mrakobna okolica se sklada s počutjem, saj kot 
Mors nemudoma izvršiš sodbo nad krivci za interni zločin, ob ka- 
terem mi je postalo kar malo slabo. Nakar stvari zavijejo navzdol, 
kajti Straža se znajde v vrtincu čudnih prišlekov in skrivnosti, ki 
se tičejo vrha dežele - kraljice Cersei Lannister in vladarjevega 
Roke Jona Arryna. 

Druga temeljna oseba je R'hllorjev rdeči duhovnik Alester Sar- 
wyck, ki se po petnajstih letih vrne na pogreb očeta v grad, od 
koder je zbežal. Sledijo sestrino sovraštvo, sum, da je gospoda 
ubil mlajši sin, upor pezantov in pot na dvor v Kraljevi pristan. Ga 
tam čakata trepljaj po glavi in prijazna beseda? Če kaj poznamo 
Lannisterje in spletkarskega evnuha Varysa, ravno nasprotno ... 
Prvi koraki niso le zgodbovno fini, v določenih vidikih so igralno 
presenetljivo domiselni. Ko delaš lik, mu ne določiš le okvirnega 
poklica, kot je napadalni ali obrambni vitez, lokostrelec oziroma 
vodni plesalec (hitro zabadajoč in umikajoč se borec z rezilom), 
marveč določiš pozitivne in negativne lastnosti, katerih točke 
morajo biti v ravnovesju. Lahko se odločiš za koristne vodstvene, 
bojevniške in osebne poteze, a jih moraš uravnotežiti z negativni- 
mi - strahopetnostjo, odporom do krvi, neučinkovitostjo pod pri- 
tiskom in še številnimi. Odlična ideja! 


Vsaj boj se začne s padcem 


Toda oko si ne more kaj, da se ne bi zadrževalo na ostareli, škat- 
lasti grafiki z grobimi teksturami in učinki, kakršne smo gledali 
pred petimi leti. Unrealovega pogona 3 avtorji niso izkoristili, ta- 

veličano. Naj gre za novince KM par grl iz TV-serije, EN ca 
James Cosmo v vlogi poveljnika Nočne straže Jeora Mor- 
monta in Conleth Hill, ki glasniči medenega Varysa. 

Vtis se ne popravi, ko nekaj časa igraš. Game of Thrones je 
linearna igra, trdno vpeta v zgodbeno nit. Sicer imaš stranske 
kveste, kot sta novačenje rekrutov za Stražo, kar pomeni ho- 
jo okrog in maratonsko čvekanje z ljudmi, ter klikanje po iko- 
nah nad zaboji in omarami, da dobiš cekine. A to še zdaleč ne 
bo navdušilo tistih, ki so vajeni obilja neobveznega početja iz 
Elder Scrolls, od pridruževanja klanom do ubijanja mogočnih 
pošasti. Igra prestolov je veliko bolj umirjena, 'realistična', saj 
nisi ne zmajeklavec, ne tolkač divježev in Onih, kaj šele silen 
coprnik, rušitelj mest ali vojskovodja. Nasproti ti stojijo na- 
vadni ljudje, ki jih posekaš avtentično, seveda z merico Mar- 
tinovske krutosti, ko po betici zapoje gorjača in se v usta za- 
rine okovan rob ščita. 

Dobro, porečeš, Game of Thrones je pač ozka, intimna iz- 


smo je vajeni od izdelkov za 40 evrov (še dražji sta inačici za 
PS3 in xbox 360). Ne govorim le o videzu in govoru, marveč 
o prazni, z ravnilom narisani okolici, majhnih lokacijah, med 
katerimi se seliš s klikanjem po nadkarti, neživljenjskih mi- 
moidočih in splošni okornosti. Preprosto se ti zdi, da igraš več 
let star izdelek. 


Konec poletja 


Nepopiljenost je najočitnejša v boju. Sistem je okvirno tak 
kot v Dragon Age: ko srečaš sovražnike, se tvoj lik in njegov 
sopotnik lotita napadanja nasprotnika, ki si ga označil, z enim 
od dveh vnaprej določenih setov orožij, recimo lok in puščica 
ter meč in ščit. Za boj, ki teče v realnem času, lahko vneseš 
do tri akcije in nato čakaš, da jih bo vojščak izvršil. Lahko pa 
s pritiskom na preslednico stopiš v aktivni premor, kjer se 
dogajanje skrajno upočasni in s klikanjem po ikonah izbereš 
naslednje akcije. 

Skoraj vse porabljajo energijo, ki jo sproti nabiraš med bo- 
jem. Seznam je odvisen od tega, katere si izbral pri prehodu 
na naslednjo izkušenjsko stopnjo. Sovraga lahko zbiješ po 
tleh, mu onemogočiš gibanje ali ga skušaš mastno premikas- 
titi, vmes pa nadenj pošiljaš psa (Mors) ali ga okoplješ v pla- 
menih (Alester). Fino, a kaj, ko je fajt običajno zmeda, kjer se 
številne lastnosti orožij in oklepov sploh ne upoštevajo, kjer 
ga serje kamera in vlada velika merica naključij. V isti situa- 
ciji si enkrat mrtev v dvajsetih sekundah in naslednjič brez 
problema preživiš. Takisto ni važno, ali napadaš od spredaj, 
zadaj ali od strani, saj ni bonusov ali malusov. 

Naposled je dosti manj ubadanja z robo, kot bi se spodobilo 
za polnocenovni erpege. Saj s trupelc jemlješ stvari, od raz- 
ličnih rezil (bodala, tanki in težki meči, sekire) prek lokov, sa- 
mostrelov oklepov do prstanov, in jih kupuješ pri trgovcih, ki 
imajo tudi zdravilne napitke. Bolj kot si ovešen, bolj si 


"Usmiljenje občutim do kripljev, pankrtov in polomljenih 
reči. Takih, kot je ta igra." - 


Stark 


interaktivna krvavo-politično-cinično-ince- 
stuozna jeba iz Martinovih knjig v dobra, 
kompleksna zgodba v odločitve vplivajo na 
razvoj dogodkov v zanimive ideje v sumljivo malo 
frpjskega početja % igralno nenavdušujoča, neizpiljena in 
hroščata Cyanide / Focus 

d Jeor Mormont (desno), vodja Nočne straže, je oblikovan po igralcu iz HBOjeve TV- 
serije. Iz nje so vzeli tudi značilno glasbeno podlago, tu pa se vezi počasi nehajo. 

zaščiten, toda hkrati si počasnejši in občutljiv 
na to ali ono vrsto rezila po sistemu papir- 
škarje-platno. A igra to kvazikompleksnost 
celo po treh zaplatah bolj malo upošteva. 
Zlasti pa s prirejanjem lika ni dosti dela. Ob 
levelanju določaš spretnosti, katerih količina 
je majhna, uspeh v boju pa je redko odvisen 
od tega, ali si kaj izbral v pravem trenutku. 


Česa vsega ne stori- 
mo za ljubezen ... 


Čemu potemtakem igrati? Hja, vse skupaj ni 
tako polomljeno ali brezupno, da se ne bi da- 
lo zdržati. Spopadi se ne odvijajo nepreneho- 
ma in Cyanide so poskrbeli za ravno toliko 
frišnih zamisli, da te vleče naprej. Dialogi, ki 
se odvijajo po Mass Effectovem vzoru, imajo 
denimo otipljive posledice, na primer boj s 
težkim nasprotnikom ali izogib njemu, utiša- 
nje šušljanj o kraljici in pridobitev njene na- 
klonjenosti oziroma osebnostna poteza v slo- 
gu -3 % poškodb v gneči, če si izbral krutost 
do ujetnika. Prav tako je Moer menokožec, 
zato lahko skočiš v telo njegovega psa in 
podobno kot v seriji Aliens vs. Predator laziš 
okrog na štirih nogah. S tiščanjem tipke za- 
znavaš različno obarvane vonje, ki te pripe- 
ljejo do skritih mošenj z denarci ali do ključ- 
nih oseb, moreš pa tudi naskakovati stražarje 
in si tako izboljševati šanse v boju. 

Potem so tu taktične izbire pred začetkom 
obračunov. Recimo, da naletiš na sovražni 
tabor. Izbereš lahko vkorakanje v njegovo 
sredino ali hojo po obrobju, kjer Morsov pes 
naskakuje lokostrelce. Jasno je, da če si pa- 


meten, boš izbral slednje - ampak hej, morda pa bi 
šlo tudi bolj razborito? Sistem shranjevanja pozicije je 
staromoden, z F5 za guicksave in več snemalnimi 
prostorčki poleg običajnih nadzornih točk, in take iz- 
bire so dodatno zanimive, ker lahko greš nazaj ter 
primerjaš izid. 

Druga plus točka je svet. Je linearen in preprostega 
videza, a zvest Martinovemu izročilu. V drugih medi- 
jih pač nimaš priložnosti, da bi hodil po Rdeči trdnja- 
vi in ulicah Kraljevega pristana, čvekal s Cersei ob 
Zmajskem prestolu, obiskal Chatayin bordel in onega 
na severu med Zidom ter utrdbo Starkov. Ko oprav- 
ljaš vojaško in detektivsko delo ter baraš ljudi, obiš- 
češ veliko znanih lokacij iz knjig in nove. Čeprav bi 
lahko bile narejene bolje, se kot ljubitelj Martinovih 
pisarij ne morem pretirano usajati. Bo pa položaj dru- 
gačen za nekoga, ki to ni, saj bo teže vzpostavil čust- 
veno vez. 

Tak bi znal imeti probleme s pripovedjo, ki je kom- 
pleksna in nabita z osebami, lokacijami ter dogodki. 
A če vložiš pozornost in delo, ti frpjka Game of Thro- 
nes poplača z odlično spletkarsko fabulo, ki teče vz- 
poredno s prvim romanom, a se z njim ne prekriva. 
Kako se šele počutimo oni, ki nam je Zahodnje kot 
drugi dom! Štorija, pri kateri je Martin definitivno po- 
magal, saj gladko preseže nivo fanfictiona in bi lahko 
bila stranska bukla, dobrodošlo osvetli ozadje smrti 
Jona Arryna, ki je sprožila prihod Neda Starka v Kra- 
ljevi pristan in s tem novo vojno. Dobršno število ur 
plete Morsovo in Alesterjevo nit, ki se odvijata več 
mesecev narazen, dokler se nič kaj herojska kerlca 
ne združita. Do takrat lahko mine krepko več kot pet- 
najst ur. Ko se preklikavaš skozi tisoče vrstic debat in 
opisov, se naplete s spletkarjenjem in podtalnim pe- 
hanjem nabita slika dogajanja, usklajena s knjižno in 
televizijsko Igro prestolov. Saj veš: če jo igraš, zma- 
gaš - ali umreš. 

ajbolj ubija ta neznosni mir, lažno zatišje pred 
nevihto. Visoka stepska trava je povsem ne- 
gibna, navpična, kot bi držala tisočero prstov 
k ustom v napetem pričakovanju. Vroče je kot 
hudič in v daljavi opaziš migetanje zraka, ki megli po- 
gled iz strelskega jarka čez ravnino. Joachim ob pro- 
titankovskem topu prižge radio z neko nacistično ko- 
račnico. Domači zvok za trenutek prežene napetost, 
a ta se mahoma vrne, ko se vsi zavemo, kako prazne 
so udarne melodije. 
Piše se leto 1944 in sovjetski valjar je od lanske bitke 
pri Kursku neustavljiv. Naše vojake požira v stotiso- 
čih in zato smo tu, sredi ravnice ob neizgovorljivi polj- 
ski vasici, skoraj sami rekruti. Rusov še nikoli nismo 
videli od blizu. Ljudske pripovedke pravijo, da so ve- 
liki in kosmati kot medvedje in da nas raje pobijajo s 
kopiti pušk kot s kroglami. Temu redkokdo nasede, a 


Praske se začno tako — s sovragom, ki ga soborec ugleda za petimi zapla- 
| tami trave (rdeča oznaka). Nato rešuješ uganko, kako ga brez izgub fentati. 


Genialni računalnik je tank pred mano postavil povprek in razkril ranljivi bok. 
Če se nimate namena ubadati z večigralstvom, Iron Fronta ne priporočam. 


V Don't go away from 

verjetno jih je res toliko kot travnih bilk pred nami. 
Nas pa je malo, premalo, in to na zadnji obrambni li- 
niji pred domovino. Trava zaplapola. Potem se zasliši 
rožljanje sovjetskih tankov. 


Lepo dobrodošli 
na vzhodni fronti 


Prvoosebne streljanke iz druge svetovne vojne nam 
praviloma kažejo eksplozivne herojske podvige, kot 
je juriš čez stalingrajski trg v Call of Dutyju. Realnost 
je bila za večino soldatov manj epska. Neskončne dni 
so ždeli v rovih v morečem pričakovanju bitke, dokler 
niso naposled sprožili nekaj strelov na oddaljen obris 
sovražnega vojaka in se še dolga leta po tem spra- 
ševali, če so res zadeli. 


Nadrejeni vpraša soldata Kurta: "Sem te morda ravnokar slišal našega polkovnika ozmerjati 
z bedakom?!" "Nikakor, Herr Feldwebel," pravi vojak, "nikoli ne bi razkril vojaške skrivnosti!" 


Iron Front je take sorte. Je realistična prvoosebna 
streljanka, v kateri se gredo Nemci in Rusi slepe miši 
po stepah vzhodne Poljske. Je ciljanje silhuet, kajti so- 
vrag ne naletava čelno v samomorilskih valovih, mar- 
več se skriva v visoki travi, objema drevesa ali ždi v 
hišah. Je spraševanje o tem, ali si kogarkoli trofil, ker 
imajo puške raztros in ne zadevajo magično čez pol 
karte. To je vaja v tiščanju glave k tlom ali k spremlje- 
valnemu polgoseničarju, ki je edino zavetje pri prodi- 
ranju tankovskih grenadirjev preko ravnic. Večino 
časa zreš v hrbte soborcev ali v rit tanka in žvečiš tra- 
vne bilke, dokler ne pade ukaz za naskok in se vse na 
hitro sprevrže v srdito krvavo morijo. Takrat samo 
moliš, da te ne zadane zablodela krogla, ker te en 
samcat šus v vitalni del spravi v krsto. 

Ne, to ni igra za pristaše Call of Dutyja, niti slučajno. 
Kakopak, saj je v svojem bistvu popolna predelava 
(total conversion) Arme Il. Na Steamu in GamersGa- 
tu jo prodajajo za 30 evrov, od česar gre nekaj male- 
ga tako tudi v žep Bohemie. 


Bojevali so se zaman 


Enoigralska kampanja premore tako nemški (!) kot 
sovjetski zorni kot. Solidno predstavi predvsem uvo- 
doma orisano brezizhodnost nacističnega položaja 
poleti 1944, Naš lik, panzergrenadier Karl Neumann, 
je zelenec, ki z novo enoto pride mašit zevajoče vrze- 
li v fronti, nastale po sovjetskem prodoru v poletni 
ofenzivi '44. Veličina Wehrmachta je le še spomin in 
četudi se možje borijo pogumno, je spodaj čutiti obu- 
panost. Ljudi primanjkuje, še bolj pa težjega orožja, 
zato preostane nemo opazovanje sovjetskih bombni- 
kov, ki se neovirano preganjajo po zraku, ker ni letal 
in protiletalskih topov, da bi se jim zoperstavili. 


avgust 2012 


Pogled iz kabine nemškega strmoglavca štuka. Poleg 
njega imajo zi žermans še lovca Focke-Wulf FW 190. 


Še. ; INCUMRSS. CE iM m 
y Če imaš srečo, da te zadetek ne usmrti, te mora v roke 
% čimhitreje vzeti sanitejec in ti za silo zakrpati luknje. 

Neumann se skozi naloge odlikuje in sčasoma dobi 
pod poveljstvo lasten vod vojakov. Odlikovanja se 
množijo, križi na pokopališčih pa tudi, saj nam nadre- 
jeni namenjajo najbolj vroče odseke bojišča. Sčaso- 
ma se Karl zave, da je od prvotne enote ostal edini 
preživeli. Štorija tedaj boleče izzveni kot tisti nemški 
filmi iz osemdesetih o vzhodni fronti. Ta vtis močno 
poudarjajo predvsem dialogi med oficirji, ki se odlo- 
čajo, koga metati v mesoreznico. Trpko vzdušje, ka- 
kršnega v igrah redko srečaš. 

Na drugi strani imaš krvavo sovjetsko zmago, ki je 
bila tedaj že precej samoumevna ... le da je mnogo 
tedaj dejavnih vojakov rdeče zvezde ni dočakalo, ker 
je bil posameznik bolj pogrešljiv. Vtis v sovjetski 
kampanji, ki je z osmimi misijami približno enako 
dolga kot nemška, je manj udaren tudi zaradi tega, 
ker smo tamkaj v vlogi tankista. Ta vidi nekaj manj 
ozadnih peripetij in najraje zvrača kozarce vodke s 
člani svoje posadke. 


Združeni obstanemo 


Med ustavljanjem sovjetskih naskokov na eni strani 
in iskanjem lukenj v nemški obrambi na drugi se lote- 
vamo zdaj izvidniških misij v malih vasicah, nato vse- 
splošnih napadov s podporo tankov. Posebej pri sled- 
njih Iron Front pokaže svojo simulacijsko vrednost, 
saj se res počutiš kot majhen kolešček v vojnem stro- 
ju. Drži, da v nekaterih misijah sam sedeš v tank, tu- 
di najtežja takratna, nemškega tigra 2 ter sovjetskega 
JS-2. Toda kjerkoli si, lahko sam napraviš komaj kaj. 
Če si pešak brez kritja, te bodo popapale strojnice, če 
si tank brez pehotne podpore, dobiš za vrat protiok- 
lepno granato. Vsaj spočetka, ko še nisi priučen, tvo- 
ji soborci nasprotnika praviloma pospravijo, preden 
ga sploh opaziš. Zato se moraš navaditi ne le na 
upoštevanje krivulje leta krogel pri merjenju, marveč 
na moštveno sodelovanje. To gre še stopnico više, ko 
imaš s seboj podrejene vojake. Moraš jim ukazovati, 

medtem ko se poveljniki z daljnogledi plazijo naprej. 


kam naj gredo, v kakšni formaciji naj se gibljejo in na 
kakšen način naj storijo smrt. 

Zlasti pomembno to postane v večigralstvu, ki bo za 
mnoge primarni modus namesto kampanje. Pogon 
Arme II namreč premore urejevalnik scenarijev in ab- 
surdno podrobno prilagajanje nastavitev, zato zavzeti 
že snujejo lastne spopade. Če to spojimo s kartami, 
ki obsegajo sto in več kvadratnih kilometrov, dobimo 
meko za mahnjence na virtualna uprizarjanja druge 
svetovne vojne, podobno, kot je Arma II za privržence 
modernih vojn. Iron Front zmore ponazoriti spopade 
več sto mož na enem ozemlju in širokopoteznih ma- 
nevrov. Za vzorec pojdite na YouTube in najdite filmč- 
ke enote 29th Panzer Grenadiers. Efekt je ta, da ko 
imaš nekaj kolegov na glasovni povezavi in se enota 
obnaša kot dobro naoljena mašina, pred vami vse 
pada. Hans rezgeče z mitraljezom, Shulz pošilja rake- 
te s panzerschreckom, ostali se tihotapijo nasprotni- 
ku za hrbet. Boljšega predstavnika v žanru ni. Le ko- 
sov orožja še manjka, saj so v igri cela štiri letala. Tu- 
di tankov bi moralo biti več, saj izven najbolj znanih 
modelov ne vidimo ničesar drugega. 


Mina za neposvečene 


Žal se izkaže, da je glavna prednost Iron Fronta hkrati 
njegova glavna slabost, saj so avtorji v nemški hiši 
AWAR iz Arme vestno prevedli večino neprijetnosti in 
žužkovja. Čemur so dodali zvrhano mero svojega go- 
vna. Videz po več letih ni več pri vrhu, zlasti pa Bohe- 
mia že v izvirniku ni napravila najbolj prijaznega vmes- 
nika. Če si devičnik, kar se njihovih naslovov tiče, se 
Iron Frontu raje najprej približaj s palico, da se ne boš 
opekel. Uvajalnih nalog je več, a situacije ne olajšajo, 
saj te povečini naučijo tisto, kar bi itak hitro pogruntal 
sam. Ključni ukazi za na primer moštveni nadzor se 
namreč skrivajo v ne prav intuitivnih menijih, kjer jih 
moraš mukoma odkrivati na lastno pest. Za nameček 
so pisana navodila povsem zanič. 

V tankih (tu sovjetski T-34-85) se lahko zicneš na ka- 


na 
terikoli položaj, obenem pa še vedno odrejaš gibanje. pa 


Ko z veliko mero potrpljenja za silo zaobvladaš sis- 
tem, te zbode naslednji žalostni vidik: umetna pamet. 
Njene nebuloze znajo biti take, da imaš občutek, da si 
padel v bizarno inačico Half-Lifovega Garry's Moda. 
Včasih cela gruča soldatov spontano odide plesat ka- 
začok pred sovražno linijo ali pa se ves vod zatakne 
ob isto drevo. Višek so vozila, ki redno vozijo kar čez 
lastne ljudi. Ko smo že pri prevoznih sredstvih: AWAR 
so rahlo izboljšali sistem oklepa, ki ima prepričlji- 
vejše učinke kot v Armi. Toda šofiranje je še vedno 
čudno in znalci se bodo obvezno zatekali k domačim 
skriptam. 

Sčasoma pogruntaš, da je luknjava Al le del vsesploš- 
no nezloščenega in hroščatega izdelka, kar je posledi- 
ca neizkušenosti studia ter omejenih denarnih sred- 
stev. Najbolj to boli pri dialogih in animacijah, naprav- 
ljenih s srčkom. Amaterske so in rušijo prepričljivost 
sicer odlično zastavljenega in samosvojega vzdušja, 
ki sem ga opisal v prvih poglavjih. Res škoda. 

Iron Front je zato eden tistih naslovov, ki jim nerad 
dajem oceno. Prvič zaradi tega, ker je nišen in bo za- 
res zaživel šele s podporo skupnosti. Ta bo, upajmo, 
avtorjem pomagala zdrgniti ostre robove. Drugič pa 
zato, ker bodo potrpežljivi pristaši realizma, pred- 
vsem pa ogromnih večigralskih bitk, tu uživali kot še 
nikoli. Četudi se bo vsakdanji igralec po srečanju z 
njim počutil, kot bi ga povozil tank. 


|- Forward to assault 
Aggressor 

Ko se Michael prebije do dekletovega stanovanja, tam vlada mrtvilo. Ena 
redkih poživitev je japonska srečna mačka. Škoda neizkoriščenosti. 

eje, čeprav ni mežikanja z velikanskimi očmi. Če 
Phoenixa Wrighta v 3D, bo najbrž izgledal podobno. 


d epizodnih avantur nismo vajeni vizualnega 

razkošja, saj so njihovi proračuni redno sk- 

romni in se raje kot v bleščavo prelijejo v obli- 

kovanje zgodbe ter ugank. Pikslavost in ostali 
grafični minimalizmi zato niso redkost, čeprav lahko 
tudi z omejeno paleto nastanejo zanimivi izdelki. A 
Hoodwink kljub epizodnosti izbere nesramežljiv pri- 
stop, ki glede videza ne sklepa kompromisov. Z ani- 
miranim filmom podobnega imena ni povezan, gre pa 
v obeh primerih za pisani presenečenji. 


Stripovski žar 


Osrednji razlog, da se okrog špila toliko govori, je ne- 
tipična podoba v slogu celuloidnega senčenja (cel 
shading). ln seveda to, da ne izhaja iz katere od ame- 
riških ali nemških delavnic, temveč so ga sklepali v 
Kuala Lumpurju. Malezijci iz neodvisnega studia E- 
One so tu zagrizli v ambiciozno nalogo. Stripovske li- 
ke so umestili v postapokaliptično bodočnost, po- 
dobno svetovom iz The Longest Journey in Beyond 
Good and Evil. Ko v igralca bušnejo kilometri neona, 
raztolčeni slumi, androidi in korporacije, se vrne vsaj 
desetletje nazaj, v neke druge pustolovske čase. Sp- 
loh zato, ker je Hoodwink v srži temotna komedija in 
se sarkastično dotika noir detektivk. 

Vendarle glavni junak Michael Bezzle ni detektiv, tem- 
več postopaški tatič. Mulo vlomi v preiskovalčevo pi- 


Panter kot detektiv? Ja, da lahko letijo šale na račun mačjega stranišča 
in bruhanja kep dlake. Manjka le še laserček in mucu bi se zmešalo. 


sarno, da bi ukradel prstan. Želi namreč zasnubiti svo- 
jo izvoljenko, nakar širom izmišljenega mesta Kong 
Yan išče bonboniero in šopek rož. Mesturina kar puhti 
od sloga in spominja na Bangkok ter stvaritve China 
Mievilla. Ulice so žmohtne in nastlane s premičnimi 
kuhinjami, zato prebivalcem ne manjka sočnosti. Mic- 
hael se recimo peča s prodajalko Saffron, ki neguje hi- 
pijevski imidž in prisega na naravne materiale ter reci- 
kliranje, četudi to pomeni varjenje dišav iz smetiščne- 
ga soka. Obenem v kleti prideluje travo, gobe in osta- 
le opojne lončnice. Igri vsekakor ni mogoče očitati 
monotonije, saj zanimivosti tičijo za vsakim vogalom. 


Igralni roštilj 

A na žalost je štrleče netipičen tudi igralni vidik, kjer 
vtisi niso tako pozitivni. Čeprav naj bi bil Hoodwink 
pokaži-in-klikni avantura, so razvijalci sistem razu- 
meli po svoje. Michael 3D-sveta recimo ne more svo- 
bodno preiskovati, temveč korači le po prednastav- 


pri uličnem kuharju naroči cvrtje, ki mu ne 
ve imena. Okus je svojevrstno zažgan. 


krasna podoba in tematika v katast- 
rofalen vmesnik x nekoherentnost 
nadležne miniigre E-One Studio 


Zbiranje gartrož za šopek pripada tro ju 
Alica v čudežni deželi! Dodatni žebe 


ljenih, nevidnih poteh. Trajektorije približno nakazu- 
jejo ikone, a ker se hoja zatika in je zaznavanje pritis- 
kov nezanesljivo, je že samo gibanje ježev posel. V 
navezi z neposrečenim nadzorom nadalje morijo zg- 
rešene miniigre. V eni obračaš ročico ventilatorja, v 
drugi loviš pobegle vrtnice, v tretji lisičiš žandarja z 
namerilnikom. Te male aktivnosti so preproste, a jih 
okoren nadzor in slaba navodila naredijo odljudne. 
Tretja zamera leti na samodejno shranjevanje. Igra je 
razdeljena na štiri poglavja in predvidi le prgišče mest 
za včitanje položaja. Takega omejevanja si v avantu- 
rah ne želimo. Splošne nerodnosti v snop poveže ne- 
sposobno podajanje zgodbe. Svet je resda privlačen 
in ko se vanj zaženeš z nostalgično vnemo, ti srce hit- 
reje zabije. A hitro uvidiš zmoto, ko se zaradi nezrele- 
ga dizajna spotikaš na vsakem koraku. Namesto da 
kmalu postal del večje slike, se špilu neprestano kol- 
ca, ko te obmetava z raztrganimi nalogicami. Banal- 
nost tega početja je v nasprotju s trudoma zasnova- 
nim okolnim svetom, ob čemer samostojno razisko- 
vanje zaradi šepavega vmesnika nima smisla in užit- 
ka. Čeprav glasovni igralci dobro opravijo svoje delo 
in humor ni slab, se hitro naveličaš, da ponavljajočih 
vrstic s komentarji ni mogoče preskočiti. 


Pogorišče 

Zaradi mnogih okornosti Hoodwink deluje tako zele- 
no, da ni zrel za prodajo. Ob tem za dve do tri mučne 
ure v EAjevi spletni trgovini Origin zaračunajo 13 ev- 
rov, kar je trikrat preveč. Konec nemarno obvisi na 
klifu in in čeprav se človek ne bi branil ponovnega iz- 
leta v Kong Yan, bi morali naslednje aranžmaje bolj 
spolirati in razhroščiti. Kdaj bodo zgodbo nadaljevali, 
Malezijci še niso povedali. Najbrž ne hitro, saj za pri- 
četek prihodnjega leta napovedujejo novo akcijsko 
pustolovščino Hidden Dawn. 


nih miniiger. Saj nismo 
ije paraplegičen nadzor. 


avgust 2012 

o si beležimlideje za anale, sem 
često otožen, postavljamo 
le najbolj zanimive naslove. A 
bilo jih je še toliko, ki jim na 
grobove nihče ne polaga rožic, pa smo 
se z njimi vseeno zabavali. Med take se 
je napotila tretjeosebna nažigalka In- 


version. 


Tatinska nabirka 


Videzno in stilistično špil nima identite- 
te, saj krade kot najmanj olikan cigan. 
Iz Gears of War sune arhitekturo, orožja 
z rezili na ceveh, vozila, podrto okolico, 
občasno ločitev poti na dva dela, slog 
'marincev' in grčečih sovražnikov, ove- 
šenih s kovino, ter skrivanje v zaklonu, 
od koder streljaš, kakor velijo zapovedi 
cover shooterjev. Naletiš na boje dveh 
sprtih frakcij v slogu Hala, drsenje sko- 
zi prostor v ničti gravitaciji kot v Dead 
Space, gravitacijsko orožje iz Half-Life 2 
in kinetične učinke nalik Psi-Ops. 
Takisto je začetek počasen in nepriv- 
lačen. Mesto Vanguard napadejo suro- 
veži Lutadoresi, ki ljudi pobijejo, otroke 
pa strpajo v koncentracjonlager. Ti in 
tvoj zamorski kolega, odličnjaška poli- 
cista, se lotita iskanja hčerke, kar po- 
meni svaljkanje po zaporniškem tabo- 
ru in rovih ter rutinsko odpiranje ognja 
po neučinkovitih švohotcih. 

A preden se Inversion izkaže za še en 
Binary Domain, najde jajca. Primitivno 
tiholazenje izpuhti, zaradi vmesnih sek- 
venc se okrepi filmski občutek, zgodba 
se izkaže za sprejemljiv drugorazreden 
ZF s poudarkom na človeškosti prota- 
gonistov, sovražniki pa začno biti ne- 
varni. Preden se zaveš, te zmitraljirajo in 
zgranatirajo ko mlado prase. Sploh ko 
naletiš na orjake v oklepih, samohodne 
robote, terminatorske leteče kovinkote, 
zero-G babje nindže in debeluhe, ki nate 
ščuvajo samomorilsko zombakeljsko 
svojat. Ta ima včasih okrog pasu ek- 
sploziv, da ja plešeš okrog stebrov, te- 
kaš med zakloni in se trudiš vzpostaviti 
red. Tvoj cimer je pri tem presenetljivo 
sposoben in zna sam opraviti z marsi- 
katero tečnobo. Nenehno se ubadaš s 
pomanjkanjem streliva, saj imaš s sabo 
le dve orožji in štiri granate. A srečoma 
si lastiš nekaj pomembnejšega od stre- 
ljalic, ki jih pobiraš mrtvim: gravgun. 


43 K Mi sa h sa 
Tile obnorjeni suhavdri, ki poslušajo ukaze debeluhov smrduhov, samo 
kričijo. Drugače pa napadalci govorijo v zmutirani angleščini. Zanimivo. 


Lebdenje v V ničti gravitaciji je vzdušno, moglo pa bi biti taktično bolj zanimi- d 
Hi Pač se oprimeš nekega roba, nakar Š šmajsaš po tečnobah. Ni problema. | 


— | Bolj kot se bližaš koncu, več je polšefovskih in šefovskih obračunov. So v 
— redu, kaj več kot to pa ne, saj so finte preočitne in se glavarji ponavljajo. 


Ge 


4 


Heci s težnostjo 


Gravitacijska puška, ki jo samodejno 
nadgradiš na vnaprej določenih mestih 
v štoriji in ima omejeno količino energi- 
je, je tako pomembna, da zaseda desni 
miškin gumb. Vredna ga je, saj omo- 
goča metanje, dviganje ali stiskanje k 
tlom nepritrjenosti v okolici, od sodov 
in avtomobilov do kontejnerjev in so- 
vražnikov (o ja!). To je uporabno v šte- 
vilnih situacijah, ki so po vrsti bojne, saj 
ugank ni. Z njo prisiliš sitnobe v zaklo- 
nu, da lebdijo, nakar jim s streljanjem 
krvavo razčesneš Siaici ali jih obme- 


Tvoj kamerad se med lebdenjem ne znajde tako dobro kot na trdnih tleh. 
Skoda, da ni skrivnosti, ki bi jih pobiral in s tem recimo osvetljeval zgodbo. 


ete! odlomljenim železom ... Oklepljen- 
ce potisneš k podu, da se jim razmak- 
nejo kovinske plošče, in jih napolniš s 
svincem, s stropov pa na čistine mečeš 
kontejnerje, za katerimi se skrivaš pred 
mitraljezom v bunkerju. Ustvarjalnosti v 
boju je kar nekaj! 
Žal pa je izven tega, kako boš ubil po- 
sameznega gravža, vse skupaj močno 
skriptano, linearno in vnaprej določeno. 
Vsak ključni objekt, s katerim lahko 
manipuliraš, je jasno označen, pa še 
sotrpin ti že po nekaj sekundah neod- 
ločnosti pove, kaj storiti. 
Ta ozkost delno škoduje še enemu za- 
nimivemu prijemu: lebdenju v ničelni 
težnosti. Osvajalci imajo namreč tehno- 
logijo, zaradi katere se gravitaciji sem 
in tja zmeša. Tedaj streljaš po tolovajih, 
ki hodijo po stropih, in se poganjaš od 
ene lebdeče ploščadi do druge. Vzduš- 
no, a omejeno, kajti gravitacijo spremi- 
njaš le pri zakoličenih bleščečih portalih 
in naprej vodi zgolj ena pot, ki jo ozna- 
čujejo svetleči se robovi. 


V redu špil je to 
Plusi in minusi, torej, plusi in minusi. 
Med prve sodi še luštna dinamična fizi- 
ka, ki botruje spektakularnim rušenjem 
stolpnic in hitro razpadajočim zaklo- 
nom, kar te prisili, da ne spiš. Plus 
spletno sodelovalno opravljanje pri- 
bližno sedemurne kampanje, co-op eli- 
miniranje valov sovražnikov po zgledu 
Horde iz Gearsov in v redu internetno 
tekmovalno večigralstvo na solidno 
oblikovanih prizoriščih za do dvanajst 
ljudi (razdeljenega zaslona ni ne na 
PCju, ne na X360 in PS3), kjer se iz- 
kaže gravitacijsko krepelce. Ne toliko v 
solerskem in moštvenem deathmatchu 
ter kralju hriba kot v alternativnih mo- 
dusih gravity slaughter, kjer prejemaš 
dodatne točke za rabo gravguna, ter 
gravity, kjer ima to napravo le eden od 
sodelujočih. 

Po drugi strani pa zameriš nenadne 
skoke težavnosti, ki ti znajo špil prisku- 
titi celo na srednji od treh zahtevnosti, 
brez pravega posluha razpostavljene 
nadaljevalne točke, tako-tako umetno 
pamet, nezanimivo kovinsko-skalnato 
okolico in končno neizkoriščen poten- 
cial. Če bi avtorji znali gravitacijsko 
idejo udejanjiti tako, kot se zagre, bi 
čez leta pisali anale tudi o Inversionu. 


Porkaflek nazaj in na glavo!, se pri- 
duša , ko netopirsko viseč s st- 
ropov Lutadorese spreminja v Lu- 
knjadoritose. 


vse bolj vznemirljive 
bitke v heci z gravita- 
cijo in fiziko v kom- 
počasen začetek 
sko- 


pleten paket 
linearna in vnaprej določena 
piranost z vseh vetrov 


Saber Interactive / Namco Bandai 

z sodobnih domov izganjamo navlako, kajti sistem 'čez se- 
dem let vse prav pride' danes ni več preživetvena prednost. 
Večji pomen ima sposobnost, kako si izboriti življenjski prostor, 
ki ni zasut s šaro. A čeprav odpadke ločujemo in se nasploh tru- 
dimo biti odgovorni, morajo kljub temu nekam iti. In ker jih še vedno 
proizvedemo bistveno več, kot jih lahko predelamo, zna biti prihodnost 
zelo nasmetena. Svet bodočnosti se bo še očitneje delil na manikira- 
ne vrtičke na eni ter na odrinjene, smrdeče jame na drugi strani. Sa- 
mo upamo lahko, da bomo našli boljšo rešitev in se na koncu v sme- 
tju ne bomo zadušili. V to dilemo se je pred leti pognala odlična Pi- 
xarjeva izrisanka Wall-E, zdaj pa v kompost zagazijo nemški razvi- 
jalci Deadalic Entertainment. Deponia je po pustolovščinah Edna 
6 Harvey: The Breakout, The Whispered World ter A New Begin- 
ning njihova četrta pošiljka za angleško govoreče. 


Pogled v nebo 


Od tako smetiščnega naslova človek ne bi pričakoval kaj prida. Sla- 
bi spomini na blodnje Edninega podviga (Joker 215, 39) so še 
sveži, tolikanj bolj, ker Deponia grafično spominja nanjo. A kjer 
Edna nikdar ne bi smela zapustiti zaprtega oddelka norišnice, je z 
Deponio drugače. Posreči se na podoben način kot srednjeveški 
The Whispered World (Joker 203, 82), le da staromodno zabavnost 
dodatno razširi. Klasičnih okvirov resda ne ruši in ne dograjuje, saj 
novosti na smetišču ni najti. A to ob simpatičnosti in dodelanosti ni 
težava, saj ima mnogo današnjih dogodivščin težave že z golo 
igralnostjo, kaj šele, da bi se domislile česa novega. 

Deponia je že na prvi pogled zastavljena dovolj krepko, da se ji 
temelji ne krušijo pod nogami. Posebej opazna je risankasta po- 
doba, ki daje vtis, da se Daedalic razvija v smer španskega Pendula. Toda kjer 
slednji po seriji Runaway sicer nadaljuje niz lepo izrisanih špilov, splošna ka- 
kovost izdelkov tipa Yesterday drsi vse niže. Daedalic je spretnejši, saj kaže 
težnje po izboljšavah. 

Deponia tako pozlati večino pričakovanj, ki jih ima pustolovec do priljubljene 
zvrsti. Že zgodba je čvrsta in se osredini na skupnost ljudi, živečih med sme- 
tmi. Tako kot v Wall-Eju se je uresničila grožnja, da bodo odpadki preplavili 
planet. Fantin Rufus nad tem vije roke in hoče iz nevzpodbudnega okolja na 
vsak način pobegniti. Nekje v višavah se namreč pne nedosegljiva nebesna 
dežela Elysium. Da bi ušel iz rjaste jame in si ustvaril novo življenje, Rufus ku- 
je en neuspešen načrt za drugim. Trmoglavec postane tarča posmeha, nad ka- 
terim robantijo tako nekdanje dekle Toni kot prijatelji in vaški veljaki. 


Od zamaška do odčepnika 


Igra se otvori tako, da Rufusu pomagaš pri najnovejši pogruntavščini, ki obse- 
ga slepo potništvo na elizejskem zrakoplovu. Podvig se seveda ponesreči, fan- 
tin pa z zračne ladje za nameček sklati dekle visokega rodu. Ime ji je Goal in 
ker se je v nesreči poškodovala, vaščani staknejo glave. Za tujko je treba po- 
skrbeti in jo po možnosti spraviti nazaj domov. Ker se Rufus vanjo zagleda, 
napne vse sile, da bi imel pri tem prav on bistveno vlogo. 

Kot se za pustolovščino spodobi, ga pot vodi od uganke do uganke. Pričetek 
špila je zamišljen tako, da nas v čare kazanja, klikanja in mozganja vpelje po- 
stopoma. Rufus prične v s svoji sobi, ko pripravlja culo za dolgo potovanje. Pri 
tem si žepe napolni s prtljago vseh sort, od pobegle zobne ščetke do živil za 
malico. Ker ne najde dveh nogavic enake barve, je treba razmisliti celo o al- 
ternativnem načrtu, ki vključuje barvanje. 

Sprva so lokacije omejene in možnosti ni veliko, a kmalu se dogajanje razširi 
na vso mestece. Kot vozlišče deluje osrednji trg, od koder poti vodijo na ra- 
zlične konce zaselka. Zlasti posrečen je večnamenski urad, ki se glede na 
škripce preuredi v zdravniško ambulanto, policijsko postajo ali gasilski dom. 


Sistem izmenljivih kulis smo nedavno videli v špilu A Book of Unwritten Tales, 
vendar ima v Deponiji večjo in bolj osmišljeno vlogo. 

Navezav na ostale avanture s tem ni konec, sploh na tiste najbolj znane. Rufus 
recimo čisto po opičje zbira sestavine za ultimativno poživilo, se zapleta v be- 


Mestna vrata stražita kar dve zverini, ki ju je treba pomolsti. Vsa- 
ka zahteva večje število prijemov, zato gre za dolgoročen projekt. 


Goal je tako nemočna, da se mora Rufus preleviti v pravo va 
ruško. Njun odnos skoraj spominja na tistega iz odličnice Ico. 


' 


Kot da krvavo obzorje ni dovolj spektakularno, si ga popestriš s ha- 
lucinogenimi substancami. In se spraviš upravljat velikanski stroj. 


"Si videla? Na bradi mi je pognala nova kocina! Po- 
h V stajam pravi moški!" "A res? Mislila sem, da je črv." 
ta... . 4 No) 
Le kaj Rufus tule vleče iz žepa? Animacija različnih dejavnosti je 
bogata in ne išče bližnjic. Vsekakor znak predanih ustvarjalcev. 


Vmesne sekvence in dialogi se predstavijo v velikem planu. To 
ob odličnih govorcih krepi občutek, da si se znašel v risanki. 


Čeprav Rufus ne prebiva na galeji, je njegova kajuta napravljena 
v morskem slogu. Manjkata samo še sodček ruma in lesena noga. 
ma — 4 to/ La aj 


s 46 C Z VN ME EESO 
Mehanskih puzel v igri ni prav veliko in vse je moč preskočiti. 
Raje kot razvajanje z bližnjicami bi imeli sistem postopne po- 


V čakalnici pred županovo pisarno lahko zraste brada, tako kot v 
resničnosti. Vseeno vzemi listek in se razglej po sotrpinih v vrsti. v, 


Nekaj nalog vključuje poštno-telekomunikacijske storitve, ki so 4 
očitno obtičale v srednjem veku. Tolsti golobi nimajo nič proti. as 


IGROVJE 


sedne igre in teži papigam ter mehanskim bikom. A vse to je dovolj samosvo- 
je, da ne deluje preplonkano, obenem pa defibrilira starošolska srca. S tem je 
Deponia podobno presenečenje kot What Makes You Tick: A Stiteh in Time 
(Joker 215, 84). Špil je darežljivo razprostrt in ko razvozlaš prvi večdelni vozel, 
si šele dobro zagrizel v okrog ducaturno izkušnjo. 


Rja in mah 

Pri tem pa smetulja kljub oziranju v preteklost ne povzame opičje težavnosti. 
Zaradi premišljene zasnove teče gladko in je primerna tudi za novince. Uganke 
zadenejo sladko točko med obvladljivostjo in pravšnjim izzivom. Zato se na 
smetišče splača vračati večkrat, saj to ni igralni maraton, temveč večdnevni, 
zložen projekt. Predvsem je kul, da je povsod dovolj zrn soli in uporabnih nami- 


gov. Četudi se ti kdaj zatakne, je iztočnic za možgansko premlevanje dovolj. 
Ko se k zaslonu vrneš kasneje, recimo hitro pogruntaš, kje bi se kazalo lotiti 
vrste birokratskih ovir na poti do župana. 

Zato je kar presenečenje, ko se igra po pisanem začetku prevesi v drugo polo- 
vico. Rufus se tu zakoplje globlje v odlagališki svet. Svetlobe je manj in zanimi- 
va ropotarnica z začetka izzveni v bolj kanalizacijske vode. Igralca pričaka 
mračnejše, osamelo vzdušje, ko mora na deponiji usposobiti voziček ali na po- 
staji prepričevati avtomate z nenavadnimi prigrizki. Tu so uganke manj osre- 
dotočene in radožive, čeprav še vedno dovolj igralne. Predvsem pa imaš veliko 
opraviti s skrbjo za Goal. 


Kontejnerski blues 


Ustvarjalci pri videzu niso varčevali, saj so prizorišča izrisana in animirana pro- 
fesionalno. Gibanje olajšajo hitri dvokliki, stisk preslednice pa aktivna mesta 


nje. Čeprav sistem ni povsem dosleden, z obilico raznolikih komentarjev spod- 
buja k raziskovanju. 

Še ena odlika je vešča izraba prostora. Čeprav Deponia stalno uvaja nove lo- 
kacije, ne zanemarja obstoječih. Ko se zgodba konkretneje premakne, se ved- 
no splača povohljati okrog in preveriti, če se je kje pojavil kak nov predmet ali 
priložnost za rabo starih. Ker ni potrebe po lovu na piksle in ker so spremembe 
logične, sistem deluje organsko. Inventar je pri tem živ in pogosto posodobljen 
pripomoček. Odslužene reči sproti izginjajo, še uporabne pa v žepih vztrajaj 
dlje. Taka je recimo kava, ki pride prav tako za oživljanje kot za večanje 
učinkovitosti poštnih uslužbencev. Ki so v tem svetu mačke. Trapastih zamisli 
in smešnosti ne manjka, kar ozadju daje dodatno težo. 

Predvsem je kul, da podobno kot v Whispered World dobimo podroben vpo- 
gled v ekološko nišo igralnega junaka. Rufus je kot lik narejen po podobi Guy- 
brusha Threepwooda, le da je še bolj jezikav in napihnjen. Njegova bivša ljube- 
zen Toni je ob tem razumljivo živčna, mestece pa polno hecnih kljukcev. Ko se 
Rufus ubada s sovaščani, zato ne izbira sredstev. Enim podminira hiše, drugim 
poplavi kopalnice, tretjim podtika zločine. A hkrati pozornemu igralcu ne uide, 
koliko resnobe ždi pod norčavo površino. Predvsem se zamisliš ob brezizhod- 
nih odnosih, ki vladajo v smetiščni vasi. Tu je prepoznati marsikaj podalpske- 
ga. Na eni strani vkopanost za plot lastnega vrtiča, samozadovoljnost in zatira- 
nje nepokornih. Na drugi pa večno neresnost in dušno revnost. Ob tem so go- 
vorci odlični, kar dodatno utrdi vzdušje in splošno kakovost. 


Zabojnik presenečenja 

Čeprav so nekatere uganke preskočljive, Deponia ni priložnostna neobveznica. 
Je polnomastna nasitnost, ki jo je moč na spletiščih Steam, Gamesrocket in 
Gamersgate dobiti že za okrog 20 evrov. Cena je ugodna, kajti domala vsi vidi- 
ki so zloščeni do sijaja. Veselja pri igranju zato ne manjka. Analogno Wall-Eju 
se tudi Deponia izvije iz dušeče postanosti, kamor je zapadel današnji svet 
avantur. Ker se večkrat zgodi, da so ti špili kljub obetom in videzu votli kot bo- 
ben, od igralnega zadoščenja ne ostane veliko. Daedalic pa očitno premorejo 
kapacitete, znanje in moč, da izžeto zvrst postavijo pokonci. In to ne na ber- 
glah, temveč suvereno in z nenavadnim žarom. Deponia brez težav preskoči 
vse zarjavele žeblje in napuhti prijetno igralno ozračje, ki je kot nalašč za polet- 
ne dni. 


Računalniki PCX 
z vgrajenimi Intel 
Core procesorji 
druge in tretje 
generacije. 


POJE 


computer, 

1953: KGB UNLEASHED 


vanskih bratov Phantometry Interactive, upraviči 

svoje izvirno ime za ruski trg Phobos, kar pome- 
ni strah. Fabula obljublja vpogled v supertajne ekspe- 
rimente, ki so jih v petdesetih izvajali agenti zloglas- 
nega Komiteja državne varnosti. Odkrivaš jih kot na- 
debudni električar, ki se je, pojma nima, kako in za- 
kaj, znašel v enem od podzemnih laboratorijev. Tu ni 
žive duše in edini vidni izhod je zazidan. Rešiti se kani 
z brskanjem po dokumentih in obnovo eksperimenta, 
ki ni šel po načrtih. Ob tem ga po ozvočenju nenehno 
zafrkava globok glas in mu krepi strah ... 


T a prvoosebna avantura izpod prstov naših slo- 
» 


Ni | 


€ Naokoli ležeči dokumenti so edino sredstvo za raz- 
kritje ozadne zgodbe. In za reševanje ugank. Se ti pa 
ob opisanih poskusih marsikaj zagabi. 


Vse dogajanje se odvije v morda ducatu sob, med ka- 
terimi se premikaš po vnaprej določenih korakih. 
Medtem ti ni niti malo jasno, kaj naj počneš. Kazalec 
sicer dobi rdečo pikico, ko naletiš na vročo točko, a 
to je edini odziv in ga mimogrede spregledaš. Le sa- 
njaš lahko o kombiniranju predmetov v inventarju ali 
vsaj kakem komentarju, ko skušaš s krampom vlo- 
miti vrata. 

Nekatere zagonetke so lepo vpete v okolje, na primer 
štelanje radijske postaje, da se ti odpre skrivna soba. 
Podatke o njih pa najdeš v naokoli ležečih papirjih. 
Toda reševanje je duhamorno in linearno. Nakar te 
konec po nekaj urah mozganja in brskanja po doku- 
mentih dobesedno napade iz zasede. Kakšnih dvajset 
evrov na Steamu, neki - primernejše plačilo bi bilo 
dvajset let v ruskem gulagu za avtorje. Guattro 
Phantomery Interactive / UIG e 20 EUR 


GRATUITOUS TANK 
BATTLES 


aslov bo pozornim čitavcem znan, saj so si pred 
N leti prvič vozlali jezik ob tituli predhodnika, Gra- 

tuitous Space Battles (J197, 84). Tam smo se 
udarjali s flotami vsemirskih plovil in to spreminjanje 
nasprotnika v zveriženo železje je bilo edini smisel. Ali 
nesmisel, kar beseda 'gruh-too-i-tuhs' označuje. Za 
GTB prav tako stoji neodvisničar Cliff Harris, ki je to 
pot pokukal v žanr tower defensa. 
Nesmiselne tankovske bitke se odvijajo na ozemljih, 
po katerih napadajoča sila maršira v več kolonah tan- 
kov, robotov in pešakov. Te skušajo v zadostnem šte- 
vilu doseči nasprotni rob bojišča, nasprotnik pa se jih 
trudi upepeliti z obrambnimi stolpi in soldati v rovih. 
Razdejanje je postavljeno na zahodno fronto prve sve- 
tovne vojne, ki se ni nikoli končala, zato se Nemci in 
Britanci streljajo z laserji. 


€ oddaljeni pogled ni barvit, celo eksplozije so rjav- 
kaste. A videz se spremeni, ko kamero povsem pri- 
bližaš in se glasba umakne grmenju detonacij. 


Kar je le izgovor za več načinov luknjanja sovražnika. 
Cliffy v stolpičarsko zvrst duh GSBja pripelje v obliki 
urejevalnika enot in velike prilagodljivosti. Na vsaki 
karti lahko igraš tako v napadalni kot obrambni vlogi 
in prilagodiš, kako in katere enote bo umetna pamet 
pošiljala nadte. Za razliko od Gratuitous Space Batt- 
les tu vojaštvo razpostavljaš med bitko. Slejkoprej 
pogruntaš, da je uporaba ročno sestavljenih havbic 
nujna, saj te sicer računalo tako sklofta, da te je sram. 
Zato dolge ure preživiš v editorju. 

Tam na množico šasij variš razne oblike topov, žarko- 
metov in plamenometalcev, oklep, energetske ščite, 
hitrejše polnilnike orožij in mnogo drugega. Laserji 
denimo režejo skozi oklep, a jih ustavijo ščiti. Pomen 
vseh teh parametrov postane otipljiv šele po več dne- 
vih eksperimentiranja, zato GTB ni prijazen nedelj- 
skemu tipu igralca. Defense Grid in kompanija so za 
take primernejša izbira, posebno ker boj v petih od- 
tenkih rjave ni več tako pisan kot v vesolju in zato ne 
privlači z enako silo kot poprej. 


€ večina modulov in podvozij, iz katerih tu sestav- 
ljaš enote, je na štartu zaklenjenih. Igro moraš dati 
skozi na vseh težavnostih, da si lahko omisliš vse. 


Zagrizenci pa bodo po drugi plati malce prehitro trčili 
v strop. Sestavljanje tankcev ne premore toliko raz- 
nolikosti kot grajenje vesoljskih križark, kampanja pa 
šteje zgolj osmerico kart. No, na srečo je tudi GTB 
usmerjen v modificiranje in na spletu je že moč najti 
kopico novih ozemelj. To je hkrati poanta večigrals- 
kega dela, ki sestoji iz deljenja napravljenih bojišč in 
armad z drugimi igralci. Nak, neposrednega spopada 
med dvema ni, za čimer je trpel že izvirnik. 
Gratuitous Tank Battles se tisti z motnjo pozornosti 
raje ogibajte, medtem ko zavzeti vedite, da ne dosega 
kompleksnosti predhodnika. A za 14 evrov na Stea- 
mu gre še vedno za čisto solidnega in samosvojega, 
predvsem pa zahtevnega predstavnika stolpičarske 
zvrsti. Aggressor 

Positech Games e 14 EUR 

abodo vse uganke morbidni ij 

Zaščitni zilak serije so bili tudi samosvoji kazalniki: Da 
si naletel na uganko, so ti pokazali utripajoči možgani. 


go Kakovost videa je z tan stališča negledlji- 
va. Takrat se nam je zde lapana naravnos oosllška, 

ne na drugi strani. Ni problemal Em, v štirih potezah? ŠIt. 


ritoprask 2012 


aljnega leta 1993 so špili izhajali na ne- 
D kaj disketah, CD-ROM pa je bil ekstrava- 

ganca z nezaslišanimi 650 megabajti 
prostora, za katerega je redkokdo vedel, kako 
ga zapolniti. Zato sta toliko bolj odmevnili 
avanturi, ki sta medij izkoristili in se uveljavili 
kot razloga za nakup sukača. Eden je bil Myst, 
drugi pa the The 7th Guest. Slednji je prodrl 
toliko bolj, ker so avtorji Trilobyte v škatlo 
zmašili kar dva ploščka. V času, ko smo baja- 
li, kako na enega samega spraviš vso enciklo- 
pedijo, pa še ti ostane prostora! 


STAY A WHILE, 
STAY FOREVER! 


Sedmi gost je bil za tiste čase tehnični pre- 
sežek. Tekel je v visoki ločljivosti 640 x 480, 
uporabljal žive igralce na zmodeliranih ozadjih 
in vključeval gladko prvoosebno premikanje. 
V resnici je šlo le za vnaprej animirane korake, 
ne za pravo usmerjanje v 3D-prostoru, a smo 
bili vseeno vzhičeni. Če smo imeli seveda do- 
volj zmogljivo mašino, kajti dragi procesor 
486 je komajda zadoščal. Navdušila je tudi 
zanje srhljiva muzika, ki pa ni tekla s CDja 
Glasbeni stolp vstavil drugi plošček, na kate- 
rem je bil še video o izdelavi v navezi s prgiš- 
čem ostalih dobrotic. 

Gostov avdiovizualni blišč je danes sicer pre- 
cej ubog. Prizorišče, ki nam je spuščalo če- 
ljust, je neugledno in kockavo, premikanje 
počasno ter nerodno, zgodbovnih animacij pa 
ne moreš preskočiti. Toda njega dni je dobro 
dopolnjeval igralno bistvo, ki je bilo pravza- 
prav zgolj reševanje dveh ducatov logičnih 
problemov. Iskal si jih med prvoosebnim be- 
ganjem po zakleti hiši, kjer si se znašel kot 
eden izmed gostov. Vmes si spoznaval štorijo 
o ostalih obiskovalcih ter o gospodarju Henry- 
ju Staufu, ki je svojo dušo prodal hudiču, da je 
postal najbolj iskan izdelovalec igrač. Zgodba 
je na začetku imela smisel, proti koncu pa ji je 
zmanjkalo sape. 

Puzle se bile prilično zaguljene. Ko si se neka- 
ko prebil skozi rebuse in premešane črke, so ti 
zavdali šahovski problemi, geometrijski vzorci 
in velikanski labirint. Ob tem je malokdo po- 
gruntal, da je na preprogi narisana karta. Če si 
opravil tudi s tem, si si več dni grizel nohte v 
klonu Ataxxa, abstraktne namizne igre, kjer si 
je bilo treba ob koncu potez lastiti večino polj 
na plošči. Umetna pamet je kaznovala vsako 
napačno potezo, Henry pa te je rad 'spodbujal' 
s pikrimi komentarji. Igrati tole danes te spo- 
mni, kako malo so nas špili včasih ujčkali. Ob 
Gostovih zankah si bo marsikateri mladec po- 
lomil zobe, medtem ko se mu bo fotr izza ra- 
men privoščljivo hehetal. Uspešno končanje ti 
je odklenilo modus open house z odklenjenimi 
vsemi ugankami. 


ENAJSTA 
URA BIJE 


Opogumljeni z dobro prodajo prvenca so Tri- 
lobyte leta 1995 na isto vižo udejanjili nadalje- 
vanje. Za razliko od Gosta, ki se je dogajal 
med vojnama, je bil The 11th Hour postavljen 
v današnji čas. Prevzel si vlogo raziskovalnega 
novinarja, ki gre v Staufovo bajto iskat svojo 
producentko in ljubezenski interes. Ženšče je 
namreč med pripravami za oddajo preprosto 
izginilo. Grafična srčika je bila malodane ista - 
igranje pa docela. Novost so bile le igrane 
filmske sekvence, ki so tekle v tedaj moder- 
nem prepletenem načinu (manjkala je vsaka 
druga črta videa, da je bil procesorsko manj 
zahteven). Tako si imel občutek, da jih gledaš 
skozi žaluzijo. 

Uganke so bile, kjer je bilo le mogoče, še bolj 
zafrknjene kot v Gostu. Poleg logičnih so vde- 
lali besedne, ki so te pošiljale od predmeta do 
predmeta, medtem ko je Stauf z enovrstični- 
cami že prav najedal. Smo pa imeli nepričako- 
vano pomoč; z dlančnikom smo komunicirali 
s hekerko, ki je znala pretežke naloge rešiti. 
Toda prevelika raba njenih spretnosti je počasi 
prekinjala zvezo. Nasploh se je lahko Ura poh- 
valila z bolj koherentno, čeprav še vedno pov- 
prečno štorijo, ki je nudila tri različne konce. 
'Dober' je bil le eden. Če si hotel videti vse tri, 
si moral trikrat premagati umetno pamet v 
zadnji igri 'pet v vrsto' in vsakič je bil nasprot- 
nik pametnejši. V tretje so ga ugnali redki. 
Enajsta ura ni ponovila uspeha predhodnice. 
Malo zato, ker je konkretno zamujala, poglavi- 
tni razlog pa je bil, da je večina iger do takrat 
že presedlala na CD in ga znala nabasati z 
boljšo vsebino od miselnih orehov, zapakira- 
nih v interaktivni film. Superiorno izkušnjo je 
na primer istega leta ponudila Phantasmago- 
ria, ki je bila prava pustolovščina, da ne izgub- 
ljam besed o Wing Commanderju 3, ki je izšel 
že leto prej. Zato ob pogledu iz današnjega 
zornega kota tudi pri 11th Houru štejejo ugan- 
ke. Kar ni nujno slabo, kajti konkretnih in 
predvsem zahtevnih mozgalic ni na pretek. 
Kdor pogreša resen izziv, bo najbrž odštel de- 
narce za obe. Aja, skrivna koda 'Zaphod Bee- 
blebrox' v Sedmem gostu še vedno deluje! 


Ploščkovna izvirnika Sedmega gosta in Enajste 
ure, ki spadata v splošno igralsko izobrazbo, je 
na modernih računalnikih težko pognati. Zato 
je nemara bolje poseči po digitalno prodajanih, 
prilagojenih inačicah, ki ju za visokih 8 evrov 
po komadu prodajajo na GOG.com in Dote- 
mu.com. Polovico manj 7th Guest stane v App 
Storu, če bi ga radi igrali na Applovih mobili- 
jah, dočim 11th Hour na mobilno inačico še 
čaka. Guattro 


Virgin, 1993 in 1995 - PC 


JI 


Zaradi Arkham Asyluma in Arkham Cityja je Batman car tudi v svetu videoger, ne le v 
filmskem. A ne gre pozabiti, da so dobri špili z drugim jazom tehnofrika Brucea Wayna 
obstajali že, preden so nas Rocksteady razvadili. Med nič manj kot petdesetimi igrami s 

Šišmišem je bilo sicer dosti obupnih, največ v obdobju od zgodnjih devetdesetih do 

poznih dvatisočih. Toda povprečje je dosti boljše kot pri drugih maskiranih herojih. 

Fletno je bilo zato presejati zrnje od plev in ločiti top shit batmanščine od onih, ki so 
primoran ostati v času osem- in šestnajstbitnikov. 


top shop, čeprav sem bil 


bi lovil kriminalce po odprtem Gothamu, tako peš 

kot z vozilom po izbiri. Najraje z batmobilom, a ne 
bi izostalo niti črno letalo. Ko bi capine našel, bi jih 
zalezoval in jih odstranjeval tiho. Če bi drek zadel 
ventilator, pa bi jim metal batarange, jim lomil goleni- 
ce in na pomoč klical Robina in Batgirl. Oba bi imela 
na oklepih nežno poudarjene bradavičke. Toda vse 
ne bi bilo v akciji! Batman bi načrtoval vpade v graš- 
čine osrednjih nasprotnikov in avanturistično upora- 
bljal reči na pravih mestih. Hec pa je, da so stare ne- 
topirijade mnogo tega že udejanjile. Nekdo mora le še 
sestaviti kosce raznolikega izročila. 


BATMAN 


Ocean, 1986, ZX spectrum 48K 

Danes včitati tako staro in v mnogočem nerodno igro 
je domala pretresljivo. Toda Batman je svetel primer 
licence, ki se ni sprevrgla v ščiš. Najbrž zato, ker je bil 
legendarni osembitni založnik Ocean tedaj na začetku 
poti in se še ni spremenil v denar grabečo entiteto 
ostuda. Delali so precej po kavbojsko in ni presenet- 
ljivo, da se jim je pridružil bradati norec, ee, genij Jon 
Ritman. Bedančasti Britanec je zanje naredil kultni 
Match Day, nadmočni spectrumov fuzbal, ki je omo- 
gočal tekmovanje dveh igralcev. Nevidženo! 

Takoj po izidu Match Daya je Ritmana šef pri Oceanu 
pocukal za rokav in mu izročil kaseto s prelomno 
igro, Ultimatovim Knight Lorom, rekoč, naj scimpra 
nekaj podobnega. "Ha," je rekel Jon. "Moj špil bo 
boljši!" Na koncu se mu to ni posrečilo, a nič hudega. 
Knight Lore, oče izometričnih akcijskih avantur, je 
ipak domala nedotakljiv. Delno zaradi odličnosti gra- 
fičnega sistema Filmation, delno pa zavoljo napred- 


| dealna batmanščina bi bila večslojna. Jasno je, da 

nosti, kot je menjavanje dneva in noči, kar našega 
pustolovca spreminja v volkodlaka in obratno. 
Batman nima takih izvirnosti. V izometričnem pogle- 
du mora debelušni Netopir v svoji špilji, polni nevar- 
nosti, najti sedem delov vozila, s katerim bo rešil Ro- 
bina. To pomeni dosti hoje, skokov in ogibanja ču- 
daškim sovražnikom. Le-ti so hitri in nimajo zlahka 
prepoznavnih vzorcev premikanja, kar botruje hitre- 
mu umiranju. K temu prispevajo tudi skoki z vnaprej 
določeno krivuljo, ki zahtevajo vnaprejšnjo pikselno 
preciznost. Ponekod te ubije celo dotik zidu! Za na- 
meček je Batman spočetka tak levak, da se ne zna 
niti odriniti s tal. Za to in za druge spretnosti mora naj- 
ti predmete, kot so škornji. 

Res je, da naše početje ni najbolj batmansko, saj 
predvsem bežimo. Vendar ima igranje svoj čar, saj 
nagrajuje potrpežljivost in nudi lep občutek zadovolj- 
stva ob prečkanih sobanah. Za tisto dobo je bilo to 
isto kot danes bombastičen filmski prizor. Aja, pa dob- 
ro si je risati zemljevid kar velikega prizorišča. Pozab- 
ljena umetnost ... 


BATMAN: THE 
CAPED CRUSADER 


Ocean, 1988, C64 

V drugi netopirijadi založbe Ocean se preselimo v kla- 
sičen pogled od strani, igranje pa mutira v mešanico 
tepeža, raziskovanja in pustolovske rabe zbranih pred- 
metov. O, saj v poskusu mešanja štren Jokerju in Pen- 
guinu rukamo na gobce njune bandite ter kovinske 
igračke. A glavnina početja je nabiranje robe, ki jo 
uporabljamo na ključnih mestih. Orodje ponucamo pri 

RUMPLKAMRA 


crknjenem računalniku, da ga popravimo, in v kanali- 
zacijo zlezemo šele, ko dobimo gasmasko. Izvedba je 
vzdušno stripovska, kajti prostori so narisani kot 
sličice v crtiču ter se podobno prekrivajo. Zlasti nav- 
duši glasba v verziji za C64, ki sta ji inačici za spec- 
trum in DOS tako grafično kot zvočno inferiorni, 
dočim je amigina nerodna. To žal na splošno velja za 
tepež, saj so določeni gibi podobni ukazom za interak- 
cijo ter odpiranje inventarja, zato se hitro zaštrikaš. 
Toda vseeno je igra z nekaj potrpežljivosti luštna. 


BATMAN: 
THE MOVIE 


Ocean, 1989, amiga 

Zadnja Oceanova licenčnica, narejena po Burtono- 
vem filmu, sicer ima osembitne verzije in celo avto- 
matno konkurenco, Batman: The Arcade Game. To- 
da vse zbledijo ob superiorni amigini izvedenki. Kon- 
cept navduši s kar tremi pristopi v petih nivojih. Eden 
je dosti v redu mešanica ploščadenja in bojevanja v 
stranski perspektivi, kjer uporabljamo batšpago za 
dviganje na ploščadi in capinom režemo presredke z 
batarangom. Je kar zafrknjeno, saj po nas pada z 
vseh koncev - če ne kislina v kemični tovarni, pa 
bombe in streli težakov v katedrali. Nadalje sta tu vo- 
zniški stopnji, kjer v pogledu od zadaj drvimo z bat- 
mobilom in letimo z batfrčalom. S slednjim hakljamo 
balone strupa, dočim se more netopirski avto ogibati 
prometu in policiji ter se z vrvjo vihteti okrog vogalov. 
Uiiii! Tretja sorta igranja je miselno-ugankarska, kjer 
skušamo v votlini odkriti sestavine Jokerjevega stru- 
pa. Ne, niso humor, modrost in vonj mastnega prdca. 
To je naš recept!! 


Uosaijo 1504 00% 

BATMAN: 
THE VIDEO GAME 


SunSoft, 1989, NES 

Slovencu neznana je ta luštna akcijada za NES po 
zgledu Ninja Gaidena in Striderja, ki ohlapno temelji 
na prvem Burtonovem filmu. Ko boste ljubitelji starih 
konzolnih odličnic ob tej navedbi nehali brizgati mo- 
čefit po firlenkih, vedite, da je Batman tokrat sila hi- 
trejši kot v prej omenjenih naslovih. Poanta zato ni to- 

BATMAN O. 

liko v skakanju kot razsuvanju več kot ducata ra- 
zličnih vrst barab, kot so robocopovski robot, mutanti 
in, ja, nindže. Batman vs. Ninja - to bi bil film, za ka- 
terega bi takoj odštel denar! Rebra preštejemo tudi 
petim izvirnim šefom, med katerimi ni ne Jokerja, ne 
Penguina. V ta namen uporabljamo tako pesti in bata- 
range kot harpunsko puško. Glasba je odlična, grafi- 
ka pa nadkrili tipično NESovsko zaradi posebnega 
dodatnega čipa v kartuši. Tudi zato je pet nivojev te- 
matsko tako raznolikih, saj obiščemo ulice Gothama, 
kemično tovarno, podzemlje, ruševine in katedralo. 
Težavnost je zelo visoka, a špil se mi je silno prikupil, 
bolj kot izvedbeno sorodna Adventures of Batman 
and Robin in Batman: Return of the Joker za močnej- 
ša mega drive ter SNES. 


BATMAN 
RETURNS 


Konami, 1992, SNES; Sega, 1992, mega-CD; 
Konami, 1992, PC 

Dokler ni prišel Arkham Asylum, je bilo leto 1992 
vrhunec Šišmiševih digitalnih izdelkov. Film Batman 
Returns je namreč dobil celo vrsto različnih inačic, saj 
je licenca v nezaslišano zaslužkarski potezi studia 
Warner šla različnim firmam, ki so naredile samosvo- 
je izdelke. Med njimi izstopajo naslednje tri. 

Krasno v desno hodečo pretepačino za super ninten- 
do po zgledu Double Dragona so za SNES razvili Ja- 
ponci. Visoki, mišičasti, stripovsko deformirani Neto- 
pirčina sovražnike treska na gobce, jih meče v okoli- 
co, po kateri se premika tudi gor in dol, jih obmetava 
z batarangi in skače nanje z iztegnjenimi krili. Spočet- 
ka cestni razbojniki in motoristi hvaležno jedo pesti in 
sesljajo bat-ino. A heca je konec, ko priletijo vzdržlji- 
vejši debeluhi, bazukaši in zli klovni z baklami. Na 
koncu vsakega nivoja je šefovska bitka, kjer do izraza 
prideta Penguin in Catwoman. Ena od stopenj pa je 
vozniška, gledana od zadaj. Čeprav je izvedba odlič- 
na, z velikimi gibljivimi sličicami in izvrstno animaci- 
jo, štetje reber ni čisto na ravni Streets of Rage in Fi- 
nal Fighta. Pa klovnov je nekoliko preveč. A paket je 
kljub temu impresiven in škoda, da je bil pri blagajni 
spregledan. Če imaš rad v desno hodeče garbalke, ga 
vsekakor emuliraj. 


OPE ODOOČ 


Bistveno drugačen Batman Returns je Segin za me- 
ga-CD, ki nemalo razširi osnovo z mega driva. Solid- 
nim, od strani gledanim pretepaškim nivojem namreč 
doda adrenalinske šoferske. Tu ob spremljavi glasbe 
s cedeja divjamo z batmobilom, zaradi ostrih časov- 
nih omejitev besno tiščimo turbo in streljamo nepridi- 
prave, od motoristov do jokerjevskih cistern, da ek- 
splozije cvetijo vsenaokoli. Dober primer igre, kjer je 
CD-tehnologija ključno prispevala k vtisu. 


Tretja inačica je zopet Konamijeva in so jo namenili 
računalnikom. Ničesar skupnega nima z zgornjima, 
saj je avantura vrste pokaži-in-klikni z akcijskimi 
vložki. Batmana sceloma nadzorujemo z miško in 
pretežno v miru, samotno raziskujemo Gotham. Po 
njem se 'vozimo' z batmobilom in batladjo (Batman 
sedi v kabini, mi pa na zemljevidu odredimo, kam bi 
radi šli) ter je sestavljen iz statičnih, na roko narisanih 
lokacij, kot so glavni trg in številne strehe. Ponekod v 
pogledu od strani srečamo sovražnike, ki se jih od- 
križamo s klikanjem po ukazih za udarjanje in rabo 
stvari, ki jih imamo zataknjene za pas. Katere vzame- 


mo s sabo, prej odredimo v votlini, glede česar se je 
moč tudi zmotiti. V špilji je prav tako velik računalnik, 
v katerega vnašamo podatke o nabranih stvareh. Raz- 
no robo, od zmečkanih papirjev do videokaset in 
pingvinovih peres (heh), odkrivamo z brskanjem po 
predalih in prečesavanjem lokacij s kurzorjem, saj lo- 
va na piksle ne manjka. Vse skupaj sicer ni ne blazno 
vznemirljivo, ne odlično narejeno. Batman je okoren, 
saj traja celo večnost, da kaj stori, in vse skupaj ne 
vzame več kot kaki dve uri. Je pa Batman Returns za 
PC obogatitev tipičnega recepta za batmanske igre, 
kakršnega se niti danes ne bi branili. 


s 

Če bi bil 
iger, vendar bi pri tem obstajala resna nevarnost, da bi jih imel za samoumevne. 
A nečesa se ne bi mogel'zasititi v nobenem primeru: marjanc oziroma fliperjev. 

danes star petnajst let, bi se mu sicer mešalo od čudovitih novih, 


ur / 


y 4 


e kovance goltajoče protoigre, ki smo jim po- 
svetili velik članek v Jokerju 216, so bile za- 
radi mehanske narave v primerno prepričljivi 
obliki dolgo dostopne le v igralnicah. Drugod 
ni bilo niti približno take izkušnje, kot ko si 
zares pošiljal kovinsko kroglico proti zgornjemu kon- 
cu podolgovatega polja. Napeto si gledal, kako udar- 
ja v tarče in odbijače, šviga v rampe in pada v luknje, 
nakar se med padanjem nevarno usmeri proti breznu 
med fliperjema. Način igranja in cilj nabrati čimveč 
točk sta bila takoj jasna vsakomur, mojstrovanje pa 
je terjalo obilico spretnosti in golido sreče. 
Ker imam marjance res rad, saj so hkrati izredno za- 
bavne in osredotočene na čisto veščino, se v tem tre- 
nutku počutim blaženega. Njihove zaslonske variante 
namreč doživljajo drugo pomlad, najbolj po zaslugi 
mobilnih platform. Telefoni in tablice kipijo od fliperš- 
čin, ki segajo od direktnih predelav starih favoritinj 
prek simpatičnih otročarij do resnih e-marjanc z reali- 
stično fiziko. Povrhu so na voljo za PS3, X360, vito, 
3DS in celo mac. Le PC ostaja žalostno brez, čeprav 
so zanj napovedali oba šampiona, Marvel Pinball in 
Pinball Arcade. Mogoče jih je celo preveč, saj se veči- 
na oklepa klasične zasnove. Toda v njej naletiš na 
svežino, kot sta obračanje polja na glavo in selitev na 
ločene mize. 
Ti novodobni fliperji si delijo poreklo, saj jih tržijo le v 
spletnih trgovinah, in nizko ceno. Pri nekaterih daš par 
evrov za ves izdelek, drugod te toliko pride posamična 
miza, a v vsakem primeru plačaš malo. Domala vsi 
imajo spletno primerjavo rezultatov in način za več 
ljudi, pri katerem si občinstvo podaja napravo. Fizika 
in videz se med platformami domala ne razlikujeta. Je 
pa prednost konzolnih inačic v otipljivih gumbih, saj 
na tablicah in telefonih tapkaš po zaslonu tako za 
udarjanje kot tresenje mize. Temu se privadiš, a ni za- 
res vzdušno. Po drugi strani je pri mobilijah samoume- 
ven navpičen zaslon, ki je za marjance idealen. Moni- 
tor ali televizor težko zvrneš na stran in igre tega naj- 
večkrat ne podpirajo, kar jezi predane nabijače. Ter še 
najjača krepost fliperjev na tablicah in telefonih: so 
idealni za na pot in sekret. Le ne tišči sfinktra preveč. 
Kroglica ti bo vseeno ušla. 


ki so pred par leti z Zen Pinballom in Pinball 

FXom oživili e-fliperje. Njihova značilnost je 
zrahljana vez z realizmom, saj imajo elemente, ki jih v 
resnici ne bi moglo biti, na primer like, ki skačejo po 
mizi in se tepejo. Natanko to počno Maščevalci na 
novih štirih prizoriščih v paketu Avengers Chronicles, 
ki ga nabaviš v Playstation Storu ali Xbox Live Arca- 
de in ga uvoziš v Marvel Pinball ali Pinball FX2. Pri no- 
benem ne manjka prilagajanja nastavitev (večji na- 
klon, število kroglic ...) in podrobnih navodil. 
Najbolj klasična je z rampami bogata 'The Avengers', 
ki vpelje idejo predhodne mize Epic Ouest.. Izbiraš 
lahko namreč različne kroglice s 'pokroviteljstvom' 
tega ali onega superjunaka. Thorova okrepi spinner- 
je, Hulkova močneje udarja v odbijače in Hawkeyeva 
profitira pri skillshotih. Je pa res, da te lastnosti niso 


K: marjance delajo madžarski Zen Studios, 

bistvene in da je izven tega dizajn dosti klasičen, 
orientiran v rampe. Tudi Hulkova "World War II' je iz- 
datno rampasta, česar smo se nemara že malo pre- 
najedli, in običajna, v njeni ločeni podmizi pa odzva- 
nja Sorcerer's Lair. Posebnost je Hulkovo oglašanje, 
ki plete zanimivo ozadno zgodbo. 

Več si upata preostala fliperja. Na 'Infinity Gauntlet' 
se Silver Surfer in Captain Marvel bojujeta s pol- 
božanstvom Thanosom. Izvedensko sestavljeno pri- 
zorišče se lahko sceloma obrne na glavo in vsebuje 
ganljivo pripoved z veliko govora. 'Fear Itself' pa za 
prizorišče vzame Asgard in ima edinstveno polkrožno 
dno, ki seže pod pod spodnji odbijali. Občutek, ko 
kroglica šine po tem jašku v tradicionalno smrtonosni 
del, nakar po drugi strani prileti ven, je čuden. A miza 
je odlično sestavljena in kompleksna. 

Kdor ceni avtentične marjance, nad fantazijskimi 
gradniki Avengers Chronicles ne bo navdušen. Tak 
naj se posveti Pinball Arcade. Toda Madžari so z no- 
vim paketom vnovič dokazali, da so zelo dobri obliko- 
valci in da se ne bojijo novih zamisli. 

Zen Studios e PS3 in X360 e 10 EUR 


iv na mizi; kot na pričujoči The Avengers, je za tiste, ki poznamo veliko Zenovih 
st. Madžari bodo na Gamescomu predstavili še dve novi. Me zanima, kaj so naumili. 

IGROVJE 


saj je ta hvalevredni, napol navdušenski projekt 

ameriškega studia FarSight osredotočen na po- 
ustvaritve slavnih resničnih marjanc. Za začetek so 
odkupili licence podjetij Bally, Stern, Gottlieb in Wil- 
liams, njihovi načrti pa so veliki, večletni. Optimi- 
stičen velja biti zlasti zato, ker imajo dolgoletne iz- 
kušnje s kovanjem virtualnih posnetkov pravih mar- 
janc - njihova sta denimo cenjena Gottlieb in Wil- 
liams Collection. 


HE antazijskost pri Pinball Arcade ne pride v poštev, 


Šeherezadine pripovedke in nabiraš dragulje. Najno- 
vejši je Ripley's Believe it or Not iz 2003, kjer lahko 
odkleneš sprva nedosegljiv del polja, omogoča pa tu- 
di ripleyjevsko rajžanje po navideznih celinah. 

Kakor cenim Zen Studios, so mize v Pinball Arcade 
vseeno stopničko više. Dve od naštetih - Arabian 
Nights in Theatre of Magic - sta na lestvici najbolje 
ocenjenih na IPDB.org (Internet Pinball DataBase) in 
sta izvrstni, ostali pa za njima ne zaostajata dosti. Fi- 
zika je odlična in se dejansko rahlo spreminja med 
posameznimi marjancami, saj se avtorji trudijo, da bi 
bila izkušnja kar najbolj avtentična. Grafika je lepa, 
mogoče za spoznanje groba, in zvok tak, kot se šika. 


kk 


po no, ni 
ose nikakor-ne morem-obrec 


zme, ea m aa pa 


V osnovnem skupku za xbox 360 ter PS3 (nakup za 
slednjo konzolo odklene verzijo za vito in obratno) so 
štirje fliperji. Najstarejši in najslavnejši je vesoljski 
Black Hole iz 1981, katerega samosvojost je manjše, 
na glavo obrnjeno igralno polje pod osnovnim. Ker 
gre za mizo, ki je prinesla največ denarja v zgodovini 
marjanc, njena kakovost ni vprašljiva. Iz leta 1995 
prihaja čarodejski Theatre of Magic, ki ustvarja luna- 
parkovsko vzdušje in je njega dni strašansko navdu- 
ševal z vrtljivim stolpom, navideznim izginotjem žogi- 
ce ter njenim lebdenjem. Še danes so ti efekti kulski. 
Leto 1996 je dalo beduinsko načičkani Tales of the 
Arabian Nights, kjer žogica prav tako lebdi. Na tej mi- 
zi tematiki ustrezno ciljaš duha iz svetilke, preigravaš 


ritoprask 2012 


Spisali so tudi podrobna tekstovna navodila za vsako 
prizorišče, kjer se ob postavkah pogled približa ob- 
ravnavanim delom mize. Še vedno pa se ubadajo z 
nekaterimi hrošči in rahlim zamikom (lagom) pri sp- 
rožanju fliperjev na PS3. Ostale inačice so instantno 
odzivne. 

Razen tega motijo le obrobne zadevščine, kot so man- 
ko spletnih turnirjev, navpične postavitve v sobnih 
verzijah in operaterjevih menijev. Glede slednjih mi je 
producent Norman Stepansky zaupal, da "smo to 
možnost sprogramirali, vendar je zaenkrat na voljo le 
tistim, ki so nas izdatneje podprli na Kickstarterju, in 
še razmišljamo, ali bi jo ponudili v nakup." Na xboxu 
360 pa boš negativno presenečen nad malce slabšo 

grafiko kot na PS3 in, zavoljo Microsoftovih kapric, 
zaenkratno nezmožnostjo nakupa dodatnih miz. Te 
redno zamujajo tudi na PS3 ter viti. tak je več mese- 
cev trajalo, da je ameriškemu lansiranju sledilo ev- 
ropsko. Stepansky: "Težava je v procesu odobritve. 
Na Androidu tega sploh ni in fliper je tam na voljo ta- 
koj, ko ga izgotovimo. Applova odobritev za iOS traja 
sedem do deset dni, za PS3, vito in xbox 360 pa veli- 
ko dlje. Zato bodo konzole nove marjance dobivale 
redkeje, vendar jih bo v vsakem paketu več, V vsa- 
kem primeru je naš cilj zagotoviti dve mizi na mesec." 
Bolj poučeni se že slinijo nad Addams Family, vendar 
ta najbolj slavna marjanca zaradi niza dragih licenc 
ostaja na seznamu želja. Ta hip je moč za nekaj evrov 
po komadu na iOSu, Androidu in ameriškem PSNju 
dokupiti štiri odlične prenesenke: Cirgus Voltaire, 
Funhouse, Medieval Madness in The Bride of Pin-Bot. 
Vse razen slednje so med prvo deseterico na IPDB. 
com, kamor FarSight ciljajo za naslednje projekte. Na 
Kickstarterju so že zbrali krepko več kot 55.000 do- 
larjev, kolikor so potrebovali za prvaka Twilight Zone. 
Za nameček so pokrili stroške za številko dve, Star 
Trek: The Next Generation. V četrti razširitvi sta Black 
Knight in Creature from the Black Lagoon, jaz pa še 
vedno željno čakam Flasha Gordona ... 

FarSight Studios e PS3, X360, vito, mac (10 
EUR) e iOS (0,79 EUR 4 par evrov za mizo) 
Android (zastonj - par evrov za mizo) 


marjanstva, danes pa so lepo presenečenje. Pre- 

delovalci Cowboy Rodeo so namreč ohranili 
brezčasni dizajn švedske skupine Digital lllusions CE, 
ki je kasneje DICE postala in Battlefield storila. Vse 
štiri mize so nadvse igralne, naj teče beseda o raketni 
Ignition, železniški Steel Wheel, glasbeni Beat Box ali 
pokopališki Graveyard. Ne postavljajo se z moderno 
fiziko, a je zadosti realna, in ne šarmirajo s tisočerimi 
elementi, vendar so obstoječi premišljeno umeščeni. 
Čeprav so videti prazne, je zaradi spretno postavljenih 
gradnikov početja dosti, od serijskega merjenja v ram- 
pe do sprožanja podiger. Je pa res, da je kompleks- 
nost v primerjavi s Pinball Arcade in Zen Pinballom 
dosti manjša, tako da navdušenje vseeno terja nekaj 
nostalgičnih rožnatih očal. Prav tako zna manj iz- 
kušene in potrpežljive motiti staromodna neusmilje- 
nost, saj je luknja med fliperjema velika in ni vrnitve 
žogice, če ti uide na začetku partije. Tudi v stranska 
žlebova rada zdrkne. 


[:: 1992 so bile Sanje na amigi višek digitalnega 


IGROVJE 


Kljub temu Pinball Dreams HD ne gre očitati solidno- 
sti, zlasti ob izvrstni glasbi in fletni podobi, ki so jo 
sceloma prestavili v 3D. Isti pogon uporablja Pinball 
Fantasies HD (2,99 EUR), predelano nadaljevanje 
Dreamsov, ki ima morda še boljše mize, čeprav je bi- 
la debata o tem zmeraj vroča. (Osebno so mi Dreams 
celo nekoliko ljubši.) Daj Fliperbog, da isto napravijo 
z lllusions in Slam Tiltom! 

Cowboy Rodeo e iOS e 2,99 EUR 


w 

e bi rad z marjancami okužil potomstvo, ni 
C boljšega kot Frogger Pinball. Ta židani, pisani 

fliper ima čisto pravi zgodbovni modus, v kate- 
rem odbijaš v kroglo zvitega Žabca. S šicanjem ramp 
in odbijačev sprožaš mimohode žverc, ki prihajajo v 
veliko prazno območje na sredini. Na travniški mizi so 
to čebelice, na arktični pingvini, na mestni buldožerji 
in na vesoljski alienska plovilca. Ko sklatiš vse, se ne- 
kam na mizo posadi šef, ki ga moraš ciljati. Prvi je 


KROGLIČNI OSTALNIK 


Marjanične robe je za iOS in Android kot stelje, zato 
se bom omejil na naslove, ki si ne zaslužijo polne 
predstavitve, a niso zanikrni. Zen Pinball za iOS in 
Android (THD pomeni, da potrebuješ napravo z Nvi- 
dijinim čipovjem tegra) je priljudna reč s solidno fizi- 
ko ter dobrimi mizami s PS3 in xboxa 360. V zastonj- 
skem osnovnem programu je ena, dobri Sorcerer's 
Lair, nakar lahko kupiš Fantastic Four, Wolverine, 
Captain America, Thor in Excalibur. Vsaka pride 1,59 
evra, česar so vredne, opisali pa smo jih v prejšnjih 
številkah - išči na Joker.si. Sedma miza je Epic 
Guest, ki velja 0,79 evra in je na voljo tudi za Marvel 
Pinball na PS3 in Pinball FX2 na xboxu. S frpjskim 
pridihom skuša biti izvirna, saj s kroglico šicaš po- 
šastke in dobivaš robo ter izkušnje za hecnega viteš- 
kega junaka, kar se prenaša med partijami. Zamisel 
je kul, žal pa ima vse skupaj bolj malo učinka na igra- 
nje. No, miza je spodobna in 80 centov ni veliko, da 
se prepričaš, ako ti sede. 

Zadnji iz budimpeštanske štalce je Marvel Pinball 3D 
za 3DS, ki ga za 7 evrov nabaviš v Nintendovi spletni 
tržnici. Tega je več kot vreden, saj so v njem štiri fine 
mize iz 'velikega' Marvel Pinballa - Blade, Iron Man, 
Fantastic Four in Captain America. Internetne lestvi- 
ce, vroč sedež in stereoskopija so samoumevni, fizika 
je enaka kot na sobnih sistemih, potek pa gladek. 
Edini minus je v platformi, saj sta 3DSova zaslončka 
majhna, kar vpliva na vzdušje. 

Niso pa Zen edini marjaničarji. Izpostaviti gre ruski 
Gameprom, ki je udejanjil ambiciozni Pinball HD za 


SEEN FENI SP UPTTN"N 7 NENNKE 
Zadnja miza-je najbolj impresivna, ni pa nujno, 
da boš v.enem skozihodu ugledal vse štiri. 

iOS (1,59 EUR) in androidne sisteme (2,45 EUR) z 
Nvidijino rešitvijo tegra. Nudi tri mize - džungelsko, 
podvodno in divjezahodno -, kjer je fizika solidna, 
vendar dizajn ni na nivoju tistega, ki ga zmorejo Zen 
Studios, kaj šele Pinball Arcadovega. Tudi glasba je 
povprečna. Več miz je v paketu Pinball HD Collection, 
kjer stanejo 1,59 evra za kos. Tu se počutiš, kot bi 
prišel v igralnico v devetdesetih, saj so tematike odbi- 
te: komandosi, AC/DC, celo Chuck Norris. Ker ima 
jeklene žogice! 

Vižo 'več miz ne tako vrhunske kakovosti' ubere tudi 
Age of Pinballs za iOS in Android. Vanj so avtorji stre- 
sli nič manj dvanajst brezplačnih tabel z generičnimi 
scenariji, kot so ameriški nogomet, karneval, vesolje, 
coprniki ... Med njimi nisem našel niti ene, ki bi me 
navdušila, a hkrati niso zanič. V redu so, tako kot tro- 
jica plačljivih, za katere skupaj daš tipskih 1,59 evra. 
Preizkusil sem še Pinball Ride, Retro Pinball in Pinball 
Tristan, a na tej točki se poročilo prevesi v izdelke, o 
katerih ni moč povedati česa laskavega. Bodi zato 
dovolj. 


KAJ PA PC? 


Lastniki računalnikov, ki poganjajo Windows, smo 
lahko po eni strani užaljeni in osramočeni. Avtorji Pin- 
ball Arcada so mi zagotovili, da na okenski inačici de- 
lajo in da jo bodo "udejanjili nekje med poletjem in 
Božičem." A to je slaba tolažba, celo če si ne izmišlju- 
jejo, saj so na Facebooku to verzijo najprej zastavili za 
prejšnji mesec, dočim svojih prejšnjih dveh iger, Gott- 
lieb in Williams Collection, sploh niso izdali za raču- 


lovkasto sočivje, ki moti pot žogice z izrastki v obliki 
klenega korena, zadnji pa plovilo iz mrzlega vesolja, 
ki leta okoli, nakar se ustali na zgornjem koncu. Fin- 
ta? Ni ga mogoče naciljati direktno, marveč le po- 
sredno, z odboji v kroglico zaprtega Froggerja. Mimo- 
grede, ta junaška žaba ravno letos praznuje trideset 
let, odkar smo jo na avtomatu prvič popeljali čez ce- 
sto, polno avtov, in nato reko, po kateri so plula de- 
bla, do prostorčkov na drugi strani. Kolikokrat si na- 
letel na krokodila? Jaz velikokrat. 

Nič posebej težkega ni v Frogger Pinballu in fizika je 
daleč od napredne. Toda zadevica je nadvse igralna, 
zlasti za mlajše in neizvežbane. Ko opraviš s štorijico, 
predstavljeno skozi nekaj stripovskih strani, je na vo- 
ljo še izzivalni modus, kjer skušaš z eno kroglo nare- 
diti kar največ točk in odkleniti nadgradnje, kot so 
množilnik točk, magnetna žoga in podobno. Teh je 
dolga vrsta, tako da v navezi z višanjem rekordov 
Frogger Pinball nudi veliko sploh ne enoličnega igra- 
nja. Škoda le, da diamante, ki rabijo kot navidezna 
valuta, dobivaš dokaj počasi, s čimer avtorji cikajo na 
nakup dodatnih v spletni trgovini. 

Konami e iOS e 1,59 EUR 


nalnike. Zen Studios pa so dejali, da še vedno delajo 
na Marvel Pinballu za PC, vendar izida še zmerom ni- 
so zakoličili. Upajo na konec leta. 

Tako ostaneta dve alternativi. Prva je zagon starih 
marjanc, ki so jih bila računala do nekje preloma ti- 
sočletja deležna obilico. Jako priporočam serijo Pro 
Pinball, najbolj zaključno mizo Big Race USA ali trilo- 
gijo Ultimate Pro Pinball, v kateri žal manjka prvenec 
The Web. Drugi pa je namestitev emulatorja Visual 
Pinball, kamor navdušenska skupnost že leta vliva 
garažne izvlečke resničnih miz. Med njimi so vse iz 
Pinball Arcada in z lestvice najboljših na IPDB.org - 
da, tudi The Addams Family -, fizika pa je na zelo vi- 
sokem nivoju. 

Čemu bi torej plačeval za nekaj, kar je že na voljo 
brezplačno? Več razlogov je. Prvi je zakompliciranost 
namestitve in izvajanja Visual Pinballa. Na strani 
VPForums.org so resda podrobna navodila, ki jih naj- 
deš pod postavko Getting Started. A ta zahtevajo me- 
rico znanja dela z operacijskim sistemom, ki da- 
našnjemu uporabniku računalnika ni samoumevna. 
Da ne govorim o naprednejših prijemih, kot je simuli- 
ranje višinske postavitve. Celo razporejanje datotek z 
mizami v imenike zna biti težavno! Drugi razlog je, da 
so to ipak navdušenske inačice, glede katerih se ude- 
leženci foruma sicer trepljajo po ramenih, vendar 
imajo konkretne težave, od hroščev prek manjkajočih 
elementov do ne prav dobre grafike. Tretjič, ni ne 
spletnih lestvic, ne turnirjev. In četrtič, 'uradne' mize 
stanejo zgolj nekaj apoenov, za kar nudijo lepšo po- 
dobo, večjo zanesljivost in internetno primerjanje ote- 
pačev. Saj varčujemo, a pretiravati ni treba. 

PUBERTETA Spletnih SV 


Marsikakemu bežnemu 
opazovalcu se zdi, da 
svet množičnega inter- 
netnega igranja vlog 
predstavlja vsemogočni 
World of Warcraft, ki mu 
ob gležnjih drobijo ne- 
uspešni naročniški tek- 
meci ter pogrošne free-to- 
play spletščine. A čeprav 
se področje ni razvilo 
do te mere, kot smo 
pred leti upali, je 
realnost bolj pisana. 

preseka 
skozi orke, rešimože in 
vesoljske ladje, le da ne 
s sekiro, marveč s pere- 
som. 


ravijo, da nikdar ne pozabiš svojih prvih ko- 
rakov v masovnem spletnem igranju domiš- 
ljijskih vlog (Massive Multiplayer Online Ro- 
le Playing Game, MMORPG). Za moj padec 
v World of Warcraft to brez dvoma drži. Sk- 
rivnostno novo pokrajino sem spomladi 2005 dobe- 
sedno goltal. Moj taurenski shaman se je iz razca- 
panca s kolom v šapi zlagoma prelevil v oklepljenega 
monstruma, ki je s strelami iz prstov cvrl vse živo in 
nemrtvo. Ko sem se privadil coprniških veščin, mi je 
igra v naročje potisnila rokodelstvo, ribištvo in kvač- 
kanje. Skratka: ko sem odluščil en ovoj, me je čakal 
drugi. V navideznem svetu sem se izgubil kot v naj- 
bolj napeti povesti. 
A tisto, kar je izkušnjo zares ločilo od prejšnjih, je bilo 
sodelovanje z drugimi. 'Masovnost' pač označuje, da 
avanture deliš z več tisoč živimi ljudmi, kolikor jih j 
običajno na strežniku. Tu si izgubljencu pomagal pri 
orientaciji, tam si v petero kresnil po goflji velikansko 
pošast, spet drugje si barantal za pipec in kazal osle 
smrdljivim vilinom iz Alianse. Enkrat me je kolega 
sredi kvestanja nahecal, da sva šla v taurensko glav- 
no mesto na planoti vrh visokih klifov prepričevat 
folk, da lahko preživiš padec v globino, če se vržeš 
čez rob na točno določenem mestu. No, nisi preživel. 
Ljubitelji žanra spričo takih trenutkov mmorpgjske iz- 
kušnje ne zamenjajo. Občutek, ko se dva ducata ju- 
nakov v veliki skupini po urah preizkušanja tako uigra, 
da šefovska zver pade in kanal za glasovno komuni- 
kacijo eksplodira, je nadmočen. Po drugi plati pa ra- 
vno ta lastnost marsikomu ne diši. Misel, da bi navi- 
deznost delil z drugimi, ga odbija, smešno se mu zdi 
besnenje zaradi nalinijskega zamika (laga) in ni mu 
ljuba mesečna naročnina, ki je tod pravilo. 

Toda omreženi svetovi so se v petnajstih letih po na- 
stopu Ultime Online razvili in ponujajo raznolike iz- 
kušnje, ki znajo pritegniti one, ki so nanje svojčas gle- 
dali zviška. Danes je večji problem kot ta, kaj igrati, 
tisti, kako igrati pet brezplačnic naenkrat! 


Dileme izpred desetletja 


Ko smo pred točno šestimi leti nazadnje celovito ori- 
sali področje masovnih nalinijskih igranj vlog - mmo- 
rpgjev, je World of Warcraft ravno zbral sedem milijo- 
nov naročnikov. To je bilo v tistih časih popolna ma- 
gija. Dotlej je namreč veljalo, da je ljubiteljev na zaho- 
du največ milijon in pol, ki jih naslovi kradejo drug 
drugemu. Ko je konec leta 2001 prišel Dark Age of 
Camelot, je pridobil 400.000 igralcev, kar je bila 


Ultima Online je bil prvi naslov s sto tisoč igralci. 
Danes je še živa, in to kljub naročniškemu modelu! 
Bržda zato, ker je tako svobodnjaška. 

skupna cifra tistih, ki so zapustili Ultimo Online, Ever- 
Guest in Asheron's Call - igre, ki so področje obvla- 
dovale na štartu tisočletja. 

Omejeno število igralcev je bil problem, kajti mmo- 
rpgji so bili zaradi visokih stroškov tvegana naložba. 
Ko so Anarchy Online, Asheron's Call 2 in Earth 6 
Beyond, zadnji Westwoodov naslov, okrog leta 2003 s 
ponesrečenimi štarti pogoltnili golide novcev, je kra- 
vatarje zagrabila panika. V smeti so vrgli dosti naslo- 
vov, ki niso bili daleč od izida, med njimi znanstveno- 
fantastični Imperator Online z medzvezdnimi Rimljani, 
opevani Microsoftov mmorpgjski poskus Mythico in 
celo Uitimo Online 2. Grozilo je, da bo cvetoča zvrst 
omahnila. Nakar je koncem 2004 prišel Blizzard z 
World of Warcraftom, ostalim povedal /point, /laugh, 
[dance in lastnoročno krepko razširil bazen igralcev. 


Da se je lahko raid v EverOuestu takole pofotkal na 
trupelcu zmaja, so bile potrebne ure priprav. Pred 
tem pa še meseci zbiranja odlične opreme. 


GLOV 


. 

Warcraftova 
simpatičnost ... 


Res je, da se ima za to zahvaliti tudi razvoju interneta, 
a v prvi vrsti je uspel zaradi prijaznosti. EverOuest, 
Ultima Online in druščina so se zanašali na hardcore 
igranje, ki je zahtevalo ogromno časa. Sodelovanje je 
bilo obvezno, obenem pa so bili lahko zavezniki tvoji 
največji konkurenti. Če si se hotel polastiti plena žver- 
ce v ječi, si tekmoval z ostalimi. Rodilo se je kampira- 
nje s čakanjem na rojstvo (spawn) sovraga. Kdor je 
imel srečo, ga je hitro mahnil in pobral bogastvo, os- 
tali pa so ure čakali na drugo priložnost. 

Posebno poglavje je bila smrt, ki je bila nemajhna 
nadloga. Ko si v Ultimi krepnil, si moral naokoli kolo- 
vratiti kot duh in iskati koga, ki te bo oživil, ob čemer 
ti je lahko vsakdo izropal truplo. V EverOuestu pa si 
poleg opreme izgubil del izkustvenih točk. 

WoW je take kaprice močno omilil in uvedel sistem, 
kjer slabo minuto tečeš do svojega trupla in se oživiš, 
ne da bi se bal za opremo in izkušnje. Štiri petine vse- 
bine je moč uzreti brez pomoči drugih in šele v temni- 
cah potrebuješ spremstvo. Ječe so za nameček in- 
stancirane, kajti vsaka skupina igralcev ima lastno 
kopijo, po kateri v miru pleni. Strežniki pa so razdelje- 


ZaČetki ONkRaJev 


Logično je sklepati, da so mmorpoji izšli iz frpjev 
in izraz je res plod Richarda Garriota alias Lorda 
Britisha, ki ga je skoval leta 1997 ob izidu Ultime 
Online. Ta kot predstavnica ene najčastitljivejših 
frpjskih serij velja za prvi naslov, ki je razširil slo- 
ves žanra. Ni pa bil pionirski! Leto prej sta na pri- 
mer izšli The Realm Online in Meridian 59, ki ju je 
moč zastonj igrati še danes, tudi po povezavi dial- 
up, tako kot nekoč! Prva ima 2D, druga celo 3D- 
grafiko. 

Takrat so tem igram še rekli 'graphical MUDSs', 
kajti starše so imele v multi-user dungeonih ali 
MUDih, tekstovnih frpjkah za več igralcev. Z njimi 
sta leta 1978 začela Roy Trubshaw in Richard 
Bartle z univerze v Essexu, ko sta napravila MUD1 
za mainframe DEC PDP-10. MUD1 je bil prvi vir- 
tualni svet za več ljudi, v katerem si lik upravljal s 
tekstovnimi ukazi, igra pa ti je ob vsakem koraku 
opisala okolico. Preizkusiš jo na strani British-le- 
gends.com. 

Na osnovi MUDov, ki so na univerzah postali pri- 
ljubljeno zapravljanje časa, so zrasle komercialne 
igre za večje število igralcev in s tem prve prave 
masovne frpjke. Za začetno velja Island of Kesmai 
iz leta 1985. Zanjo si na Compuservu (takrat so 
imeli internet v celoti v oblasti ponudniki omrež- 
nih storitev) mesečno plačal dvanajst dolarjev, 
naenkrat pa je bilo v svetu lahko do sto igralcev. 

va Masovne igre skozi leta nemalokrat doživijo grafično preobleko, World of Warcraft pa še vedno vztraja pri ( 
MW. začetni. Izboljšali so le nekaj tekstur in vodi dodali nekaj valov. Večji premik je bil pri uslužnosti igralcu. Za ko- VI 
ti pico kotičkov z opremo na liku je šef pred sedmimi leti štiridesetim igralcem vrgel dva kosa opreme, danes je f 
toliko odvrže desetim. Mimogrede, dva žaklja v inventarju gresta samo na račun futra in napitkov. 

ni na svetove PvVE (player vs. environment) in PvP 
(player vs. player). V prvih igra poskrbi, da te pri kve- 
stanju drugi ne morejo motiti, in spopad med igralci je 
lahko le sporazumen. Šele na PvP-strežniku te lahko 
začopatijo, kar je bila v poprejšnjih naslovih stalnica. 
WoW je utrl pot prevladi 'zabaviščnih' mmorpgjev 
(theme park mmorpg). To so ožje usmerjene izkušnje 
z namensko pripravljeno vsebino, denimo ječami. S 
tem se razlikujejo od peskovniških mmorpgjev, ka- 
kršen je EVE Online. Te so manj strukturirane, a nu- 
dijo več svobode. 


... in dvoličnost 


Mnoge je WoW snedel z začetno enostavnostjo in za- 
sipanjem z opremo. Toda na šestdeseti izkušenjski 
stopnji, kjer je bil v originalu strop, je dotok novosti 
jenjal. Od tam naprej si bil obstojen na mukotrpno 
tlako (grind) - ponavljajoče se se čiščenje maloštevil- 
nih temnic za počasno zbiranje nove opreme, ki je bi- 
la edini preostali način razvoja lika. 

A ta problem, ki ni bil le Warcraftov, osvetljuje veliko 
težavo 'endgama', zaključne faze zabaviščnih mmo- 
rpgjev, ko lik doseže najvišjo stopnjo. Studiji svetove 
sicer posodabljajo z dodatno vsebino za mojstre, ki pa 
ni redno sveža in izvirna. Po izkušnji iz WoWa je zado- 
sti, da človeka najprej zasvojiš, nakar mu mahaš pred 
nosom s korenčkom - 0,3-odstotno možnostjo, da bo 
poraženi šef izvrgel epsko kladivo. 

Skozi leta je tlačanski sistem ustvaril ogromno skupi- 
no tistih, ki so Warcraftu obrnili hrbet. Toda večina 

ostalih založnikov je tedaj že začela tekmovati v tem, 
kdo bo Blizzardovo uspešnico čim bolje skopiral. 
'WoW killerjev' je še zdaj polno in imajo isto hibo: 
podobnost največjemu nasprotniku. Res je, da je vsak 
prinesel kako zanimivost. Age of Conan in Tera imata 
boj, v katerem moraš paziti, kako se postavljaš, ne le 
mlatiti po eni in isti kombinaciji gumbov ... Warham- 
mer Online in Rift vsebujeta skupinske kveste, kjer se 
ti sredi pohajkovanja po pokrajini pripeti, da se zaple- 
teš v spopad z vdirajočo golaznijo ... Conan in WAR 
poznata PvP, kjer lahko zasedaš sovražna mesta ... 
The Lord of the Rings Online postreže s tem, da lahko 
igralci v partiji sprožajo posebne skupinske uroke ... 


RuneScape je po Guinnessovi knjigi rekordov naj- 
večji neodvisniški mmorpg. In eden najstarejših, 
saj je letnik 2001. Itak, če ima zmajske učiteljice. 


kah tako neznosen, da je bilo igra 

Icem dovolj 


Ko se v EVE Online udarijo zavezništva korporacij, so prizori s flotiljami bojnih ladij takole monumentalni. 
Hkrati začne strežnik zaradi obremenitve grobo protestirati (EVE je eden redkih naslovov, kjer so vsi igralci v 
enem samem svetu). Lani je imel islandski studio CCP s tem hude probleme, kajti lag je bil v množičnih bit- 
in so začeli odhajati. Letos so stanje za silo popravili. 


a 

Iz oči v oči z zmajeslavom v The Lord of the Rings Online. Igra je boljša izkušnja v druščini, pa ne le zaradi 
dobrega sozvočja veščin junakov. Za večino masovščin velja, da soliranje pomeni mlatenje pošasti na polja- 
nah, kjer se po nekaj minutah spet zaredijo iz nič. Dostikrat na tvojih ramenih, kar je neprijetno presenečenje, 


IGROVJE 


če si z zdravjem na psu. V ta arhaični in bedasti princip bodo posegla šele dogodkovno gnana okolja. 


The Old Republic pa si lasti odlično pripoved, ki jo je 
moč vejiti. A pod kozmetiko smrdi okostenelo kve- 
stanje do končnega levela, nakar padeš v staro peha- 
nje za vse boljšim železjem. Ker tu preživiš večino 
časa, gre za veliko nadlego. 

Za nameček so boj med igralci vsi začeli tlačiti v in- 
stancirana bojišča, kjer s pobijanjem nasprotnikov na- 
biraš točke za boljšo kramo. Še trgovanje se je prene- 
slo na dražbene hiše, tako da je stika s soigralci in 
spontanosti vse manj. Večino teh iger ljudstvo zato z 
užitkom pripelje do konca z recimo enim likom, se 
vrne v Warcraft, ga spet zasovraži in gre čakat nasled- 
njega velikega WoW-ubijalca. Cikel se začne znova. 


Za ljubitelje spretnostnega mlatenja so poleg Tere 
in Conana dobri predvsem herojski naslovi, ki so 
po zaslugi studia Cryptic postali podzvrst v žanru. 

' Pred nastopom vojnozvezdnega The Old Republica smo fantazirali zlasti o skakanju v luft z žaromečem v ro- 
kah in davljenju. Toda boj je od vseh sestavnih delov najbolj medel. Dosti močnejša je igra v prizoriščih in vz- 
dušju, predvsem pa v močno razvejanih, docela govorjenih dialogih, ki so v tej zvrsti izjema. Teksta v kvestih 
zna biti juhuhu mnogo in govorance so zajeten ter drag podvig, kar BioWare že boli. 


ra 


Številke to potrjujejo. Blizzardova igra je svoje najvišje 
število naročnikov, dvanajst milijonov, uspela vzdrže- 
vati od leta 2009 do 2011. Prva za njim sta bila Aion s 
štirimi milijoni in Lineage s tremi, pretežno po zaslugi 
priljubljenosti v Južni Koreji. Od zahodnih iger je ob 
nastopu kvoto odvisnikov, večjo od milijona, videl le 
The Old Republic, a je nato hitro padel. Zdaj vsi ti ope- 
vani tekmeci životarijo pri nekaj sto tisoč rednih upo- 
rabnikih. 


Fast food mmorpg 


Saj ne, da je Blizzard stal križem rok, kajti sprehajanje 
po Azerothu se je skozi leta občutno spremenilo. 
Večina veteranskih razvijalcev v njihovem okviru se je 
premaknila na naslednji nevihtniški masovni naslov, 
Titan, in Warcraft prepustila drugim. Ti so odločili, da 
so vrhunske številke posledica nezahtevnih uporabni- 
kov, ne tistih, ki dan in noč preživijo v špikanju šefov. 
Zato so vsebino potisnili v smer še večje preprostosti. 
To pomeni recimo enostavnejše grabljenje epskih 
oklepov in različne težavnosti za ječe. Slabši igralci so 
tako lahko izkusili njihovo notranjost, medtem ko so se 
boljši postavljali z izkazom premagovanja težjih zverc 
v 'herojskih' modusih. Največji premik se je zgodil sre- 
di drugega dodatka, Wrath of the Lich King, ko je 
prišlo samodejno iskanje soigralcev za instance. Le 
odprl si vmesnik, označil želeno vlogo (tank / zdravi- 
lec / dps) in igra te je sparila s štirimi drugimi ter te 
vrgla v temnico. Ker je znal sistem iskati po vseh st- 
režnikih, na spust v temo nisi dolgo čakal. 

MMmORPGJEVŠČINA 


Kot se spodobi za žanr, ki temelji na komunikaciji 
med igralci, se je na liniji razvil samosvoj besed- 
njak. Pretežno ga sestavljajo kratice, s katerimi v 
kričanju na druge hitro poveš svoje. LEM 2DPS 
DS 10 man HC!!H!ena. Ker zaradi rabe ta žargon 
vdira v tuzemsko sporočanje, ga velja razložiti. Da 
boš vedel, kaj pomeni "Ti si tolk slab tank, da ste 
raidwipal, ker je vaš lock z doti aggro stealal!" 
PVE — player vs. environment — izraz za igralčeve 
podvige proti računalniškim nepridipravom. 

PVP — player vs. player — oznaka boja med živimi 
ljudmi. 

Aggro — količina sovražne nastrojenosti, ki jo so- 
vražnik čuti do igralcev. Kdor ga ima največ, bo 
prvi napaden. Če si tank, hočeš biti najviše na le- 
stvici, če si mehka tarča, pa čim niže. Sorodna iz- 
raza sta threat in hate. 

Tank - tisti igralec v skupini, ki mora prevzeti na- 
se večino škode. Zato mora imeti najvišji aggro in 
obvladati obrambo. 

DPS — damage per second — povprečna količina 
bolečine, ki jo lahko igralčev lik proizvede skozi 
daljši čas. Hkrati izraz za poklice, ki v skupini dela- 
jo pinjau pinjau. 

DoT — damage over time — veščine, ki povzročajo 
škodo skozi časovno obdobje in ne v hipu, kar je 
direct damage (DD). Soroden zdravilski izraz je 
HoT za healing over time. 

Buff — pozitiven, krepitveni čar na igralčevem liku. 
Negativen je debuff. 

A0E — area of effect — veščine, ki delujejo na večji 
površini. 

CC - crowd control — tehnika, kjer z veščinami za 
onesposabljanje (stun, sleep in tako dalje) za nek 
čas vržeš iz igre del sovražne skupine, da se lahko 
osredotočiš na manj nasprotnikov. Podoben izraz 
je mez (od mesmerize). 

Nerf — pojav, ko dizajnerji igre s popravkom osla- 
bijo nek poklic ali drug element. 

Raid — večja skupina ljudi, ponavadi deset in več, 
ki se lotevajo najtežjih bojev. Tudi izraz za take 
najtežje podvige. 

AFK — away from keyboard - tisti redki trenutki, 
ko nisi pri računalu. 

PK - player killer — igralec, ki pobija (ganka) dru- 
ge žive igralce. Njegovo nasprotje je carebear, ki 
je prijazen in vodi stare mame čez cesto. 

Mob - splošni izraz za računalniško zverjad. 
Kiting — tehnika, s katero igralec beži pred na- 
sprotnikom, ga obstreljuje in ga tako vodi naok- 
rog, ne da bi ga oni uspel mahniti. 

Pulling — začetek spopada s skupino nesnage. 
Wipe — smrt vseh članov partije ali raida. 

Instance — kopija kosa sveta, ponavadi temnica, v 
katero lahko vstopi le nekaj oseb, ki so v njej loče- 
ne od ostalih igralcev. 

LFG - looking for group - s to kratico začneš svo- 
jo prošnjo za iskanje partije. Če kakega soborca že 
imaš, nadaljuješ z LFM ali 'Iooking for more". 
Ding! — karikirana reprezentacija trenutka, ko zra- 
seš za stopnjo. Priljubljen odziv soigralcev je 
gratz!, skrajšano od congratz. 
Avatar/Toon/Char — igralčev lik v igri 

Main — lik, ki ga igralec največ igra in je torej naj- 
bolj razvit. Preostali so alti. 

Ninja — igralec v skupini, ki na ta ali oni način su- 
ne kos opreme, ki mu ne pripada. 

RNG — random number generator ali generator 
naključnih števil je božanstvo, ki odloča, ali bo 
pošast odvrgla tisti epski kos oklepa, ki ga potre- 
buješ. Včasih je tvoj prijatelj, ampak večinoma ne. 


IGROVJE 


To je izkušnjo spremenilo v samem temelju. Iskanje 
družbe za spust v globine ječ je bilo svojčas ritual, v 
katerem si kričal po kanalih za sporazumevanje, da 
nucaš soborce, in ljudje so ti kričali nazaj, da utihni, 
ker si nadležen. V novem sistemu je napor minima- 
len, takisto potreba po komunikaciji. Na eni strani se 
je povečala hitrost igranja in zbiranja opreme, kar ve- 
čini novejših igralcev ugaja. Po drugi pa so prostran- 
stva začela samevati, ker te špil na lokacije kar pres- 
tavi. WoW je iz tlačanjenja na njivah postal delo za te- 
kočim trakom. Tovrstna hitra izkušnja, kjer lahko po 
službi v eni uri oddelaš dve temnici, je postala ideal. 


Rokovnjači iz vesolja 
Zabaviščni mmojski podžanr se je tako prilagodil 
gmajni, ki hoče brzinsko zadovoljitev v varnem, pred- 
vidljivem okolju ter je zadovoljen z grmadenjem sekir. 
Nekako kot v Diablu, hehe. Tisti, ki iščejo stare kvali- 
tete masovščin, se pravi komunikacijo z ljudmi, adre- 
nalin ob resni nevarnosti in raziskovanje odprtega 
sveta, pa so žal potisnjeni ob rob. Obetajoči svobod- 
njaški naslovi, kot sta bila Dark and Light ter Darkfall, 
so domala po vrsti propadli, razočarali ali se zataknili 
v niši kot robotski Perpetuum Online. 

A to ne pomeni vseh. Blizzardovemu nareku se na- 
mreč upira EVE Online, s 400.000 stalnimi uporabni- 
ki edini res množično uspešen peskovniški projekt. 
Postavljen je v ZF-okolje, kjer se medzvezdne korpo- 
racije pehajo za nahajališči surovin. V naročje ti poti- 
sne vsemirsko ladjico in znajdi se, kakor veš in znaš. 
Če greš rudarit, te fentajo in ti poberejo plovilo, zato 
moraš najti varno zavetje ene od korporacij. Te so v 
celoti človeško organizirane in so glavne frakcije v 
igri. Endgame tu ni ponavljajoče se raidanje računal- 
niško vodenih vesoljskih postaj, marveč visoka politi- 
ka največjih združkov ljudi. 


Dungeon Fighter Online se spričo dvodimenzional- 
nega prostora igra slično Golden Axu, le z miljav- 
žent specialkami. Nexon, pripelji ga že v Evropo! 


Se zdi dolgčas? Pojma nimate. Za pokušino nekaj 
štorij, ki so EVE pomagali do današnje razvpitosti. 
Leta 2005 je najemniška klika morilcev Guiding Hand 
Social Club skozi obdobje več mesecev tihotapila 
svoje vohune in morilce v koncern Ubigua Seraph, 
kjer so postali zaupniki oseb na visokih položajih. Na- 
to so v eni potezi umorili vodjo, uničili njegovo naj- 
večjo ladjo in iz glavnega hangarja pokradli preraču- 
nano za 16.500 takratnih dolarjev opreme, če bi ISK- 
je, valuto v EVE Online, na črnem trgu pretvorili v tu- 
zemsko. Natanko to naj bi leta 2009 storil vodja ene 
največjih bank v igri, ko je sunil ves shranjeni denar in 
si z njim plačal račune. Piramidne sheme so v EVE 
stalnica, zato je svet nepredvidljiv ... in toliko bolj vz- 
nemirljiv. Hecno je, da je moč naročnino na igro izka- 
zati v tovoru na ladjah, ki pa je uničljiv. Pred dvema 
letoma je nek igralec, ko so ga fentali sredi vesolja, 
izgubil za preračunano 800 evrov naročnin. 


Korejski naslovi imajo nezgrešljivo podobo s svetlečimi in nafrfuljenimi oklepi, v katere se oblačijo metro 
tipčki s frizurami na juriš ter bejbe z oprsji, ki negirajo fizikalne zakone. Aion se loči še po pravih pravcatih an- 

V gelskih krilih, s katerimi lahko letiš in se mlatiš v zraku. Četudi ne po boju, ne po kvestih ne odstopa od kla- 
sičnih zamisli, gre za eno daleč najbolje spoliranih F2P-iger. Slovenci jo jako radi igramo. 


EVE Online najlepše prikaže prednosti in slabosti od- 
prtih mmorpgjev. Tveganje je neprimerno večje kot 
na primer v Warcraftu in stežka jih igraš ležerno. A 
možnost za doživetja, ki jih boš pripovedoval vnu- 
kom, je tolikanj večja. 


Veter z vzhoda 


Medtem ko so umi na zahodu tuhtali, ali so prava pot 
za privabljanje igralcev zabaviščni parki ali peskovni- 
ki, je v Aziji spontano vzklila rešitev druge sorte. 
Tamkajšnji prebivalci so na ta žanr še bolj mahnjeni 
kot pri nas in Lineage ter Ragnarok sta v času pred 
WoWom po številu igralcev zahodne konkurente ne- 
sla za nekajkrat. So pa vzhodnjaški naslovi izjemno 
tlačansko usmerjeni in za doseg najvišje stopnje si 
ponekod potreboval celo več let igranja. Ja. Več. Let. 
Današnje izvirno korejske naslove, kot sta Aion in Te- 
ra, med prenosom poklepajo, da so po hitrosti zbira- 
nja izkušenj bliže WoWu in druščini. 

V tem okolju je leta 2003 izšla Maple Story. Doseglji- 
va je bila brezplačno in ni poznala naročnine, zato pa 
je imela trgovinico, kjer si za svoj lik z mikroplačili 
kupoval pokrivala, vozilca in podoben šmorn. Ni bila 
prva igra s tem pristopom 'free-to-play', saj je podob- 
nega že štiri leta prej ubral ameriški portal za futranje 
virtualnih živali Neopets. A finančno je bila uspeh, s 
katerim je seulski studio Wizet obogatel. To je bila 
posledica takratnega pospešenega prepredanja Juž- 
ne Koreje z internetom, kar je med drugim botrovalo 


vzponu Starcrafta. Lahek dostop je pomenil, da je 
Maple Story igralo dovolj tistih, ki so vanjo vrgli kak 
bankovec, da bi bil njihov virtualni jaz bolj ličen. 
Korejski zastonjski naslovi so se po domačem uspehu 
vsuli k nam in ob igrah, kot sta MU Online in ROSE 
Online, je odraščala zlasti mladež, ki ni imela denarja 
za trdo drogo - WoW, Za tak ekonomski model se ev- 
ropski in ameriški založniki sprva niso ogreli. Vendar 
so ga uporabili manjši in neodvisni studiji, na primer 
Jagex za RuneScape in Ankama za Dofus. In potem 
se je stanje spremenilo pri starejših naslovih, ko so 
naročnine padle pod varno mejo. 

Konec leta 2010 sta se najprej opogumila Sony in 
Turbine z EverGuestom 2 ter LOTROm. Ko so Turbi- 
ne povedali, da so se jim po spremembi prihodki po- 
trojili, so sledili skoraj vsi, od Age of Conan in Aiona 
do Champions Online ter Warhammer Online. Kot 
zadnji je v klub free-to-play pred nekaj tedni vstopil 
Old Republic, ko so napovedali jesensko pridobitev 
takega modusa. S tem je industrija iger doživela ene- 
ga najbolj pozitivnih dogodkov V zgodovini, Še od- 
Seveda zastonjkarska izkušnja ni enaka kot naročniš- 
ka. Ponavadi imajo na voljo omejen inventar, manj 
opcij za sporazumevanje in trgovanje, ponekod celo 
manj veščin in kvestov, ki jih je treba sproti dokupiti 
ali odkleniti z igranjem. Pri Aionu je omejenost komaj 
opazna, medtem ko je v EG2 in The Lords of the 
Rings Online dokaj nadležna. Toda vsaj pri drugem je 
večino vsebine moč odkleniti brez večjih vsot. 


' Warhammer Online je kljub bolj kot ne životarjenju še vedno luštna izbira za ljubitelje boja med igralci. Zi 
| nagami na bojiščih ne dobivaš samo opreme, marveč se tvoja frakcija pomika proti sovražnemu glavnemu 4 

Konjiči, leteče preproge, zmaji in podobne jahalne zadeve sodijo med najpomembnejšo imovino. Z njimi da- 
ljave premerjaš veliko hitreje kot peš, kasnejše pa so močno nakrancljane, da se ti v mestih klanjajo, ko greš 
mimo. Tule v ArcheAgu, najbolj pričakovanem naslednjem korejskem naslovu, ki ima priti konec leta. Imel bo 
svobodno grajenje poklica, ki ga boš sestavil iz desetih šol bojevanja, in pomorske boje s krakeni! 

Dogodkovni horizont 


Poleg opisanih modelov plačevanja obstaja še en: na- 
kup igre brez naročnine, kar je pred sedmimi leti upo- 
rabil ArenaNet za Guild Wars in ga bo tudi nadaljeva- 
nje. Le-to bo imelo svojo štacunico za kozmetiko, v 
splošnem pa gre za naslov, ki je naslednji v vrsti 'ubi- 
jalcev WoWa'. Odpravlja sveto trojico tank-zdravilec- 
morilec, saj ne pozna namenskega dohtarja. Nadalje 
bo med dvema izkušenjskima stopnjama preteklo 
približno enako časa, kar je v nasprotju s pravili žan- 
ra, ki velijo, da za vsak naslednji level potrebuješ do- 
sti več izkušenjskih točk. To je taktika avtorjev, ki 
igralca s hitrim napredovanjem na štartu privlečejo, 
nakar igranje kasneje umetno podaljšujejo. Predvsem 
pa bo GW2 skušal ustvariti spremenljiv svet s kolo- 
barjenjem kvestov in dogodkov. Tako ne boš le klikal 
po dajalcih kvestov s klicaji nad glavami, marveč te 
bo dogajanje potegnilo vase. Prav to naj bi bilo za- 
služno za endgame, ki naj ne bi poznal kopičenja ep- 
ske opreme! 

Zamisel velja za rešitev pri dilemi med statičnim oko- 
ljem a la Warcraft in dinamičnim, kot je v EVE. Prvo 
je naphano z vsebino, ki zastari, ko jo daš skozi, med- 
tem ko je drugo nepredvidljivo, a se dolgo časa ne 
zgodi prav dosti. Če je svet zasnovan okrog dogodkov 
('event-driven'), pa bi moderatorji sprožali na primer 
vpade zverin, nakar bi ljudem pustili proste roke 
okrog tega, kako se z njimi spopasti. Ali bo ta način 
zmogel preseči tlačanjenje v temnicah, bo nemara 
pokazal ravno Guild Wars 2. 


Kocke (od)padajo 


Še en pomemben vidik, kjer mmorpgji hodijo po no- 
vem terenu, je boj. Ta je dolgo temeljil na klikotanju 
za označevanje tarč in rabo veščin, nakar je met koc- 
ke odločil, ali boš zadel ali ne. Malo zaradi tega, ker je 
izšel iz klasičnih frpjk, še bolj pa zaradi omrežnega za- 
mika. V Ultimi Online si bil prva leta deležen več- 
sekundnega razkoraka med ukazom ter odzivom na 
zaslonu. Akcijski boj je v takih razmerah nemogoč. 
Toda s širitvijo širokopasovnega interneta se studiji 
opogumljajo. Zlasti Tera kaže, da bolj dinamični spo- 
padi po vzoru rezljačin hudo oplemenitijo igranje. Pri 
tem so najbolj utrgani Korejci, ki so začrtali podžanr 
akcijske mmorpgjske sekljalke. Od strani zrti Dun- 
geon Fighter Online in tretjeosebni Vindictus sta na- 
slova, ki bolj kot dobro opremo na liku terjata hitre 
prste. 

Razvoj v to smer pospešujejo strelski mmoji - mmo- 
fpsji, kakršna sta Global Agenda in prihajajoči Fire- 
fall. Pri njih za razliko od Tabule Rase, kjer si meril v 
približno smer, nakar je kocka presodila uspešnost 
napada, o natančnosti odloča le tvoja spretnost. Ra- 
vno strelski mmorpgji so žanr, ki poleg vesoljščin in 
herojskih iger pomenijo največji odmik od fantazij- 
skega okolja in od katerega v naslednjih letih priča- 
kujemo veliko. Bi bil že čas, kajti tematsko še vedno 
premočno prevladuje fantazija s 85 %, na drugem 
mestu je znanstvena fantastika z desetino. Res je za- 
nimivo pomanjkanje GTAjevščin. Vsaj APB se je po- 
bral s prehodom na F2P. 

Avtorji Tere se zavedajo, da dober bojni sistem potrebuje tudi nekaj, na čemer ga lahko preizkusiš. Po svetu 
zato kolovrati veliko število BAMov, 'big ass monsterjev', s katerimi se zapletaš v tja do dvajsetminutne spo- 
MW pade! V endgamu pa se lahko igralci potegujejo za vodenje provinc. Ideja že ima zanimive posledice, ko so 

VA gilde kandidata oglaševale na pravih spletnih straneh. Vendar seveda ni tako razvita in odprta kot v EVE Online. 

IGROVJE 


Mimosunki 


Po drugi plati je več obetavnih konceptov zamrlo. Po- 
poln neuspeh so recimo doživele življenjske simulaci- 
je. The Sims Online so leta 2008 propadli in za preti- 
rane so se izkazale napovedi, da se bosta virtualni ter 
realni trg spojila in bo ta konglomerat sproduciral ne- 
slutene tržne podvige. Eden glavnih razlogov za to je, 
hecno, ravno prehod na free-to-play. Z njim ima za- 
ložnik sam svojo trgovino in se mu barantanje izven 
njenih okvirjev ne izplača. Razvpiti Entropia Universe 
ostaja najvidnejši in hkrati eden redkih naslovov, ki je 
zasnovan okrog neomejenega nabavljanja virtualnih 
objektov za prave denarce. Gold farmerji, ki za vir- 
tualni denar garajo, da ga njihovi šefi prodajo na 
črnem trgu, zato delajo po starem. 


World of Warcraft ima med zastonjskimi mmoji 
kakopak kup neposrednih posnemovalcev, ki se od 
njega razlikujejo ravno dovolj, da Blizzardovi prav- 
niki ne popenijo. Med njimi sta še najbolj izpiljena 
Allods Online (na sliki) in Runes of Magic. Priporo- 
čil bi zlasti slednjega vsled posrečenega sistema 
kombiniranja poklicev. 


Tudi opevana izdelava vsebine s strani igralcev se je 
izkazala za težko izvedljivo. Ryzom pozna predele, 
kjer je moč izdelovati svoje Kveste v priročnem 
vmesniku, s katerim razpostavljaš pošastke in v me- 
nijih določaš njihovo obnašanje. A človeška lenoba in 
pomanjkanje kvalitete pristopa nista proslavila. ln kot 
zadnje: niso se razpasli konzolni mmorpgji. So svetli 
primerki, na primer DC Universe Online, Free Realms 
in zanimivi Dragon Ouest X za wii, toda spisek se tu 
nekje konča. EverOuest Online Adventures je Sony 
ravno marca po devetih letih poslal za vekomaj spat. 


Brez revolucij 


Očitno ima največ ljudi najraje varno fantazijo in vo- 
denje za roko. Enostavno ne marajo idej, ki bi jih pre- 
več vznemirile, in so zaposleni z oblačenjem oklepov, 
ki so jih pobrali volkodlakom. Tudi Mists of Pandaria, 
četrti dodatek za Warcraft, bo postregel zlasti z vsebi- 
A treba je povedati dvoje. Prvič: zaradi zastonjskega 
modela je prostor mmorpgjev bolj odprt kot pred ne- 
kaj leti. Domala brezplačno je na voljo ogromno nav- 
dušujočih virtualnih svetov. In drugič: čeprav je vrsta 
zamisli, ki so nekoč veljale za svetlo prihodnost, pro- 
padla, je na trgu več različnih naslovov kot kadarkoli. 
Najbolj po zaslugi vzpona mmofpsjev in akcijskih 
mamorpgjev na krilih širokopasovnega interneta. Ko 
bo dovolj igralcev preizkusilo klasični fantazijski re- 
cept in se ga prenajedlo, bo industrija pripravljena na 
kaj novega. Rezerv je tako tematsko kot igralno še 
več kot dovolj in za napredek se ni bati, a studiji dan- 
danes pač ubirajo najlažjo pot: kopiranje WoWa. To, 
ali pa bo Blizzard s Titanom spet zadel terno. 

Yo ddkalica swe%b stod 


Bil je neprijeten občutek, 
podoben tistemu prazno- 
želodčnemu, ko ugotoviš, 


svojimi elektronskimi onegaji ravnam 

lepo. Gnezdijo v nestresnem okolju, 

kjer jih zgolj z razdalje spoštljivo ogle- 

dujejo tako obiskovalci kot otroci, in 

redno izvajam specialske akcije proti 
zlobnemu prahu. Nečemu pa se moje konzole ne 
morejo ogniti: rednemu delovanju. Morda je že to 
krivo, da sem v šestih letih, kolikor traja aktualna 
generacija konzol, imel že štiri xboxe 360 in dva 
playstationa 3. Pri meni kot profesionalnem muči- 
telju iger je pač tako, da onegaji šibajo po osem ur 
dnevno, v petek in svetek. Če je to ultimativni jokeri- 
janski stresni test, ga je prestal samo wii. 
Nenaključno, kajti Nintendova rezina je najšibkejša 
med novodobno trojico. PS3 in X360 sta bolj zakom- 
plicirana, z drobovjem, ki se neprimerno bolj segreva. 
To zahteva učinkovitejše odvajanje toplote in botruje 
večji nevarnosti, da pride do odpovedi. Prav tako wii 
nima trdega diska ali sodobnega ploščkovnega pogo- 
na, kakršen je blu-ray v PS3. S tem je podoben sta- 
rejšim napravam. 


"ai 


Rdeči obroč smrti je za xboxaša slaba novica, res 
pa je, da ga garancija pokriva. Kako bo prodajalec 
postopal — bo konzolo poslal na servis ali ti takoj 
dal novo -, je odvisno od njegove politike. Svojčas 
niso delali težav, a recesija udarja povsod. 


Glede slednjih se sicer dobro slišijo nostalgične pri- 
pombe, češ, da so bile izvrstno narejene, dandanes 
pa elektroniko brezbrižno mečejo vkup leni Kitajčki. 
Moj argument za to je, da mi je do aktualne generaci- 
je konzol v vsej karieri odpovedal le dreamcast, med- 
tem ko NES, mega drive, N64, PS1, PS2, gamecube 
in ostale starine delujejo brez dežav. A kleč je drugje: 
v tem, da so starejše naprave preprostejše in zato sa- 
me po sebi manj nagnjene k okvaram. Reža za modul 
ima manj gibljivih delov kot ploščkovni pogon in nap- 
hanost škatel je neprimerljiva. Se spomnim, kako se 
mi je fotr v devetdesetih spotaknil ob kable, ki so vo- 
dili od joypada do SNESAa, in je zadeva treščila na 
parket z metra in pol višine. Še danes dela. Če bi se 
isto pripetilo novejšim konzolam, bi kosce pobiral s 
travnika za hišo. 

A ni jih treba metati po tleh, saj znajo podleči same 
od sebe, čeprav z njimi ne počneš nič takega. In tedaj 
imaš prav, če si hud. Crkot je crkot, čeprav se pripeti 
v garancijskem roku in iz pogojno razumljivih razlo- 
gov. Pusti te na suhem s trdim ... joystickom, ko ne 


Če je naprava (na sliki je X360) v garanciji, se ji 
boš z odpiranjem odpovedal, zato najprej preveri, 
ali ti je že potekla. Razdreti naprave ni težava, če 
si opremljen s poštenim setom izvijačev in si z nji- 
mi ročen. Natančna navodila takoj najde Google. 

prav nič imune na crkot. 


moreš nadaljevati s favoritno igro in si bržda ob vse 
podatke na trdem disku. Občutek je še bolj zoprn, ker 
so se sodobne konzole prelevile v središča dnevnih 
sob. V njih hranimo tako osebne slike kot niti do Fa- 
cebooka in račune v spletnih trgovinah, ki so poveza- 
ni z našimi kreditnimi karticami. Ne gre biti prese- 
nečen, ko ihtava gmajna ob odpovedi rejda po foru- 
mih in proizvajalcem napoveduje odstranitev prašni- 
kov brez narkoze. Navsezadnje se mora tudi odločiti, 
ali bo rihtala staro konzolo ali kupila novo, kar pome- 
ni velik strošek, oziroma rabljeno, kjer ne veš, kaj se 
je z njo dogajalo. 


Polna smetišča 


Žrtev odpovednih škripcev ni malo. Že pred tremi leti 
je ameriško podjetje SguareTrade objavilo rezultate 
raziskave, v kateri so upoštevali 16.000 novih play- 
stationov 3, xboxov in wiijev. Tipčki so izvedenci, saj 
pri številnih velikih trgovcih nudijo podaljšane garan- 
cije za elektroniko, od televizorjev do ipada. Ko so 


Preden prideš do čipov, se moraš znebiti hladilni- 
kov. To je korak, kjer bi znal neizkušenim uplahniti 
pogum, čeprav so na YouTubu videli, da je xbox 
nekdo popravil z vodno pipo in hrano za papagaje. 
Da ne omenjam kolobocij, ko dosežeš procesor ... 

analizirali podatke, so prišli do ugotovitve, da je v 
prvih dveh letih lastništva konzole crknilo 2,7 % wii- 
jev, 10 % PS3jev in 23,7 % xboxov 360. Pri tem je bil 
povprečni čas uporabe v minutah na mesec 1191 pri 
xboxu, 1053 pri playstationu in 516 pri wiiju. 
Imetniki xboxov so v polovici primerov prijavili zlogla- 
sni RROD - Red Ring of Death, kar pomeni splošno 
odpoved naprave, 'general hardware failure', ki jo ga- 
rancija pokriva. Z rdečim krogom smrti xbox naznani 
pogreb, saj pričnejo svetiti rdeče tri od štirih sicer ze- 
lenih lučk okrog gumba za vklop. Podobno pomeni, 
če gori ena; če se prižgeta dve, se stroj pregreva; štiri 
pa pomenijo napako pri priklopu videokabla. Micro- 
soft je kmalu po lansiranju xboxa 360 zmetal težke 
denarce za popravila, saj so 2007. garancijo z enega 
podaljšali na tri leta. Tako so mirili nejevoljo strank, ki 
so jadikovale o vse pogostejših odpovedih bele šatulje 
in v Kaliforniji celo sestavile skupinsko tožbo. A dvati- 
sočdevetega se je položaj po ugotovitvah SguareTra- 
da in poročilih ljudi na internetu začel umirjati, ker so 
Microsoftovci posodobili proizvodni proces. Odtlej je 
dosti bolje, vendar so po domovih milijoni manj zane- 
sljivih starejših xboxov. Pa tudi tadebelih playstatio- 
nov 3, ki takisto niso imuni na kapitulacijo. 

Tu SguareTradove podatke dopolni anketa spletne 
strani Nofussreviews.com, na katero je odgovorilo pol 
milijona anketirancev in sega do 2011. Do lani je po- 
kleknila polovica njihovih začetnih xboxov 360 (co- 
re), 30 odstotkov modela pro, slabih 25 % arcadov, 
dobrih 11 % elitov in 2 odstotka slimov. Pri PS3 je sli- 
ka dosti ugodnejša, kajti uleglo se je dobrih 14 % ori- 
ginalnega modela in 2 % tanjše izvedenke. Jasno, saj 
so slednje hladnejše in se manj segrevajo, tako kot 
novejši xboxi. Tudi zato je garancija za xbox 360 S le 
še eno leto, tako kot za PS3. Okvare wiija naj bi bile 
vseskozi okrog procenta na dvanajstmesečje. Na pri- 
bližno toliko količino okvarjenih konzol zaupno oce- 
njujeta Microsoft in Sony, čeprav ne dajeta jasnih 
uradnih izjav. Verjetno zato, ker se bojita vsakršne 
slabe reklame. 


Serviserjevo izkustvo 


To so torej statistične številke - zgovorne, a neživ- 
ljenjske. Zato je o crkavanju in popravilih konzol zani- 
mivo izvedeti kaj iz prve znalske roke. Redkokdo, če 
sploh kdo pri nas je za podajanje mnenja primernejši 
kot Mariborčan Robert Štuhec, ki kot samostojni pod- 
jetnik fura čisto pravo kliniko za vsakovrstne konzole, 
od sobnih do ročnih. Z njim sodeluje trgovska veriga 
Big Bang, stranke pa do njega pridejo tudi zasebno 
(051/803-133 ali infoeservisigralnihkonzol.si). Na 
popravila daje celo garancijo, da je srce mirnejše. 


Eni se rež za prezračevanje v konzoli nikdar ne loti- 
jo s sesalnikom. Sčasoma se v notranjosti nabere 
prah in ne gre se čuditi, če je bil PS3 sprva tih, 
zdaj pa začnejo njegovi ventilatorj tuliti, ker mu je 
vroče. Ni ga treba odpirati, le posesaj reže! 


ritoprask 2012 


Gospod Štuhec, čujte, kaj je najpogostejša napa- 
ka pri xboxu 360 in kaj pri PS3? 

Tako pri PS3 kot xboxu 360 je glavni problem v tem, 
da se zaradi pregrevanja prekinejo hladni spoji med 
matično ploščo in procesorjem. Posledica je YLOD 
(Yellow Light of Death) pri PS3 oziroma RROD (Red 
Ring of Death) pri xboxu. To se največkrat dogaja pri 
konzolah starejše izdelave iz obdobja 2006 in 2009, 
kar pri PS3 pomeni debeli, 'fat' model. Pri novejših, 
tanjših izvedenkah se redko zgodi, da je težava na 
matični plošči, in tu načeloma ni okvar razen pogona 
blu-ray ali trdega diska. 


Kateri sistem najpogosteje dobite v obdelavo? 
Glede na tržni delež na servis dobivam seveda več 
playstationov. Prav tako se kvarijo ročne konzole, kot 
sta PSP in DS, vendar gre tu zvečine za fizične poš- 
kodbe, kot so zlomljeni zasloni in poškodovana ohiš- 
ja. Pri wiijih in PS2 je sem ter tja kak odslužen laser, 
to pa je vse. 


Je okvare pametno reševati doma? Internet je poln 
domačih rešitev, kjer naprave, ki so odpovedale, 
ovijajo v brisače in jih celo dajejo v skrajno seg- 
rete pečice. To se meni ne zdi pametno, ravno 
nasprotno. 

Edina prava rešitev omenjenih okvar je popravilo po 
sistemu 'reball'. To pomeni, da se čip vzame iz matič- 
ne plošče in očisti, nakar se vsako nogico obda s kro- 
glicami kovine in prispajka nazaj. Kakršnokoli dru- 
gačno popravilo, kot je pregrevanje s feni oziroma 
gretje kompletne matične plošče v peči, lahko vodi v 
popolno uničenje konzole. 


Naprava rada odpove ravno takrat, ko jo človek 
potrebuje, in kot zakleto kmalu po tistem, ko 
preteče garancija ... 

Iz mojih izkušenj ni opaziti, da bi se konzole bolj kva- 
rile po preteku garancijskega roka. Je pa seveda do- 
sti odvisno od tega, kako z njimi ravnamo in koliko 
časa smo z njimi igrali. 


Koliko stane popravilo? Je zanesljivo ali se je tre- 
ba bati, da bo reč po par vklopih zopet škripnila? 
Cena popravila PS3 se giblje med 50 in 70 evri, xbo- 
xa 360 med 50 in 60 evri. Strokovno opravljeno po- 
pravilo običajno uredi stanje, saj je kakovost izdelave 
obeh konzol zelo dobra in se domala nič ne pokvari za 
vedno. (Snetijeva in Guattrova izkušnja je polovična: 
prvemu je popravljen PS3 spet odpovedal čez par 
mesecev, drugemu še zmerom deluje brez proble- 
mov.) Naprava enostavno zazna napako in se izklopi, 
da ne bi prišlo do nepopravljivih poškodb. 


". a 


Pogled na razgaljena playstationova procesorja 
cell in RSX. Niti prva generacija PS3 ni imela natr- 
pane osnovne plošče, pri slimih pa je elementov 
še manj. Kljub temu odpiranje terja več spretnosti 
in potrpežljivosti kot xbox 360, zlasti pri bajsiki. 

Domača popravila. 


Na netu je čuda vodičev za odpravljanje napak, ki 
se zdijo blazno vabljivi in poceni, če konzola ni več 
v garanciji. Skupno jim je to, da skušajo z vročino 
obnoviti spoje med čipi in matično ploščo, ki so 
odstopili. Ironično ravno zaradi pregrevanja. 
Najbolj popularen način je 'towel wrap fix', kjer 
delujočo konzolo — najpogosteje to velja za xbox 
360, a nekateri heroji so se lotili tudi PS3 — oviješ 
v brisače, s čimer preprečiš ohlajevanje. Bolj nor 
je 'oven fix', koder izklopljeno konzolo postaviš v 
klasično pečico (mikrovalovka bi bila ZELO slaba 
ideja). Pri tem avtorji svetujejo, da naj ne paniča- 
riš pri smrdenju. Tretja varianta je 'hair dryer fix', 
kjer crknjeno konzolo odpreš in s fenom čimbolj 
segreješ čipe, kar naj bi vnovič vzpostavilo stik 
med njimi in matično ploščo. 

Vsem tem 'popravilom' je skupno to, da znajo de- 
lovati, a le za nekaj dni ali ur. To je morda dovolj, 
da rešiš kake bistvene podatke. Ocena tveganja je 
kakopak docela na tvoji strani. Tega se ne bi šel 
niti slučajno, ampak jaz sem že star. 


V od ( 

Nant tn vati 
Smiselno je, da so xboxi nehali crkavati leta 2009, 
saj je tedaj v proizvodnjo prišla nova revizija, ime- 
novana jasper. Ta je bila na zunaj sicer enaka kot 
prejšnje, znotraj pa so prešli na 65-nanometrski 
osrednji in grafični procesor ter zmanjšali porabo 
elektrike na 150 vatov. Napredovala je takisto iz- 
delava PS3, kjer so osrednji procesor cell z 90 
skrčili na 45 nm, grafičnega RSX pa celo na 40 
nanometrov. Poraba je tako s 380 vatov pri izvir- 
nem debelinku padla na 200 pri slimu. Naslednja 
dizajnerska revizija jo kani zbiti na 190 W. 
Primerjalno gledano so prejšnje inačice xboxa — 
xenon, zephyr, falcon in opus — kurile od 203 do 
175 vatov in bile narejene bodisi v 90 nm, bodisi v 
kombinaciji 90 in 65 nm. Najboljši sta zadnji revi- 
ziji trinity iz maja 2010 in corona iz avgusta 2011, 
ki ju nucajo zunanjostno obnovljeni modeli xbox 
360 S, saj uporabljata 45-nanometrske čipe ter 
porabljata le še 135 W oziroma 115 W elektrike. 
Se pravi skoraj dvakrat manj kot splovitvena. 
Če te zanima, ali je stari xbox, ki ga imaš ali ga na- 
meravaš kupiti, vsaj jasper, poglej na nalepko na 
zadnji strani, kjer je izpisana postavka 'lot' (skupi- 
na). Primerjalni seznam najdeš na 360drives.com/ 
list. Tam so hkrati oznake pogonov, če te mika gu- 
sarstvo. Ti, ti! /s korobačem po prstih 


Strokovnjak se bo postopka reball za RRODan xbox 
in YLODan PS3 lotil z napravami, do kakršnih vsak- 
danjež nima dostopa. Bo pa potem zadeva urejena, 
kot se zagre, ne da boš na par dni kradel mami 
brisače in ji zasedal pečico. Tu res ne gre škttariti. 

DE, VKEH JAC V 1sTo Kokol 


Varnostne kopije podatkov redno izdeluje celo malokateri računalničar, kaj 
šele konzolastik. A tudi na playstationu, xboxu in wiiju je dobro pomigati v to 
smer, saj nikdar ne veš, kdaj ti lahko vse skupaj gre v franže. Svetuje Sneti. 


er sta PS3 in xbox 360 v golem bistvu 

specializirana računalnika za ob TV, ka- 

terih ekosistem obvladujeta njuna izde- 

lovalca Sony in Microsoft, se temu pri- 

merno obnašata pri shranjevanju poda- 
tkov. Ti ne romajo več v medij z igro, kot je bilo v 
starih časih z moduli (kartušami), marveč na trdi 
disk. In tu znajo biti ogroženi. Besedil in slik s kon- 
zolami sicer ne obdeluješ, toda enako zna zaboleti, 
če si zaradi okvare naprave ob ves napredek v ka- 
kem zapletenem frpju, kamor si spumpal na ducate 
ur. Zato ni odveč, da te opozorim na vsaj občasni 
backup in ti razložim, kako ga izvesti. 


Sony playstation 3 


Seveda lahko varnostno kopijo posameznih datotek 
kadarkoli narediš na roko (stisni trikotnik, ko si na da- 
toteki, in izberi copy ali move). A za manj učene je 
najpreprosteje uporabiti orodje Backup v meniju Sy- 
stem Settings. To na zunanjem mediju, ki je lahko v 
FAT32 sformatiran disk, USB-ključek, SD-kartica ali 
memory stick (na ploščke ne boš pekel, ker blu-ray 
pogon ne more zapisovati), naredi velik filet. Tvori ga 
vse, kar je aplikacija zmogla prenesti: shranjene po- 
ložaje v igrah (PS3, PSP, mini), filme, fotografije, glas- 
bo in zavihke v internetnem brskalniku. Datoteko od- 
pakiraš z opcijo Restore v taistem orodju, je pa gibljive 
slike in muziko bolje kopirati ročno, da ni prevelika. 


| Transter data from this system to the other PSSY system 


Videz menijev za backup na PS3 je preprost. Če ne 
bi bil rad ob trofeje, jih pred prenosom vsebin na 
drugo konzolo sinhroniziraj. Nato na njej zakurblaj 
isti PSN-račun in se jih veseli. 


Prijem je uporaben tako tedaj, ko bi rad v isto konzo- 
lo dal nov trdi disk, kot ko hočeš spraviti vsebine na 
drug PS3. Pri tem je v meniju Playstation Network / 
Account Management / System Activation ali z raču- 
nalnikom na spletni strani Store.playstation.com/lo- 
gin.gvm prejšnjo konzolo pametno deaktivirati, da ne 
sfračkaš enega od skupno dveh aktiviranih sistemov, 
na katerih lahko sočasno poganjaš robo iz Playstation 
Stora. Včasih je bilo teh aktivacij pet. Recesija je uda- 
rila tudi tu, urg. 

Je pa pri orodju Backup par hakeljcev. Ne skopira ne 
računov za Playstation Network in sporočil, ki jih 
imaš v virtualnem kaslcu, ne trofej, ne iger s PSNja 
ter zaplat zanje. Na novem sistemu boš moral ročno 
obnoviti PSN-račun in dolpotegniti robo iz zgodovine 
nakupov. Prav tako si noče mazati rok z DRM-zaščite- 
no robo, kot so savegami in filmi. Katere shranjene 
pozicije so zaklenjene na točno določen PS3, vidiš v 
njihovih lastnostih (Properties, postavka Lock: Copy- 
ing Prohibited). Ni jih tako malo, od Mass Effecta 3 in 
Dark Souls do Battlefielda 3, Assassina 2 ter King- 
doms of Amalur. Zato ne bodi presenečen, če položaj 
ne bo hotel s tvojega PS3. 

Za take primere lahko uporabiš alternativi. Ena je ta, 
da stari in novi PS3 povežeš z ethernet kablom - na- 
vadnim ali crossover -, nakar greš v Data Transfer 
Utility v meniju Settings / System Settings. Ta način 
prenese tudi zaščitene datoteke in je fejst uporaben, 
če nočeš opletati z zunanjimi mediji in imaš pri roki 
oba playstationa. Drugi prijem je rezerviran za na- 
ročnike na plačljivi servis Playstation Plus, v okviru 
katerega dobiš 150 MB oziroma tisoč datotek prosto- 
ra v internetnem oblaku. Zaščitene filete premakni 
vanj in ne bodo nič protestirali. 


Microsoft xbox 360 


Xbox ima v primerjavi s PS3 določene prednosti in 
pomanjkljivosti. Postopek backupa je enostavnejši, 
saj v meniju Settings / System / Storage zgolj izbereš, 


Biolab Score: 201,000 Bali: 3 
Saved Game 


Captain America 
Marketplace Content 


arth Delense 
Marketplace Costent 


Epic Ovest 
Marketplace Content 


Eacalibur 
Markatplace Content 


rem 


Pri X360 lahko uporabiš kabel za prenos, xbox 
transfer cable. En konec daš v konzolo, drugega v 
ciljni xboxov disk in gasa. Tu ni omejitve 16 GB, je 
pa kabel treba kupiti. Stane 20 EUR. 

kaj bi rad spravil na eksterni palčnik ali disk (tudi 
X360 ne peče DVDjev), in vsebino preneseš. Poleg 
tega imajo naročniki na Live Gold v oblaku kar 514 
MB prostora za shranjene pozicije iz iger. Vsebina je 
razporejena po kategorijah, kot so igre, demoti in vi- 
dei. Kar se špilov tiče, še nisem naletel na datoteko, 
ki ne bi hotela odpotovati, vključno z namestitvami, 
pozicijami, patchi in dolpotegljivo vsebino. Zatakniti 
se zna edino pri videovsebinah z Liva, če so zaščite- 
ne. Seveda lahko kasneje vnovič dolpotegneš tako 
dotične kot vse kupljene igre, saj Xbox Live tako kot 
Playstation Network beleži zgodovino nakupov. 

Vedi pa, da lahko svoj račun na Xbox Live, ki mu pra- 
vijo 'profil' (profile), le premakneš, torej le move, nič 
copy. To je zato, da ne bi prihajalo do zmešnjav z vpi- 
sovanjem, saj je datoteka s profilom vedno le ena, 
usklajena s stanjem na Livu. In kar konkreten sistem- 
ski minus je, da je treba zunanji medij za backup sfor- 
matirati na xboxu 360 in da je prostorska omejitev 16 
GB. Dosti več od pozicij in glasbe torej ne boš backu- 
pal - je pa res, da lahko disk preprosto vzameš iz ene- 
ga xboxa ter ga daš v drugega. Pri tem se za razliko 
od PS3 sistem ne bo usajal, dokler preneseš tudi 
račun. Seveda pa diski nove serije xbox 360 S in prej- 
šnjih niso združljivi, saj je trdnjak pri prvi v konzoli, 
dočim je bil prej pripet na njen zunanji levi rob. 


Nintendo wii 


Je najmanj zahteven. Greš na zaslon orodja Data Ma- 
nagement, izbereš datoteke oziroma kanale in jih 
vržeš na SD-kartico. To je vse. Tudi tu pa so nekateri 
žleht založniki omejili prenašanje shranjenih po- 
ložajev iz iger. In treba je vedeti, da je vsebina pri wii- 
ju vezana na konzolo. Resda njihova internetna trgo- 
vina pozna vnovično nalaganje na podlagi zgodovine 
nakupov v WiiWare in Virtual Console. Toda prenos 
na drug wii ne deluje in če ti beli polpet nepopravljivo 
crkne, mora spletni račun na novega prestaviti Nin- 
tendov servis. 


| Jgoea 


Data ij 


Wii Settings | 


Če wiija nimaš poštimanega, da lahko poganja 
garažne programe (homebrew), pri varnostnih ko- 
pijah velja Nintendova omejitev. Ta veli, da ne mo- 
reš uporabiti USB-vrat, marveč le SD-kartice. 

Ravoljeni včbeniki na Bolha.com 


Poišči ali prodaj na 
www.bolha.com/ucbeniki 


Poleg Bolha.com lahko kupuješ ali prodajaš tudi na 
BTC-jevem Sejmu rabljenih učbenikov in knjig 
v Ljubljani in Novem mestu. 


Ljubljana Novo mesto 
6. - 8. september 2012, od gh do 2oh | 4.-7. september 2012, od 15h do 20h 


BTC CITY Ljubljana (Trg Mladih) BTC CITY Novo mesto 


Prednosti Bolha.com: 
» največji spletni oglasnik v Sloveniji — » širok nabor kategorij 


» več kot 420.000 malih oglasov » rabljeno in novo na enem mestu boba BOR nj 
s 


Bolha.com, Bravničarjeva 13, 1000 Ljubljana, www.bolha.com 


Igre za: računalnik: igralne konzole» prenosne konzole - igralni pripomočki in ostale dobrote 


; % m » » dostavlja brezplačno pri nakupih nad 30€ 
» naročila do 16:00 ure odpošlje še isti dan 
» tudi na Facebooku, kjer vsak teden nagradni kviz z eno, 

Darksiders 
Culd Wars ? Madden NFL 13 


IGABIBINA VELIKA POLETNA AKCIJA IB 


Saint's Row: The Third KODA (pc) — 5,00€ Dark Void (ps 3) 10,00 € Project Gotham Racing 4 (x360) 
Final Fantasy XIV (pc) 5,00 € iron Man 2 (ps 3) 10,00 € Kane 8 Lynch 2: Dog Days (x360) 
CSI: Fatal Conspiracy (pc) 7,00€ Brink (ps 3) 15,00 € Fable 2 (x360) 


Hunted: The Demon's Forge (pc) '— 10,00€ Dungeon Siege Ill (ps 3) 15,00 € Dead Rising 2: Off the Record (x360) 
Singularity (pc) 10,00 € Fear 3 (ps 3) 15,00 € Dead island (xbox 360) 
L.A. Noire (pc) 20,00 € The Darkness ll (ps 3) 25,00 € Portal 2 (xbox 360) 


Resnobni, našpičeni Akira je dodobra sfaširal zlobnega, bledoličnega Goha, ki uporablja judo. Ta kljub temu 
ni nežen, saj nasprotnike buta z glavami ob tla in jih režeče se nabrca, ko jim zmanjka energije. Prasc. 

državi, ki jo vodijo kovinostrugarji, pre- 

kupčevalci in tajkuni ter jo načenja gospo- 

darska kriza, sprava pa je oddaljena toliko 

kot vesoljska sonda Voyager 1 (vsak dan 
bolj!), ni lahko biti optimističen. A svetle točke so, 
naj bodo še tako drobne. Ena je pogled na domači 
pretepaški forum Pretep.si, kjer se je dejansko na- 
bralo par Slovencev, ki igrajo tridimenzionalno bo- 
rilno igro Virtua Fighter 5. Neverjetno! Kaj bo sle- 
dilo, pošteni politiki in realne cene nepremičnin?! 
Nemara se čudiš mojemu sarkazmu, a zavedati se 
je treba, da ima Virtua Fighter na zahodu precej 
majhno bazo uporabnikov. Kaj šele pri nas, kjer so 
pretepačine tradicionalno zapostavljene. Virtua 
Fighterja sicer niti pri Tokijcih ne čisla toliko ljudi 
kot Tekken in Street Fighter. A to tesno prepleteno 
občestvo je znano kot totalno zagreto, hkrati pa 
razumno, učeno in prijazno, saj boš redkokaterega 
norca na VF slišal pljuvati po konkurenci ali se re- 
penčiti v tri krasne. V več sto spopadih po interne- 
tu nisem doživel niti enega rage guita - jezne pre- 
kinitve povezave, nihče me ni pošiljal v orifike in 
po končanih spopadih sem prejel pozitivna sporo- 
čila tipa "Lepa bitka!" ali "Malo preveč uporabljaš 
to in to potezo, drugače pa bleščeča predstava, 
hvala!" Ni primerjave s koleriki v Street Fighterju, 
kaj šele Halu in Call of Duty. 
To bržda izvira iz narave špila, ki ne mara za bom- 
bastičnost, načičkanost in kričavost, marveč se 
udobno počuti v klasični, nezapretiravani eleganci. 
Tu ni ognjenih krogel kot v Pouličnem borcu, oro- 
žij kot v Soul Caliburju, demonov z laserskimi 
očesi kot v Tekkenu, dolgotrajnih žongliranj kot v 
Marvel vs. Capcomu in usmrtitev kot v Mortal 
Kombatu. Le po dva dokaj življenjska borca na 
vsaki strani brez večje količine fantazijskih potez, 
ki preizkušata, čigava veščina in srce sta v danem 
trenutku boljša. 


Ne poslušaj gmajne 

Tipično javno svarilo glede Virtua Fighterja je, da 
zahteva nečloveške vadbene napore in da ga zato 
garaški Japonceljni tako cenijo, medtem ko je za 
Slovenclje preveč zakompliciran. Do neke mere je 
to res, saj moraš v mojstrovanje res vložiti ogromno 
časa in dela. A po drugi strani se za osnovno ra- 
zumevanje in veliko merico zabave ni treba prete- 
gniti. Borilni sistem namreč temelji le na treh gum- 
bih - bloku (G), roki (P) in nogi (K). Celo najmanj 
izkušeni bodo urno znali izvesti PPK in to spremi- 
njati v PKP, KKP ali KPP. Pa tudi vpreči počepe, 
skoke, prijeme in izmike - slednje storiš enostavno 
s pritiskom gor ali dol. Če vmes še malo pomigaš s 
palico ali križcem, lahko sploh rata žur, saj je moč 
dosreči kaj impresivno nepredvidenega. Pri tem di- 
gitalni arkadni stick ni obvezen, saj je moč VF spo- 
dobno nadzorovati s kontrolerjem. Ga pa za boljši 
občutek in vrhunsko igranje vseeno priporočam. 
Vsekakor je fino, ko nadrkaš napredne trike, kom- 
binacije in kaznovanja ter manj sposobne nasprot- 
nike razstavljaš na koščke. Igra vsebuje na kilo- 
metre različnih potez, kar je pri trigumbni zasnovi 
pravi čudež. Toda kleč Virtua Fighterja je ravno to- 
liko v izvajanju gibov kot v pameti. Še bolj kot v 
sorodnicah gre za taktično-strateški spopad na 
3D-planjavi, ki zahteva tako ročne kot možganske 
spretnosti. Ker borci nimajo preveč za lase priv- 
lečenih sposobnosti, ne moreš brzinsko prečkati 
polovice arene, izvajati dolgih jugglov, sprožati 
razjezenih naskokov in prežati na nasprotnikovo 
napako, ki bi jo kruto kaznoval s spraznitvijo celot- 
ne življenjske energije. 

Napadaj brez skrbi 


Slednje se morda ne sliši kot nekaj posebnega. A je. 
Ko sva se s primorsko legendo naše mlatilne scene 
Kekkenom spravila analizirat sistem, sva prišla do 
zaključka, da je - če veš, kaj počneš - v Virtua Figh- 
terju dokaj varno napadati. Kar je bistvenega pome- 
na za odličnost. Kekken pravi tako: "Final Showdown 
nudi nizko tveganje za napadalca, kar je bilo nekoč 
tipično za vse dobre 2D-naslove, danes pa je sveže v 
svetu trirazsežnega pretepanja. Tistemu, ki ga je Tek- 
ken kot vladajoča 3D-bojevalnica od petice dalje po- 
tiskal v smer, kjer se vse več premikamo, a vse manj 
zares napadamo, in še to le z izbranimi potezami, ki 
nudijo hitro okrevanje. To pa zato, ker že majhen mi- 
mosunek dobremu nasprotniku ponudi zadosti časa 
za kazen, dolgo žongliranje ali odboj tekmeca na tla 
ali v steno, kar je bližnjica do pogube. Že res, da je tu- 
di v tem globina, in Tekkenaši si merijo e-palice v 
tem, kdo se huje premika in se bolje v zadnjem tre- 
nutku umakne, s čimer prvi pretenta nasprotnika v 
usodni whiff česarkoli. A igra na blizu je zaradi upra- 
vičenega strahu pred poleti v zrak tako degenerirala, 
da so vse pogostejši prizori, kjer sta vešča scale- 
stepperja (osnovna tehnika hitrega premikanja) spo- 
sobna večkrat pritrzati eden do drugega in se praktič- 
no drgniti, a videč, da nasprotnik ni napadel, spet od- 
trzati na svoj konec arene. In to ni ne lepo, ne dobro. 
Tudi v Virtua Fighterju se lahko s čepečimi poskoki 
urno premikamo, prekinjamo hojo vstran in podob- 
no. A kar res šteje, je to, da je napad bolj varen, iz- 
menjave prednosti pa bolj dinamične. Zato igra v 
večji meri nagradi aktivnega kot pasivnega igralca. 
Vsi napadi v VF so namreč zasnovani tako, da hitro 
okrevajo, zato so povečini varni, čeprav jih nasprot- 
nik blokira. Gibi, ki nasprotnika lansirajo v zrak, pa 
so počasnejši in manj vsestranski. Manjši zaostanki 
ob ubranjenih napadih in celo takih, s katerimi smo 
nasprotnika zgrešili, omogočijo več agresivnega umi- 
ka vstran za morebiten protinapad. S tem vnovič 
prevzamemo napadalno pobudo brez vmesne trza- 
joče rutine ali nujnosti, da kdo leti čez pol arene v zid 
in je pogubljen." 


Opazuj rebrolomni ples 


Taka je torej razlika med Virtuo in levjim deležem 
sodobnih pretepačin, ki cenijo uničevalne kazni za 
napake in so nagnjene h knofodrkaškim izhodom iz 
škripcev, ki smo si jih nakopali z neumnim igranjem. 
V VF razbijanje po tipkah proti nekomu, ki nekaj zna, 
pomaga bore malo, toda če zafrkneš z izvedbo, imaš 
še vedno možnost, da se vrneš v igro. Bolj boli, če si 
se slabo taktično odločil, recimo da si se neugodno 
postavil v 3D-prostoru in se znašel ob robu borilne 
ploščadi ali ob zidu. Arene so namreč zelo pomemb- 
ne. So sicer le pravokotne, a variirajo tako po zanimi- 
vih lokacijah (šaolinski tempelj, kibernetski oder, uli- 
ca, po deroči reki plavajoč splav, puščava, sneg ...) 
kot po velikosti in zidovih. Slednji so lahko na vseh 
štirih straneh, na dveh ali na eni, lahko so polni ali 
polovične višine ter pod močnimi sunki razpadejo ali 
ne. Spreminjajo se tudi med boji, tako da si v eni run- 
di obkoljen in v naslednji ne. 

Veliko je še detajlov, vrednih obravnave, od tega, da 
so runde omejene na borih 45 sekund, a se naj- 
večkrat končajo pred iztekom ure, prek miselnih igric 
pri vstajanju s tal do metov, ki skrivajo obilno plast 
globine. Kekken: "Ko nasprotnika prepričamo v bra- 
njenje, s prijemi manj tvegamo kot pri konkurenci, 
saj kljub temu, da grabljenje izgubi proti zamahom, 
hitreje okreva. Povrhu čepenje pod njim ni instantno, 
reševanje pa je težje in bolj miselno od pritiska enega 

Vprežeš tudi rokoborce, kot sta samovšečni mehiški luchador EI Blaze (levo) in ruvaški Apač Wolf. Je pa spama- » 
nje udarcev s pestjo iz počepa na splošno malo preveč učinkovita taktika. Sploh glede na svojo videzno bedo. 

arah. Bjonda bo v načinu 'time attack' 


Igra je cenejša, zato je grafika od blizu malce zastarela. Vseeno je animacija še vedno zelo lepa. Že pri re- 
foškastem starcu Shunu Diju, kaj šele pri kitajskem menihu Fei-Leiju, ki navdušuje z opletajočo rjuho. 


ME i. LYIME 
Tečna Eileen jih bo fasala od T-Arashijeve šunkaste roke. Škoda, da v večigralstvu ni turnirjev, so pa rangira- 
ni in nerangirani boji, shranjevanje posnetkov ter čakalnice, kjer odmevajo kibiciranja in tolažbe. 

Fantastična uravnoteženost je sad večletnega truda. Videz likov nima zveze s tem, saj je posamični in cenejši 


grupni nakup oblačilnih paketov neobvezen. Morda te prepričajo Aojini cvetni kimoni in Wolfove tesne gačice. ! 

Ena najmočnejših plati VFSFS so njegovi borci. Med 
devetnajstimi je sicer le en povsem nov, Jean, a sko- 
zi leta so stari arhetipi zadobili epske razsežnosti po 
količini potez in mogočih pristopih. Ceprav so neka- 
teri v osnovi enostavnejši (Lau, Pai, Jacky) in drugi 
kompleksnejši (Aci, Shun, Akira), so neverjetno 
komplementarni ter krasno raznoliki, saj je količina 
borilnih slogov na razpolago fantastična. Orgazmiral 
boš zlasti, če si nagnjen h kitajskim, saj boš videl 
bogomolski, opičji in pijanski kung-fu. Nasploh so 
virtua fighterji privlačni, obdarjeni z osebnostmi in 
opremljeni z orožarnami potez, ki se presenetljivo 
malo ponavljajo. No, nekateri vseeno izstopajo. 


Shun Di 

Pijanski kineski starec ga narav- 
nost rula. Model je videti, kot da je 
pripravljen na selitev v dom pen- 
zionerjev, in na začetku spopada 
ni prav močan. Toda bolj kot osi- 
veli bradatež iz svoje čutarice srka 
pekinški cviček, silnejši postaja in več potez ima na 
voljo, med drugim prestrezalno opletanje z rokami in 
letenje z glavo naprej skozi zrak kot kak geriatrični 
torpedo. Ko te nesramno spotika in maliči, se še he- 
heta kot kak star perverznjak. Nič več viagre za vas, 
gospod Di! 


Akira Yuki 

Ryujevski kliše discipliniranega 
golorokega bojevnika, ki hodi po 
deželi in je osredotočen na perfek- 
cijo v svoji borilni veščini, v Virtua 
Fighterjih zastopa ostrolasni Aki- 

ra. Njegov slog je zanimivi hakkyokuken (japonsko) 
ali bajiguan (kitajsko), ki uporablja eksplozivne udar- 
ce, učinkovite zlasti od blizu. Med njimi so najstraš- 
nejši tisti s komolci. Akira je eden bolj kompleksnih 
likov z obilo nadzornih nians in opazovati njegove 
mojstrovalce je lekcija v ponižnosti. 


Jean Kujo 

Edini novinec v rostru je belolasi 
Jean, možgansko opran morilec 
skrivnostne korporacije J6 (smeh). 
Karateka, podoben Danteju iz De- 
vil May Cryjev, meša več slogov 
'prazne dlani', med njimi kyokus- 
hin in seidokaikan, čeprav bi bili nekateri njegovi gi- 


bi v resničnosti nepraktični. A nič čudnega, tip je | 


animejsko zafnan metrič. Po turnirjih se je že razširi- 
la novica, da je tisti, ki ga rad jemlje, toplovodar, ki 
mu je trde sticke dovoljeno šlatati le z roza rokavič- 
kami. 


Vanessa Lewis 

Žensk je v Virtua Fighterju 5 FS 
polovica nabora in med njimi je 
največja možača Brazilka Vanessa. 
ihtava joškača v gojzarjih svojih 
mezečih balonov, ki med opleta- z 
njem v modrcu vabljivo potresavajo, ne privošči ni- 
komur, ki je ne premaga, kar je vse prej kot enostav- 
no. Njen vojaški 'vale tudo' ('vse velja') je krepko iz- 
mišljen, toda srborita mešanica potez vsebuje tako 
silovite napade z razdalje kot boleče prijeme, za ka- 
tere je navdih našla pri družini Gracie. Boli! Bi si pa 
od Sege želeli še kakega bojevnika, saj je manjka- 
jočih veščin še dosti, od tekvandoja prek boksa do 
hapkida, savata in jeet kune doja. 

od dveh ali treh gumbov, ko se je met že zgodil." Na 
tem mestu je treba povedati, da je izmotavanje iz pri- 
jemov v Final Showdownu glede na VF5 poenostav- 
ljeno. Kar pa je dobro, saj je bilo prej malo preveč za- 
komplicirano. 

Vsa ta teorija pripelje do dejstva, da so spopadi v Vir- 
tua Fighterju nenavadno podobni resnični borbi s pri- 
dihom viteške plemenitosti. (Še) več kot običajno v 
žanru je dajanja in prejemanja, prehodov iz aktivnosti 
v pasivnosti in nasprotno. To 'vlečenje vrvi', ta plima 
in oseka je bistven gradnik Seginega prvaka. Tako 
kot dokajšnja zvestoba realnosti. VF sicer ni reali- 
stična pretepačina, saj nima ne ran, zlomov in krvi, 
ne zvesto oponašanih stilov, naj gre za Kagejev ni- 
njutsu, Taka-Arashijev sumo, Lauov 'shaolin kungfu', 
Bradov tajski boks ali Aoijin aiki-jujutsu. Mnogo je 
čudnosti in nekaj zapretiravanosti, kot je Kagejev 
nindža skok pet metrov v luft, čemur sledi glava v 
pleksus, a-sa! Nedvomno pa so med potezami števil- 
ne prave. Rečemo lahko, da je VF namesto reali- 
stičen avtentičen, se pravi verodostojen. Zaenkrat 
najbolj v svetu digitalnega preštevanja reber. 


Začuti lepoto borbe 


Čez Final Showdown nimam pravih pritožb. Žanrskih 
inovacij tu sicer ne boš našel in ne morem mimo očit- 
ka, da je to po VF5 iz leta 2007 ter VF5 Online iz 2008 
že tretja konzolna inačica istega avtomatnega špila 
brez prelomnih novosti in z le enim zares novim likom, 
Jeanom Kujojem. Toda Sega igre tokrat ni dala na 
plošček in zanjo računala več desetakov, marveč jo 
kot izključno digitalni izdelek trži v Playstation Storu in 
Xbox Live Arcadu za ubožnih 15 evrov. Po pet evrov 
prodajajo še zavoje oblačil za borce. Celo če imaš vse 
prejšnje Virtua Fighterje, je petnajst apoenov malo za 
tako izvrstno igro z dosti subtilnih sprememb, sploh 
ne slabo umetno pametjo v klasično omejenem puš- 
čavništvu brez zgodbe, občudujoče gladkim interne- 
tnim delovanjem, ki pozna nabiranje izkušenj ter nale- 
zljivo plezanje po činih, in poštenim trenažnim nači- 
nom. Le-ta med drugim prikazuje frame data (hitrost 
in stanje telesa našega borca ob bloku ter zadetku) za 
vsako izvedeno potezo. V tem pohvalnem interaktiv- 
nem vodiču med drugim spoznamo kombinirane izho- 
de več grožnjam, kar v drugih naslovih izvemo šele iz 
prve roke od turnirskega igralca. Edini minus je, da ni 
res začetniškega vodiča, ki bi popolnega neznalčka 
prijel za roko in mu vtepel v glavo ostalim samoume- 
vne osnove. 

Skratka, igra caruje in si je ljubitelje hvalabogu našla 
tudi pri nas. Zaključne besede prepuščam enemu od 
njih, Kekkenu, ki se je v svoji ljubavi do Final Show- 
downa simpatično razgovoril. "VF5FS v vseh trenut- 
kih ponuja tako bogat nabor opcij, ki so zaradi nizke- 
ga tveganja vse ravno toliko uporabne, da je končno 
moč spet čutiti tisti bajeslovni yomi - nekoč oznako 
za čislano sposobnost res dobrega igralca, da kon- 
stantno izbira protipoteze na nasprotnikove protipo- 
teze lastnih potez, v zadnjih letih pa le še sarkastičen 
opis preprostosti, s katero v pravem trenutku namas- 
han šorju premaga vse in čez ultro pripelje do vpraš- 
ljivo zasluženega preobrata. To je naslov, ki hoče, da 
razmišljamo o samih gradnikih pretepačin in da smo 
zares dobri igralci, ne le fani bliskanja in lučk. Ne gle- 
de na to, ali smo pristaši 2Dja, Namca, Capcoma ozi- 
roma zgolj dobrega dizajna brez odvečne nafifuljeno- 
sti, to moramo spoštovati in poskusiti." Amen. 


"Vsak dan en dan!" se radostno dere 
Sneti. Nasmeh razkrije izbite zobe. 


xbox 360 / PS3 Sega 


V rostru je tudi terminatorska šefica Dural, a njene prelivajoče se forme srečoma ne moreš uporabljati v res- 
nih obračunih. Nisem pa zasledil, da bi nameravali prodajati nove like, čeprav bi jih morda celo pozdravil. 

NEOPISANE NOVEJŠE, 
VREDNE OGLEDA 


Aktualno elitno mlatilno gardo poznamo. Najbolj so 
priljubljeni Super Street Fighter IV Arcade Edition 
2012, Soul Calibur V in Ultimate Marvel vs. Capcom 3. 
A to še zdaleč niso vsi predstavniki žanra, ki je zadnja 
leta vstal od mrtvih. Veliko smo jih že opisali, toda 
štiri smo v plazu zgrešili. Tu so. 


The King of Fighters XII 

SNK Playmore za PS3 in xbox 360 

Dvanajsti del te častitljive SNKjeve serije je bil precej 
švoh, zato pa se trinajstica približa vrhu dvorazsež- 
nic, ki ga zasedata SSFIV AE 2012 in BlazBlue Ex- 
tend. Kot je za KoF značilno, s seznama skoraj štiri- 
desetih borcev ne izbereš le enega, marveč tri, ki tvo- 
rijo tvojo ekipo. Akcijski gumbi so štirje, po dva za 
sunek z roko in nogo, toda kompleksnost je velika, z 
različnimi skoki in izmikanji. Po eni strani je moč sla- 
bega igralca silno kaznovati z juggli, ki ga držijo v zra- 
ku po ducat in več udarcev. Po drugi pa je na razpo- 
lago veliko mehanik za nadzorovanje prostora in tem- 
pa, če si se pripravljen uriti, uporabljati možgane in 
razumeti, da to ni Street Fighter, marveč samosvoj 
špil s fleksibilnim borilnim sistemom. Dvorazsežna, 
na roko narisana risankava grafika je odlična, inter- 
netno igranje gladko in japonskost niti ne pretirana. 
Škoda, da v boju ni moč izmenjavati likov, marveč je 
vrstni red določen vnaprej, da je zgodbovni način 
krneki, da umetne pameti ne gre hvaliti in da KoF13 
pri nas igrajo le redki navdušenci. 


Skullgirls 

Konami za PS3 in xbox 360 (PC: letos) 

Za razliko od King of Fighters, BlazBlue in UFCja, ki jih 
tržijo na ploščku, so Lobanjske punce izključno digi- 
talno prodajan izdelek za 15 evrov v Xbox Live Arcadu 
in Playstation Storu. Hvalim orjaška, viseča, kosmata 
jajca garažnih avtorjev Autumn Games, ki so si s kla- 
sičnim borilnim izdelkom brez prepoznavnega imena 
upali stopiti v ring z bogatimi založniki tipa Capcom. A 
videti je, da vedo, kaj delajo, med drugim zato, ker 
začetnike pričaka spodoben tutorial — element, ki ga v 
zvrsti redno pogrešam. Osem likov se sliši malo in vsi 
so ženski, vendar so raznoliki in zanimivi, od dečve, ki 
napada z injekcijo, do mačkaste punce, ki nemilostno 
otresa z jozeljni in ritjo. Igra namreč kar kriči "TRGA! 
T8A!" (tits and ass), saj je podrobna animacija na ra- 
vni risanke. Japonske, seveda, kar zna v navezi z ani- 
mejskim cviljenjem koga odvrniti. No, kdor bo vztra- 
jal, bo deležen klasičnih ukazov po Street Fighterje- 
vem zgledu, skozi katere bo sčasoma razkril spodob- 
no globino. Zlasti če se bo udejstvoval na liniji v glad- 
ko potekajočih rangiranih in nerangiranih bitkah. Tu 
pride do izraza še ena posebnost: izbereš lahko en sil- 
no močan lik, dva dokaj nabildana ali tri standardne. 

Zaradi tega so spopadi taktično še raznolikejši, kot je 
za žanr običaj. Naprednih opcij ni in umetna pamet je 
bolj slabotna, a cena je primerna. Vedi le, da Virtua 
Fighter 5 Final Showdown dobiš za isti denar in da je 
Skullgirls eden tistih izdelkov, ki pri nas nima prak- 
tično nikakršnega občinstva. 


UFC Undisputed 3 

THAO za PS3 in xbox 360 

Za tretjim in zadnjim UFC-naslovom založnika THO 
se skriva žalostna zgodba o tem, kako so velmožje 
tega tekmovanja v mešanih borilnih veščinah najprej 
javno pljuvali po konkurenčnem izdajatelju Electronic 
Arts (in on po njih) — zdaj, ko je spregovoril vsemo- 
gočni $, pa so pravice prodali prav njemu. THO je v 
zameno za odpoved Ultimate Fighting Championshi- 
povi blagovni znamki prejel cekin, a je moral zapreti 
studio v San Diegu, ki je Že razvijal četrti del namesto 
japonske grupe Yuke's. Le-ta je iz UFC3 naredila toč- 
no tisto, kar smo pričakovali. Obdržali so pretežen 
del plusov in se osredotočili na nekatere minuse. Un- 
disputed tako ostaja trirazsežna borilna igra z več po- 
udarka na realizmu kot daljnevzhodna konkurenca, 
saj upošteva statistične podatke licenčnih borcev 
(zdaj tudi iz tekmovanja Pride) in razen udarjanja — 
strikinga pozna dodelano grabljenje — grappling. Na- 
sprotnika se je moč okleniti in ga spraviti na tla, kjer 
ga skušaš s premeščanjem telesa in vzvodnimi lom- 
ljenji udov prisiliti k predaji. To plat so v trojki nekoli- 
ko poenostavili, še vedno pa Undisputed pozna dolg 
seznam gibov, ki vodijo v točno določene položaje na 
podu, od koder je moč s to ali ono tehniko zopet pre- 
iti v novo pozicijo, če ti nasprotnik tega ne prepreči. 


Manj je tudi kompliciranja v karieri, kjer skozi fajte 
razvijaš svojega športnika. Znova pa motijo boleče 
počasni meniji in veliko dolgoveznega včitavanja. Ka- 
riera se zopet kmalu začne vleči in spletno igranje še 
vedno ni tako zanesljivo ter gladko, kot bi se spodo- 
bilo. Nakup trojke, če že imaš inačico 2010, naj zato 
ne bo samoumeven, je pa lahko, če si zaljubljen v 
MMA. Alternative nimaš, saj je EA Sports MMA umrl 
in zdaj prihaja njihov 'Undisputed'. 


BlazBlue: Continuum Shift Extend 

Arc System Works za PS3, xbox 360, vito in PSP 
Dvorazsežni BlazBlue je nezmotljivo, do kraja japon- 
ski. To je staromoden anime v gibanju, z načičkanimi 
punčarami, ogromnimi okicami in tipčki, ki bi bili 
moški le, če bi bil testosteron premosorazmeren z 
našpičenostjo njihovih frizur. Moraš biti kar pošteno 
japonofilski, da ti kičasta tokijost ne gre na jetra. Zla- 
sti ko se lotiš še vedno zblojenega štorijalnega nači- 
na, kjer ti zgodba s kilami teksta natrese ogromno 
čudnih, časovno pomešanih podatkov. No, na srečo 
je pretepanje, ki sem ga pohvalil že v prvi (Calamity 
Trigger) in drugi (Continuum Shift) reviziji, v najbolj 
dodelani inačici Extend odlično. Res je le, da je med 
devetnajstimi liki samo en nov in da odšteješ trideset 
evrov za nadgrajenost nadgrajenosti osnove. Česar si 
pri pretepalkah že vajen :/ 


V posameznih bitkah, zgodbi, nabijanju rezultata, zelo 
dobrem treningu z učenjem, novem modusu 'unlimi- 
ted mars' in spletnosti, ki se ponaša z odlično pove- 
zovalno kodo, spoznavaš globoki, kompleksni borilni 
sistem, za katerega so si pretepaški učenjaki edini, da 
sodi v sam vrh 2D-mlatenja. Če se ti eksaktno prekli- 
cevanje gibov in več vrst bloka sliši kot nebesa, slaj- 
šega rajskega jabolka ne boš okusil. Glede kvalitete 
Extenda se z mano strinja Kekken, ki je eden boljših 
evropskih igralcev BlazBlueja. "BB vsebuje izvrstno 
pretepaško jedro, ki omogoča nadmočno interakcijo 
najbolj pestrega nabora likov v 2D-pretepačinah. Za 
to so zaslužne številne mehanike, tako nove kot stare 
iz Guilty Geara, in dodelani meti. Ti niso več najhitrejši 
napadi, reševanje iz njih pa lebdi na perfektno izbrani 
točki med predvidevanjem in reakcijo. Fantastična 
inovacija je nadalje predvnašanje potez (buffering). 
BlazBlue namesto širjenja oken za vnos v Street Figh- 
terju IV, ostaja enako neodpustljiv do naključnega 
žokanja kot v starih časih. A pri tem izniči vpliv nore- 
ga stiskanja knofov, značilno za 'post-2k9' generaci- 
jo. Gumb, ki ga tiščimo, se namreč samodejno pono- 
vi petkrat v naslednjih petih sličicah. To pomeni, da 
obvladač ne bo več zgrešil reversala ali striktnega link 
kombota, hkrati pa nič ne pomaga nespretnim. Tak 
pristop vrne prednost napadalcu in tistemu, ki si uspe 
izboriti iniciativo ter ohraniti inercijo. Skratka, ko 
začnemo dojemati čar teh mehanik, ne moremo nazaj 
k degeneraciji osnovnih 2D-vrednot, kamor polzita 
Ryu in Wolverine, čeprav nas cviljenje animejskih 
pi s srčki v očeh še tako odvrača." 

nova špil, o katerem ocena ne pove vsega. 
Morda celo ne sporoči bistva. Expendables 2: 
The Videogame je namreč sila podobna cene- 
nim, sirastim akcijskim filmom iz osemdesetih, 
ki smo jih svojčas požrtvovalno iskali na odzadnih 
policah videotek, ko smo použili vse izdelke s Fotri. 
Ja, bili so zanikrni, kopirantski, narejeni zato, da si je 
režiser nabral izkušnje, kako s strelom iz pištole po- 
gnati v zrak rafinerijo. A hotel si jih gledati, ker si imel 
zvrst rad, ker so nastopali skulirani mišičnjaki in ker ti 
vmes ni bilo treba misliti na nič. Bili so slabi, ampak 
dobri. Na svoj žalosten način. 
Prav taka je igralska inačica aktualnega filma, ki ni 
nastala nikjer drugje kot v slovenskem Zootflyju. Od 
prvega trenutka je jasno, da gre za licenčni ščiš, izde- 
lan za cekin, brez svežih idej in spoštovanja do igralca. 
A s tem zgolj uteleša stališče Zootflyjevega šefa Bošt- 
jana Trohe, ki je pred časom v intervjuju za Delo uwe- 
bollovsko dahnil: "Ljudje hočejo sprostitev: iz službe 
prideš utrujen, postreliš nekaj nacistov in greš spat. 
Ne sprenevedamo se, da je to umetnost. To je obrt!" 


Rambo med igrami? 


Če te vzburjajo stari prdci s posušenimi muskelni na 
steroidnem skeletu, lahko torej na Playstation Net- 
worku (od 17. avgusta še na Xbox Livu in pecejevih 
digitalnih distribucijskih servisih) daš 15 evrov in 
greš klat žlehtne vojake. To počneš iz dvignjene izo- 
metrične perspektive z gibljivo kamero. Nadzor je 
dvogobični, se pravi, da z levo paličico na kontrolerju 
premikaš lik in z desno meriš, dočim gumbi opravlja- 
jo streljanje, menjavanje nabojnikov, udarjanje na 
gobec, izmikanje s prevali in mete granat. 

Avtorji so očitno igrali klasike tipa Ikari Warriors, kaj- 
ti Expendables 2 so natanko to, le da v sodobnejši 
podobi. Pot naprej je linearna in ozko omejena, nadte 

Igra pozna fatalityje, a ne misli, da lahko uletiš kar do kogarkoli in ga fen- 
taš v približanem pogledu. Ne ne, ta čast je prihranjena za redke izbrance. 

pa se usipajo velike količine soldateske, ki jo je treba 
svinčeno-ognjevito deratizirati. Subtilnosti ni, le reše- 
tati je treba kot zmešan in se postavljati tako, da ne 
pogoltneš vsega, kar leti proti tebi. To ni težava, saj 
imata osnovni orožji neskončno streliva. 

Okolica ni razgibana, gre za nevznemirljiv nabor vo- 
jaških taborov, močvirij, džungle, skalnih dolin, vasic 
in templjev. A dosti časa za razgledovanje itak nimaš, 
saj voluharji nočejo odnehati. Več kot jih pobiješ, več 
se jih rodi. So na stražnih stolpih, v koruzi in med 
ločjem, uletavajo iz zemljank in hangarjev, opasajo si 
eksploziv in jurišajo nate, opletajo z mačetami kot 
Danny Trejo, streljajo iz stražnih stolpov, mitraljirajo 
in bazukirajo. Sčasoma najdejo oklepljene transpor- 
te, tanke in helikopterje. 

Da jih pokolješ vse, traja par uric, s tem, da v zadnji 
misiji po reki pilotiraš letalo, s katerim je Statham v 
prvih Plačancih tako krasno zradiral pomol, in sesu- 
vaš tako nepridiprave na obali kot na vodi. S pokoli 
nabiraš točke, kar je hkrati bistven element dodatnih 
kratkih izzivov, kjer teče ura. Tu in v kampanji je moč 
izide primerjati na spletnih lestvicah. 

Najbolj prepoznavna lastnost Expendables 2 je to, da 
nisi sam. Špil je narejen za sodelovalno igranje dveh, 
treh ali štirih. Če nimaš blizu nikogar ali ti ni do pove- 
zovanja po internetu, ki drugače deluje solidno, osta- 
le prevzame računalnik. Na izbiro so določeni prepo- 
znavni liki iz filma, a ne vsi, saj nedomiselna, neraz- 
delana zgodba deluje kot preddel. Izbereš lahko Stal- 
lona, Lija, Lundgrena ali Crewsa (zadnja dva sta po- 
sodila tudi glas), ki se razlikujejo zlasti po oborožitvi. 
En ima revolverje, drugi ostrostrelko, tretji šotganko, 
četrti strojnico. Tu so tudi dimne bombe, možnost 
pobiranja krepelc in usmrtitve, kot sta strel v glavo 
ter krvavo nožkanje. Vsak ima svojega, bi si pa tu 
želel dosti več raznolikosti in domišljije, magari po 
zgledu razčefuka iz Commanda. 


Za zakloni, kot s 


Avtor igre: "Kdo te je poslal, zlobni 
opisovalec Sneti?" "Tvoj frizer!" 


PS3 /X360/PC Zoottly / Ubisoft 


o vreče s peskom se lahko skriješ in od tam streljaš, 
PE nakar jih granate spremenijo v mivko. A vse to je bolj kot ne kozmetika. 


Nak, bolj en tak kilav 
Missing in Action 


Problem ni ne v strukturi igre, ne v cilju gole zabave. 
Težava je v tem, da ta hitro vkup vrženi polizdelek ni 
bil deležen lošča. Po vodi splavajo vsi argumenti o 
obrtništvu, ko vidiš, kako malo je raznolikosti v igra- 
nju. Naskakuje te masa, a je brezoblična in nespretno 
tempirana, tako da manjka plime in oseke, značilnih 
za dobre strelske arkade. Kot v amaterskem filmu 
osemdesetih se smehljaš ob komajda zadostnem zvo- 
ku, mizerni grafiki, krčeviti animaciji z manjkajočimi 
sličicami, nerodnem skakanju, nesmiselnem tičanju v 
zaklonu, WTF-a-to-je-to?! koncu in komedijah, ki jih 
povzroča čudni fizikalni pogon. Merjenje je tako ne- 
precizno, zlasti v letečneže, da neobstoječo umetno 
pamet in na hitro spackane situacije dejansko po- 
zdravljaš. Tako kot splošno lahkost, ki izvira iz tega, 
da se lahko člani odprave oživljajo, ko jim zmanjka 
energije. Ne bi se jim bilo treba, saj so benigni celo 
kvazišefovski goseničarji in zrakomlati, naj se odločiš 
za težavnost casual ali hardcore. Pač pobereš bazuko 
in jim nafilaš auspuhe s pravomoškostjo, pa mirna 
Bosna. (Prva misija je balkanska.) 

A eksplozije so res velike, kar je važno, kajti to je špil, 
kjer si namenoma premočan. Ko haraš nizbrdo in od- 
pošiljaš na tone svinčenih darilc, se dejansko počutiš, 
kot da bi obstajal v režirani realnosti, kjer je "CUT!", 
khm, "GAME OVER!" le občasna motnja. Kameradi 
ne švigajo okrog tebe kot v resnici, marveč kot v fil- 
mu, in jasno vidiš, od kod so navdih jemale zgodnje 
arkade - če seveda odmislimo izziv, ki ga je bilo svoj- 
čas na pretek, da je folk v avtomate sipal žetone. Ma- 
mojebni občutek v Expendables 2 sicer kupiš za de- 
set evrov preveč, toda zverinskega užitka od radiranju 
hord ni moč zanikati. Oni so bolezen. Ti si zdravilo. 

Co-op zna pasti v enak kaos kot New Super Mario (m 


MI Bros. Wii. Za štalo je dovolj en sam porednež. 

tara debata: je smrt v igrah dobrodošla ali ne? 
Star odgovor: odvisno od igre. V lahkotnicah 
za družinsko kratkočasenje ob nedeljah po- 
poldne je tečna, ker moti zabavo. V naslovih za 
predane igralce je obvezna, ker uči. To si storil naro- 
be, ono v napačnem trenutku, tretje nezrelo. 
Spelunky morda ni ravnatelj šole crkota, vsekakor pa 
sedi v zbornici, v družbi takih zajebancev, kot so Ni- 
nja Gaiden, Dark Souls in Mega Man. Slednji je Spe- 
lunkyja kar dosti naučil, tako kot so mu lekcije dali 
Mario, Castlevania, Rick Dangerous in Bomberman. 


Čmokot v menažerijo 


Tovrstno mešanico je bilo v današnjih ziheraških raz- 
merah moč ustvariti le v pikslasti 2D-grafiki pri ma- 
loštevilčni neodvisni skupini. Taki, ki se je izurila z 
brezplačno računalniško inačico (Spelunkyworld.com). 
Ta je s popularnostjo glavnemu ustvarjalcu Dereku 
Yuju dala sredstva za otvoritev studia Mossmouth. 
Ter posledično za nadgrajeno, olepšano, popiljeno 
verzijo za xbox 360, ki jo na Xbox Live Arcade tržijo 
za 15 evrov. Sliši se veliko. Ampak ni. 

Kot v pecejevem izvirniku in japonskem Spelunkerju 
HD za PS3 (ta je grafično obnovljen Spelunker za NES 
iz leta 1985, ki je bil v navdih tudi Spelunkyju) posta- 
neš risankasto deformiran rudarski pustolovec, ki pro- 
dira vse globlje v stripovsko jamo z dragotinami. Lah- 
ko skače, teče, se plazi, uporablja orožja, kot je bič, 
nastavlja bombe, ki raztreščijo vse okrog sebe s ste- 
nami vred, se z vrvmi haklja za stene, rešuje nesrečne 
devojke in kupuje robo pri trgovcih. Sovražnike z 
mnogimi vedenjskimi vzorci, kot so žabe, pajki, kače, 
vampirji, domorodci, piraje in, em, velikoglavi alieni, 

vena V začetni skalni rjavini igra tega ne tije vedeti, a sčasoma se okolica pošteno razgiba. Vključi tako lede- 
jaiko rove kot (turizem z lovkastimi napadalci iz vesolja vra, Geslo kajpak ostaja isl "ŽRITE BOMBE!" 

ugonablja z granatami, korobačem in drugimi krepelci 
ter s skoki na njihove buče. Če doseže izhod, gre na 
naslednjo stopnjo, kjer je nevarnosti še več. 


Ne premišljaš? Umri! 


Hja, "še več". To je relativno, glede na to, da jih je že 
spočetka dosti. Predvsem pa so smrtonosne. Avantu- 
rist, ki mu je moč nadeti podobo rudarja, Indijca, 
dečve in še marsikoga, umre, če pade s previsokega. 
Če se nasadi na špice. Če ga ustrelijo ali zastrupijo. 
Če ga stlačijo skale. Če ga pogoltne voda. Če ga 
začopati duh, ki prileti, ko se preveč obiraš. Imaš sicer 
štiri enote energije, a te poidejo hitro in jih ni lahko 
obnoviti. Ne, ne boš kar prišel k trgovcu in nabavil re- 
foška v zameno za zlato, dragulje in idole, ki jih nabi- 
raš po poti, kajti roba, ki jo nudi, je naključna. 

Tako kot nivoji. Spelunky je nekakšen ploščadni Ro- 
gue, saj se vsaka stopnja iz nabora petih vrst okolja 
ustvari naključno, proceduralno. A zahvaljujoč Dere- 
kovi programerski magiji vse delujejo organsko, člo- 
veško, kot bi jih na roko udejanjil nekdo, ki ima obli- 
kovalski talent in smisel za žlehten humor. Tako no- 
bena partija ni enaka drugi, in še dobro, saj greš po 
vsaki smrti od začetka. Temu navzlic pa obstaja vrstni 
red, po katerem opravljaš stvari, saj naključju vladajo 
krovni zakoni. 

Kleč je torej v tem, da spoznavaš precizno mehaniko, 
saj z nadzorom ni niti kanca težav, in da se naučiš 
uravnotežiti tveganje s profitom. Kdaj boš porabil 
bombe, ali se boš lotil onega sovražnika, kaj boš kupil 
(kompas je koristen, saj kaže pot ven, toda morda 
bolj potrebuješ bombe!), kateri del špilje boš raziskal, 
ali boš šel po babo, da dobiš poljub, ali k izhodu ... 
Vse to so taktične odločitve, ki temeljijo na preprostih, 
jasnih orodjih ter pomenijo razliko med življenjem in 
smrtjo. Toda zaradi naključne narave izdelka se jih ne 
da napiflati! Pod vsem se skriva dizajnersko vodilo, da 
imaš praktično za vsako oviro več možnosti, kako jih 
premagati. Na tebi pa je, da jih izbereš. Šeprtljav, kot 
si, se boš itak odločil za napačno. 


Špelunkanje za gurmane 


Spelunky ni lagodna sprostitev. Uspeh terja reflekse, 
predvidevanje, tehtanje in tuhtanje. Osnoven primer: 
puščice iz kamnitih glav v stenah te pičijo med sko- 
kom, toda če jim na pot vržeš predmet, bo strelica po- 

Trgovci so ena opaznejših sprememb glede na 
inačico za PC, ki je tudi očitno gralično iglenema 


letela v prazno. Nakar jo lahko pobereš in z njo na da- 
ljavo opraviš z enim od sovražnikov. Kljub trudu in pa- 
zljivosti boš tisočkrat ugonobljen, ker sreča ni nezane- 
marljiv element. Potem boš v dnevniku videl epitafne 
zapise o tem, kako si odšel pod rušo. 

Toda s tem se ne boš mučil, marveč se boš učil in 
čutil, kako premišljeno je igra sestavljena ter kakšne 
lepote nudi v iskanju mitičnega mesta zakladov. Ko 
prideš v nivo, kjer vlada tema, ki jo razsvetljuje le tvo- 
ja svetilka, pa tja, koder se stene lesketajo od ledu, se 
lahko z občutji kljub formalno grobi grafiki meri red- 
kokateri AAA-3D-superduper-naslov. Ker si si jih ta- 
ko trdo zaslužil! 

Nato boš goldinarski rezultat primerjal na spletnih le- 
stvicah in se nemara lotil večigralstva. Ta sestoji iz 
kaotičnega deathmatcha, ki nima prav velikega smi- 
sla, in dobrega sodelovalnega modusa, kjer se v rud- 
nik podate do štirje na nerazdeljenem zaslonu. Zmeda 
je lahko velika, lahko pa ste disciplinirani in odnesete 
več, kot bi sami. 

Škoda, da sta tako co-op kot deathmatch zgolj lokal- 
na, in za par felerjev, kot so preobčutljivi trgovci ter 
pretirana stroškovna zloba pri odpiranju bližnjičnih tu- 
nelov do bolj oddaljenih logov. Pa škoda, da tega v 
Sloveniji ne bo nihče igral, čeprav se jaz tu vržem na 
trepalnice ter z ušesi plešem kazačok. Ampak spo- 
menik stoji: tu počiva Sneti, ki je našel odličen špil. 
Slava mu. 


Rudarska kri Snetija žene pod zem- 
ljo. Za voglom že vidi berkmandical. Za voglom že vidi berkmandlca! 

Medtem ko nekatere skupine in založniki kljub kvalitetnim izdelkom tolčejo suh kruh 
ter vodo, če že niso šli cugrund, Gameloft kuje dobiček na rovaš silnega zgledovanja 
po drugih. Sneti vpogleda troje njihovih izvlečkastih akcijad za iOS in Android. 


ameloft je francoska firma, kjer so kapi- 
talizem vzeli resno, kajti ravnajo se po ge- 
slu "če trg nekaj zahteva, mu to daj." 
Važno je le, da je kolikor-toliko kakovo- 
stno in da je cena nizka! Nišo so poiskali 
v očitnem kopiranju, da ne rečem kloniranju uspeš- 
nih iger drugih izdelovalcev, ki jih predrugačijo ravno 
toliko, da imajo pravno vsaj malo zaščiten hrbet. Če 
so njihovi ščiti res dobri, ni jasno, saj jih ni še nihče 
tožil. Na sodišče so šli kvečjemu zaradi prevelikega 
izkoriščanja delavcev na Novi Zelandiji, ki so delali 
sedem dni na teden po štirinajst ur na dan brez pla- 
čanih nadur. Kot rekši, kapitalizem so vzeli resno! 
Podjetje tako nemoteno nadaljuje s serijsko proizvod- 
njo izvlečkov, ki jih za par evrov prodaja v jabolčnih in 
androidnih spletnih štacunah. Na prevzemni tapeti so 
se znašli GTA: Vice City (Gangstar: Miami Vindica- 
tion), BackStab (Assassin's Creed), Diablo (Dungeon 
Hunter), Everybody's Golf (Let's Golf), Guitar Hero 
(Guitar Rock) ... Direktor Michel Guillemot početje 
upravičuje, da "ima industrija itak kvečjemu eno izvir- 
no idejo na leto." Ne morem reči, da nima prav, in za 
nekatere so Gameloftovci heroji, ker na mobilne plat- 
forme dajejo inačice naslovov, ki jih tam drugače ne bi 
bilo. Za druge pa so paraziti, ki jih zanima le denar. 


Kdaj je igra klon, kdaj kopija in kdaj navdihnjenka? 
Premišljaj ob Gameloftovih izdelkih. Zgoraj Hero of 
Sparta (God of War), spodaj Starfront (Starcraft). 


Ta priteka hudourniško, saj so z 68 dolarskih milijo- 
nov prihodkov leta 2006 zrasli na lanskih 164! Denar 
je šel v nove studie, kot je Gameloft Montreal, in lastni 
večigralski povezovalni servis Gameloft Live. Ta je 
brezplačen in deluje solidno, nedomiselno ime gor ali 
dol. Verjetno pa bi bilo modro, da bi ga nekaj dali v 
nogavico, saj jih bo lepega dne nekdo gotovo zvlekel 
na sodnijo. Recimo Activision, Microsoft in Sony. 


MODERN CGOMBAT 3: 
FALLEN NATION 


e hočeš igrati Modern Warfare na telefonu ali ta- 
C blici, se lahko obrišeš pod nosom - razen če za 

5,49 evra kupiš Fallen Nation (iOS, Android). 
Trojka nadaljuje 'pripoved' iz dvojke in predpostavi, 
da Združene države zasedejo Severni Korejci. Nasto- 
piš kot par teksaško razboritih soldatov, ki morajo 
rižojedce pregnati z veliko streljanja. 
Homefront torej sreča Call of Duty v linearni prvo- 
osebni streljačini brez kanca subtilnosti, a s kupom 
bombastičnih vnaprej pripravljenih situacij (set pie- 
ces). Običajno hodiš naprej in z besnim rešetanjem 
trebiš rumenčke, je pa res, da te pretirano rambov- 
stvo stane življenja. Zato je treba občasno krožiti, 
iskati zaklone in meriti skozi daljnoglede za zaneslji- 
vejše strele v glavo. Ko ti igra zapove, tiholaziš z no- 
žem med zobmi, z bazuko klatiš helikopterje, mečeš v 
luft topove, streljaš iz letala, braniš položaje ... Zve- 
čana količina tovrstnih režiranih scen je ob izboljšani 
grafiki in zvoku glavna razlika glede na dvojko. 
Ničesar izvirnega ni v Fallen Nation, kajti občutek je 
tako podoben Modern Warfaru in Black Ops, da bi bi- 
la Activisionova tožba povsem realna. Prav tako ni ni- 
kakršnih naprednosti - skočiš lahko le, kjer ti igra to 
izrecno pusti, zgodba je na ravni vrtca, o umetni pa- 


Ko nadte prileti sovražni helikopter, imaš pri roki 
kot po naključju RPG. Ta ima zadosti sledilne muni- 
cije, da z njim obračuna celo največji šeprtljavko. 

Vmesnih debat je nekaj, ampak daleč od tega, da 
bi spremljal kak clancyjevski roman. Ne po obse- 
gu, ne po globini. Zgodba je plitka kot videotečni 
film s Chuckom Notrisom. 


meti pa ne bi, kajti neraznoliki lopovi se znajo kvečje- 
mu sklanjati in kvaziinteligentno tekati med zakloni. 
Boji se zato začno ponavljati. Toda špilič je nepra- 
vično primerjati z naslovi za PC, ki stanejo desetkrat 
več, in je soliden za tiste sorte sprostitev, ko se hočeš 
odklopiti. Okoli tebe poka in grmi, adrenalin pumpa, 
bajte se vdirajo, zlobci padajo, patriotski konec šest- 
urne kampanje pa ni niti za trenutek pod vprašanjem. 
Iz mobilniškega zornega kota takisto ni čudno, da 
granate eksplodirajo po desetih sekundah, saj moraš 
imeti dovolj časa, da z dotikanjem zaslona zmutiš 
umik, počep, strel in polnitev orožja. Vseeno nadzor 
deluje presenetljivo dobro, kar je pomembno na huj- 
ših težavnostih. Zlasti pa v solidnem nalinijskem več- 
igralstvu za do dvanajst ljudi hkrati, ki zaobsega kar 
sedem načinov na šestih prizoriščih. Včasih ga daje 
lag, a ne preveč pogosto. Z odklenljivimi sposobnost- 
mi in killstreaki znova kopira Call of Duty, a zdaj bi že 
moral vedeti, da kupiš točno to. 75 


Pride tudi čas, da sedeš za statični mitraljez in po- 
streliš vse, kar si upa premikati. Nisem ziher, da 
se stvar segreva, ker sem okope spucal tako hitro. 

DRKAMOŽ 


rešetalko Near Orbit Vanguard Alliance 3 ni dvo- 

ma. Microsoftovi odvetniki bi brez težav dokazali 
(pre)veliko sličnost med Halom ter vesoljskim spe- 
cialcem Kalom Wardinom, njegovo računalniško 
spremljevalko Yeleno, alieni Volteriti, notranjostjo tujih 
ladij, tujsko arhitekturo ... A še bolj smešno je, da je 
N.O.V.A., ki se je najprej pijansko naslanjala na Bun- 
giejevo igro, spregledala - in se priklopila zlasti na 
Crysis. Wardinovo oblačilo, ki je bilo slično Master 
Chiefovemu oklepu, je denimo mutiralo v takoj prepo- 
znaven slog Kryzinih gvantov sile. Tudi kose Metroid 
Prima, Mass Effecta in Predatorja je zaznati v dizajnu. 
So nori ti Gameloftovci. A zgodba, v kateri Wardin 
med zasledovanjem skrivnostnega artefakta prispe na 
Zemljo in se zapiči v ruševine mest, nakar ga v desetih 
misijah čaka še pot na tujske ladje in planete, je kar v 
redu. Čeprav bi lahko več razložila tistim, ki s serijo ni- 
so seznanjeni, in se pretirano udinja zdrajsanim ZF- 
klišejem, je bogata z dialogi in dogajanjem ter je pre- 
cej zanimivejša kot skropucalo v Fallen Nation. 


0 navdihu za znanstvenofantastično prvoosebno 


Ne, s tole pokalico robota od spredaj ne bom uni- 
čil. Bom pa krožil okrog njega in ga streljal v rit. 
Toliko bolje je, če imam bazuko ali granate. 


Igralno je N.O.V.A. 3 tako kot slednji adrenalinsko, 
sproščujoče streljanje, ki razgibanost dvigne še za 
stopnico više. Ko ne napreduješ po linearnih, temat- 
sko raznolikih stopnjah in ne usuvaš kibernetskih na- 
sprotnikov s čudnimi biološkimi izrastki, sedaš za sta- 
tične mitraljeze, ostrostreljaš, hlačaš v kabini or- 
jaškega robota, ki raketira in mitraljira, streljaš iz 
drvečega džipa, med naskakovanjem grdavžev pre- 
našaš energijske celice od vrat do vrat, v senčnih pre- 
delih se skrivaš pred uničujočo sončno svetlobo, gle- 
daš, kako se ruši okolica v daljavi in pod nogami ... 
Za lažje iztrebljanje nesnage po zgledu Crysisa upora- 


Sedeti v kabini hodca, ki me je prej stal kar nekaj 
živcev in švica, je totalna nagrada za trud. Le tiš- 
čim gumba za strojnico in rakete ter demoliram. 


ritoprask 2012 


bljaš posebne sposobnosti obleke - zraven odboja 
vznak sta tu še upočasnjevanje časa in paraliza. 
Vmes nadgrajuješ orožja in se diviš barviti, natančni 
grafiki, ki uporablja isti pogon kot Modern Combat 3, 
a premore več učinkov, kot je prosojen dim. Celo ne- 
kaj dinamične fizike je. 

Zunanjost je od enice bistveno napredovala, v primer- 
javi s slednjo pa opaziš še, da ni več odklepanja vrat 
in skrinj z dotikanjem ekrana. Poudarek je zdaj na ak- 
ciji, ki se sicer v mnogočem zgleduje po Halu, a ima 
zadosti svojih potez. Vznemirjenja je nedvomno dosti, 
k čemur pripomorejo razumno raznoteri nasprotniki, 
od drvečih, letečih in teleportirajočih se volteritskih 
vojakov, ki so v skupinah kar nevarni, prek zaščitenih 
velikanov do skakajočih vsemirskih gmizavcev. 


Biti preblizu težjih alienskih bojevnikov ni priporoč- 
ljivo, zato je pametno, če odplešeš stran oziroma 
krožiš. Problem je, da imajo skrivalne plašče ... 


Ko opraviš s približno osmimi urami konkretno dolgo 
enoigralsko kampanjo, se lahko lotiš še internetnega 
večigralstva. Ta podpira dvanajst ljudi v šestih 
načinih. Občutek je močno Halov, tudi zaradi šofira- 
nja vozil (med njimi mecha!), z nekaj Crysisa in Call 
of Dutyjevim odklepanjem. Kritiziram, da se kakovost 
prizorišč in taktičnost ne približata tem igram ter da je 
nekaj več zamika kot v Fallen Nation. V samotarstvu 
pa bo izkušenejši hitro opazil, da so prizorišča nekam 
škatlasta in da je umetna pamet izven samoumevnih 
manevrov šibka, kar zna botrovati nekoliko istovrs- 
tnim bojem. Ampak ej, naj se obešam na to pri igri za 
pet evrov in pol? Itak, da ne, zlasti če jo lahko progla- 
sim za eno boljših, morda celo najboljšo mobilniško 
prvoosebno streljanko (domuje tako na iOSu kot An- 
droidu). Še bo trajalo, preden se bodo le-te enakopra- 
vno merile z onimi PC, vendar napredujejo. Z velikimi 
koraki. 


če ne bi bili pribiti, deviški ni ostal niti Unchar- 

ted. Sedaj veš, kaj je Shadow Guardian - tretjeo- 
sebna akcijada s filmskimi popadki in moškim prota- 
gonistom Jasonom Callom, ki je iz Larinega in Dra- 
kovega priročnika povzel ploščadenje, streljanje ter 
brskanje po ancientnih templjih, kjer naleti na lahkot- 
ne uganke. Kvest se seveda tiče iskanja skrivnostne- 
ga artefakta, kajti zakaj bi sicer obstajali tršati arheo- 
logi, in v ozadju je krovni negativec, ki se piše Novak. 
Lepo, da nas obrajta vsaj en velik založnik zabavnega 
softvera. Tipson ujetega Calla prisili, da se v slogu 
Assassina spominja preteklosti, ki jo podoživljamo v 
obliki igranja. 
Osnove so takoj razumljive in delujejo. Ko je treba na 
linearni poti naprej postreljati nepridiprave, se lahko 


K er bi nama Gameloft obema ukradel stari mami, 

Jason skrije za oviro, nakar od tam gleda ven, nažiga 
in se skriva nazaj, kot je značilno za cover shooterje. 
Posebne taktike ni, kajti sovražniki so preveč neumni, 
da bi znali organizirati skupinske napade, niti niso po- 
sebej raznoliki, čeprav se človeškim kasneje pri- 
družijo živalski. Te pa dobro obsipavajo, zlasti okle- 
pljenci z mitraljezi, tako da ob neprevidnosti še kar hi- 
tro konec storiš. Največji problem pri rešetanju je, da 
zalogo klasičnih orožij, od pištol do kalašnikovke, 
vihtiš malce nerodno, kot bi nadzor ne zmogel po- 
vsem ustreči Jasonovim željam. Gumb za prehod 
med zakloni se recimo ne pojavi, kamera zaštrajka, 
junak pa ni najbolj odziven. Zato je treba biti previd- 
nejši, kot bi si v strelski akcijadi želel. 


Lara, si to ti? Operacija je žal uspela in objokujemo 
smrt tvojih balkonov. Zdaj moramo pleniti grobnice 
s prešvicanim možakom. Je to evolucija?! 


Ko imaš mir, se razgleduješ po lični okolici, ki zaobje- 
ma arheološka najdišča v Egiptu in Indoneziji, 
džunglo ter plavanje v Rdečem morju. Jasno je, da 
boš naletel na brezdanje prepade, čez katere se boš 
brez diha vihtel, in da boš s konci prstov visel s 
krušečih se skal. Z dotikanjem zaslona ali nagibanjem 
navidezne gobice se, kot je za sodobne 3D-ploščade 
značilno, premikaš med oprijemki, medtem pa se di- 
namična kamera trudi vzdrževati hollywoodski 
občutek. K temu pripomorejo padajoče in kotaleče se 
skale ter statične in premikajoče se smrtonosne pasti. 
Včasih je platformsko dogajanje v službi reševanja 
ugank, ki so nekoliko bolj v slogu Tomb Raiderjev kot 
Unchartedov. Premakniti moraš recimo dele velikega 
kipa, da njegovi udi ustvarijo prehod, ali se ubadati z 
ognji v sobi. Nič posebej težkega, a razgiba tempo. 
Guardianov problem je sličen kot od Fallen Nation: 
preveč zgledovanja, premalo svojega, čemur se pri- 
druži do neke mere težaven boj. Tudi večigralstva ni. 
A za 4,99 evra na iOSu in Androidu vnovič ne gre dla- 
kocepiti. Premičniški arheologi s fetišem na Laro, In- 
diano in Draka se bodo imeli fino. 


A, ii SA 
Tajska estetika pove, da so Gameloftovi dizajnerji 


preštudirali snov. Celo osvetljevanje je slično kot v 
Unchartedu. Je pa občutek manj filmski. 


ČRKOŽER 


Kim Stanley 
Rohinson: 
2312 


sakdanje skrbi nas tarejo in nam 
V-«<: pogled od nebesnega 

svoda, za katerim se skrivata ne- 
skončnost ter, če gre verjeti kapitanu 
Kirku, Bog. Na srečo še ustvarjajo pisa- 
telji, ki znajo slednjega potresti za sivo 
brado, da ven padejo nezaslišanosti, ka- 
kršne bi lahko človeštvo imelo čez stoti- 
ne let. Tak je Američan Kim Stanley Ro- 
binson, ki se je v devetdesetih proslavil 
s tribarvnim znanstvenofantastičnim ni- 
zom Red Mars - Green Mars - Blue Mars 
in še zmerom ustvarja. 2312 ne sodi v 
njegove velike serije, kot sta marsovska 
ter Science in the Capital, toda ideje za- 
to niso nič manj grandiozne. 


KIM STANLEY ROBINSON 


Petstostranski ZF-roman se ne osredo- 
toča toliko na zgodbo kot na dokumen- 
tarno-znanstveni popis življenja v 24. 
stoletju. Detektivska fabula o odkriva- 
nju ozadja umora znane raziskovalke, k 
čemur je pripojena zarotniška nadgrad- 
nja s terorističnim napadom na propul- 
zivno mesto, je sama po sebi v redu. Zdi 
pa se, da obstaja bolj kot ne zato, da 
lahko odbiti liki vandrajo po še bolj od- 
bitih prizoriščih. 

Glavna nastopajoča sta Warham, žabo- 
idni velikan z lune Titan, in čemerna 
obojespolnica Swan z Merkurja, ki ju 
dogodki združijo v krhki zvezi. Med razi- 
skovanjem zločina, pri katerem se jima 
pridruži miniaturni detektiv, obiščeta ta- 
ko ekološko razpadlo Zemljo kot vroče 
in mrzle lune ter asteroide, ki so jih iz- 
votlili ter spremenili v orjaške replike 
naših celin. Robinson ne špara z opisi 
tehnoloških postopkov, kulturoloških 
fenomenov in družbenih problemov, kot 
so trenja med ducati frakcij, nastalih po 
kolonizaciji Sončevega sistema. Vse to 
2312 daje poseben ton, ki je manj Ar- 
mageddon in bolj BBCjev doku. 

Ne pričakuj norih strelskih obračunov in 
udarov bojnih ladij v vakuumu. Čeprav 
nekaj akcije je, je bralec fasciniran zlasti 


nad tem, kake ideje ima avtor. To je po- 
vest, v kateri posebna življenjska vrsta 
izvaža sončno svetlobo in kjer po Mer- 
kurju skačejo opazovalci zvezde, ki se 
gibljejo po hitro premikajoči črti med 
ognjem in temo, Zemlja pa je mutirala v 
neprepoznavno multikulti čobodro z 
močnim kitajskim priokusom. 

Zamisli nemara niso tako megaloman- 
ske kot pri Hamiltonu in Banksu, a so 
vznemirljivejše, ker koreninijo v realno- 
sti, s čimer Robinson na zanimiv način 
kanalizira Clarka. In tudi zahteva slično 
potrpljenje ob dokaj suhoparni prozi, ki 
si ne prizadeva biti všečna ter ji ni pro- 
blem porabiti ducata strani za opis Beet- 
hovnovega koncerta v vakuumu. Sneti 


Patrick Ness: 
ZAKAJ IN ZATO 


adnja leta smo priče pravemu na- 
valu mladinske špekulativne fikci- 


je, kajti zadeli so nas trije veliki po- 
pularni trendi. Za prvega je bila seveda 
zaslužna angleška pisateljica J. K. Row- 
ling, ki s Harryjem Potterjem ni le podi- 
rala prodajnih rekordov, ampak je v nje- 
ni senci knjižne police okupirala mno- 
žica fantazijskih del, katerih avtorji so si 
hoteli prilastiti svoj del pogače na trgu 
magičnih pustolovščin. Nato smo doži- 
veli zasuk k paranormalni romanci, ko 
je saga Somrak zmešala glave pred- 
vsem najstnicam. Podobno kot prej se 
je kmalu pojavila vrsta del - tokrat v 
glavnem ženskih avtoric -, ki so ponu- 
jala svoje vizije ljubezenskih prigod z 
vnosom nadnaravnega. 
Za zadnji trend, ki je distopična znan- 
stvena fantastika s postapokaliptičnimi 
elementi, je leta 2008 poskrbela ame- 
riška pisateljica Suzanne Collins, ko je 
izdala prvo knjigo serije Igre lakote. Sem 
se umešča tudi trilogija Hrup in kaos v 
Londonu živečega ameriškega pisatelja 
Patricka Nessa. Za oba niza je značilno, 
da če ti bo všeč en, ti bo verjetno tudi 
drugi. Je pa pri Nessu močnejša kom- 
ponenta znanstvene fantastike. Prva 


PATRICK 


NESS 


knjiga Na begu (Joker 218) nas je po- 
stavila na oddaljeni planet z maloštevil- 
no kolonialno skupnostjo, ki skuša pre- 
živeti po vojni z domorodci. Prav tako 
jim je zavdala okužba z avtohtonim ba- 
cilom, ki je pomoril žensko prebivalst- 
vo, pri moških pa povzročil 'hrup', po- 
slušanje misli ostalih. Življenje najstni- 
ka Todda in njegova predstava, kaj je 
res in kaj ne, se podreta, ko v divjini na- 
ključno zagleda dekle ... 

Že predhodnik je poleg adrenalinske, 
pripetljajev polne zgodbe z zelo nasilni- 
mi situacijami - ki, podobno kot pri Co- 
llinsovi, komentirajo smisel tega - po- 
nudil dokaj kompleksno branje. Avtor 
se je namreč dotaknil številnih vprašanj 
moralne in etične narave. Tokrat gre še 


-Ra2. ITI TILIIDN NIL, DIA SI ŠE VEDNO. SS me 

kompilacija dveh odličnih 
vojnozvezdnih legoidnih arkadic 
Lego Star Wars Complete Saga 


A. . 
[1 


dlje. V svetu avtoritarnega režima Tod- 
da postavlja pred težke odločitve, polne 
grenkih posledic. Motivi genocida, pra- 
vičnosti uboja in ciljev, ki opravičujejo 
sredstva, dodobra prevetrijo bralčev si- 
stem vrednot. 

Napeta, akcijska fabula, začinjena z za- 
upanjem, prijateljstvom in ljubeznijo, 
pripelje do finalnega dela, ki ga bomo v 
slovenskem prevodu lahko prebrali je- 
seni. Medtem je trilogija vzbudila zani- 
manje studia Lionsgate (taistega, ki je 
udejanjil filmsko predelavo Hunger Ga- 
mes), ki upa na zagon nove filmske ve- 
lefranšize. Za scenarij so najeli Charlieja 
Kaufmana, ki ga poznate najmanj po 
oskarju za odlično ZF-dramo Večno son- 
ce brezmadežnega uma. Flegma 


Prejmi vsakega 
15. v mesecu 
še toplega Jokerja 
v domač nabiralnik in 
prihrani 20 odstotkov! 


Virtua Tennis 4 
za xbox 360, ki podpira tudi kinect 


zbirateljska izdaja vzdušne 
vojnozvezdne sekljačine 
Star Wars: The Force 
Unleashed - Ultimate 
$Sith Edition 


knjiga 100 čudes sveta 


Tokrat bomo med novimi naročniki izžrebali srečneža, 
ki bo dobil Axe Sport Blast paket, ki vsebuje 
»shower gel bodyhair« in deodorant. 


RokliVenegar. 

SLIKOSUK 


TOTAL REGALL 


ollywoodarji imajo pokojnega pisatelja Philipa 
H K. Dicka radi predvsem zato, ker jim daje inte- 

lektualni pridih. V filme so spremenili že deset 
njegovih romanov in novel, med drugim Ali androidi 
sanjajo o električnih ovcah (< Blade Runner), Second 
Variety (< Screamers), A Scanner Darkly, Paycheck 
in Minority Report. Nekatere celo dvakrat, kot je krat- 
ka zgodba We can Remember it for you Wholesale - 
na platnu je ta postala Total Recall. 
A treba je vedeti, da studiji Dickovih besed nimajo za 
svete, marveč jih prirejajo. Že prvi Popolni spomin iz 
leta 1990, ki ga je pilotiral Arnold in ga je režiral Paul 
Verhoeven, se ni kaj dosti brigal za izvirni tekst. Ne 
pričakuj, da bo zdaj, dvaindvajset let kasneje, bistve- 
no drugače. Scenarij nekaj časa sledi povesti, nakar 
oddivja po svoje, kot dajo vedeti besede na oglasnih 
plakatih: "Inspired by Philip K. Dick." 


€ Katka je izpilila svoj rahlo-razprtih-ustnic-zabode- 
no-gledam-izpod-švarckopfovo-bujne-pričeske luk. 
Tudi vozit zna ženska. Se vidi, da je film ZF. 


Kleč ni v napadalcih iz vesolja, kamor je dogajanje 
speljal pisatelj, niti v Marsu, kamor je šel Švarci, tem- 
več ostanemo na Zemlji prihodnosti, ki jo je opu- 
stošila vojna. Obstajata le še dve naseljeni področji, 
Britanska federacija in Kolonija, se pravi Avstralija. 
Med njima poteka jašek naravnost skozi jedro planeta 
(|), s katerim se ljudje od tam spodaj vozijo sestavljat 
policijske robote. Med njimi je Douglas Guaid (Colin 
Farrell), navaden delavec, ki pa živi s hudo mačko 
(Kate Beckinsale), bere romane o Bondu in ima strel- 
sko-bežalne sanje, v katerih je udeležena nesramno 
lepa Jessica Biel. A ko si zaželi vsadka vznemirljivih 
spominov v firmi Rekall, situacija eksplodira, saj je 
Guaid več, kot si misli. Povrhu se ob strani kuha pe- 
klenska zarota, s katero je povezan. 

Film si Dicka sposodi bolj zaradi lepšega in njegove 
zamisli uporabi za kotel, v katerem skuha redko štori- 
jalno čobodro. Posoda nekaj časa še drži vodo, nakar 
se nagne nazaj in začne brezskrbno gledati raztur. 
Kljub nastavkom resnega ZFja je namreč Total Recall 
'2012 Edition' predvsem akcijada, kjer Beckinsalova 
skoraj docela ponovi atletsko vlogo iz Underworlda, 
minus podaljšani zobje, Farrell pa se brez težav odene 
v kožo stoičnega heroja, pri čemer mu pomaga kot 
vedno bajna Bielca. Na sporedu so solidno režirana, 
nekrvava streljanja, pretepi, dirke in eksplozije bomb v 
futurističnem okolju, ki po videzu ni le površno pove- 
zano z Blade Runnerjem ter Minority Reportom. (Ljubi- 
telji iger boste opazili celo nekaj referenc na Syndica- 
te.) Adrenalin buta in nekje do treh četrtin je Total Re- 
call hud tobogan z ženskama, iz katerih kar brizga 
neizživet seks. ZF je s tem takoj boljši. Žal pa nato 
hoče preveč in se zaplete v plapolajoče štrene razpad- 
le zgodbe, nesmiselnosti ter studijske zahtevke po ne- 
gativcih, ki nočejo umreti, in romanci, ki preživi vse. 


ritoprask 2012 


Vendar film ne pade na nivo neumnosti in plehkosti v 
slogu Battleshipa. Če ne pričakuješ resne ekranizaci- 
je Dicka in se nadejaš lahkotnega ZF-rompompoma z 
ne preveč kretenizmi, znaš biti z novim Popolnim spo- 
minom zadovoljen. Sneti 

Troprsa vlačuga kaže obilne implante po kinih od 9. 
avgusta dalje. 


TED 


ali John Bennet je osamljen fantič, ki zaupni- 
M ka najde v plišastem medvedu Teddyju. Zanj 

si nekega večera zaželi, da bi oživel, in želja se 
mu izpolni. John dobi najboljšega prijatelja in svet no- 
vo senzacijo. A kot je v filmu razloženo: lahko si Tay- 
lor Lautner, Justin Bieber ali živ plišast medved, čez 
čas bo ljudem enostavno viselo dol. 
Četrt stoletja let kasneje sta John (Mark Wahlberg) in 
Ted (glas Setha MacFarlana) še vedno nerazdružljiva 
in živita pod isto streho. John pri svojih petintridesetih 
dela v lokalni izposojevalnici avtomobilov ter fura raz- 
merje z lepo Lori (Mila Kunis). Ted pa, tako kot veči- 
na propadlih in pozabljenih zvezd, poln samopomilo- 
vanja preživlja dneve v brezdelju. Večino časa prebi- 
jeta ob kajenju trave in filozofiranju pred tevejem, kar 
gre v nos Lori, saj ob sebi hoče deca in ne nezrelneža, 
ki se redno zadeva s svojim medvedom. Ko po praz- 
novanju četrte obletnice zveze Lori v stanovanju nale- 
ti na zakajenega Teda, gručo kurb in sveže izsran 
drek sredi dnevne sobe, potegne črto ter postavi Joh- 
nu ultimat. Ona ali medo! Od tu naprej gre seveda 
vse narobe in priče smo zgodbi, kjer mora za svoja le- 
ta nezreli protagonist hipno odrasti. 
Zveni stokrat videno? Na nek način je. Ted se namreč 
drži klasičnega buddy-buddy / bromance koncepta z 
enostavnim zapletom in vnaprej znanim koncem. Gre 
za tip komedije, s katerimi nas Hollywood bombardi- 
ra vrsto let ter je prek Adamov Sandlerjev, Benov Stil- 
lerjev in podobnih patronov dosegla zavidljiv nivo 
prežvečenosti. A film do določene mere kljub vsemu 
deluje sveže. Povleče te v svet s plišastim medvedom, 
ki govori, preklinja, nabija cipe, kadi gandžo in je pod 
vsem tem mehkega srca. Kemija med junakoma je 
pristna in kar težko je verjeti, da je Ted v celoti raču- 
nalniško animiran ter da je Mark vse prizore odigral, 
govoreč žogi, prilepljeni na palico. 
To je prvi celovečerec MacFarlana in njegove ekipe, 
ki stoji za serijo Family Guy. Seth se ne premakne od 
svojega uveljavljenega koncepta, zato je film poln ra- 
sističnih, seksističnih in antisemističnih opazk, stra- 
niščnega humorja ter britja norcev iz slavnih oseb. Če 
ti tovrstni heci niso pri srcu, se filmu ogni, a že zaje- 
bantski uvod Patricka Stewarta ti jasno pove, da ga 
ne jemlji preveč resno. Melkijad 
Teda si oglej v kinu s svojim taboljšim kolegom, naj 
je to dec, punca ali plišasta žival. 


€ John in Ted se od malega bojita neviht in sta zato 
prava Gromska prijatelja. Ko udari neurje, si pod 
odejo zapojeta Gromsko pesem, katere refren gre: 
"Jebi se, grom, lahko mi ga potegneš ..." 

edem let nazaj si prvič kosmatila me. Sedem ni 

dovolj zame, da pozabim te. Govorijo, da v kinu 

si, lepša kakor prej, vsem se zdi. Tisoč risank 
vmes mi pogasi nemirno kri. A nor sem, da te gle- 
dam, nor sem, da priznam. če se to ne neha, bom šel 
na drugo stran! Tile verzi bi lahko brenčali po glavi 
vsakega gledalca s količkaj okusa ob že tretjem stiku 
z levom, žirafo, zebro in nilsko kobilo. S tem, da je to- 
krat zraven še čarovnica in manjka le omara. 
Potem ko je banda ušla iz živalskega vrta v New Yor- 
ku in prek Madagaskarja strmoglavila v Afriko, zdaj 
odpujsa v Evropo. Družinsko-identitetne tegobe iz 
dvojke so pozabljene in lev Aleš (Ben Stiller oziroma 
Marko Potrč) si nadvse želi domov. Pot najde v pri- 
ključitvi potujočemu cirkusu. Priročno je, da so žival- 
ski artisti z motivacijo na psu in potrebujejo svežo kri. 
Karavani je ob tem za petami francoska konjederka 
Dubois, ki je najbrž sorodnica Cruele. 


€ Cirkusantje se utaborijo nekje v jodlarskem delu 
Alp in prično kovati nov nastop. V pomoč jim je, da 
imajo polne kožuhe bondovskih igračk. 


Saj buta in treska, vendar so sijoče kožuhe nažrli mo- 
lji, tako da je občutek zatohel Od novih junacljev se v 
ospredje prerinejo sibirski tiger Vitalij, jaguarka Gina 
in morski lev Stefano. Že iz imen je videti, da izrisan- 
ka poudarja multikulturalizem in s tem dialektne razli- 
ke. Tudi slovenski govorci močno zavijajo po rusko, 
italijansko, zamejsko in štajersko. Kot začimba bi bilo 
v redu, a se jim je je usulo preveč, zato sinhronizacija 
prestopi meje spakljivosti. V koraku s tem vmesni 
skeči niso le povsem brez repa in glave, temveč na 
trenutke zaskrbljujoče izrojeni. Takšna je romanca 
med lemurskim kraljem Julijem (v izvirniku Sacha 
Baron Cohen, pri nas Jure Mastnak) in topoumno 
medvedko (ki samo golči). Pričakujte še štose s slo- 
njimi dankami, v katerih izginevajo otroci. Morda se 
najmlajši gledalci tudi zaradi tega z izrisanko ne po- 
istovetijo, kajti ekstravaganca je enostavno prehuda. 
Iztržek 3Dja je predvsem mnogo štrlečih gobcev in 
naokolnih ščetin, drugače pa iz platna leti vse sorte, 
od sardel do ognjemeta. Štorija brez sramu menjava 
tempo, hotenja in načelnost. Izvirni Madagascar je le 
še oddaljen spomin, kajti tu liki nimajo nikakršnih 
živalskih potez več in so le plišaste karikature. Sploh 
veliko je izgubil zebrovec Martin (Chris Rock oziroma 
Klemen Klemen). 

Če je serija v začetku še težila k slikanju divjinskosti, 
se je to v letih povsem umaknilo divjemu nesmislu in 
početju vsega po spisku. Posledic itak ni, kajti polet- 
no otopela publika z veseljem beži v kinodvorane na 
kokice in limonado. Film s podna dvigne le srčna in 
presenetljivo moderna točka v sredini, ko ritmi Katy 
Perry v neonu pospešijo utrip. Navi 

Cirkus je v mestu od 9. avgusta, s slovenskim ali ang- 
leškim programom. 


/! 2BOGOM, 


Dokler nekomu spet ne zadiši pogača? Najbrž, saj 
ki zmerom vrnejo. A tisti, ki bo hotel 
zaključeno trilogijo, nam bo moral razg 


.. 
a cenjeni britansko-ameriški režiser v svo- 
jih filmih rad analizira poškodovane, pre- 
ganjane, neprilagojene like. Se spomniš 
ubožca brez spomina v Mementu, ne- 
spečnega detektiva v Insomniji, obsedenih 
čarodejev v Prestige in DiCapria v Inceptionu, ki vse 
teže razlikuje med resničnostjo in svetom sanj? Ver- 
jetno ne bom zgrešil, če rečem, da so vse te osebe 
delci njega samega - človeka, ki se raziskuje, kar 
prispodobno kaže skozi kamero. 
Načrt za novega Batmana je ležal v Warnerjevih sefih, 
potem ko je Joel Schumacher leta 1997 uničil Burto- 
novo franšizo s slabo šalo Batman 6 Robin. Priti sta 
morala Nolan in David S. Goyer, pisec Bladovega 
scenarija, da sta prepričala kravatnike za Batman Be- 
gins (2005). Nolan si je vroče želel sesti na režiserski 
stolček, da bi razdelal lik, ki mu je bil dolgo ljub. Ne- 
topirmož je namreč eden najmanj super superjuna- 
kov: nima nadnaravnih moči in ne trpi le zaradi zlo- 
čincev v mestu Gotham, temveč je sebi največji so- 
vražnik. Otrok Bruce Wayne, ki je padel v jamo z ne- 
topirji in so mu pred očmi ubili bogata starša, je zrasel 
v konfliktno bitje, ki ne more brez lažne identitete. 
Batman je maskirani bogataš Bruce, ki je maskirani 
Batman. Oba pa sta fantič, ki preživi tako, da si na 
obraz povezne krinko. 


Bane ima nenehno na frisu masko, katere namen izvemo. Batman pa nima 
pribočnika, čeprav sta tu policist Gordon in Lucius Fox. Robina so mu do- 
dali šele leta 1940, da bi pritegnili več mladih. A povezava vendarle je ... 

reseči z izv 


En waliun 
cispecdal, prosim 


S tem se prelevi v drugi jaz in se zmore spopasti z de- 
moni. Joker, Penguin, Two-Face, Riddler - to so ok- 
ruški njegovega uma, s katerimi se bojuje, da se zdra- 
vi. Misliš, da je po naključju eden od negativcev v Be- 
gins zblojeni psihiater Crane? Da je Joker v nadalje- 
vanju The Dark Knight (2008) tak psihopatski norec? 
Da sta vodilni ideji tisti o strahu in alternativnih oseb- 
nostih? Seveda ne. Moja zasebna teorija je itak ta, da 
je vse skupaj, od Batmana in njegovih sovražnikov do 
Gothama, sen zaprtega, travmiranega človeka, ki v 
svoji buči napleta zgodbe in mutira realnost. Je po In- 
ceptionu res čudno razmišljati v to smer? 

Kakorkoli že, Nolan kirurško razčlenjuje dušo introver- 
tiranega samotarja, ki se domače počuti v sencah in 
uživa v opazovanju. Klasični batmanski prizor je, kako 
čepi na gargojli visoko nad mestom in motri. Batman, 
ki je le po naključju stripovski heroj, ranljivo bistvo 
tišči pod kapuco maškaradnega maščevalca, tako kot 
svoje mehke sredice skrivajo tisoči osamljenih bralcev 
stripov, gledalcev filmov ter igralcev iger. Vendar se 
ne vda, marveč se bori in za to uporablja kul gedžete, 
ninjutsu ter tisto, kar ga najbolj muči - strah. 


Z Vzponovim OSTjem se je Hans Zi- 
mmer presegel. Zdi se, kot da je film 
tisti, ki je zgrajen okrog temačnih to- 
nov s poudarkom na čelih. Krasna, 
preprosta osnova ponika in se pojav- 
lja v bogati tapiseriji zvokov, dokler 
ne eksplodira v kalejdoskopu, vred- 
nem izvedbe v koncertnih hišah. Ar. 


M 


To je razlog, zakaj Batman tako odmeva pri tovrstni 
senčni publiki in zakaj tako privlači odrasle. Otroci 
resda imajo enostavnejšo variantico Šišmiša, zdaj re- 
cimo v risanki Brave and the Bold. Toda za nas je za- 
nimivejša tale za starejše, ki se ciklično izmenjava z 
deško. Največ dolguje striparju Franku Millerja, ki je s 
stripalbumom The Dark Knight Returns leta 1986 ju- 
naka potisnil v temno, nasilno prihodnost. Delo je tri 
leta kasneje nadaljeval črnjaški Tim Burton, od njiju 
pa je marsikaj vzel Nolan, a doprinesel nemalo svoje- 
ga. Tudi v vrhunskem, nepreklicnem zaključku trilo- 
gije, saj se je Nolan z Zackom Snyderjem (Watch- 
men, 300) že premaknil na Supermana za 2013. 


Bruce, zaHa j pademo? 
Zlahka grem na pivo z druščino, ki bo udrihala po 
Dark Knight Rises. Razumel bom tiste, ki bodo dejali, 
da novi negativec Bane ni do kolen Ledgerjevemu Jo- 
kerju, saj je s svojo dihalno masko in hecnim glasom 
vse prej kot instantno impresiven ... da ima scenarij 
časovne in smiselne luknje ... da je konec premalo te- 
mačen ... in da film nima enake energije kot čislani 
predhodnik. Pa, jasno, da Batmana polovico dve uri 
in tričetrt dolgega filma ni na spregled v takem smis- 
lu, kot ga pričakuje bolj akcijsko navdihnjen gledalec. 


THE DARK KNIGHT RISES 


Licenčni špil za iOS in Android je narejen po 
zgledu Arkhama. Postavljen je v odprt Gotham, 
po katerem se sprehajaš, drsiš skozi zrak in 
se voziš. Banove podrepnike je dobro redčiti 
vnaprej, drugače jih v enostavnem boju dobiš 
po nosu. A nadzor je nemogoč, igranje pona- 
vljajoče se in hroščato, dočim 5,49 evra ne 
zadostuje, saj moraš obvezno dokupiti robo. 


avgust 2012 


Če se namreč nadejaš hudih brcarij in zalezovalnic, 
ne boš povsem vesel. O, saj so cestne dirke, pretepi, 
streljanja in silna mašinerija. Med njo fuzijski reaktor, 
ki ga Bane uporabi, da si pokori Gotham, in batfrčalo. 
IN o, saj je Selina Kyle aka Catwoman (Anne Hatha- 
way), ob katere atletskem teleščku je erekcija samo- 
dejna in je tako daleč pred Michelle Pfeiffer ter Halle 
Berry, da ni niti smešno. Eksplozije, rušenje mesta, 
preganjanja med stolpnicami, boksarsko-fu fajti in 
megalomanski zlobnež poskrbijo, da je moč Vzpon 
gledati kot zadostno akcijado. Toda ne vrhunsko. 

Žarometi so usmerjeni drugam. Eden v Batmana, ki v 
boju s strahom in šibkostjo doživi katarzo ter se vzpo- 
stavi kot vsaj delno ozdravljen lik s potencialno nor- 
malno prihodnostjo. Tako, kakršno mu svetuje butler 
Alfred (znova perfektni Michael Caine), ki pravi, da 
mora Batman umreti, če naj Bruce živi. Dark Knight 
Rises je iskreno intimen film, ki se ne boji pokazati 
moških solza, superjunaku pa ne sneti maske. Pod 
njo uzre tresočega se posameznika, polnega strahu, 
ki pa ne odneha. Če telebne, se dvigne (Bruceov oče 
v Batman Begins: "Zakaj pademo? Da se lahko pobe- 
remo."), poskuša, grize, se trudi. Ta pogum, ta in- 
stinkt je za Nolana najboljše v človeku in razlog, da 
lahko Batmana kot varuha Gothama formalno nado- 
mesti kdorkoli, čeprav je Wayne preveč samovšečen, 
da bi kaj takega dopustil. Psihološka razdelava oseb- 

nosti je skozi trilogijo speljana fantastično in je na ra- 
vni kateregakoli 'umetniškega' literarnega dela, nad 
katerimi vzdihujejo uradni kritiki. Taki, ki si ne mažejo 
rok s tovrstnim 'šundom'. 


Iz teme u luc 


Osebnostno plat dopolnjuje izredno močna idejna, ki 
dodatno osmisli ves trojček in ga vzpostavi kot izdat- 
no inteligenten, metaforičen filmski skupek. Če je Be- 
gins obravnaval razpad Gothama - Manhattna - Za- 
hoda v času gospodarske krize in se je Dark Knight 
ubadal z 9/11, je tematika Vzpona razpad sistemov, 
tako starega kot novega. Mišičnjak Bane, pojava brez 
obraza, čustev in morale, z borznimi mahinacijami in 
fizičnim vpletanjem sproži osamitev Gothama. Ta po- 
stane socialni eksperiment, podoben Rusiji po komu- 
nistični revoluciji leta 1917. Kapitalizem se sesuje, 
vzpostavi se 'vladavina ljudstva', ki pa je farsa, časo- 
vno obsojena na propad, s premaknjenci, koristoljub- 
ci in politiki (o fuj!) v ozadju. Celo revolucionarji so 
sprijaznjeni z usodo, da ne bo nikdar bolje. Ljudje so 
bodisi nori od misli na maščevanje, bodisi služijo si- 
stemu, ki je nepopoln, pokvarjen. 

Tak je, ker izvira iz šibkih, jeznih, neumnih, slepih, 
egoističnih ljudi, kar Dark Knight Rises dobro razkrije. 
Na svetlobo jih lahko popeljejo le tisti, ki so bili sami 


E 


V filmu, kjer se proti Bruceu obrnejo tako izumi Wayne Enterprises kot finančni ustroj podjetja, ne more os- 
tati normalen niti 'batmobil'. Je bistven del cestne akcije, ki pa ji kljub spektaklu manjka nekaj žmohta. 


DC Comics so s serijo 'New 52' na- 
novo zagnali vso linijo svojih stripov, 
od Supermana in Justice League do 
Batmana. Serija The Dark Knight sp- 
remlja Šišmiša v vlogi vodje organi- 
zacije Batman Incorporated, ki uri dru- 
ge junake. Enostavno imenovani Bat- 
man pa začenja povsem od začetka. 


ritoprask 2012 


Tim Burton je Batmana filmsko obudil 1989 in 
izzval klice presenečenja, ko je v naslovno 
vlogo postavil dramokomika Michaela Keato- 
na. A poteza se je izkazala za posrečeno, saj je 
temeljila na tem, da je želel Burton Batmana 
prikazati na nov, poglobljen način. Kljub temu 
se še bolj spomnimo režečega se Jacka Nic- 
holsona kot nepozabnega Jokerja. 


zopet ubadal z Jokerjem. 


v temi, ki so prerasli opičjo naravo in se razsvetlili. 
Batman to ni, a imeli smo jih. Ne lažnih prerokov, ka- 
kršen je Harvey Dent, marveč prave. Tiste, ki smo jim 
pošiljali krogle v glavo ali jih pribijali na križ, ker so 
govorili, naj se ljubimo. Še se bodo dvignili, še bodo 
priplezali ven po kamniti steni, kjer bodo premagali 
strah in tvegali sebe. Jih bomo prepoznali? 


a ume m 


Batmanije še ne bo konec, saj bomo 
kmalu ugledali animirano serijo. Ta 
bo temeljila na kultnem stripalbumu 
The Dark Knight Returns Franka Mil- 
lerja. Prvi del bo na blu-rayu in DVD- 
ju izšel 25. septembra, Batman (glas 
Petra 'Robocopa' Wellerja) pa se bo 


Selini ne rečejo Catwoman, Anne Hathaway pa jo 
iz motene entitete pohote spremeni v pravo osebo. 


Zbiratelji lahko poleg filmske glasbe, akcij- 
skih figuric in sveže iztisnjenega švica Chri- 
stopherja Bala kupijo knjigi, tiskani na naj- 
boljšem papirju ter polni lepih fotografij. 
The Dark Knight Rises Manual analizira ro- 
bo iz Batšpilje, od pasa za orodje do maske, 
dočim se Batmobile: The Complete History 
ubada z edinim avtom, ki ima le en bat. 

avtor 
JANEZ 
KORENT 


POČASNA 
HOJA ZA 
ODDIH 


BOJAZ- 
LJIVOST 


PREPRO- 
DAJALKA 


POSUŠENA 
GROZDNA 
JAGODA 


SREDIŠČE 
VRTENJA 


GOZDNA 
PTICA 
PEVKA 


ANTIČNA 
BOJNA 
LADJA, 
TRIERA 


(ALJOŠA) 


GORSKE 
REŠEVAL- 
NE SANI 


PRIPADNIK 
HUNOV 


PREDEL 
OB PASU 
TELESA 


PETER 
ČEFERIN 


FINSKI 
ARHITEKT 
SAARINEN 


»IZDELEK« 
PREBIVA- 
LEC ROVT 


PREPIR, 
KONFLIKT 


TEMATIK 
ENEIDE 


GLAGOL- 
SKI NAČIN, 
AKTIV 


MIT. BI- 
VALIŠČE 
UMRLIH 


ŽRTVENIK 


(BENTE) 


LOVSKO 
PRINOSILO 


PRO- 
JEKCIJE 


ZDRAVILNA 
RASTLINA 
IVAN 
POTRČ 


ŽUŽELKE, 
INSEKTI 


KRAJŠE 
VASE 


KRIVULJA 
ENAKE 
MAG. DE- 
KLINACIJE 


NAGNUSNE 
ŽIVALI 


HRANE IZ 
ZOBOVJA 


NORVEŠKI 
PISATELJ 
DUUN 


NAŠ 
GLASBENIK 
(RUDOLF) 


JESENI 


PEVKA 
POSEJANO | MODRC HORVAT 


DINASTIJA 
ARABSKIH 
KALIFOV V 
BAGDADU 


PLENITEV 
DIVJADI 


KATJA 
TRATNIK 


STRUPEN 
KEMIČNI 
ELEMENT 
(ZNAK AS) 


SODRGA, 
BANDA 


LETALEC 
RUSJAN 


ATA, OČE 


MESTO NA 
FR. RIVIERI 


kd 

POJAV 
REKA V 
RUSIJI 


PADEC NA 
GLADKEM 


UMEK 
BENZEN 


SVARI 
PUSTO- 
LOVŠČINA 


OČESNO 
JABOLKO 


IZLOČEK 
V USTIH 


REKA V 
MARIBORU 


KRAJ PRI 
POREČU 
GL. MESTO 
SARDINIJE 

KRAJ NAD 


VIPAVSKO 
DOLINO 


HRVAŠKA 
PEVKA 
VVICA 


AMERICIJ 


OTOK V 
MARIANIH 


JADRANU 


NAGLAS 


PREGOVOR 


| ZIME | 
IGRALEC 
ANDREJ 
ROZMAN 


NADZORNIK 


KOS 
CELOTE 


ANG. PO- 
MORŠČAK 
(FRANCIS) 


ZNAMKA 
FOTOAPAR 
RUSKA 
ČRKA 


ŽENSKO 
POKRIVALO 
SKUPINA 
ALPINIST 


STRUPEN 
PLIN Z 
OSTRIM 


ALBERTO 
MORAVIA 
LETALEC 


STARI 
MOTORJA 


LIT. JUNAK 
BULJBA 


Dobitniki igre DIRT iz julijskega kviznika so: 


Juš Leskovec iz Cerknice, Zan Juvan iz Izlak, Boštjan 
Grobljar iz Trbovelj. Rešitev: šoder. 


LEVI 
PRITOK 


LABE V 
NEMČIJI 


Izžrehana reševalca kražke, ki dobita lepi igrici: 
Miha Kerin iz Ljubljane (Syndicate) in Mina Krmelj 
(London 2012). Rešitev je bila: brusli legenda. 

FR. FIZIK 
(DOMI- 
NIOUE 

FRANCOIS) 


Geselj, ki izhaja iz kražkine slike, do 8. sep- 
tembra napiši v glasovnico, ki je po novem 


na naši spletni strani joker.si. 

Na pomoč! Priskrbeli smo kup dobrot za poznopoletni kviznik, toda 
sunil nam jih je zlobni pisarniški škrat! Detektivsko smo prebrskali mesto 
zločina in našli sledi, Ki so nas vodile do petih sefov. Velike železne škatle 
nimajo običajnih ključavnic, še manj takih, ki bi jih mogli premamiti 
elektronsko. Vsako odklene zgolj črkovna kombinacija. Očitno pa je bil 
zlohotni polovnjak pozabljiv, kajti v sobi smo našli listek, kjer so za vsak 
trezor zapisani namigi in celo, kaj se v katerem skriva. Pomagajte nam 

jih odkleniti! Plen bomo rade volje delili z vami, če nam boste zaupali 
rešitev, ki vključuje vseh pet skrinjic. 


Če mislite, da ste našli pravo, jo 
na postavko zraven naročilnice. 
imamo, da so kombinacije nekako povezane med sabo ... 


Prvi sef skriva spletno kamero'in tri 

vrče za gretje vode, s katero se da hitro 
pripraviti čaj, kavo ali instantne rezance. 
Podaril nam jih je slovenski Philips, ki se 
zaveda, da niti udarjenci na najnovejšo 
tehnologijo ne moremo živeti brez pos- 
vetnih reči. Dokaj ziher smo, da je treba 
črke sestaviti v smiselno besedo. Tat ima 
očitno kompulzivno motnjo, saj jih je 
uredil po abecedi ... 

STRIPMEN ne deluje. MENI PRST in 
PRESTNIM tudi ne ... 

Imate kako drugo idejo? 


Drugi trezor skriva pomembne tiskane 
dokumente, ki jih podarja Mladinska 
knjiga, največja založba v naši deželi 

in ena najstarejših. Pet jih je po številu 
in imajo nekaj opraviti z zgodovino 
daljne dežele Zahodnje. Tovrstno zgo- 
dovinsko čtivo ne sme ostati zaklenjeno 
za prihodnje rodove! Tu nas je zmedlo, 
da imamo samo niz številk, vnesti pa 
moramo črke. Le katere? 


Tretji je na vrsti Videotop, ki slovenske 
trgovine med drugim zalaga z izdelki 
tvrdk Activision Blizzard, Take-Two in 
Warner Interactive. Izprsili so se s tremi 
izvodi odlične streljanke Spec Ops: The 


Line. Marsikateri dušebrižnik bi raje videl, 


da ostanejo tam, kjer so, saj je vsebina 


pretresljiva, mi pa bi jih radi podelili vam. 


A kakor smo gledali uganko in skakali 
gor in dol, nam to s čelom in hrbtom ni 
jasno. Je vam? 


išite v obrazec na Joker.si — 
asa imate do 5. septembra. Občutek 


kliknite 


Zadnji sef je filmski, Continental film, 

ki k nam v kino redno dostavlja Sonyjeve 
in MGMjeve filme ter skrbi za levji delež 
vseh ploščkovnih izdaj, nam je namenil 
nekaj simpatičnih ZF-naslovov na blu:rayu: 
Trgovce s časom, Zeleno svetilko, Jekleno 
moč in Jaz sem četrti. Toda tu smo se pov- 
sem zmedli. Niti pod razno nam ni jasno, 
kaj naj bi predstavljale črtice, oklepaji in 
številke. Enačbo? Nemogoče, spet moramo 
vpisati le sedem črk. Jih bo. ostro oko 
moglo razbrati? Bržkone jih bo prepoznal 
samo elitnež. 


Prav tako bi radi dobili nazaj igre našega 
drugega velikega distributerja Colbyja, 

ki skrbi, da mimo nas ne gredo naslovi 
Electronic Arts in Ubisofta. Poklonili so 
nam raznoliko bero; vključno z zadnjim 
Dirtom. Geslo je sicer kratko, iz šestih 

črk, a nekaterih sploh ne moremo vnesti 
Precej prepričani smo, da je tisto, kar je 
zapisano spodaj, nekakšen ključ do rešitve. 


V VAŠEM ŽEPU! 


Prenesite brezplačno aplikacijo za 
najdi.si zemljevid za iOS in Android. 


Aplikacija je dostopna v Google Play, Apple App 
Store ali s OR kodo. 


www.najdi.si 


JOKERPLOV 


SD pospešeno 


V kakem drugem svetu poldrugo desetletje ne pomeni dosti. 
V našem sektorju pa smo v tem času prišli orenk daleč, tako 
v hardveru kot novih napravah in možnostih ter posledično 


digitalnem življenjskem slogu. 


se skozi Joker 49 


spominja precej bolj preprostih časov izpred petnajstih let. 


oleti 1997 so 3D-pospeševalniki pričeli 
postajati standardna komponenta, s či- 
mer se je odprl nov svet računalniškega 
igranja. In ta, kot vse v zvezi z računal- 
niki, ni bil enovit. Microsoftov standard 
Direct3D ni deloval, kot bi moral, zato je večino iger 
pospeševala 3Dfxova knjižnica Glide. Jasno, voo- 
doo3D je bil najboljše in najbolj priporočano pospe- 
ševalo poligonov. A večina kartic je bila nesamostoj- 
nih in se je vklopila le v igrah, dočim si za delo z na- 
mizjem nucal navadno grafično kartico. Že izdani 
špili so dobivali različne 3D-popravke in nasploh je 
bilo vse skupaj polno vprašajev. Zato smo tedi uvedli 
dobrodošlo rubriko 3D pospešeno, v kateri smo pri- 
hodnja leta objavljali aktualno dogajanje s tega pest- 
rega področja. 
Računalnike smo kupovali pri Jerovšku in drugih že 
davno propadlih firmah, najbolje pa se je tiste dni 
prodajal pentium, tisti z razširjenim nizom inštrukcij 


MMX. 32 megabajtov je bila zavidanja vredna kvota 
pomnilnika, pekači CDjev so bili butične komponente 
in v internet smo se priklapljali z modemi. Tam smo 
oboževali čvekalni servis IRC, ki nam je prvikrat nudil 
anonimni realnočasovni stik z drugimi živimi bitji. 
Nihče ni vedel, kdo si, in vsakomur si lahko rekel 
karkoli, s poudarkom na nasprotnem spolu. In potem 
si čakal in se režal reakcijam. Kot v igrici. Toda ne- 
kateri so to vzeli preveč dobesedno in IRC se je hitro 
spremenil v zbirališče neomikane drhali. Ouattro je 
zato avgusta 1997 pisal o pravilih obnašanja, saj nam 
je zaradi nevzgojenosti slovenskih uporabnikov baje 
grozila izključenost iz ircarskega omrežja. 

Kljub obstoju interneta pa vse večigralstvo ni poteka- 
lo čezenj. Povezave so bile hitrostno in zanesljivostno 
kržljave, za ždenje na netu si plačeval najprej ponud- 
niku in nato še Telekomu za telefonske impulze ter 
nenazadnje je mnogo gospodinjstev imelo 'telefonski 
dvojček', torej deljen analogni priključek, ki ga nista 


Joker rn 

dF-22 Kaptor 

The Feeble Files 

Pacific General 

Betrž aljin Antara 

- 6588( ukičer/Killer 


mogla uporabljati oba hkrati. Zato je bilo vlačenje 
mašin vkup in ubadanje z lokalno mrežo, protokolom 
IPX ter ustreznim kablovjem redno. Tovrstne izkušnje 
in nasvete smo radi delili, tudi v Jokerju 49, pred- 
vsem na podlagi izkušenj iz Idrije. (To rovtarsko me- 
sto je igralo pomembno vlogo v zgodnjih letih našega 
barvitega magazina. Če se ga kot bralec in udeleže- 
nec tamkajšnjih tekmovanj spomniš, spij en štamprle 
geruša za stare spomine.) 


Naslovna igra je bila odlična akcijska pustološčina 
Dark Earth (90) francoskih razvijalcev Kalisto. Precej 
spregledani špil je imel za tisti čas super grafiko, res 
dobro vzdušje in zelo dobro štorijo. Ta je govorila o 
človeški skupnosti v petindvajsetem stoletju, ko zara- 
di meteorskega prahu ni več videti sonca. 


Pacific General (88) je bil peti v nizu SSljevih gene- 
ralskih poteznih strategij, ki so revolucionirale žanr. 
Bil je najboljši, najlepši in najbolj dodelan. Grafiko, 
zvok in vmesnik so avtorji dvignili še nivo više, pred- 
vsem pa so sobni vojskovodje prvič izkusili širino in 
globino pomorskega vojevanja. 


ritoprask 1997 


Kar nekaj zgodnjih 3D-pospešenih iger nas je tako 
očaralo z jasnim, nekockastim videzom in gladkostjo 
v visoki ločljivosti, da smo jim odpustili oziroma sp- 
regledali marsikatero igralno napako. Ena takih je bi- 
la tudi ploščadna arkada Pandemonium (81), ki je 
imela precej težav s kamero. 


Avion F-22 je bil jako popularen, saj smo tedaj v krat- 
kem času dobili kar tri njegove simulacije. Medtem 
ko sta bili F-22 Lighting Il in JetFighter Ill bolj pri- 
ljudna, je šel Interactive Magic z iF-22 Raptorjem 
(60) v verodostojnejše vode. Žal sta hardverska pre- 
zahtevnost in obča grdoba krepko zavdala igralnosti. 


87 


Duke Nukem 3D je bil leto dni po izidu še vedno ena 
najbolj igranih in priljubljenih iger. Zato so bili do- 
datki pogosti in eden od njih je bil tale Penthouse Pa- 
radise, katerega bit so bile Penthousove nagice. Žal 
se jih ni dalo ubiti, pa tudi precej pikslaste so bile, 
ampak folk je zastonjsko stopnjo vseeno nabijal. 


Super Puzzle Fighter Il Turbo (87) je na PCje dospel 
zavoljo uspešnosti na avtomatih. Gre za zmes Tetrisa 
in Bejewelda (dasi slednjega takrat še ni bilo), pri 
čemer se za vzdušni in komični učinek na zaslonu spo- 
padajo karikirani borci iz Street Fighterja in Darkstal- 
kerjev. Posrečeni špil je na voljo v konzolnih marketih. 


CRTIČ PELUKS 


ZAKAV PA STRELJAŠ Z 
l KAV PRAVIŠT NIČ 


- TE NE SLIŠIM! 
Mi 


o MEDTEM, ko sE 
" POGOVARJAVA, če, 
TE NE MoTt PREVEC. 


KAko ?A VEŠ, DA 50) S 

JE ) SOVRAŽNIKI Z 
£o 

! VEM, TAM, L-— 


HA HA, viz SEM | AR rodka 

; A,v»R2 h (9) | 

aa EkA NARODNI HEROV! SA So MI POVEDALI, 
J 


, o Pok 


KA) FA, ČENI RESČ MISLM | NO, MENI sE VSEENO NE 
TO, KAR So POVEDALIZ,,, | | ZD] PRAV KAR STREJATI 
KAAJ 2 ZAKA)NEKI | | :..SAMO ZAD, KER 


To 
o NE Bi BILO Rez | | NEKDO Reče DA Je TREBA, 

OD VSEGA TEL 
ei MASAKRA SOM JE KRII|] rek 


so VZBORJEN ! 


HA, HA! oH,VA! oH, DA! 
JAZ SEM PRAVI Moški! 
JAz SEM OSEBA! 


Nar 


TT 
PRETITITI 


KMALU BoDo VSI POCRKALI, 
VVHUHU! POGLEJ, ZASTAVO 
JE PRAV, Ko So POVEDALI, 
JE BILA ZRAVEN ZASTAVA, 
VSE JE Bile Po PREDPISI 
IN TAKo DALJE, RAZOMEŠL 

KA JE ZDA) To Z! 
NA PoMoč! NA PoM — 


TUKAJLE NA TLEH leši 
NEKAKŠNA KOVINSKA 


PA V 
l( BILO RES NEKAJ. 
SE Mi NE LJUBI 
FU VEŽ STRELJATI. j | 


KAJ TI ZAHTEVAŠ, SINKO? 
JAZ SEM O OBLIŠŽEN 
UH! PsTIM VAS 
POVEJTE MI, KA) 
[O | se Je zgoplLo! 


STRELJATI JE DOBRO. 
Ko BesTe VELIKI, BosTE | 

TVO] VI RADI STRELJALI. 
| MMM, ČUDOVITO, 

HRIBOVSKA ŠTORIJA 


GORSKA KOČ 


ernard je planil v sobo, zaloputnil vrata in ih- 
tavo vtikal ključ v ključavnico. V zarezo je 
zdrsnil že v drugem poskusu in Bernard je 
zaklenil razmajana lesena vrata. Panično se 
je razgledal po sobi in stekel do komode z re- 
liefoni idiličnega lovskega prizora na prednji plošči 
zgornjega predala. 
Zgrabil je komodo in jo porinil proti vratom. Z glasnim 
hreskom je odrgnil rezbarijo, ko se je les podrgnil ob les, 
in miniaturni lovski rog se je zakotrljal po lesenem podu 
gorske koče. Bernard se ni zmenil zanj, temveč je z 
očmi mrzlično švigal po sobi, s čim vse bi se še lahko 
zaščitil. "Okno," ga je spreletelo. Krvoželjne prasice bi 
lahko prišle skozenj! Pognal se je k postelji. Z vso silo jo 
je potegnil navzgor in jo prislonil k oknu. 
"Kurac. Nič ne bo," je pomislil. Postelja zaradi dolge 
vzglavne stranice ni niti malo zatesnila okna. Prevrnil j 
je na tla in stopil k omari. Masivna hrastova omara z 
dvokrilnimi vrati je bila težka kot sam vrag. Uprl se je 
vanjo z vso močjo, kar jo je še premogel, in jo ped za 
pedjo potiskal proti oknu. Uspelo mu je. V sobici se je 
zdaj seveda pomračilo, zato je previdno odstopicljal do 
vrat, poiskal stikalo in prižgal luč. 
Gola žarnica, ki se je gugala na žici, je po sobi metala 
preteče sence. A bolj strašljive kot tisto, kar je pretilo 
zunaj, ne bi mogle biti. Bernard se je sesedel na vzmet- 
nico in pogledoval proti kotom sobe, ali kje zeva kaka 
špranjica, skozi katero bi lahko v njegovo zavetišče vdrli 
pogoltni plenilci. Opazil ni nobene. Globoko je zajel sa- 
po in skušal zbrati misli, da bi se odločil, kako naprej. 
Toda na zastavljeno nalogo se mu ni uspelo osredo- 
točiti, kajti misli so mu stalno uhajale k Ambrožu. Bolj 
bledega kot pred nekaj minutami ni videl še nikdar. 
Čeprav Ambrož nikoli ni bil pretiran ljubitelj nastavljanja 
sončnim žarkom, je tokratna bledost še posebej bodla v 
oči. Najbrž zaradi tega, ker sploh ni imel več obraza, 
marveč le belo kost, obglodano do golega, brez enega 
samega vlakna tkiva. 
Nič hudega sluteč je bil stopil v prijateljevo spalnico, da 
bi ga zbudil. Bernard je namreč v kuhinjici že narezal 
klobaso za zajtrk, voda na štedilniku pa je počasi brbo- 
tala v pričakovanju zvrhanih žlic kave. Na glas je pokli- 
cal Ambroža, naj ne bo taka lena rit in naj se končno 
primaje na fruštek. Saj sinoči nista spila toliko, tiste do- 
bre pol flaše šnopsa, da bi udušila škrebljanje na pod- 
strešju, ki jima je paralo živce. Tečno, ampak povsem 
nedolžno škrebljanje. Ki se je zdaj počasi razleglo na 
drugi strani zaklenjenih vrat ... 


x x x 


Z Ambrožem sta se pred tremi dnevi odpravila v gore. 
Prva dva dneva sta potekala po načrtih. Grizla sta v ko- 
lena in veselo pričakovala, kaj vse jima bo še prinesel 
teden planinarjenja, proč od mestnega vrveža. 

Nato ju je drugi dan proti popoldnevu presenetila nevih- 
ta. Kopasti črni oblaki so se na nebu nabrali tako urno, 
kot bi se bog groma spotaknil in bi se mu usuli iz jerba- 
sa. Prvi blisk je slepeče prerezal nebo, ko sta se pognala 
med zavetje košatih smrek. Utirala sta si pot med njimi, 
ko sta nekje pred seboj uzrla odblisk strele na steklu. Po- 
gnala sta se proti viru odboja, kajti navkljub košatosti 
smrek je bil gozd dovolj redek, da ju je dež pral do kosti. 
Premočena kot miši sta se zatekla pod nadstrešek gor- 
ske koče, ki je ždela ob gozdni poti. Ta je bila tako ozka, 


da bi bila zlahka le stečina. Ambrož je potrkal 
na vrata, a ko odgovora ni bilo, je pritisnil na 
kljuko. Ta se je pod njegovim prijemom uslužno 
upognila in nezaklenjena vrata so ju z gosto- 
ljubnim zevanjem povabila na suho. 
"Živijoooo!" je zategnil Bernard. "Je kdo do- 
ma?" 

Še vedno brez odgovora. V veži sta odložila na- 
hrbtnika in se lotila raziskovanja nepričakova- 
nega zavetja. V naslednje prostore je vodilo pet 
vrat. Ena v majhno kopalnico, dve v spalnici z 
zakonskima posteljama, preostali v lično kuhi- 
njico in domačen dnevni prostor, ki sta bila po- 
vezana s še enimi vrati. V veži sta na stropu 
opazila loputo, ki je očitno vodila na nizko pod- 
strešje, toda gornje nadstropje ju ni zanimalo. 
Koča je bila snažna. Nikjer ni bilo prahu, tako 
da so bili lastniki očitno tu še pred kratkim. 
Možno, da so se zgolj odpravili na krajši izlet in 
se jim ni uspelo vrniti pred neurjem. Ambrož in 
Bernard sta pretaknila kuhinjske omare, če bi 
se kje skrivalo kaj hrane, ki bi si jo lahko sku- 
hala. Dež ju je pošteno premočil in prilegla bi 
se jima juha, toda iskanje ni obrodilo sadov. 
Vse, kar sta našla, je bil zavojček mlete kave. 
Skuhala sta si krepko dozo, dušo pa si priveza- 
la s kruhom in klobaso iz nahrbtnika. Vse sku- 
paj sta poplaknila z zajetnim šilcem žganja. 


x x x 


"Kaj bova zdaj?" je vprašal Ambrož, ko je pod 
večer končno prenehalo liti in sta stala na trati 
pred kočo. Nebo se je razjasnilo in obzorje sivih 
vršacev je kot kri oblila večerna zarja. 

"Ne vem," je odvrnil Bernard. "Koča na Kotali- 
nu je predaleč, da bi se zdaj odpravila do nje. 
Predlagam, da počakava še kako uro, če se 
lastniki vrnejo, nakar si posteljeva vsak v svoji 
sobi in prenočiva tukaj. Brez veze, da v temi ri- 
neva naprej in tvegava izvin." 

"Prav imaš. Bova ruknila še enega pred spa- 
njem?" 

"Kaj sploh sprašuješ?" se je zasmejal Bernard 
in stopil v dnevni prostor po žganje, ki sta ga 
pustila na mizi. V hlebcu kruha, ki je ležal ob 
steklenici, sta zevali luknji. 

"Očitno nisva sama v hiši," je rekel Ambrožu, 
ko se je s steklenico vrnil pred kočo. "Miši ima- 
jo. Kruh so nama obglodale, ampak bova že. 
Na zdravje!" 

Med nagibanjem sadjevca sta zaslišala meke- 
tanje. Po gozdni potki je primarširal deček, star 
deset, enajst let. Z leskovo šibo v roki je gnal tri 
koze in vedro prepeval poskočno melodijo. 
"Lejga, Kekca," se je zasmejal Ambrož. "A si 
kaj Bedanca videl?" 

Bernard je prhnil od smeha. "Kaj pa Mojca, si ji 
že prinesel kapljice?" 

"A maš kaj paštete za zdilat?" se je zakrohotal 
Ambrož. 

"Na, tu imaš češarek," je zavpil Bernard, po- 
bral storž in mu ga vrgel pred noge. "Da boš 
imel kaj brati. Ali pa je bil tisto Brincelj?" 
Deček se je ustavil. Na obrazu sta se mu risala 


jeza in srd. Pogledal ju je izpod čela. Nekaj je zamrmral, 
pretiho, da bi ga krohotajoča se prijatelja slišala. Na zdaj 
že jasnem nebu se je razrogovilil blisk. Bernard in Am- 
brož sta se zdrznila. Oba sta bila pripravljena priseči, da 
so se pastirčku oči zasvetile zeleno, a tega nihče raje ni 
omenil, da ga drugi ne bi imel za norega. 

Spogledala sta se, vsak s stavkom v nizkem startu na je- 
ziku, strmela drug v drugega nekaj dolgih trenutkov, tuh- 
tajoč, ali sta res videla, kar sta videla, in nazadnje skomi- 
gnila v nebesednem "Ah, nič. Pozabi." Ko sta se ozrla na- 
zaj proti stezi, ni bilo nikjer več ne dečka, ne koz. 

Ko se je stemnilo, sta se odpravila vsak v svojo sobo. A 
še pred tem sta izpraznila steklenico žganja, da ju ne bi 
motilo škrebljanje, ki se je ob mraku začelo razlegati s 
podstrešja ... 


Škrab. Škrab. Škrab. Škrab. 

"Pizda, mulc je bil," je v trenutku bistrosti pomislil Ber- 
nard. "Zajebavala sva napačnega pamža." 

Škrebljanje na drugi strani vrat je bilo vse glasnejše. 
"Odrekodrekodrek." 

Škrebljanje je postalo praskanje. Praskanje po lesu. Pra- 
skanje, ki ga je Bernard občutil, kot bi ga nekdo z rjastim 
žebljem grebel po hrbtenjači. In cviljenje. Rezko čebljanje 
miši na drugi strani mu je paralo ušesa. Zvil se je fetalni 
položaj in čakal ... čakal ... 

Nenadoma je škrebljanje potihnilo. Zaslišali so se člo- 
veški koraki. Miši so zacvilile in oddrdrale od vrat. Ber- 
nard je zadržal dih. Nekdo je potrkal na vrata. Očitno so 
se vrnili lastniki hiše, ki so nekako vedeli, kako odpoditi 
glodavce. Tresoče je vstal. Po hlačnici se mu je vlekla 
temna sled mokrote. Stopil je k vratom, odmaknil komo- 
do in jih odklenil. 

Ko jih je odprl, se je opotekel nekaj korakov nazaj. Pred 
njim je stal pastirček, ki sta ga s pokojnim Ambrožem 
dražila prejšnji večer. Oči so se mu zeleno svetlikale, z 
desno roko pa je v zrak metal storž in ga lovil. 

"Prebral sem ga," je rekel z globokim glasom, ob kate- 
rem je Bernardu zadrhtelo drobovje. "Na njem je zapisa- 
na vajina osmrtnica." 

Bernard je za hrbtom zaslišal škripanje. Nagonsko se j 
zasukal ravno pravi čas, da je videl, kako se težka oma- 
ra, ki jo je prislonil k oknu, guga. Odskočil je, a bil je pre- 
pozen. Omara je treščila naravnost v njegova kolena, ki 
so hrstajoče popustila, ter pod sabo potlačila njegova 
meča in stopala. Najprej je zavpil od bolečin, nato od 
groze. Skozi okno, ki je zdaj zevalo v svet, se je kobacala 
velikanska miš. Renčala je kot volk. 

"Pustil vaju bom sama z Marinko," je z globokim glasom 
dejal pastirček. "Mogoče se boš tudi zanjo domislil kake 
duhovite zbadljivke." 

Orjaška mišja zver se je medtem že stlačila v kočo. Ko j 
stopala po omari, je z vsakim korakom poslala nov val 
bolečin v Bernardove strte noge. Zdaj je bila že pri njem. 
Videl je ostre rumene zobe, ki so hlastnili proti njegove- 
mu trebuhu. Čutil je prediranje kože in trganje črev, zavo- 
hal je smrad lastnega drobovja. 

Preden ga je zagrnila tema, se je na trati pred hišo v po- 
skočnem napevu razlegel zvonek deški glas. 


StricBedanc 

Vikendova predpremiera na Ljubljanskem gradu 
v okviru FILM PO ZVEZDAMI v soboto,18.08.2012 

MORILEC JOB 


UMOR ŠE NIKOLI NI BIL SLAJŠI 


v kinu od 23.08.2012 


Najdi 9 razlik. 

